
Uvodno razmatranje 


Posvetiti život spoznavanju života, traženju sigurnih 


odgovora na pitanja, kojima je ovijena tajnovitost smisla 


ljudskog života, ne možemo u snu, gdje umjesto smišlje- 
nog opravdavanja istine vlada zbrka afektivnog maštanja. 
Već je zato suvišno pitati se sa skeptikom Lamennaisom: 
Nije li naš život samo san? 

Treba postaviti pitanje ovako: Nije li istina o životu 
nedostiživ cilj mišljenja? Je li misaono (razumsko, intelek- 
tualno) nastojanje osposobljeno shvaćati stvarnost preko 
granica, koje su nam određene pojavama? — Na tome se 
pitanju omogućuje odnosno razbija mogućnost racionalne 
(intelektualne) filozofije života. 

Miguel de Unamuno razlikuje ljude intelekta u opreci 
prema ljudima duha. Duhovni ljudi »ne podnose tiraniju 
znanosti, ni same logike«. »Bezkoristno je htjeti spoznati 
stvari Božje didaktičkim umovanjem, pomoću teologije, 
pomoću logike; teologija uviek sadržava unutarnju suprot- 
nost, jer se u njoj bore teo i logija; umovanje ne pomaže, 


da dokučimo Boga.« Goethe je bio duhovan čovjek, a ne 


»biedno mozgalo«; on se »istodobno osjećao teistom, pan- 
teistom i ateistom«. Upravo u religijskom je problemu 
»glavni kamen kušnje za razlikovanje ljudi intelekta od 
duhovnih ljudi«. Prvima pripadaju vjernici i bezvjerci. 
»Prema jednima je religija bezuvjetno potrebna kao osno- 
va morala....prema drugima, manjkaju dokazi o istini- 
tosti religije... Advokati i samo advokati, jedni i drugi! 
. Prepiranja ljudi intelekta.« 

Zar bi prema tome moj život bio više vriedan, da je 
bio »duhovan« (ne-kritičan, ne-znanstven, ne-logičan) i da 
se nisam priključio advokatskom prepiranju biednih moz- 

gala, t. j. prvim umovima u poviesti filozofije?! Nije li, 
obratno, tragika čovjekova u tome, što napušta razliku iz- 
među istine i neistine, spoznaje i zablude? A zar se ta raz- 
lika ne očituje razumu (intelektu)? Zar je zbog razlaza u 
mišljenjima nemoguće ikad razpoznati njihovu vriednost? 
Kako da nju ipak razpoznajemo, gdje nema razilaženja?! 
Neki se možda olako odterećijju od »mozganja« proglasu- 
jući ga biednim, ne bi li time prestala biti biednom nji- 
hova »duhovna« filozofija. 

Ako razum nije organ filozofiranja (kako s nekim 
modernima misli i Unamuno), onda _ bi znanstvena kri- 
tičnost morala za filozofiju biti negativna osobina; filo- 
zofija ne bi smjela imati karakter znanstvenosti, ne bi se 
smjela osnivati na razumskim (logičkim, racionalnim) po- 
stupcima spoznavanja. Netko je kod nas napisao, da »u 
Europi danas visoko uzdižu samo naučenu školsku mu- 
drost, kompliciranu i subtilnu; u njoj je kritika ubila sva- 
ku jednostavnost«, Glavni bi krivci imali biti već Platon 
i Aristotel. »Platonu ne dostaje ona najdublja čovječnost. 
Suviše je predan samim abstrakcijama, više je učenjak 
nego filozof. Njegova filozofija može zadovoljiti filozofe 
egoiste... Pred pitanjima života njegova je filozofija za- 
tajila.« U Aristotelovoj je školi nastala sistematizacija i 
klasifikacija. »Rodila se ft. zv. naučna filozofija. Filozofi 
su sami sebi stvorili fetiša, kojemu još i danas mnogi slu- 
že. I danas još čujemo, da je filozofija nauka. I vele, da 
postoji jedna najviša filozofija, koja se zove ontologija. 
Naučnost je ugušila čovječnost i osjećanje čovječnosti. .« 
A filozofija je »meditacija o čovječnosti«. 

Izpred odgovora na takve tvrdnje možda bi najprije 
trebalo postaviti pitanje, da li su one uobće zavriedile ka- 
kav odgovor sa strane filozofije; možda bi trebalo pisca 
uputiti na solidno izučavanje filozofije. O njoj se ipak ne 
može po miloj volji koješta tvrditi! Navedene su tvrdnje 
o Platonu upravo jezovite. Pisac se obara na znanstvenost 
filozofije: u njoj ne bi smjelo biti sustavnosti, logičkog 
razporeda, misaone suvislosti, nego možda zbrka neke me- 
ditacije; filozofija ne bi smjela biti komplicirana ni sub- 
tilna, nego »jednostavna«, bez izučavanja, bez težkih pro- 
blema, bez kritičkog iztraživanja. Piscu tek neki drugi 
»vele«, da postoji ontologija. Čitava poviest filozofije ima 

tragičnu sudbinu: »ugušila je čovječnost«! Ovako osuditi 
svu filozofiju znači proglasiti je najnekulturnijim činbe- 
nikom života. : 
Kroz svu se povjestnicu filozofije očituje težnja za 
istinom. Svi filozofi postavljaju neka. pitanja i traže na 
njih sigurne odgovore. I krajnji skeptik daje odgovor na 
pitanje o spoznajnoj sposobnosti. Pitati znači: na osnovu 
uočene stvarnosti tražiti objašnjenje u nepoznatoj stvar- 
nosti. To je zajednički zadatak i znanstvenom iztraživanju 
i filozofijskome, samo što će se oba razilaziti s obzirom na 
dotične stvarnosti, koje su ciljem jednog ili drugog iztra- 
živanja. A kako se tražene stvarnosti ne očituju nepo- 
sredno, nego ih treba izvoditi ili postepeno uočivati na 
osnovu obrazlaganja, može doći do toga, da se gotov izvod 
ili sud o nekoj stvarnosti s njome slaže odnosno ne slaže: 
u prvom slučaju imademo istinu, spoznaju stvarnosti, u 
drugom zabludu. U okviru tih mogućnosti kreću se raz- 
lični odgovori (nazori). Ocjenjivati odgovore po njihovoj 


spoznajnoj vriednosti znači vršiti znanstvenu kritiku. Bez ' 


nje bi značilo dogmatski zastupati koji god nazor u filo- 


zofiji. 


Moglo bi se prigovoriti, da filozofija ovim putem nije 
do danas postigla svog cilja, jer postoje mnogi među so- 
bom različni nazori. Ali prije svega, ta različnost ne iz- 
ključuje mogućnost, da postoji jedan istiniti nazor. Zar 
ćemo i sve znanosti zabaciti zato, što u njima postoje za- 
blude? (Treba čitati na pr. od Jastrowa »Poviest ljudskih 
zabluda«.) Jedni su pobijali, što su drugi tvrdili, na pr. u 
elektrodinamici Ampere-Helmholtz-Maxwel-Lorentz. Ovim 
se putem ipak probijala znanost do istine. Psihologija je 
u zadnje doba, kaže Driesch, postala jedna od najproble- 
matičnijih znanosti, i »jedva se koja znanstvena revolu- 
cija našeg doba može porediti s onom, koja je zadesila 
normalnu psihologiju«.. Slično tvrdi i Bihler: množtvo 
psihologijskih mišljenja podsjeća na gradnju babilonskog 
tornja. Ako bi netko to isto tvrdio i za filozofiju, nije time 
oborio ostvarivost cilja, za kojim ide filozofiranje, a to je 
spoznaja istine. Kako je došlo do različitih mišljenja? Da 
li je razumu prirođena vlastitost stvarati oprečnosti? Nisu 
li one posljedak pomanjkanja onih uvjeta, koji omogućuju 
prirodnu funkciju razuma? I mehanizam (na pr. ura) ne 

će izvršiti svoju funkciju bez stanovitih uvjeta. Spajanje 
predmetnih podataka naše sviesti (u suđenju) podvrgnuto 
je refleksnoj pažnji i traženju razloga za podkrepu sigur- 
nosti, kojom je suđenje postiglo spoznaju stvarnosti. Ra- 
zum je pronalazač razloga za svoje tvrdnje. On dakle nije 
prirodni izvor bezsmislicama, zabluđama, kojekakvim .ne- 
domišljenim tvrdnjama. To su posljedci manjkave funkcije 
zbog pomanjkanja uvjeta za polučivanje spoznaje. Objek- 
tivnost se razumu ne može odricati — bez pretenzije na 
objektivnost. 

Može li ikoji sud biti objektivan, kad nam se ne bi 
očitovala sama stvarnost? U očitovanju stvarnosti se i sa- 
stoji objektivni kriterij istinite spoznaje. Hoćemo li ocje- 
njivati kulturno-socialni život, upućeni smo na stanovite 
stvarnosti u samom životu. Uzmimo neke poznate pri- 
mjere. Rabindranath Tagore osuđuje Zapadni sviet zbog 
unutarnjeg životnog protuslovlja: Zapad se nije nikad 
pomirio s idejom našeg jedinstva s bezkrajnim bićem, 
premda je priznao svojim učiteljem onoga, koji je progla- 
sio svoje jedinstvo s Otcem, i koji je svojim vjernicima 
savjetovao savršenost božanskog Otca; Zdpad osuđuje pra- 
vo čovjeka, da postane božanski, i ne shvaća, da život 
mora postati što duhovniji. — A. Gide priča o svom 
razgovoru s jednim kinezkim ministrom i iznosi njegove 
poglede na Europu. »Ne čini li Vam se, da Europa trpi 
samo zbog toga, što je odabrala kulturu; koja nieče reli- 
giju, kojoj se — ta ista Europa — priklonila? ... Vi živite 
'u kompromisu... Nije li Krist kazivao, da se sreća posti- 
zava odricanjem?« Kinez ističe, kako je svuda, osim kođ 
kršćanskih naroda, naišao na životni sklad s vjerovanjem. 
Kršćanska religija uči, da valja pomagati jedan drugome, 
ljubiti se međusobno, — a baš je ta religija »oblikovala 

. narode, koji se odlikuju nemirom..., narode svadljive, 
koji se neprestano nadimlju, koji bi se htjeli još više osi- 
liti i postati veći, nego što jesu«. Gide i sam primjećuje, 
da nas »religija i kultura vuku u protivnom pravcu; ne 
ćemo se odreći jedne ili druge sile, koja nama pokreće, pa 
smo od Europe načinili poprište laži i kompromisa«. Iztiče 
europski egoizam kao uzrok propasti. »Politička su pita- 
nja manje važna od moralnih. Držim, da se većina poli- 
.tičkih i socialnih pitanja svodi na pitanje morala... Po- 

najprije i nadasve bi trebalo reformirati čovjeka«. (Spo- 
menuti Kinez ne mora imati u svemu pravo; zacielo nije 
kršćanska religija bila ona, koja je oblikovala narode s 
obzirom na njihove osobine protivne toj religiji, jer i sam 
iztiče, da je njihov život u neskladu s religijom. Po Kri- 
stovu učenju sreća je uvjetovana odricanjem, vršenjem 
moralnog zakona.) — — Životna stvarnost Europe sa gle- 
dišta religijsko-filozofijskog očituje se Berdjajevu kao spoj 
Iztoka i Zapada u orientaciji prema Kristu, pozitivno od- 
nosno negativno, na«korist kulture odnosno na barbari- 
zaciju Europe. — — Ortega y Gaset i mnogi sociolozi 
uvjetuju budućnost Europe idejom elite. — — Carnegie 
vidi u Europi neprijateljske tabore, gdje se sva energija 
troši na vojničku obranu i na trgovačko osamljenje. 

U svim se ovim pogledima odrazuju elementi moral- 
nog života. Svaki kulturfilozof, i kad moralnost ne bi su- 
stavno vezao s religijom, mora u njoj priznati stvarnost, 
od koje zavisi i razvitak obćeg družtvenog života. Tko hoće 
kritičkim opravdanjem postaviti kršćansku religiju vried- 
nostnim mjerilom života, stavljen je pred alternativu: Je 
li istina ili nije, da se Isus rodio, i da je osnovao kršćan- 
stvo, i da se proglasio Božjim objaviteljem, i da je objavio 
religijsko-moralni zakon života, po kome naši životi ne 
će završiti smrću, nego će se nastaviti u drugom obliku? 
Nikad nije .bilo i ne će biti misaonim ljudima svejedno, 
da li se moral osniva na religiji ili ne — i zar su zato 
»biedna mozgala«?! Krist je, kao nitko, ušao u život čo- 
vječanstva, bilo da mu jedni predaju svoje živote, bilo da 
se od njega odvraćaju. Na upit o najvećoj želji svog živo- 
ta, ja bih izjavio: Želim dovieka živjeti s Kristom. Kako 
sam došao do te želje? Ima li ona temelja u spoznaji o naj- 
višoj vriednosti? Ili je to »opium«? Unamunov »duhovni« 
čovjek stoji pred tim pitanjima kao — nemozgalo. A radi 
se o čovječanstvu, koje u Kristu vidi Spasitelja i u njemu 
crpe moralnu snagu života. Znači li štogod Isus Krist za 
kulturu Europe? Da ili ne? 

U temi o Europi i kršćanstvu, ovi su fragmenti samo 
jedan izsječak životne stvarnosti uobće. Kad se pojedinac 
želi orientirati o vlastitom životu, mogao bi prigovoriti, 
što se u tu svrhu iziskuje krčenje prašume različitih na- 
zora, pa bi s toga gledišta ipak bila opravdana sumnja o 

uspješnosti razumne funkcije, barem za filozofiranje o ži- 
votu. Međutim, ni za filozofsku orientaciju nije potreban 
put kroz »prašumu« poviestnih nazora; to se traži samo 
za svestranu kritičku orientaciju, dok izravni put vodi 
kroz samu stvarnost života. Ne mora svaki pojedinac filo- 
zofskim razumom posjedovati istinu o životu, kao što i ne 
mora znati razpravljati o istini, da ipak istinito spoznaje. 
Prosječnom (nefilozofskom) čovjeku dostaje, bez ikojeg 
teoretiziranja, savjest kao mjerodavni vodič kroz život. 
Doduše, i to ne mora biti uviek objektivno mjerodavno. 
Formiranje savjesti može biti zamračeno predrazsudama i 
drugim uplivima. U temeljnim pitanjima života pojedi- 
načna savjest, sve kad bi zabludila, ima korektiv u »objek- 
tivnoj« savjesti prosječnog, obćenitog ocjenjivanja. Sva- 
kako je neosnovana predmnjeva, da razum sam po sebi, 
po svojoj udesbi (ustrojstvu) ne bi bio sposoban razpozna- 
vati pravi smisao života. 

Dalo bi se i to reći, da »teorija« nema dovoljnog utje- 
caja na oblikovanje života, osobito družtvenog. Zar nisu 
neki umnici odvieka naučavdli i propoviedali životne ideale, 
a ipak je život tekao suprotnim pravcem? Po čemu ima 
izgleda, da bi obnavljanje života krenulo smjerom moral- 
nog napredka i obćeg poboljšanja? Može li se to osigurati, 
i kako? Nije li čovječanstvu, napose u današnje doba, po- 
trebna realna pomoć umjesto teoretske pouke? 

Filozofija ima osim promatralačke funkcije + prak- 


tičnu. Kad smo na pr. ustanovili, da je za sve voljne čine 


—- a bez njih ne bi ni bilo smislenog obnavljanja života 
— mjerodavna savjest, to u primjeni na uređenje družtve- 
nog života znači, da se on mora osnivati na priznavanju 
međusobnih prava i dužnosti. Ili na pr. spoznaja, da nasi- 
lje nije sredstvo za usvajanje istine, i da je ono moralno 
nedopustivo, jer znači tlačenje tuđih prava, s primjenom 
na praksu to znači, da družtvena vlast ne smije progoniti 
nikoja uvjerenja i životna očitovanja, kojima nisu ugro- 
žena ničija prava. Ili na pr., u spoznaji o pravednoj po- 


djeli materialnih dobara leži praktični zahtjev, da se oduz- 


me vlast onima, koji rade protivno toj spoznaji. Ili na P7., 
u pravu svih članova zajednice, da suodlučuju u pitanjima 
zajedničkog interesa, postuliran je i konkretni način za 
osiguranje toga prava. Sve ove načelne spoznaje (nazovi- 

mo ih makar »teorije«) neuklonive su iz ljudskog života, 
jer je bitno njegovo obilježje, da se on ostvaruje spozna- 
jom ciljeva, po kojima život i dobiva stanovit oblik ili 
smjer. Odlučivati o načinu životnog uređenja nemoguće je 
bez spoznaje cilja, koji se želi postići. Dakle nije izprav- 
no reći, da je životu suvišna ili bezkoristna svaka »teori- 
ja«, ili da je ona bez utjecaja na razvoj života. U pitanju 
se dvoje: koju spoznaju zastupaju ljudi, i kakvom je vo- 
ljom zastupaju. Osnovni pogledi na družtveno uređenje, 
sadržani u spoznajama kao »idealnim« ciljevima, nisu sa- 
mo plod filozofskog umovanja, koliko ih ono nastoji kri- 
tički opravdati, nego su i neposredni izraz moralnog uvi- 
đanja, te na pr. nitko normalan ne će osporavati ideju 
pravde i slobode. Čak se ideje (spoznaje) javno iztiču, i 
njihovo se značenje naglašuje s one strane, odkud ima doći 
njihova oživotvorba. Ali zar idejama odgovara volja? Zar 
su zastupnici ideja uviek njihovi ostvaritelji? Nije li kad- 
god u izticanju ideja pokušaj prikrivanja suprotne prakse? 
Nije li i u tome izvor suvremene krize čovječanstva? Ni- 
koje moralne ideje (ni kršćanstva) nisu sposobne vladati 
životom, dok njime vlada suprotna volju. Treba volju pro- 
mieniti, ljudi moraju htjeti stanoviti način života, da onda 
u tom smjeru i djeluju, ostvarujući tako sam život. U vo- 
lji je smjerođavna snaga života. Život je izraz volje, cilj- 
nog nastojanja, a to je nastojanje ukorienjeno u težnjama. 

Zar bi dakle trebalo izmieniti čovjeka u njegovim 
težnjama, ako se hoće promieniti život? Te su težnje po- 
znate kao pojedinačni i skupni egoizmi, pohlepe, imperia- 
lizmi i t. d. Bog nije stvorio ljude automatima — i ođatle: 
njihovo zlo i dobro. Najveći dio čovjekovih zala potječe 
od čovjeka; zapravo od onih ljudi, koji su pozvani, da u 
skupni život unose dobrobit, a čine protivno — nemarom, 
bezbrižnim i površnim nadzorom nad vršenjem dužnosti, 
povlašćivanjem pojedinaca i drugim negativnim osobina- 
ma Uzmimo samo pitanje socialnog' uređenja medicine; 
ili pitanje nadzora nad upotrebom narodne imovine, i t. d. 
Jedan dio životnog zla zavisi dakle od moralno negativnih 
kakvoća. To je »teorija«, koju različni reformatorski socio- 
lozi i političari kadšto cinički omalovažuju. Treba u mo- 
valnom smislu dobre ljude postaviti na družtvene položaje, 
da se uzmogne očitovati djelotvorna volja za obću dobro- 

bit. Tu nastaje problem konkretnog oblikovanja toga na- 
čela. »Ideali« su ostali glas vapijućega zato, jer je nedo- 
stajalo ljudi dobre volje. Iako to zvuči simplicistički, u toj 
spoznaji leži duboka pouka za život: treba odgajati ljude 
za družtveni moral, a prevlast toga morala treba osigu- 
rati zakonskim mjerama. Tako se na moralu osniva vried- 
ni smisao Života i u družtvenom pogledu. Samo na toj 
osnovici može i kršćanstvo reflektirati na preporodnu ulo- 
gu u poviestnom razvoju života. Vrlo bi jednostrano bilo 
shvaćanje kršćanstva, kad bi mu se namienila samo nad- 
naravna funkcija za drugi život; to bi značilo naravni red 
odkinuti od nadnaravnoga. I kršćanstvo sačinjavaju mo- 
ratno diferencirani pojedinci, pa je zato potrebno, da se i 
ono obnavlja u pravcu oživotvorbe družtveno moralnih 
vrednota. 

Od filozofa očekujemo (kako smo već iztaknuli), da 
nam odgovori na stanovita pitanja, kako bismo postali 
sigurni o nečemu. Mi ga ne ćemo pitati, da li je 2X2=4, 
niti za ikoju neposredno očitu istinu, a ne ćemo filozoja 
Pitati ni za posredno spoznatljive istine, koje ne idu u 
područje filozofskog zanimanja. Svako je znanstveno, a 
nefilozofsko zanimanje proniknuto željom upoznati neku 
stvarnost, kojom bi se kao osvietlila već poznata jedna 
stvarnost — u tom smislu, da se očituje njihova među- 
sobna uvjetovanost. Preneseno u spoznajni proces, takvo 
se očitovanje sastoji u obrazlaganju. Filozofski, kao i svaki 
znanstveni iztraživalac stvarnosti, treba da nam obrazla- 
ganjem omogući sigurnost, da izrečeni sud odgovara do- 
tičnoj stvarnosti ili da je istinit, t. j. da nam se u njemu 
doista očituje sama stvarnost (objektivnost). Specifičnost 
filozofijskom obrazlaganju daje ona stvarnost, koja je ci- 
ljem filozofijske intencije, za razliku od svakog drugog 
znanstvenog iztraživanja. Filozof se naime zanima za os- 
novne stvarnosti, koje već ničim nisu uvjetovane (i utoli- 


ko su »absolutne«). Empirički se psiholog zanima za psi- ' 


hičke stvarnosti, koliko su na dohvatu izkustvenog spo- 
znavanja, dok se filozofijski psiholog ne zaustavlja na tim 
stvarnostima, koliko su izkustveno poznate, nego se pita: 
da li je izkustveno-psihička (sviestno doživljajna) stvar- 
nost jedina, neuvjetovano obstojna, ili je ona po čemu 
uvjetovana — i u kojem smislu? Kako je filozof naišao 

na to pitanje? Morao je zapaziti neku stvarnost sviestnog 
života, koja ga je ponukala na to pitanje. Mogu li doživ- 
ljaji eksistirati sami za sebe, nepripadno, — ili pripadaju 
samostojnom (substancialnom) nosiocu? -Nadalje, prirodo- 
slovci uzimaju u obzir prirodne (fizičke) stvarnosti na te- 
melju izkustvenog spoznavanja, dok će se filozof (kozmo- 
10g) zanimati za konstitutivna počela fizičkog svieta, Dalje 
će se on zanimati za svekupunu stvarnost, fizičku i psi- 
hičku, i opet u perspektivi osnovne uvjetovanosti: je li 
sav fizički i psihički bitak po sebi eksistentan — ili je uz- 
ročno uvjetovan, ovisan o uzroku, koji samodsebno eksi- 
stira? Pitanje je izniklo na jednoj zapaženoj stvarnosti, a 
to je promjenljivost i nenuždnost svieta (psihičkog i fizič- 
kog). Moguće je zamisliti jedno i drugo: sviet jest prouzro- 
čen — nije prouzročen. Pred ovim mnogućnostima čovjek 
postaje filozof. Prvom je iskrom bio zapaljen filozofski um, 
kad je uočio jednu stvarnost — na pr. promjenljivost u 
svietu, zatim tiek sviestnih doživljaja i t. d. — i u toj 
stvarnosti razlog za pitanje o njezinoj konačnoj ili osnov- 
noj uvjetovanosti. Iz ove je onda klice oživio filozofski duh 
u traženju odgovora na stavljeno pitanje. (Kako bi se iz- 
digao nad materializirano »mozganje«!) I sad se tu nastav- 
lja kritički proces obrazlaganja ovog ili onog odgovora. 
Za nas je to ovdje bilo važno iztaći 1. zato, da ana- 
lizom filozofske funkcije upoznamo ulogu razuma, 2. zato, 
da upoznamo objekt filozofije, a to je osnovna uvjetova- 
nost ukupne stvarnosti. Mi smo u prijašnjim izvodima 
uzeli napose u obzir životnu stvarnost, i to pod vidom 
moralnosti. Filozof (kao etičar) izpituje. osnove moralne 
sviesti. U tom aspektu obćenitosti, čini se, filozof i ne do- 
pire do konkretnih stvarnosti života, pa bi prema tome 
naši navedeni primjeri (Tagore...) imali izpasti iz po- 
dručja filozofije, a tako i spomenuti primjer o kršćanstvu. 
O posljednjem bi potrebno bilo obširnije tumačenje, da 
uvidimo vezu s filozofijom, a dosta je za našu svrhu upo- 
zoriti na to, da je prosuđivanje života (socialnog, kultur- 
nog, poviestnog) u njegovim konkretnim oblicima, kao i 
voljno usmjerivanje života, uvjetovano moralnim kriteri- 
jima i komponentama. To je bila filozofska teza, koju smo 
htjeli podkriepiti nekim primjerima i time pokazati, kako_ 
filozofija promiče život u njegovim konkretnim stvarno- 

stima, koliko ih uočuje sociolog, povjestničar, političar. 
Bez obrazlaganja spomenute teze, polazili smo s etičkog 
stajališta, da je sav život podvrgnut moralnom zakonu. 
Ova filozofijska istina služi osnovicom spoznajne orienta- 
cije i aktivnog oblikovanja u konkretnoj struji života. Kad 
na pr. političar govori o potrebi demokratske vlasti, koja 
osigurava slobodu oporbe i podvrženost nezavisnom sudo- 
vanju, ova misao dobiva pravno-kulturno značenje na 0s- 
novu moralno opravdanog zahtjeva, da pojedinac bude 
ravnopravnim članom zajednice. Ili na pr., kad se u od- 
ređivanju ratnih zločinaca postavlja mjerilom uračunlji- 
vost krivnje, počiva taj postulat na moralnoj predpostavci, 
da kažnjavanje nekrivih ljudi biva zločinom. Zato bi na 
pr. također bilo nemoralno, kad bi se iz političkih razloga 
samo jedni pozivali na odgovornost, a ne i drugi jednaki 
krivci. Državna bi vlast opet zanemarila svoju moralnu 
dužnost, kad bi propustila iztražiti i ustanoviti zločine, 
koji su počinjeni na njezinim državljanima; to je njezina 
moralna dužnost, ne samo politička, ukoliko bi se, recimo, 
po zločinima dao ustanoviti sustav ili zakon, po kome se 
izvršuju zločini (na pr. sa svrhom zagospodovanja nad jed- 
nim narodom bez obzira na njegovu volju). Ili na pr., kad 


bi se ciljem ratovanja proglasilo oslobađanje naroda od či- 


jeg nasilja i donošenje blagostanja, a u stvarnosti bi tome 
protivno bilo, nastaje time opet sukob s moralnim pra- 
vima čovjeka. Tako se kroz konkretne oblike života odra- 
zuje moralnost, koja svoje opravdanje dobiva po filozo- 
Jiji. Utoliko možemo s pravom reći, da ona obuhvata život 
u cjelini, u povezanosti konkretnih oblika s onim istina- 
ma, koje život objašnjuju po njegovoj osnovnoj uvjetova- 
nosti, Teistička filozofija osniva život na moralnoj vried- 
nosti u religijskom smislu. I dok se kreće u najvišim ab- 
strakcijama spekulativnog uma, ona ne napušta svoj ko- 
Tien u životnom izkustvu i trajno se obazire na kon- 
kretnu stvarnost, bilo da u njoj nalazi potvrdu svojih za- 
ključaka, bilo da prema stečenim spoznajama upravlja ži- 
votom. Teistički filozof primjerice vidi u religiji najvišu 
vriednost života, ali mu se može pričiniti, da ni religiozni 
ljudi tako ne misle: zar oni ne bi, što su dublje religiozni, 
morali to većma željeti, da što prije umru i dođu u nebo, 
pa postignu sreću? Čak bi možda došli na pomisao, da ima 

više smisla, kad Bog ne bi čovjeka ni stvorio za ovaj pro- 
lazni život. Izkustvo nam kaže, da se ljudi bore za obsta- 
nak, zaziru od smrti i unatoč religioznosti žele produljiti 
taj život, odgađaju ulazak u stanje blaženstva. Može biti 
iznimaka, ali prosječno je tako. Religija olakšava život, 
čini ga snošljivijim u nedaćama, odvraća čovjeka, da po- 
sve ne klone u svojim tegobama i ne zapadne u krajnji 
očaj; — ali sve to još kanda ne daje religiji toliko znače- 
nja, da bi po njoj u ljudima prevladavala težnja za oživo- 
tvorbom izasmrtnog života. 

Tu potežkoću navodimo kao primjer, kako odasvud 
niču pitanja, na koja svatko i ne zna odgovoriti, pa su 
kadra izazivati unutarnju nesigurnost. Nije nam, doduše, 
ovdje ni zadaća, da rješavamo sva pitanja našeg filozofij- 
skog nazora, nego tek da nabacimo po koje opažanje na 
putu kritičke orientacije o životu. Na spomenuto bi se pi- 
tanje dalo ovako odgovoriti: 

Da se u religiji (priznavanju Boga) nalazi najviša 
vriednost života, jest filozofijska spoznaja za onoga, koji 
ju znade opravdati; a netko je može smatrati istinitom i 
bez filozofijskog (logičkog) opravdavanja ili dokazivanja, 
kad je subjektivnu sigurnost o tome stekao po uvjerenju, 
da Bog postoji i da će nagraditi dobra djela. Uzmemo li, 
da je ta spoznaja doista opravdana ili kritički utvrđena, 
to onda znači, da je stvarno (objektivno) tako, t. j. da se u. 
religiji nalazi najviša vriednost bez obzira na to, kako se 
prema toj spoznaji odnosi čitav duševni sastav pojedinog 
čovjeka. A o tome se baš radi u navedenom pitanju! Re- 
klo se naime, da u religioznim ljudima postoje vriednost- 
no suprotne tendencije od one, koja bi imala sliediti iz re- 
ligije kao najviše vriednosti, a to znači, da oni u njoj ne 
nalaze najvišu vriednost: — u njima vlada tendencija odr- 
žati ovaj život, a ne odricati se njega u želji, da što sko- 
vije započne religijski predviđeni izasmrtni život. Kako da 
razriešimo taj čvor? Prije svega, ima i takvih ljudi, koji 
zaista žele, iz religijskih motiva, da taj život prestane, za- 


* pravo prepuštaju taj svršetak volji Božjoj, ali ne zaziru ođ 


njega ni zbog kojega dobra, po kome je poželjno dalje 
ovdje živjeti, te uviđaju, da bi najsretniji bili nakon smrti. 
1 medu tim ljudima ima dva sloja: jednima: je život ne- 
snosan zbog nekog zla (oskudice, boli...), dok se drugima 

mili živjeti u uživanju nekog dobra. Kod prvih će biti 
možda i jača želja, da taj život zamiene boljim, izasmitrt- 
nim životom. No i kod drugih, što su većma uvjereni o 
izasmrtnoj sreći, u istom omjeru jača želja za njom. Nismo 
li se time primakli jednom psihologijskom zakonu, na ko- 
me će se objasniti i naša potežkoća?! Uočili smo dva fak- 
tora: zadovoljstvo ovim životom odnosno nezadovoljstvo,. 
i slabije odnosno jače uvjerenje o izasmrtnoj sreći (neogra- 
ničenom zadovoljstvu). K ovom drugom treba napomenuti, 
da objektivna sigurnost (očevidnost) spoznaje o budućem 
životu nije isto, što subjektivna sigurnost (osvjedočenje, 
uvjerenje); subjektivna može imati različne stupnjeve ja- 
čine, može biti više ili manje »živa«, svjestita, jer je ovisna 
o individualnom duševnom sastavu. Pa upravo od te sub- 
jektivne sigurnosti i od prvog faktora zavisi stav prema 
religijskoj spoznaji o drugom životu. To jest, ako je lfu- 
dima ovaj (zemaljski) život bilo po čemu poželjan — a pro- 
sječno i jest tako —, pa još ako im je slabije uvjerenje o 
drugom životu (a i to je većinom tako), razumljivo je, da 
prevladava želja za produljenjem ovog života, zazor_ od 
smrti, iako nakon toga počima sretan život; — on je kao 
u daljini, nejasan, i stoga gubi uplivnu snagu poželjnosti. 
Naprotiv, tko je živo uvjeren o izasmrtnoj sreći, premda 
nema o njoj iskustva i utoliko je »daleka«, ona mu je ipak 
poželjnija od neposrednih dobara, koja dotični smatra 
ograničenima, nestalnima. Kad religijskog uvjerenja goto- 
vo nestaje, kad jedva da se održaje u sviesti, a »zemalj- 
sko« je uživanje ojačalo, ono privlači čovjeka u tolikoj 
mjeri, da on strepi na pomisao gubitka toga uživanja. A 
nije li to slučaj u znatnom dielu čovječanstva? 
Psihološki nam je time prilično objašnjeno gornje 
pitanje. U duši su srasli svi elementi, religijski i oni, od 
kojih zavisi zadovoljstvo odnosno nezadovoljstvo života. 
Religijski su uvjetovani razmišljanjem, dok je zadovolj- 
stvo redovno uvjetovano osjetilnim nagnućem (s kojim je 
skopčan i zazor od smrti), pa stoga u toj zajedničkoj di- 
namici prevladava animalna tendencija za održanjem ži- 
vota s bilo kakvim zadovoljstvom, — tako dugo, dok ne 
ojača religijsko uvjerenje. Nije dakle osnovano tvrditi, 
da religiozni ljudi ne nalaze u religiji najvišu vriednost 
zato, što sebi ne žele smrti, kojom počima oživotvorba te 

vriednosti: oni tu vriednost priznaju, samo što je takvo 
priznanje ovisno o duševnoj cjelini, koja je određena i ne- 
religijskim elementima života. Po tome i dobiva »odriea- 
nje« svoj najdublji smisao: zemaljska dobra ne smiju nad- 
vladati religijski moralnu vriednost života. 


Ova je spoznaja, u jednu ruku, na vrhu uzpona, ko- 
jim filozofiranje stvara religijski (teistički) nazor o životu, 
a u drugu je ruku osnovni regulativ u voljnom uzbiljava- 
nju životnih vrednota. Opravdavanje te spoznaje čini ono 
područje, kojim je polazilo moje filozofiranje. 


»Opravdavanje spoznaje« — to ponovno naglašujemo 
kao naš zadatak, da bismo time označili funkciju filozofi- 
ranja. Radi se, dakako, o stjecanju stanovite spoznaje, 
upravo one, koja predstavlja cilj filozofiranja, dok se izra- 
zom (logičko) »opravdavanje« hoće upozoriti na put prema 
cilju, na postupak u polučivanju dotične spoznaje. Za- 
pravo se misli na skup spoznaja, koje u sustavnoj pove- 
zanosti daju nazor o svietu i životu. Koliko filozofija daje 
nazor o životu, ona nije ograničena na promatralački stav, 
nego daje »impulze«, biva »propagandistička«, utječe na 
oblikovanje života, pokreće životno zbivanje snagom »ide- 
je«. Doživljavana kao oblikotvorna snaga, filozofija je sub- 
jektivna, za razliku od objektivne filozofije, koja proma- 
tralački obuhvata univerzalno predmetnu (objektivnu) 
stvarnost pod vidom njezine najdublje osnovanosti. »Uni- 
verzalno« znači, da podatak filozofije nije ograničen, re- 
cimo, na izkustvo fizičkog svieta, ili možda samo na sta- 
novito područje znanstvenih spoznaja, nego obuhvata spo- 
znaju uobće i ukupnu izkustvenu zbiljnost. Zadatak filo- 
zofije ili ono, što na temelju podataka (»danoga«) želimo 
postići, što u poznatoj stvarnosti želimo iztražiti i razod- 
kriti, to je ona stvarnost, kojom su podatci »osnovani«, i 
na koju nailazimo, ukoliko se pomaknemo dalje od nepo- 
sredno (opažajno, doživljajno) danoga: jer kad ne bi 
bilo mogućnosti izdići se spoznajno nad neposrednost, od- 


pala bi time i filozofija sa svakim znanstvenim nastoja- 


njem. Pomicati se spoznavanjem k osnovu datosti, znači 
u njoj nalaziti neko uporište, kojim je upravo izrečen od- 
nošaj osnovanosti, kao što na pr. kad izkustvenoj eksisten- 
Ciji, na kojoj uočujemo nenuždnost, tražimo uzročno odno- 

šajni osnov u nuždnoj eksistenciji, koja je neizkustvena. 
»Tražimo«, t. j. nastojimo do njega doprieti tako, da nam 
izkustveni podatak (nenuždna eksistencija) služi polazištem 
za izvođenje nepoznatoga (nuždne eksistencije); u navede- 
nom primjeru to biva pomoću ili posredstvom odnošaja 
uzročnosti (u načelnom obliku: sve nenuždno mora da je 
od nečeg proizvedeno, s nečim u odnosu prouzročenosti). 
Tako ovo izvođenje znači posredni put spoznavanja one 
stvarnosti, na kojoj je izkustveni podatak osnovan. A taj 
»posredni put« zovemo umovanje, zaključivanje, dokazno 
opravdavanje, obrazlaganje, da nešto činjenično jest ili 
mora da bude. Zašto sviet eksistira? Zašto treba da živi- 
mo po moralnom imperativu? Koji je osnov svietu, a koji 
moralnom imperativu? Da li život dobiva po moralnom 
imperativu najvišu vriednost i time pravi smisao? Kako 
je osnovano sviestno doživljavanje? Ova i druga pitanja 
sastavljaju područje filozofijskog spoznavanja ili traženja 
odgovora, sigurnih spoznaja. »Sigurnih« ili opravdanih, 
naravno (dokaznim razumom) utvrđenih, koliko su logič- 
kim sredstvima izvedeni iz izkustvenih premisa. Time se 
ta sigurnost razlikuje od neposredne, intuitivne, bilo u 
smislu neposrednog opažanja sviestnih (doživljajnih) po- 
dataka — na čemu i počiva sva spoznajna sigurnost — 
bilo kao neposredni uvid u onu stvarnost, o kojoj inače 
dobivamo sigurnost posrednim putem, ali se ona može ne- 
kome i neposredno očitovati, na pr. kad bi tko po svome 


životnom izkustvu (razočaran uživanjem prolaznih dobara, ' 


ili uviđajući zloće u družtvenom životu i t. d.) stekao si- 
gurnost o moralnoj vriednosti života. Takvu sigurnost mo- 
žemo zvati intuitivnom, i prema tome bi se filozofiji živo- 
ta mogla namieniti i ta zadaća, da nastoji prikazati život- 
nu stvarnost kao neposredan odraz ili izraz one dublje 
stvarnosti, na kojoj se osniva. I u tome bi slučaju bio cilj 
filozofiranja postići sigurnost, samo što bi ona bila nepo- 
sredno obrazložena, po neposrednom očitovanju životne 
stvarnosti, koliko bi u njoj relevantni momenti bili tako 


postavljeni i prikazani, da njihov subjektivni učinak bude 


sigurna spoznaja. Ali takav subjektivni, pojedinačnom 
aperceptivnom ustrojstvu primjereni učinak, ne može re- 
jlektirati na kritičku ili znanstvenu valjanost, dok nije ob- 
jektivno opravdan, t. j. dok se stvarnost ne očituje po svo- 

joj (logičkoj) obrazloženosti. Intuicija je tako podvrgnuta 
kontroli racionalnog spoznavanja, da po njemu dobije zna- 
čenje znanstvene sigurnosti, bez koje bi filozofija bila pre- 
puštena subjektivnim činiocima. Ona, rekosmo, mora na 
njih utjecati, ali čovjek nije lišen razumske sposobnosti 
dokazivanja, da bi filozofija morala izvan njega izgrađi- 
vati svoj utjecaj na život. 

Stoga je bez psiholožkog i znanstvenog temelja zahtie- 
vati od filozofije, da izbjegava silogističko mišljenje i da 
se osloni na intuitivno prikazivanje stvarnosti, kojim bi 
neposredniji bio utjecaj na oblikovanje života. Takav 
zahtjev previđa upravo one oblike života, s kojima mora 
filozofija prvenstveno računati, a to je skeptički, agnostič- 
ki stav prema filozofijskom nazovu, koji mi zastupamo; 
nazovimo ga (s Baeumkerom) metafizički idealizam. »Idea- 
lizam« etički, koji životni smisao vidi u oživotvorbi etičkih 
vriednosti, koliko su religijski osnovane; — a baš tu osno- 
vanost, kao već i samu bezuvjetnu obaveznost etičkih 
vriednosti, treba opravdati, da je uzmognemo kritički za- 
stupati proti krajnjem amoralizmu i drugim nazorima. Taj 
smo etički idealizam izrazili zahtjevom: nikoje zemaljsko 
dobro ne smije nadvladati religijski moralnu vriednost 
života. Da li je u tom obliku, kako je ovdje izrečen, taj 
zahtjev svakom čovjeku jednako pristupan po subjektiv- 
noj uvjerljivosti neposrednog dojma, to je dakako drugo 
pitanje, pa će za nekoga možda uvjerljivije biti, ako se 
kaže, da nikoja zemaljska ljubav ne smije biti idolom, 
predmetom obožavanja, ili da smo »samo onda vlastiti 
svoji gospodari, kada naše srdce oslobodimo od naših po- 
žuda«, i slično. Posljednji je aforizam uzet iz Tagorina 
romana »Dom i sviet«, gdje Nikhil kaže: »Uviek sam na- 
stojao, da prilikom oblikovanja mog života sliedim crte, 
što ih je označio Tvorac, i da tom životu dadem dublji 
smisao; u tom nastojanju ja sam proveo cieli svoj život«. 
U sklopu romana, gdje je Nikhilov značaj psiholožki pri- 


. kazan, može njegova izjava na čitaoca djelovati neposred- 


nom životnom snagom, ali se takav dojam ne može po- 
staviti mjerilom zadatku filozofije, kojoj je upravo stav- 
ljeno u zadatak da opravda istinitost takvog shvaćanja o 
životu. Ako je Nikhil tako nastojao, to još ne mora biti 
mjerodavno za onoga, tko hoće znati, da li je Tvorac uisti- 

nu označio neke smjerodavne crte života, i u čemu je nje- 
gov dublji smisao. Pogotovo, kad se u istom romanu javlja 
Sandip, kome je ciljem života uspjeh, a ne istina, i zato je 
“u životu vriedna svaka opačina, osobito laž. (»Svi svjetski 
osvajači, od Aleksandra pa do 'američkih milijunaša, na- 
laze u maču ili dolaru simbolički lik, prema kojem oni 
oblikuju svoje biće, a to je izvor njihova uspjeha... Oni, 
koji hoće vladati, ne bježe od laži: lanci istine postoje za 
one, koji žele podpasti pod njihovo gospodstvo. Zar ti ne 
znaš, da u gorostasnim kotlovima, u kojima vru veliki 
politički razvitci, laži predstavljaju glavne sastavne dielo- 
ve?... Oni, koji su majstori u ovoj umjetnosti — nagomi- 
lavanju materialnih dobara — služe se u svojim poslo- 
vima najvećim lažima, izdaju dnevno novine pune laži... 
Cilj čovjeka nije istina, nego uspjeh; plod pravog uspjeha 
dozrieva samo na dobro obrađenom polju laži.«) Odvratni 
značaj Sandipov, pod perom Tagorinim, kadar je osvietliti 
poviestnu mizeriju roda ljudskoga i proti njoj izazvati du- 
bok revolt — u duši, koja je već ustrojena nagnućem & 
istini, pa joj pogled na životnu stvarnost »intuitivno» rađa 
uvjerenjem o potrebi ćudoredne reforme na upravljačkim 
položajima družtvenog života. Ali filozofija ne može ra- 
čunati s prirođenim nagnućem k istini, ona mora sve San- 
dipe onemogućiti tako, da dokaže bezuvjetnu obvezu no 
istinu, bezuvjetnu zabranu laži i svih zločina, i da na toj 
bezuvjetnosti opravda zahtjev borbe .za novi socialni po- 
redak, osnovan na ćudorednoj sviesti. — 

Od Platona i Aristotela (preko Franza Brentana) do 
danas, najviše je životno dobro u mudrosti, a po drugim 
je filozofima u čovječnosti, što sve znači: u (duhovnom) 
kultiviranju čovjeka, u oživotvorbi duhovnih vrednota, či- 
me u sebi čovjek izkorjenjuje gospodstvo nećudorednih 
nagnuća. Filozofija zacielo nije samo »teoretska«, dok na 
život stavlja opravdane zahtjeve. koji upućuju i na obli- 
kovanje socialnog života. Ona time zaštićuje ljude, da ne 
postanu kao stvari, koje se neodgovorno mogu uništiti. U 
tome i jest naša najdublja tragedija, što danas prevladava 
sve do krvoločnog zvjerstva izopačeni čovjek. Pa kad se 
filozofija zalaže za bolju budućnost, to ona čini (u oprav- 
danoj spoznaji pokrenutom) voljom staviti život u službu 
najvišeg cilja, a to je borba za pobjedu boljeg čovjeka. 

Makar izdahnuti na tome putu, to znači oni najveću 
dužnost kao čovjek — i kao filozof. 

Po tom svojem pozivu dobiva suvremena filozofija 
života osnovnu ulogu na utiranju putova, koji bi Europu i 
čovječanstvo imali odvratiti od katastrofe. Premda nje- 
zin glas danas nije kadar nadjačati ratnu oluju, koja ra- 
zara Europu, ipak on živi vapajem duše u milijunima 
slomljenih života. Pa kad ova duboka katarza sadašnjice 
postane poviest, u njoj naš optimizam predviđa na raz- 
krvavljenom izkustvu osviešteno čovječtvo, što na pro- 
šlosti crpe opravdanje za filozofiju, koja kulturni smisao 
socialnog uređenja nalazi u ćudorednim temeljima života, 
Oni predstavljaju duhovnu stvarnost kao najviši vried- 
nostni oblik života, čije uzbiljenje znači životnu zadaću 
svakog čovjeka. Da to ne bude dogmatski postulirano, nego 
kritički fundirano, ide u zadatak naše filozofije, koja tako 
postaje spoznajnom smjernicom i pokretačem volje na 


uzponu k neprolaznim vriednostima života. 


Da to ne bude fraza s pojmovima iz konvencionalnog 
rječnika, treba znati, da metaforičkim izrazom  »uzpon« 
predpostavljamo vriednostno stupnjevanje, gdje se sve 
druge vriednosti imadu podvrći »neprolaznim« vrednota- 
ma, čime se označuje nevezanost njihova važenja na ovaj 
naš prolazni život. Tim svojim značenjem »neprolaznost« 
ne izriče zbiljsku eksistenciju izasmrtnog i utoliko nepro- 
laznog života, ali je ona zahtieva. (postulira) kao cilj naše 
težnje, da se ostvarenjem ćudorednih vriednosti, na koje 
smo bezuvjetno obvezani, postigne naknada za sva ona 
dobra, koja su tom obavezom napuštena. Filozofija (etika) 
mora stoga rješavati pitanje, da li (na osnovu čega) je iz- 
vršivanjem moralnog zakona osigurana bezsmrtnost volj- 
nog subjekta, kojom je uvjetovana njegova sreća. Po 
teističkoj je filozofiji naš život povezan s Bogom i po bez- 
uvjetnoj obvezi (kao izrazu volje: Božje) na ćudorednost, 
i po tome, što se u neprolaznom sjedinjenju s Bogom sa- 
stoji smisao najviše sreće ili blaženstva. Život tako ulazi 


“po ćudorednoj stvarnosti u perspektivu vječnosti, koja 


nam nije ni teoretski sasvim nepoznata, a niti doživljaino: 
prvo zato, što imademo određen pojam o sjedinjenju s Bo- 
gom, a doživljajno utoliko, što ćudoredno-religijski (ili s 
Bogom povezani) život već sadašnjoj našoj eksistenciju pru- 

ža zadovoljstvo ili u ograničenoj mjeri ostvarenu sreću. 
To dakako može izkustveno doživljavati samo onaj, tko 
živi ćudoredno valjanim i religioznim životom. U ovoj, ni 
smrću prekinutoj suvislosti života, dobiva se substrat za 
maksimum poželjnosti i ostvarivosti životnog smisla. »Čo- 
vječnost« po njemu prelazi u pobožanstvenjenje čovjeka, 
čime je njegovo metafizičko dostojanstvo postalo najvišim 
zadatkom i ciljem (idealom) ćudorednog nastojanja. 

Da ne govorimo samo u abstrakcijama, mi možemo i 
neposredno, na konkretnim oblicima života uočiti njegov 
vriednostni izražaj. Na religioznom području doživljuje 
čovjek, u prvom redu, uporište moralnom nastojanju: reli- 
giozan čovjek znade, zašto mora biti moralno izpravan, 
znade za moralnu sankciju, znade, po čemu je u moral- 
nosti najviša vriednost života, dakle dobiva po religiji te- 
anelj sigurnosti, da ne smije nikad odstupiti od moralnog 
zakona. Uz ovu duševnu sliku postavimo čovjeka, koji bez 

religije ne zna, zašto bi se podvrgao moralnom zakonu, i 
koji se koleba između dobra i zla, te radi neizvjestnosti 
odstupa od zakona i podaje se nemoralnom životu. Reli- 
giozan čovjek u najkritičnijim momentima života nalazi u 
religiji izvor doživljaja, koji su jedini kadri pridići ga, du 
ne klone na trnovitom putu života. Treba pritom odbiti 
sasvim neosnovani prigovor religiji, da ona čovjeka kao 
»opium« podržava u pasivnosti i onda, kad je upao pod 
vlast tiranije. Takvom bi se tvrdnjom — da se i sama ne 
izvrgne u tiraniju — morala opravdati nuždnost socialno 
zlih učinaka religije; a ako se to ne može izvesti iz same 
biti religije, kako zaista ne može, takva tvrdnja postaje 
nasilnim sredstvom proti svima, koji u religiji nalaze svoju 
svetinju, a ne uputu na podložnost bilo kojoj tiraniji, pa 
ni ovoj protureligijskoj; — što više, koji upravo po reli- 
giji dobivaju odporne snage u obrani svojih prava, zbvg 
čega nasilnici zapravo i jesu izazvani na progon religije, a 
njezina socialna štetnost služi im samo izlikom za oprav- 
danje nasilja. Religija stoga ne znači tek neku mistiku, 
kontemplativni sadržaj života, bez dinamike u opredjelje- 
nju stava spram događaja, koji tangiraju život bilo u sferi 
njegova fizičkog obstanka, bilo u bezkrajnoj zapletenosti 
duševnog zbivanja, napose. u pravcu moralne djelatnosti 
pojedinačnog i družtvenog života. Moralna slika čovjeka, 

“ , 
po ukupnom suvremenom životu, sa svoje svietle i tamne 
strane, odrazuje stvarnost života u najdubljim njegovim 
pokretima. S jedne nam se strane pojavljuje život danas 
upravo u najkrvavijoj slici, za koju nitko istinoljubiv ne 
može reći, da izrazuje samo plemenite motive u borbi za 
prava čovjeka, dok na njoj vidimo tamni nagon sebe- 
ljublja u razaranju mučno stečenih dobara i tolikih života, 
dok mneizrecivi užasi izpisuju stranice ljudske poviesti, i 
dok jedni povlašteno uživaju kraj nečovječnih stradanja 
drugih. Nad ovim se ponorom zloće izdiže s druge strane 
ćudoredna sviest u očekivanju smirenog života, gdje bi 
vladala na pravdi osnovana uređenost družtvenih odno- 
šaja. Bila bi do zdvojnosti težka pomisao, da je to oče- 
kivanje utopija, i da život po najboljim osnovama postaje 
meostvariv san. 


A šta je sa kršćanstvom? Dokuda je doprla njegova 
snaga u ostvarenju boljeg života? 


Možda imade više kršćana izvan kršćanstva, nego u 
njemu samome. Ta se misao, da ne bude protuslovna, očito 
oslanja na dvojako značenje »kršćanstva«: u družtvenom 
amislu može ono postojati i samo formalno, po izvanjskom 
pripadničtvu, bez unutarnjeg sadržaja, a izvan toga kruga 
možemo kršćanima smatrati i one, koji čak ne znaju za 
instituciju kršćanstva, ali su moralno s njim usklađeni. 
Možda je baš tih posljednjih premalo u instituciji kršćan- 
stva, pa se dobio dojam, da je dosad u Europi, kao obi- 
lježje »zapadnjačke« kulture, vladala moralna moć kršćan- 
stva. Bez sumnje bi i današnja stvarnost europskog života 
bila drugčija, da su u njoj do višeg stupnja doprli religij- 
sko-moralni elementi kršćanstva. Ne mora biti bezbožnik, 
tko ne zastupa tezu, da je poviestno kršćanstvo doseglo 
maksimum mogućnosti u oživotvorbi moralno-socialnih 
vrednota. Na slici kršćanstva vidimo i takve, koji se nisu 
uklonili pohlepi i mržnji i osveti i podlosti i častohleplju 
i vlastohleplju i licumjerstvu, i koji su propustili prilike 
za sudjelovanje s Bogom u borbi proti nasilnim vlasto- 
držcima i družtvenim nepravdama. Duh kršćanstva, nasu- 
prot, odrazuje se u onima, koji zastupaju istinu i pravdu 
i bore se za njezinu pobjedu, i koji ne prolaze sliepi i 
gluhi kraj bolestnih i nevoljnih, i koji savjestno vrše svoje 

dužnosti, i to bezuvjetno traže od svakoga, i koji s Kri- 
stom zajedno žive po vjeri, da će u toj zajednici dovieka 
živjeti pred licem Stvoritelja svieta. Tko bi uostalom mo- 
gao prikazati sve komponente u religijsko-moralnoj stvar- 
nosti života! 

Filozofija, koju zastupamo, daje spoznajni temelj i 
uputu, kako treba živjeti, da ostvarimo najviši smisao 
života. Time ona postaje kulturnotvornim činbenikom i u 
kataklizmu suvremenog života. g 

Da posljednju tvrdnju bolje razumijemo, bar letimič- 


no treba objasniti odnos filozofije prema kulturnom životu. - 


I ovo naše razpravljanje ide u okvir kulturnog života, ko- 
me je filozofija sastavni dio, jedan izsječak toga života. 
Uobće smo dosad pod izrazom »život« uglavnom mislili nd 
kulturnu njegovu sferu. U čovjeku je osim animalnosti 
11 vegetativnosti) još jedna vrst života, koji (kako psiho- 
logija uči) nije osjetilan, život mišljenja, htienja i neosjet- 
nog čuvstvovanja, gdje je izlučena organska komponenta. 
To nije animalno-duševni, nego duhovno-duševni, napro- 
sto »duhovni« život. Kao svojevrstni aktivitet, taj život 
obilježuje »čovječtvo« (u psiholožkom smislu). Prema ani- 
malno-nagonskom automatizmu, u kome vladaju »prirod- 
ni« zakoni, duhovna se aktivnost sviestno očituje u spo- 
znajnim oblicima (pojmovima, sudovima i sudnim spoje- 
vima), u voljnom postavljanju ciljeva i njihovoj oživo- 
tvorbi, te u čuvstvenim doživljajima. Na svakom se pod- 
vučju javljaju vriednostni momenti: spoznaje razlikujemo 
od zabluda, voljne čine (u moralnom pogledu) razlikujemo 
u dobre i zle, nadalje razlikujemo liepo i neliepo, i t. d. 
Tako duhovni život postaje nosiocem vriednostnih kakvo- 
ća, po kojima on dobiva značaj kulturnog odnosno ne- 
kulturnog života, prema tome, kako su u njemu uzbiljeni 
navedeni vriednostni momenti. Misaonim su uzbiljavanjem 
nastale različite znanstvene spoznaje, pa i filozofijske. 
Stoga je filozofija manifestacija kulturnog duha. Voljnim 
činima nastaju zakonski uređeni družtveni odnošaji, uobće 
ciljusmjerno uređivanje života, napose u odnosu prema 
moralnom zakonu ljudske sviesti. Usavršavanje života u 
posljednjem pravcu predstavlja »čovječtvo« kao vried- 
nostni pojam, kao obvezatni »ideal«. Upravo u taj moralni 
sektor kulturnog života zahvdta filozofija — kao spoznajni 

kompleks (nazor), koji opravdavanjem moralne obveze do- 
biva ulogu voljne direktive. U tome dinamičkom odnosu 
prema moralnoj volji, filozofija biva kulturnotvornim fak- 
torom života uobće, jer je sav voljni život obuhvaćen ka- 
tegorijama moralnosti. A u pitanjima moralne obveze i 
njezine motivacije po cilju (svrsi) života nalazi filozofira- 
nje religijski odnošaj: problem Boga, koji filozofija rješava 
priznavanjem Boga (na ovaj ili onaj način) odnosno ne- 
priznavanjem. Ako je u priznavanju sadržana istina, onda 
je ova filozofijska istina smjerodavna za moralni život. 
Teistička filozofija svodi vriednost moralnog života na naš 
odnos prema Bogu: moralnu dobrotu smatra izvršenjem 
volje Božje, u cilju oživotvorbe duhovnog ujedinjenja 
s Bogom, po čemu se čovječivu daje vriednost pobožan- 
stvenjenja. Tu se sad nadovezuje kršćanstvo kao nadna- 
ravna religija, koja prema Kristovoj objavi postavlja isti- 
nu o nadnaravnom pobožanstvenjenju, t. j. takovom, koje 
nadilazi naravnu našu sposobnost spoznaje Boga i teženja 
za njim ili želje posjedovati Boga kao najviše dobro. Za- 
daća je teologije, da opravdava Kristovu objavu. (Tko 
toga ne razumije, može doći na smiešnu pomisao, da se 
u teologiji bori teo i logija, kako kaže Unamuno.) Iz kr- 
šćanske religije ulaze u duhovni život novi elementi, koji 
su usredotočeni u voljnoj svezi s Kristom. Po tome biva 
kršćanstvo kulturnotvornom snagom u moralnom pravcu. 
A da li mu to dostojanstvo s pravom pripada, zavisi od 


.(teoložkog) opravdavanja Kristova Božjeg poslanstva, i još 


izpred toga od opravdanosti teističke filozofije. Tako se 
sustavno izgrađuje kršćanski nazor o životu — i opet kao 
smjernica voljne aktivnosti u konkretnom oblikovanju 
života. 

Kako se etička »ličnost« (pojedinačno čovječtvo) obli- 
kuje pod uplivom kršćanski religijskog duha, može pod- 
puno razumievati, tko je i sam religiozno živio; — utoliko 
se s pravom dade reći, da se religioznost ne može teoretski 
»demonstrirati«. Tako i mnogi pojmovi ne će biti adekvat- 


. no razumljivi onome, tko ih po vlastitom (doživljajnom) 


izkustvu jedva ili nikako ne pozna; na pr. tko ne bi iz- 
kusio ljubav u osobnom odnošaju, ne bi analogno prema 
njoj mogao razumjeti ni ljubavi k Bogu. U religijskom će 
smislu pojam »ljubavi« imati, dakako, svojevrstno odre- 

den sadržaj, koji možemo definirati samo opisno, po sa- 
stavnim elementima ili pojedinim doživljajima. Kako mu 
u religioznom životu zapada središnje značenje, ne smije- 
mo taj pojam ni ovdje mimoići bez ikojeg objašnjenja. 
Poznato je svakom iole upućenom kršćaninu, da kršćan- 
ska ljubav obuhvata čovjeka u odnošaju prema Bogu, pre- 
ma ljudima i prema samom sebi. Izvršivati moralni zakon, 
u sebi oblikovati moralni značaj, podvrgavati se na taj 
način volji Božjoj, nastojati dobrim djelima ili savjestnim 
vršenjem dužnosti »ugoditi« Bogu, to je već osnovni sa- 
držaj religiozne ljubavi. Time uglavnom isto kažemo, što 
je već bilo rečeno, naime da čovjek svoja nagnuća ili sta- 
novite ljubavi prema zabranjenim dobrima mora zamieniti 
težnjom za najvišim dobrom na osnovu moralnog zakona, 
t.j. da se po moralnoj dobroti ujedinjuje s Bogom. Reli- 
giozna ljubav ima, prema tome, svoju klicu u savjestnom 
životu. Ako je Kant u promatranju čovjeka moralnu »duž- 
nost« nazvao »uzvišeno ime« (iako je njezino »plemenito 
podrietlo« nalazio u duhu ljudskom), koliko je uzvišenije 
gledati u čovjekovu ljubav k Bogu kao izvor ćudoredno 
vriednog života! Takav čovjek nije izgubljen u ocjenjiva- 
mju dobara, nije nošen strastima, ne mogu ga prevariti 
različne pobude, umije sebe disciplinirati, trajno je sabran 
i radi smišljeno po najvišem cilju, podržavajući tako svoj 
život u osjećanju zajednice s božanskim životom — iznad 
svih događaja, koji bi ga mogli izpunjati malodušjem, klo- 
mulošću, pesimizmom i očajem, smirena pogleda na smisao 
života, crpući sveđer nove snage u oslonu na Boga, nepo- 
kolebiv u dobru, spokojno se predajući Providnosti spo- 
znajom, da mu je sadašnji tiek života namienjen u cilju 
savršenstva, kojim će uzkrsnuti na nov život. To je slika 
kršćanina, koji Boga ljubi! On u svakom čovjeku vidi »sli- 
ku« Božju, stvorenje određeno za pobožanstvenjenje, vidi 
u svakome pravo i dužnost života, pripravan svakome po- 
moći, bez mržnje i osvete, unoseći u životne odnose duh 
Kristove zajednice. (Velikodušnost nije istovjetna s nerea- 
giranjem na nepravde.) Zar su bolji oni ljudi, koji u čo- 
vječanstvo unose mržnju i osvetu, pokolj, uništavanje, oti- 
manje, žvjerska nasilja? Zar su i od ovih lošiji i za druž- 
tvo pogibeljniji religiozni ljudi? Zar je religija tako silno 
zlo na zator čovječanstva, da bi je trebalo izkorieniti prije 


26 


svakog imperializma i lažne slobode i bezobzirnog uništa- 
vanja ljudskih života? U sudaru su zaista dva svieta, ne 
samo dvie teorije, jedna za Boga i kršćanstvo, a druga 
protivna, pa stoga ni filozofija ni kršćanstvo ne mogu 
teoretski i izravno suzbijati onaj dio svieta, u kome vlada 
nečovječtvo pod izlikom bezbožničtva, ali mogu utjecati 
na onaj dio svieta, u kome još nije ugasla moralna, sviest 
čovječtva. “ 

Ako sad predpostavimo opravdanost religijskog mna- 
zora o životu, dobivamo po njemu razpoznavala (kriterije) 
za objektivnu orientaciju u suvremenoj stvarnosti kultur- 
nog života. O njoj susrećemo u literaturi kadgod vrlo za- 
magljene poglede (na pr. kod nekih francuzkih esejista, 
gdje su površnost, afektacija, umišljenosti i snobizam po- 
mutili osnovne pojmove). Kako će kulturnu stvarnost ocje- 
njivati s moralnih kriterija oni, koji nisu načistu o mo- 
valnom značenju čovječnosti i o opravdanosti moralno 
smislenog života!? Jedanput će valjda ipak doći doba, kad 
će svjetska povjestnica biti stavljena u službu kulturnog 
života, t. j. kad se ne će pisati samo po izvanjskim događa- 
jima, i kad se u kulturnoj poviesti ne će zaobilaziti mo- 
ralni kriteriji družtvenog zbivanja, pa će onda biti očito, 
da li su događaji nastajali po »kozmičkim zakonima«, ili 
su oni bili posljedak različnih zločinaca, kojima su imena 
nekoć imala obilježiti svietle stranice u ljudskoj povjest- 
mici. Dakako, to će biti uvjetovano visokim moralom onih 
povjestničara, koji su sposobni za istinu; — jer i volja za 
istinu dozrieva na stablu moralno osvieštenog čovjeka. U 
današnjem bi se vrtlogu, kako nas izkustvo poučava, našlo 
vrlo malo istinoljubivosti;j u ime morala neki se zgražaju 
i do smrti sablažnjuju nad zločinima, previđajući posve 
jednake i još veće zločine na drugoj strani, — jer su (poli- 
tički) i sami na toj drugoj strani. Jedni su do jučer vili 
uz vlast, koja im je mogla zaštititi probitke, da se od jučer 
preorientiraju prema. novom oportunitetnom gledanju na 


stvarnost. A koliki propoviedaju »socialnost« uživajući po-: 


vlastice? I tako dalje. U toj se šarolikoj slici konkretnih 
oblika života odrazuje kulturna stvarnost u subjektivno 
smislu, t. j. kao zbiliski život kolektivnog subjekta (no- 
sioca) poviesti. Objektivno kulturni duh obuhvata vred- 
note, koje postoje nezavisno od stanovite, recimo, europske 

kulturne sredine, u kojoj može vladati suprotan život. 
Dok na pr. u objektivno kulturnu sferu idu moralne isti- 
ne i zahtjev na njihovu oživotvorbu, konkretni voljni ko- 
lektiv može s njima biti u suprotnosti tako, da zbiljski 
vlada nemoral. Izraz »vladati« treba uzeti u dvojakom 
značenju, prema određivanju kolektivne volje; uzmemo li 
je za čitav jedan više-manje omeđeni kolektiv, može u nje- 
mu postojati (»vladati«) pretežni dio kao moralno izpra: 
van, dok će družtvena vlast u svom djelokrugu doista vla- 
dati nemoralno, pa se onda samo u tom strogom (užem) 
smislu može s pravom reći, da »vlada« moralno nekultu- 
ran duh. To je razgraničenje između objektivnog i sub- 
jektivnog duha upravo odlučno za ocjenjivanje suvremene 
kulturne stvarnosti. Možemo naime reći, da je Europa 
(»Zapad«) nosilac grčko-rimske kulture i kršćanske ,kul- 
ture i još drugih kulturnih ostvarenja, — ali sve to može 
biti uglavnom samo objektivna stvarnost, a ne subjektiv- 
na, koja se od objektivne odvaja u većem dielu europ- 
skog kolektiva, a možda samo u onom užem krugu, koji 
u svojim rukama drži vlast i njome upravlja »sudbinom« 
cjeline. Dok se ne iztraži zbiljsko stanje u tom pravcu, ne 
možemo izricati objektivno osnovani vriednostni sud o 
suvremenoj kulturnoj stvarnosti. 


Kad se danas-sutra jasno uoči sadašnja (subjektivno) 
kulturna zbiljnost u svietu, bit će odatle lako ustanoviti, 
od čega zavisi njegova. sreća odnosno nesreća. Svjetlija će 
budućnost svanuti čovječanstvu po oživotvorbi istine, da 
samo etički kulturan čovjek može biti sretan, 


Polazeći od te spoznaje, filozofija poviesti će možda 
odkriti osnovni zakon poviestnog života, da duh pokreće 
tvar (mens agitat molem) — kao suprotnu životnu snagu, 
koja se opire moralnoj snazi duha. Po tom se dvostrukom 
principu poviestne dinamike odvijaju na pozornici svieta 
događaji, koji predstavljaju premoć jednog ili drugog prin: 
cipa. Gdje duh nije mogao nadjačati (pokrenuti) tvar, te 
je nadvladala snaga tvari u obliku nemoralnog života, 
nastaju krize duha, koji se onda iznova podiže svojom 
snagom, da bi nadvladao tvar. Tako se u čovječanstvu od- 
vieka bori duh istine i pravde proti svakoj neistini i ne- 
pravdi. Samo oni pojedinci i družtveni skupovi, koji pro- 

nose duh istine i pravde, upravljaju tok poviestnog života 
prema zadovoljnom, smirenom, sretnom i čovjeka dostoj- 
nom životu. Kad se nad poviestnim zbivanjem bude izri- 
cao konačan sud, ne će biti smatran pobjednikom, tko 
mije bio borcem istine i pravde. Neprolazna pobjeda može 
biti samo ona, kojom su ostvarene neprolazne vriednosti 
života. 

Ta veličajna metafizika poviesti nije tek plod etičkog 
zanosa. Ideja moralnih suprotnosti u razvoju socialnog 
života ušla je u kršćansku filozofiju poviesti preko Augu- 
stina, koji je pravdu smatrao osnovicom država (jer bez 
nje nisu drugo nego razbojničtva, latrocinia), te je prema 
tome i razdvojio carstvo Božje (civitas Dei) i zemaljsko, 
đavolsko carstvo (civitas terrena, diaboli). Kant je »radi- 
kalno zlo« vidio u protinbi s moralnim zakonom, u opakoj 
volji. Na borbu etičke vjere i nevjere pomišljao je i Goe- 
the u poznatoj izjavi:  »Prava, jedina i najdublja tema 
svjetske i ljudske poviesti, kojoj su (temi) sve druge pod- 
ređene, ostaje sukob nevjere i vjere. Sve epohe, u kojima 
viada vjera, u kome god obliku, jesu sjajne, uznosite i 
plodonosne za suvremeničtvo i potomstvo. Sve epohe, u 
kojima nevjera bilo kojeg oblika slavi biednu pobjedu... 
izčezavaju pred potomstvom«. Ako se ti pogledi na po- 
viestni život kod Augustina, Kanta i Goethea međusobno 
razlikuju, ako su oni i nastali na različit način, bitna im 
je misao zajednička: smisleni razvoj života počiva na mo- 
ralnim suprotnostima. Svakako je ta misao niknula u 
promatranju života, javila se u sviesti kao nadahnuće 
(invencija), neposrednim uvidom ili zrenjem stvarnosti, 
kao osvjetljenjem duha, ali je ona proklijala iz nekih misli, 
koje su postojale u duhu već izpred njihove primjene na 
poviestni razvoj socialnog života. Duh je već izpred toga 
uočio moralnu vriednost ljudskog života uobće, a na po- 
viestnim je podatcima uočio stalnu svezu između moral- 
nosti i njezinih učinaka u socialnom životu, pa je tako 
odkrivena bila zakonska stvarnost. Mi to zovemo spoznaj- 
nim odkrićem, a nazvali smo to i metafizikom, jer filozo- 
fijsku istinu o poviestnom životu možemo i opravdavati 
na nekim premisama iz metafizičke antropologije, koliko 
ona u čovjeku vidi duhovno biće, podvrženo moralnom 
zakonu. To je opravdavanje posredno misaoni (diskurzivni) 

proces, kojim naš duh govorno izražava neposrednu (in- 
tuitivnu) spoznaju, obrazlažući joj sigurnost po (silogistič- 
kom) povezivanju stvarnosti. U spoznajnom stvaralačtvu 
duha ujedinjeno je neposredno nadahnuće (odkriće) s po- 
srednim oblikovanjem. Stoga jedinstvenu dinamiku duha 
ne smijemo vazkidati i samoj intuiciji (»duhu«) pripisati 
dohvat stvarnosti, kao da intelektualno opravdavanje ne 
prelazi okvir asociativnog mehanizma, odnosno. okvir po- 
javnosti izkustvenog svieta. Mogućnost metafizički razum- 
skog (posrednog) spoznanja odbacuju filozofi na predvo- 
stavci asociativne psihologije o razumu, kao i na predpo- 
stavci noetičkog fenomenalizma. Te su predpostavke znan- 
stveno neosnovane, i zato smo navedenu poviestnofilozo- 
fijsku. istinu nazvali metafizičkom, u smislu kritički oprav- 
dane spoznaje. 

U jednom smo dahu sada spojili dva različita pogleda: 
jednim smo uočili zakonsku stvarnost poviestnog živora, 
a drugim smo dotakli pitanje o spoznaji te stvarnosti. 
Drugi je trebalo nadovezati odmah na prvi zato, da naš 
Jilozofijski »pogled« na život ne bi ostao bez osigurane 
podloge, kako se dešava onim filozofima (među kojima je 
uvodno bio spomenut Unamuno), koji razumsku (logičku) 
Jjunkciju izključuju iz »duha« i značenje tog izraza ogra- 
ničuju na neposredni (intuitivni) uvid metafizičke stvar. 
nosti. S ovoga bi gledišta i naš nazor o moralnoj dinamici 
poviestnog života ostao kritički neosnovan, »dogmatski« 
odnosno deduktivno postavljen, bez sigurnog tla pod no- 
gama. Bilo je dakle od presudne važnosti upozoriti, da 
spoznajna »odkrića« nisu odkinuta od svakog izkustva i 
od posredno misaonih sadržaja sviesti. Kad je Newtonu u 
padu jabuke »sinuo« zakon gravitacije, ili kad je po Le- 
verrierovom računu bio odkrit Neptun, uviek je po jednoj 
stvarnosti bila uočena druga, iz »danoga« je bilo izvedeno 
zadano, nepoznato. A stvarnost, na koju se mi oslanjamo, 
jest najprije izkustvena činjenica, da ljudi znadu za bez- 
uvjetno obvezatnu ili. moralnu različnost dobrih i zlih 
čina. Od ove datosti vodi »dialožki« put k rješavanju pi- 
tanja o moralnoj vriednosti života uobće, kao i pitanja 
o moralnim determinantama poviestnog razvoja. Već je 
sama spomenuta činjenica izvrgnuta upitu: da li je ona 
uistinu obćenita i na osnovu čega? Da li je moralna sviest 

u čovjeku nerazoriva? Gdje je tome izvor? Da li u stva- 
ralačkoj volji, koja je ljudskom životu odredila konačnu 
svrhu? Preko tih pitanja polazi etika k nazoru o životu, 
wok filozofija poviesti gleda na događaje, koji su odlučivali 
razvojem družtvenog života, određivali smjer ili oblik 
(»sudbinu«) pojedinačnih i skupnih života —i to na osnovu 
moralne volje, kojom su dotični događaji bili uvjetovani. 
Uviek je neka zla volja vodila do družtveno zlih učinaka. 
Tako se na pr. i nuždnost ratovanja (kojim se očito na- 
nose družtvena zla) dade zastupati samo na predpostavci, 
da se njime kao sredstvom služi neka volja za moralno . 
nedopustiv cilj (a to je i onda, kad se vodi pravedni obran- 
beni rat, jer je on upravo bio izazvan po nekoj nepravdi). 


Tako je moralno zla volja dovela i do ekonomsko social- 
nih zlih posljedica. A u svakom je tom slučaju suprotna 
moralna snaga nastojala izvojštiti pobjedu družtveno bo- 
ljeg života. Na moralnim se dakle činiocima i sa poviest- 
nog gledišta očekuju dobre odnosno zle posljedice života 


U toj onda spoznaji dobiva opravdanje postulat, da treba. 
odstraniti moralno zle činbenike, koji su zapreka ostva- 
renju bolje budućnosti. 


Kad smo tako (i proti historijskom materializmu!) za- 
crtali hod poviestnog života, namjerno smo mimoišli pita- 
nje religije; prvo zato, što izkustvene činjenice moralnog 
života možemo uočiti bez obzira na religiju, i onda zato, 
što moralno zla odnosno dobra volja vodi izravno do uči. 
naka u družtvenom životu, koiih ne mora biti tamo, gdje: 
postoji ili ne postoji religiozan život, a napokon i zato, da 
predusretnemo teoretskim razilaženjima i prema njima 
različitom  opredjeljivanju praktičnog stava i zahvata u 
životno zbivanje. Ali religiju ne možemo iz naše teme sa- 
svim eliminirati već zato, jer je ona družtvena činjenica, 
kojom se nameće pitanje o njezinu odnosu prema moral- 
nom životu. Kakav je činilac religija s obzirom na obli- 
kovanje dobre odnosno zle volje? Odgovor nam može dati 
izkustvo i filozofija. Jesu li poviestna zla potekla iz Teli- 
gije kao takove? (»Kao takove« znači, da su ljudi mogli 
religiju i zloupotrebljavati.) Da li religija upućuje i navodi 
na zločine? Ii možda filozofija dokazuje izvan svake sum- 
nje njezinu neosnovanost? Kad bi ljudi pristupili ovim 

pitanjima s duhom istinoljubivosti, došli*bi do navedene 
Goetheove spoznaje o plodovima vjere i nevjere. 

Za religiju, kao i za moral, osnovno je pitanje, da li 
u čovjeku živi duh, sposobnost duše za nešto više od ani- 
malnih nagnuća. Tko uviđa, da vriednost života nije izvan 
onog puta, kojim polazi moralna dobrota, taj će u njoj 
lako uočiti i duh božanstva. Ljudi se od Boga udaljuju 
istim korakom, kojim napuštaju put oživotvorbe duhovnih 
vriednosti. Tu je ključ za razumievanje svih areizama. 
1 teoretski, kao zabluda, nije ateizam drugo, nego poslje- 
dak nedovoljne istinoljubivosti, koja postavlja sigurnost 
na mjesto, gdje bi imala ostati barem skepsa. Filozofska 
težnja za istinom kao i težnja za dobrotom, ne znači dru- 
go, nego udešavanje duše za primanje duhovnih vred- 
nota. A drugo ne znači ni religijska težnja: za nju je pri- 
manje božanskog života, pobožanstvenjenje, najviša vried- 
nost života. I tko je ikad doživio zanos duše nad istinom 
i dobrotom, tko je ikad doživio u duši zamah sreće u in- 
tuiciji, kojoj se odkrivaju tajne svieta i života, tko je ikad 
doživio spokojnost duše, kad izbjegne moralnoj zloći i kad 


zlu ljubav zamieni posluhom svojoj savjesti, u čemu se , 


barem tračkom javi i ljubav k Bogu, taj će razumjeti 
duboku i uzvišenu nauku kršćanske religije, da se iznad 
svih zemaljskih ciljeva najviša vriednost života. sastoji u 
»gledanju« Boga, u intuiciji one ljubavi, koja je čovjeku 
darovala život duha, da bi kao pobjednik nad protuduhov- 
nim životom uzkrsnuo na savršeniji život sretnog divlje- 
nja Stvoritelju svjetova. Zar ova središnja misao kršćan- 
siva manje znači za našu orientaciju o životu nego nazori, 
koji u ljudima vide strojeve, sredstva, stvari, i koji naš 
život smatraju samo sićušnim dielom prirode s neminov- 
nom sudbinom kratkotrajnog boravka usred nepoznatog 
svemirskog zbivanja?! Zar etički smisao života znači ma- 
nje nego pesimizam i životni nihilizam? 

Samo etički kulturan: čovjek može biti sretan. Time 
hoću izključiti od sreće svakoga, tko nije moralno kultu- 
ran. U tom će se složiti sa mnom i oni filozofi, koji u mo- 
ralnosti vide najvišu vriednost života, — ali bez veze 
s religijom. Navedena dakle tvrdnja u pozitivnom smislu 

nije jasno određena, dok ne znamo da li moralan čovjek 
ujedno jest ili treba da bude religiozan, Svakako može 
netko biti moralno izpravan, iako teoretski zastupa bez- 
religioznu etiku; možda ova zabluda nije moralna krivnja. 


Teoretski protureligiozan čovjek može da bude praktički 
religiozan — virtualno, koliko je voljna djelatnost uskla- 
đena s moralnim zakonom, za koji dotičnik ne zna, da je 
izraz volje Božje, i stoga se u tom smislu ne podvrgava 
zakonu (zato i nije formalno religiozan), ali stvarno je 
ipak u skladu s voljom Zakonodavca, po čemu se i razli- 
kuje od nemoralnog čovjeka. Po oživotvorbi  moralno- 
duhovnih vriednosti, on je »duhovan« čovjek, ostvaruje u 
sebi čovječtvo, etičku ličnost, nasuprot životinjskih na- 
gnuća. Da li je već time sretan? Na predpostavci teističke 
etike, moralna dobrota znači ostvarenje životne svrhe, 
koju nam je Bog odredio, a to je duhovno sjedinjenje 
s Bogom. Sretan je onaj, koji tu svrhu postizava, a ne- 
sretan samo onaj, koji je Boga lišen (kako i Plotin kaže). 
Koliko je čovjek po konstituciji duhovan, koliko je ra- 
zumne (osobne) naravi, on je metafizički »sličan« Bogu, 
dok po moralnoj zloći, kojom je u sukobu s voljom Bož- 
jom i time biva lišen Boga, postaje takav čovjek nedu- 
hevan u moralnom smislu, što ga upravo čini nakaznim, 
u sebi protuslovnim i nesretnim. Moralno »sličan« Bogu 
jest moralno-duhovni čovjek, koji s voljom Božjom uje- 
dnačuje svoju volju, hoće isto što i Bog — i kad znade, 
da time polučuje svoju svrhu, postaje sretan. Prema tome, 
moralno kulturan čovjek je sretan, ukoliko je s Bogom u 
odnošaju voljne sličnosti, a to ga upravo čini religioznim. 
Po religioznosti je čovjek »bogolik« i utoliko može doživ- 
ljavati Boga (i prema novoplatonskoj filozofiji). Po Kristo- 
voj religiji biva čovjek nadnaravno duhovan i Bogu sli- 
ćan: konstitucionalno, koliko mu je darovana sposobnost 
za oživotvorbu nadnaravne svrhe, a religiozno-moralno, 


koliko tu svrhu de facto oživotvoruje i biva nadnaravno 


sretan. Svako polučivanje svrhe izvire u težnji za njom, u 
ljubavi k dobru dotične svrhe, pa je stoga čovjek nadna- 
Travno Bogu sličan (duhovan) po nadnaravnoj ljubavi. Krist 
znači (rekao sam u jednoj knjizi) prielaz Boga u čovječtvo, 

da time bude omogućen prielaz čovjeka k Bogu. Odonda 
ie kršćanstvu zadatak: u ljudima kultivirati Božanstvo. 

Sad se, napokon, pred nama razodkrila čitava slika 
čecvjeka pod vidom kršćanskog nazora o smislu Života. 
S ovog se onda gledišta dobivaju i novi kriteriji za ocjenu 
kulturne poviesti čovječanstva, pa i za pitanje ostvarivosti 
sretnog života. Kršćanstvo je bilo kulturni činilac u svo- 
jem poviestno životnom prostoru, a ono je i danas propo- 
vjednik sreće na temelju moralnog zakona i vjere u Krista. 
Nad ljudskim se životom danas pojavljuje lik Kristov kao 
svietlo iznad duboke tame suvremenog zbivanja, kao puto- 
kaz u poremećenjima duše, i na putu naših umiranja kao 
navi život neprolazne sreće. 

I DIO 


NA PUTU POVIESTI 


Prikazivati osobni »put« filozofiranja, da to bude 
opravdano, mora imati jasno određen smisao, Osim to- 
ga, što je to više ili manje zanimljivo, mora to prika- 
zivanje donjeti čitaocima koristi, dakako u pravcu filo- 
zofije. I filozofiranje ide za tim, da postignemo, za čim 
misaono težimo, a to je spoznaja istine. Kad bi taj cilj 
bio nedohvatljiv, bio bi iluzoran i put do njega. Pod- 
Puni skepticizam međutim znači mrtvilo, negaciju spo- 
znajne sposobnosti. Ali može netko biti skeptik upra- 
VO s obzirom na filozofijsku spoznaju. To on doduše 
može biti, samo što mora to i opravdavati, — a time 
već filozofira, hoće zastupati filozofijsku istinu. Svoju 


. opravdanost dobiva osobni prikaz filozofiranja svakako 


time, što čitaocima otvara uvid u opravdavanje filozo- | 
fijskih istina. To oni zapravo nalaze u gotovim djeli- 
ma, koja ne može nadomjestiti kakav sumaran prikaz. 
No o takvom se prikazu i ne radi; u osobnom filozofi- 
ranju treba da se zrcali nešto, čega izrazito nema u 
djelima s gotovom filozofijom, t. j. treba da je vidljiv 
upravo »put« do tih djela, njihov postanak u stvara- 
lačkoj osebujnosti. 
Ako li taj put vodi do skolastičke filozofije! ? 


Za neke čitaoce naravno ne dolazi takav prikaz u 
obzir. Jedni znadu o skolastici, da je postojala u sred- 
njem vieku — i time je ona za njih tminom pokrita. 

Ovima treba u neznanju pomoći uputom, da je u sre- 
dovječnoj skolastici živio Platon, živio je i Aristotel i 
drugi folozofi, koji nikad ne prestaju živjeti: jer trajno 
žive njihovi problemi i uloženi napori oko njihova rje- 
šavanja. Treba i drugu istinu uvažiti, da skolastika po- 
stoji i danas, i to kao živa snaga u poviestnom razvoju 
filozofiranja. Trebalo bi puno reći, da se to objasni i 
dokaže, no za upućene je to sasvim utvrđeno i na mje- 
rodavnim mjestima priznato. što se prijašnjoj skola- 
stici (napose 16. i 17. stoljeća) s pravom prigovaralo, da 
ne kroči uporedo sa znanostima, za novoskolastičku se 
filozofiju bez očite neistine to ne može tvrditi. Pogra- 
nična područja filozofije — fizika s kemijom, biologija, 
psihologija, poviest — predmetom su iztraživanja u sko- 
lastičkoj literaturi i daju nova uporišta sustavnoj iz- 
gradnji skolastičke metafizike. I ta izgradnja nije »dog- 
matska«, ona prolazi razvojem Kritike svih suvremenih 
i poviestnih nazora u filozofiji. Treba napokon uočiti i 
tu istinu, da postoji razlika između filozofijskog susta- 
va skolastike i njegova izražaja kod pojedinih zastup» 
nika tiekom poviesti. I u okviru sustava bi trebalo razli- 
kovati bitno od nebitna, gdje se i skolastici međusobno 
razilaze. 

Dok tako jedni odklanjaju skolastiku iz nepozna. 


vanja, drugi joj se protive, polazeći s nekog usvojenog ' 


stajališta. Njima namienjeni prikaz filozofiranja dobi- 
va opravdanje time, što se i od njih s pravom očekuje 
priznanje, da je svako istinsko filozofiranje — bez obzi- 
ra na osobitost rezultata — prodahnuto erosom, u kome 
i leži dostojanstvo filozofskog stvaralačtva. Biedne du 
še (s jedne i druge strane suprotnih tabora), koje u 
protivniku ne vide ništa vriedno, zacielo ne pridonose 
napredku filozofije. Mi ne moramo zastupati noetički 
(spoznajni) relativizam gledom na sve rezultate umo- 
vanja, pa da ipak svima priznamo neki prinos u rješa: 
vanju problematike, koja, što se tiče filozofije, postoji, 
odkad je čovjek sposoban misliti. Poviest filozofije mo- 
žemo doduše podieliti na razvojne stupnjeve po vremen- 

skim odsjecima i po nekim unutarnjim obilježjima pre- 
okretnog značenja, ali cjelokupna je poviest jedinstveni 
izraz osnovnog zakona, koji usmjeruje dinamiku filo- 
zofiranja, a to je težnja za odgonetanjem najdubljih 
tajna svemirskih, nesmireno traženje odgovora na ona 
pitanja, kojima obuhvatamo cjelovitost bitka i napose 
našeg života. U tome se i sastoji specifični biljeg čovje- 
ka u njegovu filozofskom pregnuću, koje se kao živi 
izvor prelieva u svim poviestnim očitovanjima. 

J asno je, da smo na ove uvodne napomene o sko- 
lastici bili ponukani time, što se i taj naš prikaz od 
nosi na jedno zaokruženo djelo skolastičke filozofije 
Ali pritom ne bi valjalo dobiti dojam, da nam je aDO- 
logijom skolastike bilo potrebno zaštićivati naše nazo- 
re. Nije uostalom naš filozofijski pogled na sviet i ži- 
vot ni vezan na povjestnički definiranu skolastiku kao 
na određenu skupinu filozofa sa zajedničkim nazorima 
jer tim se pogledom mogu uočiti iste stvarnosti i tzvan 
skolastičkog kruga. Kritičkom bi snalaženju u poviest- 
nom razvoju filozofijske misli većma odgovaralo, kad 
bi se poviestno prikazivanje ravnalo prema osnovnim 
problemima, kako bi se onda po njihovim rješavanji- 
ma (nazorima) dalo utvrditi, do kojeg je stupnja na- 
predovala ta misao do danas, t. j. šta se može danas 
smatrati osiguranim rezultatom iztraživanja. Možda je 
težko, a ne mora biti neizvedivo odrediti kriterije, po 
kojima bi se to dalo ustanoviti bez ičijeg (opravdanog) 
osporavanja. Navest ćemo koji primjer. 

U cilju znanstvenog razvrstavanja stavljena je fi- 
lozofija pred zadatak, da opravda zasebno svoje pravo 
na  obstanak. To su joj pravo poricali osobito predstav- 
nici prirodnih znanosti time, što su izključivim prizna- 
njem izkustvenih činjenica odklonili i potrebu i mo- 
gućnost traženja neke spoznaje izvan izkustvenih okvi- 
ra, Taj se pozitivistički stav može danas smatrati defi- 
nitivno prevladđanim iz više razloga. Da samo neke na- 
pomenemo: izkustvo samo po sebi nije mjerodavno, da bi 
izključivalo mogućnost neizkustvene zbiljnosti i spo- 


37 


znaje o njoj, pogotovu, ako u obzir dolazi samo prirodo- 
znanstveno izkustvo, kome je zatvoren pristup u naš 
duševni sviet; zatim, ni znanstveno izkustvena spozna- 
ja nije moguća bez onih spoznajnih sredstava, kojima 
se služi filozofija, čak su ta sredstva upravo po njoj 
osigurana za sve znanosti; napokon, u područje izku- 
stveno znanstvenih iztraživanja ne idu mnogi proble- 
mi, kojih se čovjek ne može odreći, i koji su oblikovali 
njegovu kulturnu poviest. — Dadu se i dalje ustanoviti 


osigurana uporišta u razvoju filozofije, na pr. u vezi “ 


s biologijom i psihologijom. Polazeći od prirodoznan- 
stvenih rezultata, filozofija prirode može danas sma- 
trati mehanicizam. neodrživim. Još je to očitije u psi- 
hologiji, gdje je (također najnovijim rezuitatima izku- 
stvenih metoda) definitivno uklonjen sengualističko- 
asocionistički nazor. Danas već možemo sa sigurnošću 
zastupati »funkcionalistički« (da ga tako nazovem) 
nazor o sviesti, t. j. utvrđenu spoznaju, da je ljudska 
sviest dinamičko očitovanje duševnog činioca, koji (pod 
stanovitim uvjetima) različito djeluje na oblikovanje 
usviestno danih ili u sviesti »sadržanih« podataka. Na 
ovu se izkustveno psihologijsku predpostavku oslanja 
filozofijska psihologija. — Uzmimo i ovaj primjer: 
upravo sviestna zbiljnost može nam danas služiti pri- 
znatim uporištem proti skepticizmu, kao polazna točka 
sa ona pitanja, koja su do,danas ostala otvorena, 
čine predmet razprave u zastupanju različitih nazora 
ili mogućih odgovora. Te odgovore u njihovu poviestnom 
ogledu možemo uzeti podlogom kritičke orientacije. 
Stanoviti će odgovori tako postati značajnim obilježjem 
pojedinih poviestnih nastoj anja, u koja će se onda 
uklopiti i skolastika. Da li u čovjeku postoji duša? Da 
li se po sviestnim oblicima dade zaključiti, da je ona 
duhovne naravi? Je li ona prema tome i bezsmrtna? 
Pozitivno se na to može odgovoriti u skolastici i izvan 
nje. Isto je tako s pitanjem: Ima li Boga? Kod oba se 
pitanja. opet dade ustanoviti, koje su spoznaje danas 
nesumnjivo utvrđene, kao što je na pr. neodrživost 

materializma, zatim neshvatljivost pojavne zbiljnosti 
bez ovisnosti o nepojavnom bitku, zatim prirodna po- 
treba za vriednostnim određivanjem životnog smisla 
it. d. Upravo na tom posljednjem aspektu dobiva i 
suvremena filozofija aktualno značenje. 


A time smo neposredno pristupili i ovom prikazu. 
U njemu se odrazuje put k jednoj filozofiji života. 

Neki promatrači socialnog života u Europi uviđaju, 
da su »upravljači političkog i gospodarskog života. bili 
sliepi i gluhi«; oni vide Europu »krvavu i blatnu, izmu- 
čenu mržnjom i pakošću«. Preporod europskog života 
očekuju od »predstavnika duhovne elite, od kvalitetnog 
europskog čovjeka«. Specifičnom značajkom europske 
psihe smatraju neku »sretnu smjesu imaginacije i lo- 
gične strogosti«, neki skepticizam i misticizam... Me- 
đutim, kraj promatralačke površnosti i zbrke ostaju 
zastrti najdublji ponori europske krize. Razodkriti ih 
može samo ona filozofija života, koja znade opravdati 
njegov moralno vriedni smisao. Put do takve filozofije 
nastojimo ovdje prikazati. 


Da li taj put predstavlja nešto »veliko«, po čemu 
bi vriedno bilo prikazivati ga, dolazi u obzir samo ko- 
liko je svako utiranje puta k nečemu velikome odlika 
"Kulturnog stvaranja. Ne će nikada, dok ne ugasne i po- 
sljednja iskra ljudskog uma, postati suvišni i prazni 
upitnici; odkuda? čemu? Odkuda život i sviet? čemu 
nam život? Traženje odgovora na te upitnike, traženje 
istine o prvotnim uzrocima, o najdubljim izvorima ži- 
vota i svieta, — to je ono »veliko«,y prema čemu su 
upravljeni putovi filozofiranja. Mi ne filozofiramo zbog 
samog filozofiranja, nije nam konačni cilj u samom 
traženju istine, već u pronalaženju, u posjedovanju 
istine ili u spoznajama, po kojima naš život dobiva 
smislenu dinamiku. Baš u tome vidimo svrhu filozofije 
i njezin stvaralački domašaj, da u službi istine bude 
vodičem života. Zato nema filozofije, a da ona ne bi 
bila filozofija života. Kraj svih velikih i malih pitanja 


ostaje njezin glavni zadatak: biti svjetlonošom na putu 
života. 

“NA PUTU ŽIVOTA 


Da se u »profilu« europskog života, koliko dopire u 
našu suvremenost, odrazuje jedna specifična crta, koju 
možemo nazvati bučnom i neiskrenom i zato izazovno 
sramotnom frazeologijom o samoj »Europi«, — to jedva 
da se ikad naglašava, i to je za nju najtragičnije. gor 
samo naglašavanje 0 tiraniji i anarhiji, o zarobljiva- 
nju i barbarstvima, suprotno zapadnjačtvu i humanosti 
i socialnim aspiracijama širokih slojeva, — sve to biva 
* obmanom na očigled životne stvarnosti i činjenice, da 
ni za budućnost druživenog života u europskom prosto- 
ru nisu na svim upravljačkim položajima predvidive 
dovoljno djelotvorne moralne snage. 

Je li uistinu tako, da je na moralnosti zasnovan 
sav, pa i družtveni život? Da li jest ili nije, treba obra- 
zloženo znati, i to po filozofiji. Dok se na to pitanje ne 
zna temeljito odgovoriti, izprazno je i bezsmisleno sve 
fraziranje o »novoj« Europi. A obrazložiti odgovor znači 
spoznati, u ime čega treba bezuvjetno da u životu vlada 
moral, ili po čemu je on najviša vriednost života. To je 
teorija, reći će se, a filozofijske teorije već po svojoj 
munogostrukoj različnosti ne mogu služiti kao .jedin- 
stveno i uvjerljivo prihvatljivo uporište životnog obli- 
kovanja; osim toga, abstrakcije u opravdavanju moral- 
nih vriednosti daleko su od konkretnih oblika zbiljskog 
života, koji stoga ne može biti upravljan po filozofij- 
skim orientacijama. 

Kad bi doista bilo tako, po čemu onda nisu »teori- 
je« i sve kritičke ocjene o Europi? Zar je teorija (u 1lo- 
šem smislu rieči) svaka spoznaja, koja je valjano fun- 
dirana i koja se ne ograničuje na bezbroj puta u javnost 
izbacivane i ničim osnovane tvrdnje? I sociologija ima 
svoje teorije, pa njihovo množtvo nije zapreka traženju 
i opravdavanju one teorije, koja služi unapređenju Ži- 
vota; — a nije lii sociologiji uporište u filozofiji? Kao 

što se filozofija u drugim područjima (psihologijskom, 
noetičkom, kozmologijskom .. .) izgrađuje na izkustve- 
noj konkretnosti, ona se tako i u praktičnom području 
života ne udaljuje od konkretnih pogleda; polazeći na- 


pose od zbiljskih socijalnih odnosa u opravdavanju svoga | 

nazora (»teorije«), ona se k njima vraća kao regula- 
tivna misao za voljno zahvatanje u tok života, Proma- 
tranjem dogođaja, koji u svome spletu sastavljaju stru- | 
ju poviestnog života, filozof uočuje u njima uzročno 
značenje za životni razvoj u pozitivnom ili negativnom. 
smislu, pa odatle dobiva konkretnu potvrdu za opravda- 
nost svoga teoretskog  (ideologijskog) stajališta. Ne 
mora to stajalište biti deduktivno konstruirano, da tako 
lebdi nad zbivanjem, nego se na njemu odrazuje i kon- 
kretna stvarnost. Ako filozof vidi pustošenja imperiali- 
stičkog egoizma, sve njegove spletke i varke i nečo- 
vječtva, po čemu život biva poviestno ugrožavan u 
osnovnim uvjetima smirenog i zadovoljnog obstanka, 
onda on u moralnoj sviesti nalazi pobude za praktični 
stav prema takvoj stvarnosti: ona se mora izmieniti 
odstranjivanjem  družtvenog sustava, kojim je bila 
uvjetovana. Isto je tako, ako vidi, kako se na odlučuju- 
ćim mjestima pod plaštem družtvenih vrednota (pa- 
triotizma; družtvenog sređivanja...) kriju pojedinačni 
ekonomski probitci., Filozofu je namienjen zadatak, da 
i družtveni sektor života podredi jedinstvenom smislu 
ljudskog života uobće. 

Svi su ljudi uvjereni, da izvanjski sviet (ovaj stol, 
knjige, kuće, sunce...) postoji izvansviestno ili neovi- 
sno o našoj sviesti, a filozof će nekritičnu sigurnost tog 
uvjerenja postaviti kao pitanje, koje ga potiče na iz- 
vid o osnovanosti uvjerenja. Tako svi znadu, da upravo: 
a moralnim kakvoćama družtvenih upravljača i vlasto- 
držaca ovisi ukupno stanje života, a filozof će opravda- 
vati istinu, da se sav život mora podvrći moralnim vre- 
dnotama. Po filozofijskim se istinama rađaju pobude 
za snagu nastojanja oko njihove provedbe u konkret- 
noj primjeni na život. Zar Benthamove i Kantove mi- 
sli o pacifizmu ne sadržavaju djelatnu smjernicu? 
Utjecaj spoznaje na životnu praksu imao je pred oči- 
ma Platon, kad je tražio, da na čelu državnih poslova 
budu filozofi; jer je uređeni državni život uvjetovan 
osobnim svojstvima vlastodržaca, koji uviđaju abso- 
lutnu obvezatnost moralnih vrednota, što ih onda upu- 
ćuje na upotrebu sredstava za njihovu oživotvorbu. U 
poviestno poznatim odlukama nekolicine ljudi, koji ima- 

ju u rukama razvoj socialnog života unutar pojedinih 
država i u međunarodnim odnosima, treba potražiti mo- 
ralno negativne komponente, koje leže već u motivima 
dotičnih odluka, na pr. kad se u pitanjima rata (koji 
može značiti stoljetnu sudbinu mnogih milijuna, nakon 
višegodišnjih nečovječnih patnja) odlučuje iz mržnje, 
osvete, pohlepe, ili kojom drugom terminologijom ozna- 
čenih moralno negativnih motiva. Na toj se moralnoj 
predpostavci može dobiti stvarno osnovani sud o Euro- 
pi (ine samo o njoj), i samo se na njoj može dobiti di- 
rektiva za izmjenu postojećeg stanja. Dvie su temeljne 
zablude, kojima su podlegli filozofski neodgovorni pred- 
stavnici javnog mnienja: zamjena teoretskih gledišta 
sa realnim stanjem i generaliziranje u oba pravca. 
Europi se tako pripisuje »zapadnjačko shvaćanje« 0 
državi, ili »zapadnjačko gledanje« na problem ličnosti 
Ili »zapadnjački pogledi« na slobodu. Suprotno bi to- 
me (dakle »nezapadnjački«) bio »kult sile«, pomanjka- 
nje »zapadnjačkih skrupula«, bezumno obožavanje teh- 
nike, duh netolerancije, t. j. sve, što odgovara »imasov- 
noj civilizaciji«. Ti su pojmovi, po ovako maglovitom 
rukovanju s njima, postali otrcane fraze po shemi bielo- 
crno, s posljedicom, da ostaju prikrite konkretne činje- 
nice. Nije li činjenica, da su najsudbonosnije odiuke (ne 
teorije!) o socialnom životu bile provočene pod zašti- 
tom fizičke sile, a to znači, da one nisu bile podvrgnute 
slobodnoj kritici i opravdanim »aspiracijama mase«? 
Ne bi li se i u toj činjenici dale odkriti revolucionarne 
pobude (ne samo »destruktivni instinkti«)? Nije li čo- 
vječanstvo razdvojeno na većinu, koja traži moralno 
uređenje života, i one, koji imadu moć nad većinom, sa 
zadatkom, da provedu moralne dužnosti prema njoj? 
Tom digresijom u najaktualniju socialnu proble- 
matiku želimo samo s jedne strane osvjetliti ulogu filo- 
zofije u životu. Ona dobiva na obsegu i dubini, kad 
uzmemo. život u cjelini. Međutim, da ne anticipiramo 
daljnji sadržaj našeg prikaza tezama, koje iziskuju 
opravdanje, ograničujemo se na ove opazke, da bi se po 
njima uočilo značenje puta, kojim polazi naša filozofija. 
U opravdavanju istine o životu sastoji se zadatak našeg 
filozofiranja — i u tome je njegova »veličina«. 

O »VELIČINI« U FILOZOFIJI 


Kad sam čitao Schmidtovu kolekciju »Die Philo- 
sophie der Gegenwart in Selbstdarstellungen«, s osobi- 
tim sam užitkom primietio, kod nesumnjivo zaslužnih 
i obće priznatih filozofa, ne samo običnu čednost, koja 
izvire iz svake dublje inteligencije, nego i filozofsku 
spoznaju, kako su i najveći napori, posvećeni kroz čitav 
život izlaženju iz tmine prema svietlu, samo izvršivanje 
nutarnjeg poziva, što ga svaki pojedinac osjeća kao 
svoju najintimniju životnu dužnost. A tko je sviestan 
da vrši dužnost, daleko je od tašte misli i želje za izti- 
canjem svoje ličnosti. Pa kad su se filozofi odlučili na 
prikaz svoga života i rada, meni je to razumljivo prema 
pobudi, koja je i mene ponukala na ovaj prikaz, a koja 
se ne udaljuje od same intencije filozofiranja odnosno 
pisanja filozofskih djela: izreći nešto vriedno, čime 
bi se mogli okoristiti i drugi, u kojima žive jednake 
težnje. A kako sve težnje, napose filozofske, znače sta- 
novitu nesmirenost duše, po filozofijskim se djelima, 
kao i po vlastitim prikazima, hoće i drugima omogućiti 
razrješenje nemira, izlazak iz nutarnjeg kaosa u kog- 
mos filozofske sviesti. Ne zato, da bi tko samom sebi 
tražio neko poviestno mjesto (jer o tom odlučuju djela 
bez obzira na vlastiti prikaz), nego iz filozofijsko-peda- 
gogijskih razloga nastaju i takvi prikazi. Lektira nave- 
denih autobiografija i ergografija bila je za mene ne- 
obično zanimljiva upravo po detaljima iz posebničkog 
života, pa mi se čini barbarski pomišljati, da bi pisci i 
najmanje bili podlegli samodopadnom naglašavanju 
csobnih momenata. 

Ako na završetku dvanaestog lustra izpisujem ove 
stranice, ima za to ne jedan razlog. Prvi je netom spo- 
menut: da bi gdjekoji čitalac bio ponukan krenuti onim 
putem, kojim je u meni dozrievala spokojnost duše po 
spoznaji istine o smislu života. Bez toga meni bi život 
ostao bez ikoje vriednosti; jer sam izkusio, da nikoji 
užitci ne mogu nadomjestiti ili dostići sreću, koju pruža 
spoznaja o sreći čovjeka. Ta spoznaja rađa iz sebe tež- 
nju, da se saobći ljudima i da svima pomogne do sreće. 
Po asociaciji s Fridrikom Velikim mogao bi tko pomi- 

Sliti: »Neka je svak sretan po svojoj fasoni«; no spo- 
znaja sreće, o kojoj se ovdje govori, znači ukupni du- 
ševni habitus, koliko se osniva na obrazloženom prista- 
janju uz objektivno najvišu vriednost života. — Drugi 
se razlozi nadovezuju na prvi. Filozofijske spoznaje, na 
koje taj prikaz upućuje, izvrgnute su mnogim protivni- 
cima, pa je u zastupanju tih spoznaja uključeno i na- 
stojanje obraniti ih od različnih protivština. Htio sam 
napose onima, koji religiju smatraju suvišnom ili čak 
štetnom za život, u ovako zbijenom obsegu toga prika- 


za omogućiti barem to uvjerenje, da je problem reli-, 


gije u čitavoj kulturnoj poviesti bio predmetom izuča- 
vanja, i da je religija u bilo kome obliku bila oduviek 
svetinjom, pa bi stoga bilo nekulturno prelaziti preko 
toga ili čak. oduzimati slobodu religijske orientacije u 
životu. Fizičkom silom zastupati neku doktrinu znači 
ne priznavati joj. osnovanost, kojom bi ona bila sposobna 
utirati sebi puteve, i znači pod plaštem dotične doktrine 
probijati se do ciljeva, kamo dopire samo fizička sila. 
Iz sadašnjice možemo i bez proročanskog dara naslu- 
ćivati takvu budućnost, pa zato ovaj prikaz namjerava 
također služiti ublaženju družtvenih napetosti opravda- 
vanjem spoznaje, da se rješavanje kulturnih pitanja 
ima prepustiti evoluciji, kakva je u skladu s dostojan- 
stvom čovjekove slobode. Na priznavanju odnosno ne- 
priznavanju toga postulata pukao je najdublji prolom 
između dva svieta u kulturnom smislu. Priznavati sva- 
kom pojedincu pravo na kulturno oblikovanje vlastitog 
života, bio je bez sumnje ideal, koji su u Europi nasto. 
jali ostvariti. Od dužnosti tog priznavanja nije izuzeta 
nikoja vlast. Druga je kulturna dužnost: osigurati svi- 
ma pravo javnog nadzora nad odgovornošću državnih 
dužnostnika. — Napokon (da ne duljim s razlozima), 
kod nas još nije filozofija izgrađena do zavidne visine, 
pa stoga nije suvišno na nju upozoravati i probuditi za- 
nimanje za ono, što postoji. 

Kod nekih filozofa čitamo njihove životopise poput ro- 
mana; ali nije sve od toga u unutarnjoj svezi s filozofira- 
njem. Kod mene toga nema. Ne mora nikoga zanimati, da 
li sam se rodio g. 1884. u Badnjoj noći, kad je zidna ura 
odbijala dvanaest sati i na obližnjem tornju zvonilo na pol- 
noćku. O svojim bih roditeljima želio spomenuti, da su bili 

neobično marljivi i u odgoju veoma strogi. Kod otca sam za- 
pažao izrazitu pravdoljubivost i skrupulozan smisao za red 
u svemu, dok je kod majke bila veoma razvita osjećajnost 
za nevoljnike. Kad sam otcu krajem svake školske godine 
spomenuo odličnu svjedočbu, kratko je uzvratio, da ne tre- 
ba izticati izvršenu dužnost. Koju godinu nakon mog dokto- 
rata, rekao mu je netko, da su se izjalovila obća očekivanja, 
jer da se literarno nisam ni redkom pojavio; to mi je ka- 
snije s pritajenom boli saobćio s primjetbom, da bi mi više 
vriedilo nešto pametno napisati iz filozofije nego sve blago 
i časti (prema čemu nisam nikad imao sklonosti). Podriet- 
lom su bili roditelji iz Mađarske i još dalje iz Njemačke. 
Otac je bio urar, čitav život zaduben u posao. Kao diete sam 
se čudio, kako mu uspieva razstavljanjem i sastavljanjem 
sitnih dielova ure postići, za čim je išao: pravilno funkcioni- 
ranje ure. Možda je u tom zornom dojmu bila prva klica 
filozofijskih pojmova, koja je proklijala u sabranoj samot- 
nosti mlađenačtva. Za smrt otčevu znao sam telepatski. Sje- 
dim u sobi, sam kod radnog stola, čujem, kako na zvoniku 
zagrebačke prvostolnice zvoni pozdravljenje u 7 sati. uve- 
čer. U sviesti mi se jasno pojavila ova predočba: brod se od- 
tisnuo od obale prema pučini, na palubi vidim otca, koji mi 
domahuje na oproštaj. U tom trenu grčevito zaplačem (a 
ne pamtim, da sam ikad u životu plakao) — podpuno sigu- 
ran, da sada otac umire. Ustanem, uzmem ručni kovčeg i 
spremim se za put u Viroviticu. Poručim svojoj sestri, da se 
hitro spremi za polazak kući vlakom oko 9 sati. Zamalo 
dođe k meni jedna osoba iz kuće, vidi me spremna za put, 
i ja joj saobćim dogođaj. Odgovarala me, da pođem, jer je 
držala (kako mi je kasnije izjavila), da mi se poremetio 
um. Još koji čas, u njezinoj prisutnosti dođe brzojav, da je 
otac obolio, neka dođem. Sestri sam u vlaku sve opisao. Sti- 
gavši iza ponoći na virovitički kolodvor, prva mi je rieč bila 
bratu: »Kada je umro?« On se začudi pitanju i odgovori: 
»Večeras, upravo je odbijalo 7 sati, pitao je za tebe i prestao 
disati.« Još bih naveo jednu »zanimljivu zgodu«, no već je 
bila prikazana u Glasniku bl. Nikole Tavelića. 


Koga zanima pitanje o »veličini« pojedinih filozo- 
fa, mora postaviti kriterij za odmjerivanje veličine, Nisu 
li svi kriteriji samo relativni, ili postoje i neka objek- 
tivna uporišta ocjenjivanja? Izpred toga bi trebalo 
objasniti, što se razumieva pod »veličinom«. Danas će 
se, primjerice, o Christianu Wolffu drugčije suditi, nego 
pred dvjesto godina. Ne samo da ga je Fridrih Veliki (u 
pismu Voltairu, 1736.) nazvao »najglasovitijim moder. 
nim filozofom«, nego ga je i Kant — petdeset godina 

nakon toga (u Predgovoru 2. izdanja Kritike čistog 
uma, 1787.) — smatrao »najvećim među svima dogmat- 
skim filozofima«. Wolff je, znamo, sistemizirao i popu- 
larizirao Leibnizove ideje. Je li mu time oduzeta svaka 
samostalnost, originalnost filozofiranja? Možemo li tu 
osobinu smatrati kriterijem veličine? U kojim ćemo 
granicama odrediti nečiju originalnost? Da li ona za- 
htieva podpunu nezavisnost jednog filozofa od drugo- 
ga? Može li jedan filozof biti posve samostalan, jako 
nadovezuje na umovanje drugih filozofa? 

Leibniz je nadovezao na Descartesa, u terminologiji 
i u nekim osnovnim pojmovima. U trećoj Meditaciji 
kaže Descartes, da je »sve ono istinito, što percipiram 
vrlo jasno i razgovietno« (clare et distincte), a to je 1 
Leibnizova terminologija. Leibniz nadovezuje i na De- 
seartesov pojam o sviesti. Sviest je — po racionalistič- 
Kom nazoru obojice — misaono stvaralački (spontani) 
izvor osjetilnog opažanja i drugih doživljaja. Leibniz je 
to zastupao suprotno englezkom empirizmu (Hobbesa 
i Lockea), koji uči upravo obratno: misaonu sferu sma- 
tra epifenomenom osjetilnog shvaćanja. Na tu opreku 
Leibniz-Wolffove i Locke-Humeove filozofije »nadove- 
zuje« i Kant. Osjetilno shvaćanje nije istovrstno s ra« 
zumom (prema Leibnizovu nazoru); osjetilni su ele- 


menti dani organskim aficiranjem, receptivno (kako i' 


Hume uči), ali na njima se ne osniva znanstveno-mi- 
saona spoznaja (kako krivo misli Hume), nego treba 
predpostaviti apriorne (Leibniz!) misaone i opažajne 
(zorne) sinteze, da tako budu spoznajno omogućeni 
opažajni (izkustveni) objekti. Oni su time po Kantu 
zavisni od subjekta. Nadovezujući na skolastiku, Franz 
Brentano je uočio intencionalni karakter sviesti, i time 
(proti Kantu) uzpostavio noetički objektivizam. U opa- 
žajnom doživljavanju ima elemenata nezavisno od mi- 
šljenja. Ovu tezu razrađuju i opravdavaju filozofi na 
različne načine — do danas, 

Trebalo bi proći svu poviestnicu filozofije, da bismo 
konkretno uvidjeli, kako nam ona posvuda pruža pri- 
mjere razvojne suvislosti ili misaonog nadovezivanja, bilo 
u postavljanju problematike, bilo u njezinu rješavanju. 
Stoga bi neznalački bilo odricati originalnost na pr. 

Geyseru zato, što nadovezuje na skolastiku, kao da na 
nešto ne »nadovezuju« i Bergson, Scheler, Hartmann 
Heidegger i t. d. I Sokrat i Platon i Aristotel — svi na- 
dovezuju, i sva nam poviest filozofije predstavlja živu 
sliku umnog povezivanja. Jer pitanja se javljaju iz ži- 
votne i kozmičke stvarnosti, a pitanja sama po sebi 
upućuju na raglične mogućnosti odgovora, t. j. na raz- 
ličite nazore, koji se mogu na ovaj ili onaj način oprav- 
davati više ili manje samostalnim ulogom iztraživanja. 
Kad bi Aristotel danas živio, morao bi kritički prevla» 
dati nedogledni razvojni put filozofiranja, dok je u 
svojedobnoj poviestnoj konstelaciji imao pred sobom 
uglavnom Platona. Sadašnjica nameće potrebu kritič- 
kog osvrta na golemu filozofijsku literaturu, a ovim se 
putem otvara mogućnost samostalnosti. Da neki filozof 
dade vlastiti prilog poviestnom razvoju, svakako mora. 
proći tim razvojem, kako bi nastavio upravo svojim pu+ 
ind ZT svoj doprinos napredku ukupnog filozo- 


PREMA CILJU FILOZOFIRANJA 


Svaki je znanstveni rad namienj đi j 
<. ; : jen unapređivanju 
sena u tome je uključena iztraživalačka sraneotav- 
liva čemu je obilježen napredak filozofijske zna- 
To je pitanje povezano s pitanj i 
: i a : jem o zadatku filo- 
zotiranja, o njegovu cilju. Za čim ide filozofsko: nasto- 
si“ Kako se ono približuje svome cilju? 
dgovor na to pitanje i njegova, pri i 
va primjena na poje- 
dinog filozofa mogla bi nam dati ključ za rio vo 
ed veličine; jer većim ćemo smatrati onaj prinos, 
Ki je u većoj mjeri ostvaren zadatak filozofije. Ali 
baj naoko jednostavan postupak biva zamršen, čim ho- 
.. ustanoviti mjeru za ostvarivost zadatka filozofije, 
na hoće odgovoriti na stanovita pitanja, riešiti neke: 
probleme, postići neke sigurne spoznaje, — a spozna- 
ajd ima također svoj cilj, upravljeno je polučivanju. 
istine. Dosljedno bismo rekli, da je veličina, filozofiranja, 

u dosezanju istine. Znači li to, da već poviestno postoji 
neki filozofijski sustav, prema kojem ćemo .omj erivati 
istinitost i veličinu svakog filozofiranja? Al, ne samo 
što svaki filozof smatra svoj sustav istinitim, nego i 
presumptivno neistinit sustav može dobiti na veličini 
već po tome, što imanentnim svojim zamahom može 
utjecati na kritiku i oplođivati daljnje stvaralačtvo. 
Filozofu je zadatak, da rješava stanovite probleme, 
i prema tome je cilj filozofiranja, da se dođe do rješe- 
nja. Ali time još nije jasno označen cilj. Svaki filozof 
nalazi stanovito svoje rješenje, i time je on postigao 
cilj — subjektivno: on u nekom svojem odgovoru vidi 
rješenje postavljena pitanja. Zar je cilj filozofiranja 
postići kakavgod odgovor? Svakako on mora biti takav, 
da problem više nije ostao neriešen — za dotičnog fi- 
lozofa. Možda će osim njega i neki drugi u tom odgo- 
voru nalaziti rješenje, dok će opet neki filozofi biti ne- 
zadovoljni tim odgovorom, a to znači, da rješenje nije 
ovisno a tome, da li ga pojedini filozofi prihvaćaju, nego 
je uvjetovano nečim, što je o njima neovisno, To je u 
prvi mah paradoksno, kao da se za rješenje traži ie 
nepristupno, po čemu ne bi nitko mogao ni znati, da & 
je problem riešen ili nije. Ali rješenje se može osniva 
na nekom razpoznavalu (kriteriju) nezavisno od spo- 
. znavaoca, objektivno; a to je onda, ako predpostavimo, 
da rješavanje imade određen cilj: spoznati stvarnost po 
sebi, ne samo koliko je po subjektu zamišljena. Prema 
tome je naš pojam filozofijskog »rješenja« vezan za 
objektivističku predpostavku o intencionalnom mje ž 
.ru spoznavanja. Međutim ta predpostavka znači jedn 
noetičko rješenje (jer je odgovor na pitanje fo) vriedno- 
sti spoznaje), a svi ga filozofi ne moraju prihvaćati, pa 
bi odtuda sliedilo, da su sva rješenja jednako valjana, 
i da se nema tražiti neko objektivno rješenje. No i ovo 
bi stajalište bilo opravdano samo onda, kad se objekti 
vizam, kao jedno noetičko rješenje, ne bi mogao legi- 
timirati upravo kao objektivno rješenje. Prvi je dakle 
zadatak filozofije — da bi opravdala mogućnost objek- 
 tivnih svojih rješenja — izvidjeti, da li se u nekim jed- 
nostavnim sudovima (dok se još ne radi o filozofijskim 
problemima) nalazi objektivna stvarnost, t. j. o subjek- 

tu suđenja (spoznavaocu) nešto nezavisno, što je sudom 
izrečeno, prema čemu je spoznavalac svojim šsuđenjem 
upravljen ili usmjeren (što »intendira«) tako, da mu se 
to očituje neposredno, po samom sebi. Polazeći s ovog 
noetičkog stajališta, možemo opravdano tražiti od sva- 
kog filozofijskog rješenj a, da u njemu bude očita objek- 
tivna stvarnost; samo što će ta očevidnost biti posredna 
ili izvedena, pa će ovaj: posredni put obrazlaganja biti 
odlučan ili mjerodavan za objektivnost rješenja. Prema 
tome, cilj je filozofijskom rješavanju postići objektivno 
istinitu spoznaju. x 

Odatle sliedi, da filozofiranje ne mora prolaziti pu- 
tem svih mogućih odgovora, da bi dostiglo svoj cilj: 
dati objektivno rješenje. Aristotel nije morao poznavati 
svu dosadašnju (i buduću?) filozofiju, da bi u stanju 
bio doista riešiti neke probleme. Time dakako nije re- 
čeno, da filozof ne treba uočiti različne mogućnosti 
odgovora, ili rješavanja, ako mu ona i nisu poznata u 
poviestnim oblicima. Da njegovo filozofiranje bude kri- 
tički svestrano, mora se on obazirati i na zamišljene 
odgovore, kako bi i neizravnim putem, pokazavši njiho- 
Vu neosnovanost, utvrdio svoje rješenje. čak to može 
biti njegov prvenstveni zadatak, iz metodičkih razloga, 
koliko vodi računa o protivnicima (ili o takovim čitao- 
cima), koji ga nisu voljni sliediti izravnim putem k spo- . 
znaji istine. A svaki suvremeni filozof mora s time raču- 
nati. Ako ja držim, da se u skolastičkoj filozofiji nalaze 
objektivna rješenja (barem glede temeljne problema- 
tike), a postavio sam sebi Cilj, da to i drugi uvide, toga 
Cilja možda i ne ću postići samo izravnim opravdava- 
njem skolastičkih nazora, nego je potrebno kritičkim 
osvjetljenjem različitih filozofijskih nazora učiniti Dri- 
stupačnim opravdanost skolastike. A to sam upravo i 
postavio sebi glavnim zadatkom. 

Sad će biti razumljivije, kako se filozofiranjem mo- 
že dati nešto »Novo«, i kako ono može biti »samostalno«, 
U neku je ruku samostalno onda, kad znači nešto novo, 
Jer kad ne bi ni toliko bilo novo, da netko traži rješe- 
nja vlastitim nastojanjem, nego naprosto prihvaća već 
gotov nazor, ne može se to nazvati ni samostalnim, ba- 
rem ne u smislu davanja nečega, što bi prelazilo gra- 

nicu reproduciranja. Filozof može biti samostalan 2 
različne načine, u različitom pravcu svog če naj 

prema tome u većoj ili manjoj mjeri. Svakako se u ja 
samostalnosti od njega ne traži, da izmisli novi e 
stem«, kao da nikad prije njega nije bio postignut m. 
filozofiranja; jer kad bi novošću sistema bila ok a 
vana samostalnost, a tek bi u toj novosti imao ha 

ostvaren cilj filozofiranja, to bi značilo, da je Cilj a 
zofiranja uobće neostvariv, budući da on iziskuje uv E 
nove pokušaje stvarati sisteme (što ovdje znači u 
odgovore). Uzmemo li izraz »sistem« u izpravnom zn 


čenju, ne mora on ni kod samostalnog filozofiranja bitl . 


ko nije time izključena potreba iznieti od- 
naa jaa sdray već gotov sistem istinite filozofije, 
Filozof može biti samostalan .u nekom drugom smjeru, 
bilo da samostalno zamišlja odnosno postavlja stanoviti 
problem i problemske komplekse, bilo da polazi a6 
stalnim putem izravnog rj ešavanja, bilo da je samos ar 
lan. u neizravnom postupku kritičkog ue 
s drugim nazorima, bilo da u okviru poznatih ek 
otvara nove poglede, kojima, se proširuje vidokrug filo- 
zofijskih interesa. 


Time smo došli do vrlo važna zaključka: ni samo- , 


stalnost ni novost ne iziskuju, da filozof prekine s poet 
lošću; ne samo da on mora na nju nadovezati zbog > 
dicije i zbog opravdane predpostavke, da sav poviestn 
rad nije bio posve izlišan i bezkoristan, nego on ća 
i mora nadovezati upravo na određeni poviestni ei 
filozofije, koja je istinita, Pa ako je to skolastička e 0- 
zofija, on je skolastik, a da mu time nije nikako .. 
zeta legitimacija, samostalnog filozofiranja. čak u > 
ma onih, kojima skolastika ne sadržaje istinitu filozo- 
fiju, nije on nesamostalan, ako je u bilo kojem od na- 
vedenih pravaca oplodio filozofijsko nastojanje, 
Kako se ovi kriteriji dadu primieniti mojim tiska- 
nim djelima, to dakako može prosuditi samo onaj, tko 
. pozna i dosadašnju skolastičku filozofiju, kao napose | 
svu suvremenu filozofiju, jer se na tom području odvi- 
jao moj kritički rad u sustavnom izgrađivanju onih na- 
gora, koji u skolastici (a donekle i izvan nje) pred- 
stavljaju rješenje osnovne filozofijske problematike. 

JEDNA OCJENA MOJEG RADA 


Može li se sav moj rad — od »Obće noetike« 1918, 
do »Smisla života« 1944, — smatrati priručnom literatu- 
rom i popularizacijom strane filozofije? Tako se naime 
tvrdilo (u »Hrvatskoj reviji«) za mene i za druge 
hrvatske filozofe (Bazalu, Stadlera i Bauera), 

Značilo bi pomanjkanje autokritike, kad o takvoj 
tvrdnji ne bih bio sposoban izreći objektivni sud. To bih 
doduše mogao prepustiti drugima, ali bi trebalo navesti 
neke domaće prilike, koje bi objasnile, zašto to ne činim, 
nego se želim sam osvrnuti na navedenu tvrdnju. Po- 
jam »domaćih prilika« ne uključuje doduše nerazumie- 
vanje za knjigu; u knjizi se — kako to uviđavno iztiču 
naše novine — očituje smisao naroda za kulturne 
vriednosti i stvaralačka snaga na području kulture«; 
knjiga je »jedan od najsnažnijih dokaza duhovne razi- 
ne i kulturne zrelosti pojedinoga naroda«; ona »na naj- 
brži i najneposredniji način upoznaje sve ostale narode 
s veličinom našega naroda«; knjiga, je »odraz kulturnog 
htienja i nastojanja narodne zajednice, ogledalo euro- 
pejštine i dokaz, da smo zaista nerazdvojno povezani uz 
kulturni europski Zapad«. Uza sve to trebalo bi na pr. 
razmisliti, može li se kulturnim smatrati pisac i časo- 
Pis, koji nepoćudnu znanstvenu kritiku proglašuje »plo- 
dom nezrele preuzetnosti i samodopadnosti«; trebalo bi 
razmisliti, nije li kulturno htienje i nastojanje izobli- 
čeno, kad je podvrgnuto osobnim ambicijama, i kad se 
ne izdiže nad tjesnogrudna družtvena razpoloženja, i 
kad na razlazu mišljenja onemogućuje suradnju, i kad 
je uvažavanje znanstvenog djela uvjetovano neznanstve« 
nim mjerilima, i kad značenje knjige jedva dopire dalje 
od pjesme i novele, i kad se znanstveni radnici moraju 
boriti s elementarnim uvjetima rada i života, i t. d. 

U vezi s navedenom tvrdnjom o našoj filozofiji, do- 
tični je pisac izrazio žaljenje, što hrvatska znanost do 
danas još nema (osim Ruđera Boškovića) samostalne, 
originalne filozofije, kako je imađu Slovenci po filo- 
zofu Francu Veberu. Ne radi se dakle o mojem osob- 
nom ponosu ili o povrieđenoj sviesti vlastite zasluge za 
stvaranje hrvatske naučne književnosti, iako je svaki 

jakav radnik u pravu, čak mu je i dužnost, da vodi ra- 
daa vriednosti svoga rada. Ta dužnost izvire .. 
što je znanstveno nastojanje prodahnuto intencijom, a 
bude kulturnom svojinom u prvom redu dotičnog naro- 
da, u kome je izniklo, a onda i obćim kulturnim mag 
Nije prema tome bez osobite važnosti razčistiti pi o e, 
da li Hrvati imadu u mojim knjigama samostalnu io 
zofiju, dakle minimum onoga, što se traži za obće ća 
dan znanstveni rad, ili je to doista samo popularizacija, 
koja se ne može mjeriti sa samostalnim radom mA 
skog filozofa Vebera. O njemu i o svezi njegova ; 
s Meinongovom školom nije ovdje ni potrebno raz- 
pravljati. Ali nije suvišno napomenuti, da sam u . 
voru s piscem navedenih tvrdnja doznao, da on nije ki 
čitao Vebera (na pr. njegovu »Knjigu o Bogu«), an je 
čitao ni svih mojih publikacija. Zacielo je i to značajno 
za uvid, s koliko se savjesti izriče u javnoj kritici dale- 
kosežan sud o hrvatskoj znanstvenoj književnosti. 
Tko s razumievanjem pročita samo posljednju moju 
knjigu »Smisao života«, uvjeren sam, ne će Pont 
u moju izjavu, da me zaista ne mori zabrinutost, da 1 
će biti dovoljno priznata moja »veličina«; — za taj cilj 
ja ne bih uložio bio četrdeset godina neumornog i mogu 
reći mukotrpnoga rada. I baš zato, jer je bio u poseb- 
nom smislu mukotrpan, bijaše on i samostalan: pokre- 
tan težkim sumnjama i traženjem odgovora na nalj- 
dublja pitanja života i nezadovoljstvom u literaturi Pro- 
nađenih odgovora, moj rad je izraz vlastitih pogleda, 
dugotrajnim razmišljanjem stečenih spoznaja, u koji- 
ma se sustavno izgrađivao moj nazor o svietu i životu. 
Može taj nazor, kao skup gotovih spoznaja, i ne biti sa- 
svim nov; nije izključena mogućnost, da postoji nazor, 
koji izriče objektivnu istinu, pa će se onda naše zajed- 
ničko nastojanje u traženju istine sastati u jednom 
istom nazoru. Ali gotov se nazor ne pronalazi kao neka 
izgubljena stvar, nego se postizava naporima spoznava- 
nja, a tim se putem i očituje iztraživalačka samostal- 
nost. Osvietliti taj put značilo bi odgovoriti na pitanje 
o znanstvenoj vriednosti moga rada. Podpuno bih ga 
osvietlio tek onda, kad bih se zaustavio na svakom poje- 
dinom mjestu, gdje mogu uputiti na vlastitu misao, a 

to bi me odvelo na uporedno promatranje goleme lite- 
rature, pogotovu uz predpostavku, da ona nije svakom 
čitaocu poznata, pa bi to iziskivalo obsežna objašnjava- 
nja i same filozofijske problematike. Stoga mi se valja 
ograničiti na neke osnovne poglede, unutar kojih će 
barem donekle doći do izražaja razvojni put moga filo- 
zofiranja. 


PROBLEM RELIGIJE 


U zametku filozofiranja javila mi se misao o vla- 
stitoj obstojnosti sa dva posve jasna pitanja: odkuda? 
čemu? To nije sada moja naknadna konstrukcija, jer se 
dobro sjećam onog duševnog stanja, koje se razvilo iz 
tih pitanja. Kažem li, da je to stanje očaja graničilo 
s pomišljanjem na samoubojstvo, moglo bi to izgledati 
kao afektacija ili kopiranje, ali znam, da mi je uvjere- 
nje a bezsmislenosti života oduzimalo i posljednje sna- 
ge u podržavanju volje za život. U samotno ljetovanje 
maturalnih praznika (1903.) pada raznovrstna lektira, 
za koju nisam bio umno dorastao, i koja je bez vodiča 
mogla izazvati duševne pometnje. Zajedno s Faustom, 
Manfredom, Božanstvenom Glumom čitao sam Marxa, 
Krafft-Ebinga, Haeckela, brošire pokreta za »etičku kul- 
turu« i Peschove Weltritsele. »Njemačko družtvo za 
etičku kulturu« (osnovano 1892.) išlo je za tim, da u 
javnom životu zavlada čovječnost, napose po pravdo- 
ljublju, u čemu se i sastoji etička, kultura, koja se osni- 
va na ćudorednoj valjanosti pojedinaca, Posebice je to 
družtvo nastojalo, kako bi se iz škole odstranila religij- 
ska obuka i zamienila ćudoredno odgojnim poučava- 
njem. (Jedna Jodlova razprava o etičkom pokretu po- 
nukala me, da sam nakon šestog semestra bogoslovije 
otišao u Beč, kako bih na filozofskom fakultetu slušao 
Jodlovu etiku). Uočio sam duboko značenje problema 
etičke kulture za socialni preporod, a u drugu ruku pi- 
tanje odnosa s religijom, koju je spomenuto družtvo 
teoretski i praktički eliminiralo s moralnog' područja. 
Situacija je bila ova: na etičkoj se kulturi pojedinaca 
osniva i družtveni život, — a ima li tu mjesta religiji? 
Oživljavao je problem o Bogu. 


Ušavši u bogosloviju, razmišljao sam o dokazima 
za eksistenciju Božju (u Bauerovoj teodiceji). Razbu- 
dila se slutnja zavisnosti moje eksistencije o Bogu, = 
ali i prva sumnja o tome. Ja obstojim po mojim rodi- 
teljima, a dalje je niz roditelja do prvih praroditelja 
(Adama i Eve), — a onda? Onda su majmuni. Tako sam 
čitao kod Haeckela; čovjek se razvio od majmuna. A 
majmun? Odvieka? Odvieka još ne znači, da eksistira 
sam po sebi, nuždno. Zar sve u svietu tako jest, da drug- 
čije ne bi moglo biti? Da na to pitanje ne možemo odgo- 
voriti, to mi je izgledao najuvjerljiviji odgovor. Agno- 
sticizam, nespoznatljivost Boga, konačna skepsa o nje- 
mu. Ali ta skepsa ne miruje, ne rađa zadovoljstvom, ne 
da usnuti: je li ona toliko opravdana, da bude konačna? 
Gdje je, gdje je Bog? Ima li Boga? Tu sam ja, tu je 
sviet, — a Bog? Taj mi je upit vapajem izpunjao svu 
dušu. Zašto me muči, ako uistinu postoji? Treba li to 
uobće znati? što mi je to za život potrebno? Da budem 
kršćanin? Ali kršćanstvo je opet sasvim nešto drugo 
nego pitanje o eksistenciji Božjoj. Važno je to, da ne 
mogu biti ni kršćanin bez sigurnosti o Bogu. Već mi se 
i kršćanstvo javlja kao obmana: rođenje Boga?... ču- 
desa?... Zašto Bog dozvoljava, da ljudi ne znaju za 
njegovo rođenje u poviestnom liku Isusa Krista? Ljudi 
pripadaju ragličitim religijama i dvie tisuće godina ari 
slije Krista, smatraju svoju religiju jedino pravom: 
zašto je istina o Kristovoj religiji — ako je doista samo 
ona istinita — tako malo priznavana, a ipak za Spas 
potrebna?-Sve je to kao u dubokoj tmini, prema kojoj 
bezbožtvo znači duševno odterećenje. Da, ali tek onda, 
kad i o njemu budem posve siguran, jer to još nisam. 
Ateizam ne smije biti izraz samovolje, bez valjanih 
razloga ne mogu ni njega prihvatiti. Zašto me istina o 
tim pitanjima toliko zanima? Zar ne mogu bez odgovo- 
ra živjeti? Tražim smisao života. Na različne je načine 
dopirao do mene Nietzscheov poziv: »Ne vjerujte onima, 
koji vam govore o prekozemaljskim nadama.« Koji je 
smisao kršćanstva? Je li u njemu sadržan i smisao ži- 
vota? Kršćanstvo hoće ljude izbaviti od zla, hoće ih 
»spasiti«. I bez obzira na kršćanstvo, smisao života može 
da bude samo u oživotvorbi nekog dobra, u zadovoljstvu. 


54 


Kako se to ima razumievati? Nema, li u tom pitanju 
Odlučnu rieč naša savjest, ćudoredna sviest? Kršćan- 
stvo traži ljubav prema bližnjemu, — a zar je to po- 
stignuto i unutar kršćanstva, čak i u redovima nj egovih 
predstavnika? Nije li time ugrožen smisao kršćanstva, 
njegova svrha? Nije li pred tim potežkoćama o kršćan- 
stvu pokolebana i vjera u Božju mudrost, pravednost, 
dobrotu, providnost, a time i u njegov obstanak? Po 
kršćanstvu, spasenje je u »drugom« životu, i to na osno- 
vu dogmatske nauke, koju Crkva pripisuje Kristu, — a 
možemo li znati, da je duša doista bezsmrtna? Ako ne 
možemo, šta će nam onda i moral i religija? Pogotovu, 
&ko možemo znati, da je opravdan materializam. 

Tako su se u meni probijale prve klice filozofira- 
nja. Kao u labirintu, u prašumi bez izlaza, sapet mre- 
žom pitanja, nazrievao sam u njima neku stravičnu 
tajnovitost života. Kroz nekoliko sam godina osjećao 
sklonost biegu pred životom, neki nagon k nihilizmu. 
Podržavala me još jedino žudnja za svjetlinom izlazka 
— na jednu ili na drugu stranu, pa da onda krenem 
među ljude propoviedati pobjedu istine. Hoće li to biti 
materializam ili kršćanstvo? 


SUDBONOSNA ALTERNATIVA 


U toj sam alternativi zarana (početkom bogoslovi- 
je) uvidio put budućeg iztraživanja. škola mi nije da- 
vala dovoljnog uporišta; filozofije bijaše premalo, sama 
teodiceja nije obuhvatila sva pitanja, a bez toga je i 
apologetsko opravdavanje kršćanstva bilo bez temelja. 
Filozofijski nazor o svietu i životu, to sam uvidio, ima 
prvenstveno da sadržava rješenje o religijskom proble- 
mu: Ima li Boga, ili ga nema? Problem kršćanstva uko- 
rienjen je u filozofijskoj problematici, i utoliko je pri- 


ostanak uz kršćanstvo zavisan od filozofijskog nazora 0 


svietu i životu. Kršćanstvo se osniva na Božjem posla= 
nju Isusa Krista, upravo na njegovu božanstvu, a ono 
se poviestno osniva na priznanju čudesa, Božjih doka- 
zala za istinitost Kristove »objave«, Bez spoznaje o Bo- 

gu ne može dakle biti ni spoznaje o kršćanstvu. A o 
obstanku Boga, duše, moralnog zakona nisam bio na 
čistu — na početku bogoslovije, gdje se susretam s pro- 
blemom kršćanstva. Krist je možda bio samo socialni 
reformator! Ali on svoju nauku povezuje s vjerom u 
Boga. Pitanje Krista u prvom je redu poviestne naravi; 
u pitanju je najprije poviestna vriednost evanđelja, 1 
bez njega se ne može svojevoljno konstruirati lik i zna- 
čenje Kristovo. Nije li baš tekst evanđelja izvorom 


sumnjanja o Kristovu božanstvu? Mnoge će se sumnje, . 


uvidio sam, razbiti na priznavanju Boga..Ima li Boga, 
on mora ljudima zajamčiti spoznatljivost istine, koju u 
njegovo ime Krist naučava. Bog ne može dopustiti ne- 
mogućnost spoznaje, da li jest ili nije istinita nauka o 
njemu, koja je zahvatila europsko čovječanstvo i u nje- 
mu prve umnike. A kako ipak dopušta zablude u onom 
dielu čovječanstva, koje ga ne poštuje na kršćanski na- 
čin? Međutim, naglasio sam »mogućnost« ili sposobnost 
spoznaje; ako svi ljudi i ne dolaze do istine, ne smije 
im biti oduzeta sposobnost za nju, jer bi u tom slučaju 
Bog propustio dati ljudima mogućnost, da uvide za- 
bludu, koja im je servirana u njegovo ime. Ako ljudi i 
jesu u zabludi bez vlastite krivnje, možda ih to ne od- 
vaja od Krista, možda su oni ipak dionicima njegove 
spasonosne nauke. Bog može ljudima dati istinu preko 
Krista i uvažiti njihovu spremnost za istinu, ako im ona 
i nije na dohvatu. U tome je i razjašnjenje prigovora, 
zašto se Krist nije poviestno javio već mnogo tisuća go- 
dina prije. Sve zavisi od toga, da li Bog uvažava voljnu 
podložnost, kojom je čovjek pripravan usvojiti njegove 
pouke i odredbe. Ako je Bog doista »usadio« svoje od- 
redbe u savjest, u razumnu narav, u oblik. moralnog 
zakona, onda nove njegove pouke, dane preko Krista, 
mogu biti samo nadogradnja naravnog moralnog zako- 
na, pa je stoga čovjek u izvršivanju toga zakona i u 
spremnosti za njegovu nadogradnju zapravo Kristov 


privrženik. Ni o Bogu ne znaju svi ljudi navesti filozo-. 


fijske dokaze, ali im sposobnost za to ne smije biti uz- 
kraćena, ako Bog zaista postoji. Kršćanstvo, ako je 
Božje djelo, ulazi u poviest kao pokretač socialnog po- 
boljšanja, kao novi izvor moralne snage, kao vodič pu- 

tem čovjekova usavršenja na poviestnom stupnju raz- 
voja, gdje je taj reformatorski cilj postao omogućen. 
Smisao toga cilja nije ugrožen time, što svi ljudi ne su- 
djeluju na njegovom ostvarenju, jer toga nema ni u 
ostvarenju moralnog zakona. U tome su glavne misli o 
osnovanosti kršćanstva, a sve je druge potežkoće lakše 
prebroditi sa stajališta, da Bog obstoji. 

Filozofija je tako dobila Prve obrise sinteze s kul- 
turno-socialnom problematikom. U toj se usmjerenosti 
održao moj filozofijski interes odonda do danas. Prvi 
su traci svietla dopirali u sustavnu cjelinu filozofijske: 
problematike, U svezi s religijskim i moralnim proble- 
mima socialnog života. U tome je bila provodna ideja. 
mojega daljnjeg nastojanja. 


POČETNO RAZDOBLJE 


Moje početno filozofsko zanimanje nije bilo ogra- 
ničeno na samu filozofiju; povezanost lilozofijskih pi- 
tanja s pitanjem pozitivne religije u obliku kršćanstva, 
bijaše od početka do danas u središtu mojeg iztraživa- 
nja. Izvanjski je razlog tome u pobudama, koje su dola- 
zile iz bogoslovskog studija, a promatranje života i na- 
pose kritički Osvrt na kršćanski religioznu praksu odre- 
đivali su moju duševnu sklonost u pravcu sintetičkog: 
gledanja na filozofiju života i problematiku kršćanstva. 

Da vjerno rekonstruiram duševnu sliku mladenač- 
kog doba na prielazu od gimnazije na Sveučilište, tra- 
žim neke doživljaje, koji su mi detaljno ostali u pamće- 
nju. Tako sam kao šestoškolac čuo od jednog matu- 
ranta OVu izjavu: »Ne može se dokazati, da ima Boga. 
To je dokazao najveći filozof, Kant.« Ne mogu zabora- 
viti potlačnog dojma, što su ga te rieči učinile na me. 
Bile su tako uvjerljivo izrečene, da se u meni kao nešto: 
srušilo i kao da se u temelju potreslo nešto, za što ni- 
šam ni znao, da ini služi uporištem života. Da imam 
nešto Veliko u sebi, spoznao sam tek u času, kad sam 
osjetio, kao da to gubim, kao da mi se izmiče tlo izpod 
nogu. Možda mi je imponirao »maturant«, a poslije 

sam požalio, što sam propustio upitati ga, da li je on 
to sam čitao kod tog najvećeg filozofa. Dugo su mi one 
rieči odzvanjale u duši i duboko sam se zamislio. što 
to znači; »Ne može se dokazati«? Dotični je još pri- 
mietio:; »Ja doduše vjerujem u Boga, osjećam neku silu 
u svietu, ali, da Bog uistinu postoji, to nije sigurno 
tako, da bi se dalo dokagzati.« Doista — i ja toga nisam 
znao dokazati. Nisam nikad ni čuo, da bi tkogod to do- 
kazivao. Začudio sam se, da toga nema u vjeronauku 
(u ono doba). Odjedanput mi se pričinio sav kršćanski 
vjeronauk bez temelja. Bog mi je prviput u životu po- 
stao upitnik. Znam, da mi je taj upitnik razorio du- 
ševni mir. Ostao sam bezpomoćan, tražeći izlaz iz tje- 
skobnog stanja. Spontano mi se nametnuo paradoks: 
usrdnom sam se molitvom obratio Bogu, neka mi po- 
mogne, da bih ga mogao i dalje u sebi zadržati; neka 
me ne ostavi, ako ga i ne znam dokazati. Kako ću ga 
dokazati? Pravo i ne znam, što to znači »dokazati«: šta 
smo u školi dokazivali? I danas pamtim, da sam se pri- 
sjetio na dokazivanje o kretanju zemlje oko sunca. 
Ako je ovo sigurno, onda mora biti sigurno i ovo dru- 
g0, što iz prvoga sliedi. Tako se dokazuje. Zašto taj ma- 
turant vjeruje, da postoji u svietu neka, nevidljiva 1 
najviša sila? On to osjeća, vjeruje u to, — ali ne može 
dokazati. Ne zna reći, »zašto« je istina, da ima Boga. 
Evo, taj se hip (dok to pišem) sjećam, da je i ovo re- 
kao: »Ja ne shvaćam Boga, kako nas vjeronauk uči, ja 
ga priznajem i poštujem drugačije, ne kako se uči u 
crkvi.« Već same ove rieči bile su mi onda dovoljne, da 
me pokolebaju u crkvenoj praksi. Posudio sam vjero- 
naučne knjige za 7. i 8. razred, ne bih li u njima na- 
šao pomoć (jer upitati vjeroučitelja značilo bi navući 
na sebe loše posljedice). Knjige mi nisu pomogle. Ne 
možemo znati, da je moralni zakon od Boga, jer ne 
znamo ni da li ima Boga. Zar je zbilja katolička crkva 
od Boga? Zar je Isus Krist uistinu Bog? Sve mi se 
kršćanstvo kao razplinuio zbog nepoznatog onog filo- 
zofa (Kanta). Taj je filozof navodno dokazao, da se ne 
može dokazati obstanak Boga, — ali onda ni to, da je 
Isus Krist Bog. Kome se ja to uobće molim? Ipak, u toj 
sam zbunjenosti osjećao sve jače nagnuće da mu se mo- 

lim, — kao u nejasnoj spoznaji, da mi Boga nitko i 
ništa ne može osigurati osim njega samoga, Ali iskra je 
sumnje bila ubačena u moju dušu i tinjala je cielo 
vrieme kasnijeg očekivanja izlaza iz tmine. živa želja 
za svietlom spoznaje pokrenula me u sjemenište 
(premda me od toga odgovarao jedan imućni profesor, 
koji mi je obećao, da će se skrbiti za moj dalji studij 
na sveučilištu). čekao sam na teologiju kao na spase- 
nje i dočekao je, — ali bez spasenja. Novi mi je udarac 
zadala psihologija u 8. razredu. Govorilo se o duši, a 
meni se povratilo ono sudbinsko pitanje o Bogu: može 
li se dokazati, da duša postoji? Kako »dokazati«? Da 
mi je bar pokušao tkogod dokazivati! A bezsmrtnost 
duše? Pa to se sve više gomilaju pitanja! Sad još dolazi 
nebo i pakao, nagrada i kazna za ćudoredni život; — 
sumnje su rasle kao aveti. U prvom tečaju bogoslovije 
prietile su duševnim slomom, koji je u 2. tečaju gotovo 
usliedio (morao sam prekinuti studij i otići kući na do- 
pust). Knjige sam gutao, napose apologetsku litera- 
turu. čitave sam noći prosjedio u postelji razmišljajući. 
I pod svakidašnjom sam đačkom misom čitao ; savjest 
sam si umirio time, da tražim Boga. Odnekuda sam na- 
bavio Reclamovo izdanje Kanta; bio mi je oduzet od 
sjemeništnog poglavara, kad me je zatekao kod lektire 
u jednom zakutnom hodniku, u sumraku. 


NAPOMENA 


Ne samo da me nije učvrstila, teologija mi je pru- 
žila građu za nove sumnje na području kršćanskog vje- 
rovanja. I danas držim, da školske knjige i nastavnici 
snose dio krivnje za to, što se ne postizavaju pozitivniji 
rezultati u religijskoj izgradnji mlada čovjeka. (Sebe 
ne kanim izuzeti, jer me tek dugotrajno nastavničko 
izkustvo poučilo o boljemu, a i moje bi školske priruč- 
nike trebalo u tom pravcu usavršiti.) Najviše je manj- 
kavosti u samoj metodici poučavanja. Daleko je od ži- 
vota, a pod »životom« razumievam ovdje konkretni na- 
čin, kako problemi oživljavaju u mladenačkoj duši pre- 
ma njezinu zanimanju, prema sposobnosti razumieva- 

nja i zahtjevima obćeg odgajanja. Nedostatci izviru i. 


odtuda, što se osnovnim problemima posvećuje kadšto 
manje pažnje nego nebitnim pitanjima. školsko se gra- 
divo predaje dociranjem, abstraktno, namjesto zorno i 
dialožki. Argumentacija je samo u silogističkoj formi, 
umjesto da je također u nevezanom mišljenju. Smet- 
nje su dolazile i od izključivo latinskog jezika. 

Na tomističkom kongresu u Rimu nabačeno je bilo 
. Eitanje obučnog jezika u bogoslovskim školama (v. Ka- 
tolički List 1923. br. 48.) Neki su isusovci — i moj ne- 
zaboravni prijatelj P. Geny — zastupali gledište, da na- 
pose filozofiju i apologetiku treba predavati i u narod- 
nom jeziku, ne samo radi praktičnih potreba u zvanič- 
nom djelokrugu, nego i zbog lakšeg apercipiranja, koje 
otežavaju potežkoće s tuđim jezikom. O toj sam temi 
razgovarao u privatnoj audienciji s papom Pijom XI. 
(Koji me je primio kao tadašnjeg rektora zagrebačkog 
sveučilišta). Začudio sam se njegovoj izjavi: »Zar ho- 
ćete, da poznamo sve jezike? Za jedinstvo nauke i za- 
jedničku suradnju bilo bi najbolje, da zavlada latinski 
jezik.« Odgovorio sam, da bi to doista bilo koristno za 


znanstvene radnike u iztraživalačkim publikacijama, . 


ali je drugačije u pitanju školske pouke, gdje se od svih 
daka ne može zahtievati, da budu u najtežim i sudbo- 
nosnim pitanjima poučavani u jedva poznatom jeziku 
iz srednje škole. Uostalom, prvaci suvremene skolasti- 
ke — Kleutgen, Gutberlet, Mercier — uviđaju potrebu 
znanstvene knjige u narodnom jeziku. 


PRVA SPOZNAJA O BOGU, MORALNOM 


ZAKONODAVCU 


Da se vratim na doba svoje bogoslovije, moram 


točnije reći ovako: sumnje o obstojnosti Boga nestajalo | 


je izučavanjem Bauerove Teodiceje, gdje sam se prvi- 
put susreo s dokazivanjem, da ima Boga. Poznato je, 
da se za prvi Tomin dokaz kao polazna premisa uzima 
činjenica promjenljivosti u svietu. Uzeo sam u obzir 
vlastitu eksistenciju: ja sam rođenjem nastao, počeo 

sam eksistirati. Taj je početak vezan na moje rodite- 
lje, nastao sam ovisno o njima, proizveden, primio sam 
eksistenciju, t. j. razlog moje započete eksistencije jest 
izvan mene, u roditeljima kao tvornom (proizvodnom) 
uzroku; ne bi bilo ni moje eksistencije, kad ne bi 
eksistirao uzrok. Da uzrok de facto eksistira, to znam, 
— ali, zar on baš mora eksistirati, zar ne bi moglo nešto 
nastati i bez ikojeg uzroka? Na ovo pitanje odgovara 
druga premisa, koja sadržava načelo uzročnosti: što 
god se mienja (nastaje, nestaje), mora imati uzrok, ne 
može eksistirati osim na taj način, da eksistira nešto 
drugo, o kome je ovisno; jer kad bi nešto u samom sebi 
imalo razlog eksistencije (zašto eksistira?), ne bi mo- 
glo ne eksistirati, nuždno bi eksistiralo, a onda ne bi 
moglo tek nastati, ne bi imalo nenuždnu i promjenljivu 
eksistenciju. Je li moguće, da eksistiraju samo Dpro- 
mjenljiva ili ovisna bića? Odgovor (daljnja premisa): 
koliko ih god bilo, sva zajedno iziskuju ono »drugo«, 0 
čemu su ovisna. Dakle: eksistira uzrok svega promjen- 
ljivoga u svietu, i moj uzrok, koji nije ovisan, eksistira 


o sebi, nuždno, vječno. A kad smo mi ljudi, njegovi 


učinci, sposobni živjeti, znati, htjeti, mora i naš »prvi« 
uzrok biti osobno biće: Bog. a 
Priznajem, još uviek sam mislio, da bi se možda 
ipak dalo tome gdješto prigovoriti, ali ja to onda ni- 
sam mogao. Težkoću problema uzročnosti uvidio sam 
mnogo kasnije (za vrieme studija u Rimu). Ukupno 
noetičku problematiku nisam još poznavao, pa stoga 
nisam sebi ni postavio pitanje, da li je čovjek uobće 
sposoban za objektivnu istinu, i to još “o prekoizkustve- 
nim (metafizičkim) predmetima, kao što je Bog. Doka- 
zivanje mi je postalo očevidno i utoliko me smirilo. I 
kod drugih posredno očevidnih spoznaja nije izključe- 
na pomisao, da bi se dalo možda i nešto prigovoriti, ali 
to nije dovoljan razlog, da spoznajnu sigurnost napu- 
stimo, dokle god nije sigurno, da joj neki prigovor 
oduzima istinitost; jer opet ni to nije izključeno, da 
nepoznati prigovor nije osnovan, pa ne bi valjalo zbog 
eventualnih prigovora (potežkoća) unapried sumnjati 
o spoznaji, koja je očito sigurna ili jasnim razlozima 


opravdana. 

Stekavši sigurnost o Bogu, dobio sam uporište za 
mnoge spoznaje. Uvidio sam svoj odnos prema njemu. 
Moj stvoritelj, gospodar života. Upoznao sam svojstva 
Božja: vječnost, sveznanje, svemoć, i što je najvažnije, 
uvidio sam, da Bog nije mogao prepustiti ljudima na 
volju, da li hoće ili ne će raditi i živjeti prema onome, 
što im kaže razum, stvoren od Boga. čovjek mora ra- 
diti prema razumnoj naravi, kojom se odvaja od živo- 
tinje, mora se voljom ravnati prema »savjesti«, a to 
znači živjeti ćudorednom dobrotom. Na nju je Bog čo- 
vjeka obvezao. To je moralni zakon. On je dakle od 
Boga. Doznao sam, da o tome uči etika (ali u školi je 
nije bilo), pa sam posegnuo za priručnicima. Time sam 
nadovezao na lektiru spomenutog pokreta za etičku 
kulturu. Sigurnost o Bogu postala mi je orientacijom 
O izvoru moralnog zakona. Priznajem Boga zakonodav- 
cem svoje volje. Moralno razlikovanje voljnih čina u 
dobre i zle osniva se na razumnoj naravi, a Božjim sam 
zakonom obvezan na dobrotu. Kad činim dobro, vršim 
volju Božju; po dobroti se podudaram, slažem s voljom 
Božjom. Suprotno tome, zlodjelo je povreda Božjeg za- 
kona, grieh. U dobra djela ide i to, da poštujem Boga, 
da mu zahvaljujem, da ga prosim za svoje potrebe, t. j. 
da budem religiozan. Od priznavanja Boga sam došao 
do uviđanja moralnog i religijskog odnosa. Moj nazor 
o životu dobivao je prve konture. 


SUMNJE O SMISLU ŽIVOTA 


Tek što mi se otvorio vidik, zastirale su ga iznova 
guste magle, nadolazili su valovi novih sumnja s novim 
pitanjima. 

Zašto me je stvorio? Zašto me je iz ništa, iz carstva 
mogućnosti, preveo u ovu eksistenciju? Zašto? Da meni 
bude dobro? Je li sve ljude stvorio za to, da im bude 
dobro? Bez toga ne bi ni imalo smisla stvaranje ra- 
zumne eksistencije, koja nastoji oživotvoriti svoje do- 
bro. A kako je uistinu? Zar je ljudima dobro? To me je 
pitanje stalno mučilo. Vidio sam mnoga fizička zla, 

boli i nevolje, kratkotrajnost života i u njemu mnoge 
nepravde, opake ljude. Koji je svemu tome smisao? čini 
se — nikoji. A kad život doista ne bi imao smisla, po- 
staje time zamračena misao o Bogu: sumnjiva je i nje- 
gova eksistencija. Ako svojstva Božja, mudrost i dobro- 
ta, nuždno iziskuju neke posljedice, a sigurno je, da 
njih nema, onda se odtuda može poricati i obstanak. 
Božji; a mudri, pravedni i dobrostivi Bog mora ljudima 
dati razumno dokučivi smisao života. Toga, čini se, ipak 
nema. čini se, — a je li to i sigurno, da ga nema? Ne- 
bo! Kršćanstvo uči, da su ljudi stvoreni za nebo, za 
izasmrtnu sreću u zajednici s Bogom. Ali na kršćansku 
se nauku ne mogu pozivati; ona je od Krista objavlje- 
na, — a zar je njegova »objava« uistinu od Boga? Da- 
lek je put do sigurnosti o tome. Krist je poviestna po- 
java, pa moram poviestnim putem tek potražiti dokaze 
o tome, da je on govorio u ime Božje i da je naučanju 
svoje Crkve dao Božji auktoritet. Osim toga, katolička 
Crkva nije jedina, koja sebe smatra Božjom ustano- 
vom; na Krista se pozivaju i druge crkve. Pustimo pro- 
blem kršćanstva; — u toj religiji ne mogu tražiti DO- 
tvrdu o smislu života, jer na pitanje o životnom smislu 
moraju znati istinito odgovoriti i oni ljudi, koji su iz- 
van kršćanstva. Kome Bog nije omogućio pristup kato- 
ličkoj crkvi (ako je ona od Boga osnovana), uzkratio bi 
mu time i spoznaju o smislu života — uz predpostavku, 
da treba o tome crkvu pitati. Bez poviestne objave, po 
samoj razumnoj naravi mora čovjek biti sposoban uoči- 
ti od Boga određen smisao života. Etika govori o tome. 
Svrha je životu, da moralnom dobrotom postignemo 
blaženstvo na »drugom svietu«. Zar je doista moral- 
nom dobrotom uvjetovan životni smisao? Jedan je čo- 
vjek moralno valjan, nije nikakav zločinac, pa ga na 
temelju toga čeka blaženstvo, ali njemu je i na ovom 
svietu liepo — zdrav je, imućan, uživa (na to ima i 
moralno pravo) —, dok drugi čovjek, jednako vriedan, 
stradava, trpi svaku nevolju: zar je pravedno, da njega 
čeka blaženstvo kao i prvoga, kad je obojici jednaka 
mjera izasmrtnog blaženstva, naime moralna dobrota? 
Dalje: zar je i prvome baš tako »liepo«? Možda, dok: 
ništa o tome ne misli, ali kad vidimo, kako je sve pro- 


fa 

lazno, biva i ta ljepota trpka, pa se čovjek pita: ka- 
kvog ima smisla okusiti draž života i zamalo sve napu- 
stiti, premda je čovjeku prirođena težnja za srećom, za 
produženjem. liepog života, a smisao leži ipak u samoj 
dobroti i nekoj nepoznatoj izasmrtnoj budućnosti? 
Kako tek biva aktualno to pitanje onome, tko je lišen 
svake ovoživotne blagote? Ja vidim najviši smisao i za- 
dovoljstvo u tome, da bih mogao bez ikoje sumnje pod- 
puno spoznati, u čemu se sastoji izasmrtni sretni život. 
što .me može »tamo« čekati? Sasvim drugčiji život nego 
ovaj, bolji, najbolji, duhovni, život spoznaje Boga i lju- 
bavi u Bogu. A šta će oni ljudi, koji budu zbog zločina, 
lišeni vječno sretnog života? Zašto je njih Bog stvorio? 
Nije li onima, koji su postali zločincima zbog toga, što 
ih biju nevolje, bilo mnogo teže odlučiti se za izasmrtnu 
sreću nego onima, koji su bili moralno dobri u životnim 
dobrima? Zašto ih Bog ne uništi smrću, a ne da ih 
kažnjava, i to vječno? šta je Bogu toliko stalo do toga, 
da li je netko bolji ili lošiji? Zar Bog zbilja o svakom 
ljudskom činu vodi toliko računa? On je to sve odvieka 
znao, pa zašto je onda dopustio propast svieta? Koji je 
u tome smisao? Nije li u cjelini stvorenog čovječanstva 
duboka bieda? Rađa se i ta misao: zar ne bi Bog mo- 
gao ljubiti čovjeka u većoj mjeri, nego li je primjereno 
razumnoj našoj naravi, i prema tome zar nije mogao 
čovjeku namieniti nadnaravnu izasmrtnu sreću, u Spo- 
znaji i ljubavi, koja nadilazi čovjekove duhovne sposob- 
nosti? Ako uviđam, da je to mogao, mogu li se zadovo- 
ljiti ograničenjem sreće na moju ljudsku narav?... 


BOG KAO MORALNI SVRHODAVAC 
ŽIVOTA 


Sve su te potežkoće u mojoj sviesti kao tamnom 
koprenom zastirale jedva stečenu sigurnost o Bogu. 
Mogu li sve one potežkoće dovesti u sklad s priznanjem 
Boga? U svima je njima sadržana poneka misao, u kojoj 
izvire sumnja o tome, da li ljudski život ima smisla, da 
li je vriedno živjeti. Ako to nije, ako nema smisla, — 
nema ni Boga. Ako je Bog tu, ako je to sigurno, život 

mora imati smisla. Stavljen sam dakle pred alternati- 
vu: ili ću dokazati, da život nema smisla, ili ću doka- 
zati, da -Bog postoji. Ovo drugo sam već dokazao. Ako je 
tako, stekao sam odlučno uporište s obzirom na sve 
sumnje, prigovore, potežkoće: ako i ne znam na njih 
jasno odgovoriti, svakako je to jasno i sigurno, da ne 
smijem poricati smislenost života. Zar sam ja uobće 
dokazao, da život nema smisla? Dokazao toga nisam, 
samo sam naišao na zapreke, koje ću možda i prevla- 
dati na predpostavci, da Bog postoji. što iz te predpo- 
stavke sliedi s podpunom sigurnošću? Očevidno to, da 


Bog nije čovjeka stvorio bez ikoje svrhe. Da je to uči- 


nio, bilo bi to nerazumno. Svrhu mora imati naš život, 
i tu je svrhu Bog odredio. Koja je to svrha? Kad ju je 
odredio, Bog je morao svima ljudima omogućiti, da od- 
rečenu svrhu upoznaju. Kako upoznaju? Onom spo- 
sobnošću, kojom su svi ljudi obdareni, a to je sposob- 
nost ocjenjivanja, prosuđivanja, uviđanja, misaonog ili 
razumnog odgovora na pitanje: u kojoj svrsi, u kojem 
polučenju dobra mogao je Bog odrediti smisao života? 
Zar svaki čovjek postavlja sebi to pitanje? Ne, barem 
ne tako, da bi dokazivanjem, filozofski, tražio odgovor. 
Kako dakle svaki čovjek znade za istiniti odgovor? Bog 
mu je to znanje morao dati i bez dokazivanja. To je 
pak moguće samo na taj način, da se u sviesti sponta- 
no, kao automatski javi spoznaja, da stanoviti voljni 
čin ne odgovara određenoj svrsi, t. j. da njime čovjek 
ne bi postigao svoju životnu svrhu. I to je dakle sigur- 


no, da je Bog takvo ustrojstvo morao dati razumnoj 


naravi, ako joj je postavio određenu svrhu, koja je 
ostvariva voljnim činima. Da to nije pusta teorija, samo 
spekulacija, dokazuje nam izkustvena činjenica: sa- 
vjest. Ona je praktični sud, kojim čovjek znade, kad god 
je neki čin bezuvjetno zao i zabranjen. Jer Bog je, odre- 
divši svojom voljom svrhu, morao svojom voljom izra- 
ziti i to, kojim se činima može odnosno ne može oživo- 


tvoriti ta svrha. A to se dade izraziti jedino voljnom 


obvezom u obliku dužnosti odnosno zabrane. Bezuvjet- 
nost svrhe iziskuje i bezuvjetnu obvezu. Po njoj svi ljudi 
znadu za svoju svrhu, koja životu daje određeni smi- 
sao, O bezuvjetno obvezatnim (moralnim) činima za- 


Zimmermann: Putem života 5 65 


visi naš smisao života: on se dobrim činima mora po- 
stići, a zlima ne može. Ako je tako, kao što sigurno jest, 
onda smisao mora biti ostvariv ili prije ili nakon smrti, 
To je također sigurno, — a više nam ni ne treba, da se 
uzmognemo snalaziti u navedenim potežkoćama. Ne 
trebam znati, kakav je »drugi« život, svakako znadem 
toliko, da on rezultira iz moje moralne volje. To je 
osnovano u našoj razumnoj naravi, prema kojoj je Bog 
odredio svrhu, a prema njoj su i. voljni čini diferenci- 
rani u dobre i zle, svrsi primjerene i suprotne. Stvo- 
rivši razumnu narav u čovjeku, Bog hoće njegovo do- 
bro, a do čovjeka je, da li on to dobro prihvaća. Po 
ovom se »vječnom zakonu« odvija čovjekova sudbina, 
pitanje o smislu života. Sve mi drugo može ostati ne- 
jasno i nepoznato, a kad ovo znadem, dosta mi je, da ne 
ostanem dalje u sumnjama. 

O tome nalazim podatke u svojim bilježkama iz 
prve, bogoslovije, kad sam učio teodiceju. Napried spo- 
menuta misao o nadnaravnoj svrsi života u vezi je 
s problemom kršćanstva, o čemu su mi ostale margi- 
nalije u priručniku apologetike. 


KAKO ČOVJEK ZNADE ZA SVOJU 
SVRHU? 


Zamislimo sebi čovjeka, do koga nije doprlo kršćan- 
stvo, odnosno koji je odgojen u kršćanstvu izvan kato- 
ličke crkve: zar on ne može biti religiozan? On poštuje 
Boga na stanoviti način, iako ne po uputama katoličke 
crkve, Pripadnici neke vjeroizpoviesti mogu biti čak 
fanatici u tom, da drže svoju vjeru jedino istinitom. 
Tko će reći, da takav čovjek nije pred Bogom vriedan 
(bez obzira na negativnu pojavu fanatizma)? Uostalom, 
isto vriedi za različnost moralnih nazora; svi ljudi ne 
prosuđuju jednako moralno dobre i zle čine. Nije dakle 
u pitanju objektivna istinitost religijskih i moralnih 
spoznaja, kad u obzir uzimamo subjektivnu stranu čo- 
vjeka, njegovu spremnost, da živi prema svojoj spo- 
znaji istine. Njegova spoznaja i ne mora biti istinita, 

ali on je takovom smatra i voljan. je činiti dobro, pa je 
voljan i promieniti svoju spoznaju, kad bi uvidio, da 
nije objektivno istinita. Moralni habitus takva čovjeka 
nije lošiji od onoga, kome je istina poznata. Može imati 
i donekle krivi pojam o Bogu, ali za.moralnost je mje- 
rodavna volja, a religiozne dužnosti idu u područje mo- 
ralnog života. Znači li to, da je indiferentno, koju god 
čovjek zastupao religiju? To bi samo onda bilo, kad bi 
svaka spoznaja o Bogu bila jednako istinita. No, kao 
što nije sve istinito, što se može tvrditi o bilo kojoj 
stvari, tako nije mi svaka tvrdnja o Bogu istinita, i sto- 
ga se ni svako poštivanje Boga ne osniva na istini. Ipak _ 
se volja poštivati Boga može smatrati religioznom, ako 
nije shvaćanje Boga sasvim izkrivljeno. Takva je volja 
zajednički element u svima religijama, i utoliko može- 
mo reći, da je svaka relgija »prava«, moralno valjana. 
Ali to ne znači, da je svaka prava ili istinita. Svaka re- 
ligiozna volja mora uključiti pripravnost potražiti isti- 
nitu religiju i nju usvojiti. Nije čovjek mjerilo istine, 
pa ni religijske, nego je mjerodavan Bog po svojim vla- 
stitostima, t. j. onako treba Boga poštivati, kako to izi- 
skuju njegova svojstva (svetost, pravednost, dobrota ..), 
napose njegova neograničena uzvišenost iznad svih stvo- 
rova i prema tome naš odnošaj podčinjenosti spram 
Boga. Do takve religije mogu ljudi doći po svojoj ra-“ 
zumnoj naravi, i utoliko bi to bila »naravna« religija. Je 
li ona dovoljna? To bi ona bila, ako nije Bog odredio 
poseban način bogoštovlja, za koje ne dostaje sam ra- 
zum. U tom slučaju ne bi temeljem religije bila samo 
ona »objava« Boga, koja je pristupna promatranju 
svieta i života, dakle (razumnom) razmišljanju o Bogu. 
Bog bi se morao »objaviti« na poseban način, nadna- 
ravno, bilo neposredno, ili po nekom čovjeku. Svakako 
bi za to morao postojati poseban razlog, koji se ne ra- 
zilazi od razloga, po kome je čovjek obvezan i na na- 
ravnu religiju. Religija je, vidjeli smo, osnovica moral- 
nog života, a razlog je moralnosti u svrhovitom odre- 
đenju čovjeka. Ako je dakle Bog namienio čovjeku nad- 
naravnu svrhu, t. j. takovu, za koju čovjek nije kadar 
znati po svome razumu, niti je sam od sebe kadar po- 
lučivati takvu svrhu, onda je to Bog morao i na pose- 

ban način objaviti. Takva bi objava bila nadnaravna. 
Svakako se za činjenicu nadnaravne objave iziskuju neka 
dokazala: ne mogu ljudi vjerovati nekom čovjeku, da 
je poslanik Božji, da im objavljuje Božje istine, ako on 
to ne bi mogao potvrditi dokazima, na kojima se može 
steći sigurnost o Božjem poslanstvu, a po tom i dužnost 
vjerovati poslaničkoj objavi. Tako se poviestno pojavio 
Isus Krist, i suvislo s njegovom, pojavom nastalo je 
kršćanstvo, kolektivno uvjerenje o njegovu božanskom 
poslanju, zapravo vjera u njega kao u Boga. Može li se 
to poviestno utvrditi? Na to pitanje odgovara apologe- 
tika. Nije svakom čovjeku pristupna apologetika, kao 
što mu nije pristupna ni teodiceja, filozofijsko dokazi- 
vanje o Bogu. Svojim razumom (i bez dokazivanja) 
upoznaje on Boga, a Krista može upoznati po naučavanju 


onih ljudi, kojima je Krist predao učiteljsku vlast. Dru- | 


gačije nije ni moglo biti, ako je Krist htio svima ljudi- 
ma omogućiti pristup k sebi. 


PRVA MISAO O LJUBAVI BOŽJOJ ZA 
NAŠU NADNARAVNU SVRHU 


Nastaju potežkoće. Zar je Bog mogao najvažnije, 
sudbinsko pitanje života, spoznaju o nadnaravnoj svrsi, 
o vječnoj sreći čovjeka, uvjetovati poviestnim upozna- 
vanjem Krista, što već samo po sebi uključuje mnoge 
potežkoće na putu kritičkog. izučavanja o dokazima Kri- 
stova božanstva? što je s ljudima prije Krista i s oni- 
ma, koji su izvan dohvata crkvenog učiteljstva? što je 
s onima, koji su najspremniji prihvatiti vjeru, a nalaze 
nepremostive zapreke na putu kritičkog izučavanja 0 
Kristu i kršćanstvu? Zar će biti lišeni sretne vječnosti 
svi oni, koji ne mogu iz svojih sumnja izaći na put si- 
gurnosti, da je Krist uistinu Bog? 

Glavno je dvoje: prvo, da je Bog voljan primiti čo- 
vjeku u zaslugu ono i onoliko, koliko je'u svojim kondi- 
cijama sposoban učiniti; drugo, da je istina o Kristu 
toliko zajamčena kao i druge poviestne istine, tako da 
kritični iztraživalac može o tome steći poviestnu sigur- 


- 

nost. Prvo je još važnije od drugoga; jer malo ima. lju- 
di, koji se mogu posvetiti poviestno-kritičnom izučava- 
nju. Ako i predpostavimo, da meki od tih ne mogu doći 
do pozitivnog rezultata, nego ostaju u skepsi, ali pri tom 
ne izključuju mogućnost sigurne spoznaje, da je Krist 
uistinu Bog (jer uviđaju, da se njihova skepsa o tom 
ne osriva na očevidnim razlozima, koji bi skepsu pre- 
tvorili u dokazanu negaciju Kristova božanstva), — 
onda i takvi ljudi imaju uporište u spoznaji, da bi na 
Bogu bila krivnja, kad Krist uistinu ne bi bio Bog, a 
ipak se ne može očevidno dokazati, da nije. Budući da 
takve krivnje na Bogu ne može biti, dobivaju time na 
sigurnosti oni dokazi, koji poviestno utvrđuju Kristovo 
božanstvo. Poviestne potežkoće izčezavaju i onda, kad 
imamo pred očima, ideju nadnaravne religije u tom smi- 
slu, da ona čovjeka veže s Bogom obzirom na nadna- 
ravnu svrhu, t. j. da je ona put k oživotvorbi te svrhe, 
koja izrazuje ljubav Božju prema čovjeku ili odluku 
Božju, da ljudima dade (ne po potrebi njihove naravi, 
nego dobrostivo ili po »milosti«) mogućnost pobožan- 
stvenjenja i u njemu nadnaravne sreće. Ta se misao 
uzpinje vrhuncu našeg shvaćanja o Bogu, izrazuje naj- 
uzvišeniji način Božje prisutnosti u čovjeku, pretvara 
čovjeka u Bogu »slično« stvorenje, u »diete« Božje, — 
a taj postulat religijske sviesti opravdava konvenientnost 
nadnaravne religije i prema tome prikazuje Krista u 
svietlu poželjnog objavitelja, ne samo subjektivno po- 
željnog, za pojedinog čovjeka i po njegovu duševnom 
razpoloženju, nego objektivno, gledom na ljubav Božju 
prema čovjeku, koji je po ograničenju razuma udaljen 
cd Boga. Toj ljubavi možemo prepustiti sudbinu svih, 
koji bilo kako ljube Boga. : 

Kad to čitam u svojim bilježkama iz bogoslovije, 
razbirem, kako su u težkim danima mojih sumnja nado- 
lazili svietli vidici kao odah, da bih lakše podnesao trno- 
vite uzpone movih sumnja i da u njima ne klonem pro- 
bijajući se do Istine. 


OD ŠKOLE DO HABILITACIJE 


Ne namjeravam prikazivati sve detalje svoga živo- 
ta, osim koliko bi moglo biti koristno s nekih obćih gle- 
dišta, napose koliko se odrazuju utjecaji na razvoj filo- 
zofiranja. Tako bi, primjerice, bilo koristno analizirati 
duh tadašnje škole u pogledu naobrazbe i odgoja, i to 
od pučke preko srednje škole do sveučilišta. Ukratko, 
škola je bila bez unutarnje suvislosti s razvojem dje- 
čačkog i mladenačkog života. Bila je više mučilište nego 
učilište i odgajalište, a to vriedi dobrim dielom i za sje- 
meništni život. Psiha je bila oblikovana nekom dogmat- 
skom tehnikom, u razdaljini između odgajanika i na- 
stavnika-odgajatelja, u razdaljini s obučnim gradivom, 
sa životnim potrebama i sa psihologijskim zakonima na 
dotičnom stupnju razvoja. Kao da je mladenačka psiha 
samo sprava za reproduktivno pametovanje, a i u tu 
svrhu nije bilo valjane metode. Sve se odvijalo meha- 
nički, automatski, kvantitativnim primanjem školskih 
knjiga. Bar petdeset posto suvišnoga gradiva obtereći- 
valo je duh, dok su bitni elementi životne izobrazbe i 
uzgajanja nedostajali. Dosta je samo da spomenem po- 
manjkanje pouke o seksualnim pitanjima, kao da ona 
u doba srednje škole i ne postoje. Nije bilo smislene 
pobude za samostalan rad, ni razumievanja za potežko- 
će u procesu obće izobrazbe, napose glede izgradnje na- 
zora o životu i svietu. U tom je pravcu vjeronaučna pouka 
zatajila, ne vodeći računa o previranju mlade duše, koja 
se pod izvanškolskim utjecajima odvraća od morala 1 
religije, i koja se ne može zadovoljiti teoretiziranjem na 
osnovu same stege. Sustavna nadgradnja u bogosloviji 
ostala je torzo, gdje su manjkali filozofijski temelji. 
Sjemeništni odgoj, iako asketski upravljan, nije blo u 
rukama konvertitski izkusnih pedagoga, koji bi znali 
za sva duševna tumaranja. Uvjeren sam, da je milost 
Božja nadoknadila sve ono, što se traži za primanje 
svećeničkog reda. Ja sam htio od toga odustati i zato 
sam (ne pitavši nikoga) otišao u Beč. Razočaran na ta- 
mošnjem filozofskom fakultetu predavanjima Jodla i 
Jerusalema, vratio sam se u bogosloviju i nakon toga 
pošao u Rim na filozofijske studije (v. »Filozofija i re- 

ligija« I, 50 sl, 244, 277). Požudno sam stao izučavati 
skolastičku filozofiju; njoj imam zahvaliti temeljitost 
metode i kritičku verziranost. 

Omalovažavati skolastiku mogu samo nekritički i 
neupućeni ljudi. Zbog svoga nepoznavanja skolastike 
višeput se preda mnom žalio umni i filozofski duboki 
Franjo Marković (s kojim sam se posjećivao kao pre- 
fekt u plemićkom konviktu, g. 1912., i kasnije kao pro- 
fesor u sjemeništu). Jednom je zgodom prigovorio dog- 
matičnosti skolastičke noetike, kojy na prvo mjesto 
stavlja objektivističku definiciju istine. »Ako se na po- 
četku filozofiranja postavimo na stajalište, da je istina 
sklad između razuma i stvarnosti, ne postupamo kri- 
tički i zaobišli smo gotovo svu poviest filozofije.« Dao 
sam mu za lektiru Mercierovu Kriteriologiju i objašnja- 
vao, kako je upravo ta pitanje sada u skolastici aktual- 
no i kako se traži metodički dodir sa skepticizmom. 
Mercierova ga teza proti metodi »pretjeranog dogmati- 
zma« (Tongiorgi, Palmieri) još više ponukala na odpor, 
ali sam mu već onda ukratko objasnio svoju kritiku 
Merciera i doveo ga do priznanja, da je šteta, što se kod 
nas premalo pozna skolastička literatura, koja taj 
osnovni problem filozofije rješava samostalno i zani- 
mljivo. Drugom je zgodom prigovorio, što se prema ari- 
stotelovskoj nauci postanak pojmova osniva na fanta- 
ziji; a zapravo se radilo o izrazu »phantasmata«, što 
znači osjetilno reproduktivnu (predočbenu) sadržinu. 

U to sam se vrieme intenzivno bavio uporednim 
izučavanjem Aristotela ' (s novoskolastičkom literatu- 
rom) i Kanta, s namjerom, da kritički obuhvatim svu 
filozofijsku problematiku u profilu ove klasične povie- 
stne suprotnosti. U Zagrebu nije bilo literature, ali se 
na sreću mogla posuđivati iz njemačkih knjižnica. Kad 
sam Markoviću dao prve svoje sastavke, i on ih proči- 
tao, htio je predati ih Akademiji na tisak, ali na to ni- 
sam pristao, jer posao nije bio dovršen. On je pritom 
izjavio: »Za hrvatsku bi filozofijsku književnost bilo od 
goleme vriednosti, kad bi se objelodanili makar samo 
ovi citirani prievodi iz Kanta, jer mi nikoga nemamo, 
tko bi se time bavio, i sasvim je prazno mjesto, gdje bi 
imala nastati hrvatska filozofijska literatura.« 

Još ću (u spomen toga našeg velikog umnika) spo- 
menuti i to, kako je bio savjestan u znanstvenom radu. 
Našao je u mojem tekstu citate iz 'Tiedemannova 
»Thešteta«. (1794.) i Reinholdovih »Briefe iber Kanti- 
sche Philosophie« (1790.) i upozorio me, da ne smijem 
citirati, što nisam čitao, a te su knjige nepristupačne, 
jer su izašle brzo nakom Kantove Kritike. Međutim, ja 
sam mu ih odmah pružio (antikvarno sam ih dobio na- 
kon dvogodišnjeg traganja po njemačkim knjižarama). 

Prve moje studije o Kantu i skolastici objelodanje- 
ne su bile u »Bogoslovskoj Smotri«, a kasnije su ušle u 
2. svezak »Kant i neoskolastika«. To se izučavanje kre- 
talo uglavnom na području noetike, i tako sam uporedo 
stao izrađivati kasniju svoju habilitacijsku' radnju 
»Obća noetika« (1918.). Rukopis sam dao biskupu Mah- 
niću, koji me nakon mojih razprava u »Bogoslovskoj 
Smotri« kao nepoznatoga posjetio i zamolio, da mu pre- 
dam rukopis. (O tome je susretu pisao Grgec u »Kato- 
ličkom Listu« od 9. IV. 1936.) 

O suradnji u našoj kulturnoj sredini nije moglo 
biti ni govora. Da nije bilo Akademije, veći dio mojih 
radova ne bi mogao biti objelodanjen. Razumljivo je, 
da malen i politički podjarmljivan narod nema prvo- 
razrednih uvjeta za kultiviranje znanosti u narođnom 
jeziku, ali u našim naučnim i književničkim ustano- 
vama nije bilo iniciative i smišljenog razumievanja ni 
za to, da bi se omogućilo znanstveno kvalificiranje bu- 
dućih radnika ili da bi se po osnovi spremalo izdavanje 
stručnih djela barem na onim znanstvenim područji- 
ma, gdje su temelji obćeg kulturnog izgrađivanja, a to 
je u prvom redu: filozofija, pa sociologija, biologija i t. d. 
Iz nacionalnih razloga bilo je kadkad potrebno upozo- 
ravati na naše kulturno stvaralačtvo, ali su poluslužbe- 
ni i samozvani promičbenjaci jednostavno prelazili i 


preko onoga, što već imamo. U kulturnoj se legitimaciji: 


naroda uglavnom izticala beletristika. Naš jezik nije 
mogao pred inozemstvom služiti sredstvom upoznava“ 
nja, a prevođenje inojezičnih djela nalazilo je više od- 
ziva nego samoniklo stvaranje. 

Prigodom moje habilitacije na filozofskom fakul- 
tetu nastala je u krugovima »liberalaca« (osobito oko 

»Jugoslavenske Njive«) panika, da bi mogao tamo osva- 


nuti jedan skolastik, koji »u filozofiji nema slobode: 


mišljenja, nego je vezan crkvenim autoritetom i disci- 
plinom«. Jedan je slobodnozidarski novinar proglasio 
sav moj filozofski rad apologetski tendencioznim. J edan 
»službeni« recenzent nije u knjizi »Temelji filozofije« 
našao ništa drugo osim razprave oko nekih metodičkih 
pitanja. Povoljan prikaz knjige jedno je slobodnozidar- 
sko novinarsko uredničtvo zabacilo. I naše knjige habent. 
sua fata. 

I. DIO 


JE LI FILOZOFIJA ZNANOST? 


Netko je tvrdio, da je to pitanje »rieči«, jer odgo- 
vor ovisi o tome, što nam znači rieč »znanost«. Filozo- 
fija jest znanost, odnosno nije — prema značenju iz- 
raza (pojma) »znanost«. Zato ovo pitanje i nije važno, 
nema stvarnog značaja. 

Ali tome nije tako. 

Po Aristotelu je »znanost« obrazloženo (dokazivano) 
znanje; ono polazi od razloga, od počela (principa) ili 
uzroka k posljedcima. Filozofija hoće znati nešto o prvim 
počelima svega bitka, o posljednjim uzrocima izkustve- 
ne datosti. Ona je dakle znanstveno spoznavanje naj- 
dubljih, osnovnih uzroka, Nije li, prema tome, znan- 
stvenost filozofije doista ovisna o tome, kako ćemo odre- 
diti pojam znanosti? Po navedenom je stajalištu uistinu 
tako. Ex definitione je filozofija znanost. 

No »znanost« se može i drugčije definirati. Poziti- 
vistl kažu, da je ona ograničena na »pozitivno« znanje 
u izkustvenim  (empiričkim) znanostima. Filozofija, 
prema tome, ne bi bila znanost — ukoliko se predpo- 
stavlja, da ona prelazi (transcendira) empiriju. 

časom jest znanost, časom nije — prema poimanju 
znanosti i filozofije. Uvodna je tvrdnja, čini se, ipak 
osnovana: radi se o »rieči«, i zato se postavljeno pitanje 
može ukloniti s dnevnog reda. A mi rekosmo, da nije 
tako. Zašto? 

Ne radi se o tome, koju je definiciju de facto netko 
postavio o znanosti, nego kako ju smijemo i moramo, 

odnosno kako ju ne smijemo definirati. Zašto je to važno 
za pojam filozofije? Jer se radi o tome, da li ćemo filo- 
zofijskom znanju priznati one značajke, koje moramo 
priznati znanstvenom znanju (odnošno koje ne smijemo 
oduzeti znanstvenom znanju), t. j. radi se o tome, da 
ustanovimo nesumnjiva obilježja (karakteristike) zna- 
nosti, i zatim da izvidimo, da li filozofiju treba odvojiti 
od znanosti ili se to ne smije, tako da na temelju toga 
odredima sam pojam filozofije. 
Ogledajmo oba navedena stajališta o znanosti! 


Prvo (aristotelovsko) se osniva na predpostavci, da 
smo sposobni imati abstraktne pojmove (na pr. o uzro- 
ku) i obćenito-nuždne sudove (na pr. načelo uzročno- 
sti) o predmetima, koji nam nisu izkustveno ili opa- 
žajno dani. Na toj je predpostavci omogućeno dati filo- 
zofiji zasebni predmet: bitak uobće, s obzirom na prve 
uzroke. Osim toga, filozofija iztražuje svoj predmet 
istim spoznajnim organom ili instrumentom, kojim se 
služe i druge znanosti,- naime logičkim (racionalnim) 
spoznavanjem. — Drugo navedeno stajalište (pozitivi- 
stičko, moderno) predpostavlja: 1. da nema abstrakt- 
nih pojmova ni obćenito-nuždnih sudova, i 2. da su 
predmet spoznaje samo »pozitivna« data, izkustvene 
pojave. Prvo od toga zastupa senzualizam, drugo feno- 
menalizam. Filozofija po ovom aspektu nema samosvoj- 
nog predmeta i zato .ju shvaćaju (Comte, Spencer, Paul- 
sen .i t. d.) kao sintezu pozitivnih znanosti. Neki joj i 
priznavaju zasebni predmet, namjenjuju filozofiji »na- 
zor o svietu«, ali joj oduzimaju racionalni karakter spo- 
znavanja: prekoizkustveno (metempiričko, metafizičko) 


je logički nespoznatljivo, nepristupno je razumskom . 


shvaćanju. To je stav agnosticizma, Pitanje opravda- 
nosti prvog odnosno drugog, aristotelskog ili modernog 
stajališta (predpostavke) ima odlučiti a pojmu znano- 
sti i filozofije. 

Senzualizam. možemo smatrati neosnovanim; to je 
stajalište danas prevladano i sa gledišta pozitivnih zna- 
nosti. Jer 1. i u njima imade abstraktnih pojmova i 
obćenito-nuždnih sudova, 2. po senzualizmu bi nemo- 
guća bila (i »pozitivna«) psihologija. Ta je dakle pred- 

postavka odpala. Nadalje, ni fenomenalizam nije više 
danas strogo ili izključivo zastupan, jer i pozitivne zna- 
nosti iztražuju nepojavne odnošaje među pojavama. A 
noetika, osim toga, utvrđuje neosnovanost fenomena- 
lizma odnosno agnosticizma. Noetika je suprotno Hu- 
meovu senzualizmu i Kantovu fenomenalizmu utvrdila 
racionalni realizam. Tako je u prvom redu noetika po- 
stala područjem filozofije. A predpostavimo li (kao nje- 
zin rezultat) opravdanim navedeni realizam, filozofija, 
je time osvojila mogućnost metafizičkog spoznavanja, 
t. j. takvoga, kojim smo sposobni izricati istinite (obće- 
nito-nuždne) sudove o nepojavnim uzrocima, pa i 9 
prvom uzroku svega bitka. 

Pozitivističko je dakle stajalište neodrživo: nije 
opravdano ograničavati znanost na pozitivne (izkustve- 
ne, pojavne) predmete i tako filozofiji oduzimati znan- 
stvenost i njezin racionalno spoznatljivi zasebni pred- 
met. U drugu ruku, bilo bi loše proširivati obseg filozo- 
fije tako, da bi obuhvatala sve znanosti; a pojam bi 
znanosti bio preuzak ili previše ograničavan, kad bi nje- 
zinim predmetom bilo samo ono, što je nepojavno. Znan- 
stveno spoznavati znači obrazlagati odgovore na pitanja 
o stanovitim stvarnostima. Filozofija pak obrazloženo 
odgovara na pitanja o univerzainim stvarnostima (re- 


lacijama) svega što god jest. 


U taj okvir ide obća metafizika o bitzu uobće (onto- 
logija), koja je »prva filozofija« (po Aristotelu), koliko 
prva načela o bitku služe drugim znanostima. Posebna 
metafizika danas više nije »prva« ili od ontologije ne- 
odieljena, kako je bilo po Aristotelovoj razdiobi. Osim 
jedne i druge metafizike, u obseg filozofije idu i druga 
područja. Tako filozofija (logikom i ontologijom) pred- 
hodi pozitivnim znanostima, a .na njima se osniva, kad 
iz pojavnosti polazi k svojim metafizičkim predmetima: 
sviet, duša, Bog. 

Zašto je dakle bilo potrebno znati, da li filozofiji 
pripada karakter znanosti? 

Zato, da budemo načistu, da li je njezin spoznajni 
organ istovjetan sa znanstvenim, t. j. da li je filozofija 
(i u metafizičkom području) sposobna postići logički 
opravdane spoznaje. Kao i zato, da uočimo njezin odnos 

prema drugim znanostima. Filozofija je znanost, koja 
u vezi s drugim znanostima određuje svoje predmete i 
na pitanja o njima traži logičkim sredstvima osigurane 
vore. 

Miko se filozofija oslanja na druge znanosti, a 
ove podielimo u znanosti o prirodi i znanosti o ia adi 
dobiva se i podjela filozofije: o prirodi i o duhu. Time 
se filozofija ne suprotstavlja znanostima kao neznan- 
stveno područje. Pojam »znanosti duha« ne smijemo 
ograničavati na znanost o »nutarnjem izkustvu«, keu 
to predmet psihologije, pa bi u tom slučaju s psiholo- 
gijom bila istovjetna znanost o duhu ili. filozofija. Ovako 
krivo shvaćaju filozofiju psihologisti, 

Ukratko prikazana ova orientacija o pojmu filozo- 
fije uglavnom je danas skolastičkim filozofima zalog 
nička, a potrebno je bilo upoznati je u vezi s produblji- 
vanjem filozofijske problematike. 


UVOD U FILOZOFIJU I NAČELO 
UZROČNOSTI 


»Kako može filozofija zahtievati, da se uzme 
ozbiljno, ako ona sama počinje sa sumnjom o svojoj 
vlastitoj obstojnosti, ako ona : tvarno živi samo utoliko, 
ukoliko se bori sama protiv sebe, ukoliko uništava samu 

9« Tako pita Ortega y Gasset. . 
Pe me je to duhovito; ali zar se izmišljotina, 
u kojoj se za neupućenoga krije zabuna, dok ona za 
upućenoga predstavlja krivotvorinu, zaista može sma- 
trati duhovitom? Da li uobće postojim? — to bi imalo 
biti prvo pitanje, koje filozofija postavlja o samoj sebi. 
Da li ju to pitanje čini meozbiljnom ili — ozbiljnom? 
Prvim svojim nastupom, filozof proglasuje »neozbiljnim« 
onog skeptika, koji o svemu sumnja, koji tvrdi, da se 
ne može ništa tvrditi, i zato tvrdi, da ne postoji filozo- 
fija ni bilo koja znanost. Filozofija dakle spasava ob- 
stojnost svih znanosti baš time, što pokazuje, da se ne 
može o svemu sumnjati. Svaka opet znanost opravdava 
svoju obstojnost napose, kad određuje predmet svog 

iztraživanja, pa to čini i filozofija. Može li ona sum- 
njati o svojoj poviestnoj obstojnosti? Očito je, da se 
može sumnjati o tome, da li je filozofiranje sposobno za 
istinite odgovore na pitanja, koja su filozofiji vlastita, 
i koja joj time daju prvo pravo na obstanak. U takvoj 
se sumnji rađa problem. istinite spoznaje uobće, a bez 
ikojeg pozitivnog rješenja toga problema ostale bi sve 
znanosti u svom obstanku nezaštićene. Kad filozofija 
dopušta sumnju o istinitoj spoznaji na vlastitom po- 
dručju, to je dokaz njezine kritičnosti, nedogmatičnosti. 
Zar se time »bori protiv sebe« i »uništava samu sebe«? 
Kad bi mogućnost različitih odgovora sama po sebi 
značila samouništavanje, već bi se odavna uništile sve 
znanosti. 

Te su opazke koristne da uvidimo, kako je počet- 
niku u filozofiji potrebna prva orientacija o predmetu 
filozofije, s kojim je povezana: njezina problematika. 
O tome radi moja razprava »Sistematsko-didaktički 
uvod u filozofiju« (u »Opća noetika«, 2. izd. 1926. str. 
506—542). Zar će se »uvesti« u filozofiranje, tko ne bi 
upućen bio o tome, šta znači »filozofirati«, ili na kojem 


\ se predmetnom području kreću filozofijska pitanja! 


Tko bi samo toliko znao, da o pojmu filozofije postoje 
razna mišljenja, i da postoje neke posebne grane, i neki 
poviestni pravci, taj bi upoznao filozofiju samo s povr- 
šine, dakle površno, i ne bi nikako »uveden« bio u nu- 
tarnji život filozofije. Zato sam u navedenoj razpravi 
pokazao, kako se polazi iz same filozofije, ukoliko je 
znanje, k razgraničenju njezina predmeta. Početnik će 
biti metodički uveden u samostalno snalaženje na tlu 
filozofije, kad uvidi, kako znanje postaje predmetom 
filozofijskog znanja, i kad time razabere granice među 
psihologijom i logikom, pa mu se dalje otvori vidik na 
čitav predmet filozofije. Tko na njemu nije zapazio i 
metafizičku stranu, t. j. tko još ne zna gdje i kako izviru 
metafizička pitanja i tko ne zna, od čega zavisi moguć- 
nost njihova rješavanja, dakle tko nije uvidio, od čega 
zavisi sudbina metafizičke filozofije, ili kojim se Spo- 
znajnim putem ulazi u metafiziku, taj nije i ne može 
biti s razumievanjem uveden u filozofiju; bez uvida u 
predmet filozofiranja, nema valjanog uvoda. 

'Tu smo temu ovdje dotakli ne toliko zbog pitanja 
same metodike jednog Uvoda u filozofiju, nego zato, 
što je s tim u vezi pitanje poučavanja iz filozofije, pra- 
vilnog. vodstva u filozofiji; jer od toga mnogo zavisi 
uspješan razvoj kod pojedinca, pa je za slabo snalaženje 
u filozofiji i za mnoga razilaženja možda najviše odgo- 
vorna sama filozofija, zapravo filozofi, koliko ne vode 
dovoljno računa o početnom i postepenom uvođenju u 
osnove filozofiranja. (Kiulpeov Uvod, kakogod je sve- 
strano i kritički informativan, postavljen je na previ- 
soku razinu za početnika, i što je glavno, ne daje dosta 
jasan uvid u organičku povezanost. ukupne problematike. 
Zato se moj Uvod metodički za njim ne povodi, nego 
postavlja svu problematiku na jedno središnje pitanje, 
naime na pitanje opravdavanja metafizike, dakle na 
noetiku, kako bi se odatle objasnio sam predmet filo- 
zofije, kao i osnovna prekretnica u problematici i u nje- 
zinu poviestnom razvoju. Danas bi, dakako, i u tom 
pogledu trebalo usavršiti Uvod od g. 1922.) 

Filozofija, da bude nazor o svietu ili da nam pruži 
odgovore na pitanja o svietu i životu, mora nas najprije 
uputiti, šta se može odgovoriti ili do kojih granica ide 
naša sposobnost spoznavanja. Bez toga ne znamo, nije 
li filozofiranje jalov posao. S navedenog izhodišta posti. 
zavamo dvoje: upoznajemo noetičku problematiku, ne- 


sumnjivi predmet filozofije, i na tom području ujedno | 


razbiramo, od čega zavisi mogućnost metafizičkih od- 
govora na pitanja o svietu i životu. Tako može učenik 
samostalno prosuđivati, da li je na sigurnom putu, kad 
traži odgovore na pitanja: odkuda je sviet i naš život, 
šta je čovjek, koji mu je životni smisao i t. d. Ili: ima 
1i Boga, da li je naša duša bezsmrtna, koju svrhu imade 
moralna obveza i t. d. Pritom je osobito važno objašnja- 
vanje pojmova, postavljanje pitanja i mogućnosti raz- 
nih odgovora. Uzmimo glavno pitanje: kako možemo 
postići istinite spoznaje o nepojavnim (metafizičkim) 
predmetima, o Bogu, o duši...? Da je Bog uzrok svieta, 
to dokazujemo na temelju toga, što je sve u svietu 
promjenljivo, postoji nenuždno — i kao takovo, mora 
imati svoj uzrok, koji postoji sam po sebi, nuždno. A 
kako znademo, da postoji neki uzrok, koji je nepojavan, 

nepristupan izkustvu? Nije li naša tvrdnja, da sve što 
nastaje, svaka promjena, mora imati uzrok (a ta je 
tvrdnja »načelo uzročnosti«), ograničena samo na po- 
javne predmete tako, da je nepojavni sviet uzročno 
nespoznatljiv? To nam načelo služi sredstvom dokazi- 
vanja, pomagalom za spoznaju o Bogu (i od duši), pa 
stoga treba izvidjeti, da li se njime smijemo služiti, t. j. 
đa li ono doista vriedi i za nepojavne uzroke. Kako je to 
pitanje jedno od najtežih u filozofiji, ukratko ćemo ob- 
jasniti glavne momente u njegovu riešavanju (izp. Kant 
i neoskolastika sv. IIL., Nauka o spoznaji, str. 655—61 i 
drugdje). 

Empirist (Hume) kaže: mi opažamo dvie pojave u 
vremenskom sliedu (post hoc), to se opažanje ponavlja, 
obje se pojave udruženo vraćaju — i na taj način DSsi- 
hički nuždno (mehanički) nastaje u nama shvaćanje 
uzročnosti ili kauzalnosti, t. j. shvaćanje toga vremen- 
ski pravilnog odnošaja (»zatim, poslije toga«), kao daje 
uzročan (»zbog toga, propter hoc«<). Subjektivno smo 
prisiljeni, moramo tako shvaćati. To je moranje psiho- 
ložko, genetičko: odnošaj uzročnosti je nuždan plod 
ponovljeno udruženog vremenskog opažanja. — Nije 
tako, odgovaraju drugi filozofi (skolastici): mi taj spe- 
cifični odnošaj »zbog toga« (= uzročnost) opažamo u 
oba nosioca odnošaja, utoliko opažamo ili izkuša- 
vamo, što nam je svjestita naša djelatnost, t. j. mi zna- 
demo, da je neki sviestni dogođaj ovisan o jastvenom 


«djelovanju; — i taj odnošaj ovisnosti (koji nije vre- 


menski odnošaj) zovemo uzročnost. Odnošaj uzročnosti 
nije nastao iz vremenskog odnošaja, mi ga opažajno 
pronalazimo u činjenici vlastite djelatnosti, t. j. u dje- 
latnom ja i u onome, što djelovanjem nastane (= u 
oba nosioca odnošaja). To će reći, uzročnost postoji 
u objektivnoj sviesti, u samim opažajno-sviestnim sa- 
držajima, a nije (kako Hume kaže) nastala iz subjek- 
tivnog procesa, na osnovu vremenskog. odnošaja, koji 
bi nas silio, da tako moramo shvaćati. Nije subjektivna 
nuždnost izvor toga pojma, nego je on dobiven iz opa- 
žanih činjenica, iz objektivne stvarnosti. d 
Kad pobijamo psiholožko (empirističko) »moranje« 
ili nuždnost, ne smijemo u sam odnošaj. uzročnosti, u 

sam objektivni pojam staviti moment moranja, kao da 
je u samom pojmu uzročnosti sadržan taj moment mo- 
ranja (nuždnosti), t. j. kao da uzročnost znači nuždnu 
svezu dviju pojava. Naprotiv, mi opažajno konstatiramo 
sama eksistencialnu ovisnost jedne pojave o drugoj, a 
ne opažamo, da je »morala nastati«, niti da »mora imati 
uzrok«. To bi pogrješno bilo ne samo zato, što je time 
izpremiešano psiholožko i logičko, (objektivno) »mora- 
nje« — t. j. »moranje« gledom na poimanje i gledom 
na odnošajnu nuždnost u objektu pojma — nego i zato, 
što se pitanje objektivnog moranja postavlja kod načela 
(a ne pojma) uzročnosti. Da li samo činjenično jest tako 
(kao što opažamo), da ono, što nastaje ili što se mienja, 
stoji u odnošaju ovisnosti o uzroku, ili je beziznimno 
tako, u svakom slučaju (obćenito), ne samo koliko je 
opažajho ili izkustveno poznato? Da li samo toliko zna- 
demo, da ono, što nastaje, de facto jest prouzročeno, ili 
još znademo, da to mora biti kod svakog nastajanja, 
t. j. da nastajanje kao takovo nuždno iziskuje uzročnu 
svezu? Ako znademo, to onda izričemo načelom -uzroč- 
nosti. Kako znademo? Kako možemo »preko« empirije 
još tvrditi i to, da u njoj postoji nuždnost? Time je po- 
stavljen problem opravdanja kauzalnog principa. 
Pojam nastajanja (promjene) jest objektivan, izriče 
zbiljsko (realno) događanje, pa se čini, da zato i uz- 
ročnost spada u isti stvarni ili objektivni red. Ali treba 
razlikovati:. Ako se uzročnost osniva u realnom nasta- 
janju — dopuštam (concedo); ako je apriorna, poričem 
(nego). To jest, nije objektivna vriednost uzročnosti 
utvrđena već samim time, što je pojam nastajanja ob- 
jektivan (realan), nego treba opravdati ovisnost uzroč- 
nog načela o nastajanju, njegovu osnovanost u nasta- 


janju (o kome, dakako, imađemo objektivni pojam, ili ' 


točnije, koje realno postoji). I Kant priznaje »objek- 


tivnu« vriednost kauzalnog principa, ali ta je objektiv- 


nost osnovana na apriornom pojmu kauzalnosti, i znači 
(ta objektivnost) pojmovnu nuždnost i obćenitost unu- 
tar empirije, za vremenske pojave. Mi pak uzimamo po- 
jam o realnom nastajanju i još osim toga nalazimo u 
njemu fundiranu kauzalnost — i utoliko je ona objek- 
tivna, t. j. u nastajanju kao takovom osnovana. Tu je 

opet gornji problem: Kako »nalazimo« uzročnost fun- 
diranu u nastajanju? Analitički ili sintetički? U kojem 
smislu »analitički«? 

Opravdavanje načela oslanja se na disjunkciju: Ili 
nešto postoji« »po sebi« ili »po drugom«. Ako je sigurno, 
da nešto ne postoji-po sebi, jasno je, da to postoji .po 
drugom, — ali samo je onda jasno, ako izključimo mo- 
gućnost, da bi nešto postojalo bez toga »po nečem«, 
dakle uobće »po« (sebi odnosno drugom), nego naprosto 
da postoji. Možemo li tu mogućnost zamisliti? Može li 
osim »po sebi« i »po drugom« postojati i treća moguć- 
nost: ni po čemu? To je nemoguće, pa ako uvidimo, da 
je taj slučaj uistinu nemoguć, nego da uviek mora biti 
»po nečemu« (t. j. da mora imati razlog), onda mo- 
žemo na postavljenoj disjunkciji opravdavati uzročno 
načelo. (Tako kaže i De Vries u »Denken und Sein« str. 
115.). Naprosto tvrditi, da se nikako ne može shvatiti 
neki pozitivni smisao toga »trećega«, nije dostatno za 
opravdavanje navedene disjunkcije. Kod nenuždnog 
bića, dok postoji, izključeno je ne-postojanje, pa treba 
pokazati, da nije izključeno time, što nenuždno biće po- 
stoji, nego da je izključeno po drugom. I tako dalje. 


SUPROTNOSTI 


i 


. Ima Boga 


2. U čovjeku. ima nešto 2. U čovjeku je sve samo 
duševno, psihičko, ne- malerialno 
materialno 


1. Nema Boga 


3. U duševnome ima nešto 3. Nema duhovnoga 
neosjetilno,  bezmateri- 
alno, duhovno, spiritu- 
alno: razum i volja 
4. Osim duševnih akata, 4. Nema duše 
ima u čovjeku substan- 


cialni subjekt i uzrok: 
duša 


. Duša je bezsmrtna 
. Razum spoznaje abso- 
lutne istine 


. Razum spoznaje  neiz- 
kustveno (metafizički) 


. Nije 


6. Spoznaja je samo rela- 


tivna, osniva se na su- 
bjektu 


. Nema “metafizičke Spo- 


znaje 
realne predmete : 
8. Moralnost se osniva na 8. Osniva se na subjektu 
bezuvjetno  obvezatnom 
svršnom redu ljudske 
naravi : 


Ova shema iz mojih rimskih bilježaka predstavlja 
program filozofiranja. To je prva i osnovna orientacija 
u filozofijskoj problematici, bez koje ne može biti na- 
zora o životu i svietu. Studij skolastičke filozofije omo- 
gućio mi je jasan pregled suprotnih nazora ili odgovora 
na pitanja o Bogu i o čovjeku. Ne samo jasan, nego i 
kritički pregled, t. j. u skolastici sam našao opravdava- 
nje svih njezinih tvrdnja (s lieve strane crte), kao i 
kritiku suprotnih nazora (desno). Samo takva metoda 
odgovara uvodu u vlastito filozofiranje. Tako zvani 
uvodi u filozofiju imadu, redovno, premalo jasnoće 1 
kritičnosti; ovo posljednje osobito zato, jer nedovoljno 
prikazuju opravdavanje skolastičkih nazora (Koji uglav- 
nom potječu od Aristotela). 


U poviestnoj su nomenklaturi poznata pod 1. dva 
nazora: teizam i ateizam (i panteizam). O tome raz- 
pravlja teodiceja. Po važnosti je problem Boga na prvom 
mjestu (kao i kod Aristotela), ne samo zbog uzvišeno- 
sti toga spoznajnog predmeta, nego i zbog njegova zna- 
čenja za smisao našeg života (kako ćemo odmah vidjeti 
u vezi s problemom moralnosti). Da li: možemo Boga 
spoznati, i ne samo Boga, nego također dušu i smisao 
života, zavisi od nauke o spoznaji, noetike (6. i '7.). Sko- 
lastika zastupa objektivizam, suprotno subjektivizmu 
(k 6.) i metafizički realizam, suprotno pozitivizmu, fe- 
nomenalizmu... (k 7.). Za mogućnost teodiceje i me- 
tafizičke psihologije (o duši), kao uobće za samooprav- 


84 


davanje same filozofije odlučna je dakle nauka o spo- 
znaji; ona je temeljna grana filozofije. Za njezino je 
izučavanje potrebno poznavati izkustvenu ili empiričku 
psihologiju (2. i 3.), napose o razumnoj spoznaji. Nauku 
o volji treba poznavati za etiku (8.). Pojam duhovno- 
sti služi nam za upoznavanje naše duše i Božje naravi. 
Zato u školskom. razporedu ima empirička psihologija 
(s logikom) početno mjesto. Obstojnost duha zastupa 
spiritualizam, a poriče ga materializam. Duhovnost ra- 
zuma (3.) zastupaju intelektualisti, a poriču senzualisti 
csenzisti). Substancialnost duše (4.) poriču aktualisti, 
a naravno imaterialisti; jednako i pezsmrtnost duše (5.). 

Na taj okvir nije skolastika ograničena, ali je u 
njemu glavna njezina orientacija. Predstavnici su 
uglavnom crkovnjaci, ali njezin je korien, rekosmo, već 
u grčkoj filozofiji, a djelomično ili u cjelini je zastu- 
paju također filozofi izvan crkvenog staleža. Naučava- 
juća Crkva usvaja skolastičku filozofiju. Time joj nije 
oduzeta samosvojnost, jer se ona ne poziva na vjerski 
autoritet Crkve, nego na logičko opravdavanje. (Tko 
se s tim opravdavanjem ne slaže, i tko ne usvaja sko- 
lastičke nazore, može slobodno napustiti nastavničko 
mjesto na crkvenom učilištu, gdje Crkva ima pravo po- 
stavljati svoje zahtjeve i uvjete; ako pak usvaja sko- 
lastiku na temelju filozofiranja, nije time ni kao sve- 
ćenik manje slobodan nego i Aristotel, čije nazore slie- 
di skolastika.) Samostalnost skolastičkog filozofiranja 
nije ukinuta ni stegnuta zastupanjem navedenih nazo- 
ra, jer su oni rezultat kritičkog iztraživanja, a na tom 
se putu mogu pojedini filozofi razilaziti i doći ipak do 
istog rezultata. Kritičko iztraživanje upravo omogućuje 
napredak skolastike. 

SUSTAV FILOZOFIRANJA 


U poviestnim oblicima i u cjelovitom svome sustav- 
nom sastavu (strukturi) filozofija ima različna podru- 
čja, razgraničene problemske komplekse. Prema tome, 
u kojem se od tih pravaca razvija filozofiranje, imat će 
ono i različito svoje polazište. Neki će filozof možda či- 
tavo svoje: iztraživalačko zanimanje ograničiti u jednom 
smjeru, na pr. u smjeru etičke ili religijske filozofije. I 
polazna točka, njegovo izhodište, može opet biti razli- 
čito postavljeno. U postavljanju svoga problema, koji ga 
izravno zanima, može filozof uočiti njegovu ovisnost o 
nekom drugom problemu, kojemu se rješenje mora 
predpostavljati .kao. osnovica. u. rješavanju izravno na- 
mjeravanog .problema. Tako.je na pr. Kant imao pred 
očima dva problema: teoretski i praktički, ili noetički 
i etički problem. Ovaj drugi se imao rješavati u vezi 
s pitanjem, da li je moguća metafizička (metempirička, 
prekoizkustvena) spoznaja o Bogu i o duši. Jer kad bi 
takva spoznaja bila moguća (što je Kantu bilo poznato 
da uči racionalizam, ali nigdje ne pokazuje, da mu je 
bila poznata aristotelovska skolastika), svakako bi to 
odlučno bilo i za etiku. Da odgovori na teoretski pre- 
blem o mogućnosti metafizike; Kant je izpred toga po- 
stavia sebi prvenstveno pitanje: kako je moguća empi- 
rička spoznaja, kako je moguće prirodoznanstvo, obće- 
nitost i nuždnost ižkustva? Time je i odpočela »Kritika 
čistog uma«. Za polazište je Kant uzeo spoznajne ele- 
mente, osjete, — pa je odmah dometnuo sudbonosnu 
tvrdnju, da oni nastaju aficiranjem, t. j. uzročnim utje- 
cajem na organe. (Zato »sudbonosnu«, jer je ta tvrdnja 
u proturječju s njegovim nazorom o spoznaji.) I drugu 
je tvrdnju nadovezao, da u osjetnoj građi ne postoji 
obćenitost i nuždnost, pa je zato ova osobina znanstve- 
ne spoznaje apriorna. (U tome je njegova temeljna za- 
bluda.) Ali puštajući dalje s vida Kantovo filozofiranje, 
na tom smo primjeru htjeli pokazati, kako filozofiranje 
ime, svoj pristup ili »prvi korak« u problematiku. Pritom 
mislimo na sustavni početak, dok je genetičko pitanje 
filozofiranja u psihologijskom smislu kod pojedinog fi- 
lozofa u vezi s njegovim doživljavanjem. Nekome će, 

recimo, biti najvažnije pitanje o Bogu ili o duši; jer je 
u njemu to pitanje bilo potaknuto životnim -izkustvom 
(odgojem), ili možda poznavanjem poviesti filozofije, ill 
samostalnim uočenjem onih stvarnosti, koje na takvo 
pitanje navode. Po obsežnosti i u dubinu će najdalje ići 
ono filozofiranje, koje iz koriena polazi k sveobuhvat- 
nom. rješavanju osnovne problematike, da bi tako u su- 
stavu izgradilo cjelovit nazor o svietu. »Iz koriena« 
znači onu polaznu točku, koja više ne predpostavlja 
nikojeg pitanja. »Osnovna problematika« znači skup 
onih pitanja, na koja nam alternativni odgovori daju 
univerzalnu orientaciju .0 svietu i napose o našem 
životu. Ja : pe a 

Kome je poznato, da sam napisao noetiku i psiho- 
logiju i religijsko-etičku filozofiju sa. završnim djelom 
»Smisao života«, moći će iz sadržaja razabrati. sustavnu 
izgradnju toga filozofiranja. Posljednji je: problem (0 
smislu života) bio ciljem filozofiranja, njegov osnovni 
motiv. Da se dođe do odgovora na to pitarije, trebalo je 
znati, da li postoji Bog i da li postoji duhovna duša. 
Mogućnost odgovora o Božjoj obstojnosti zavisi pogla- 
vito od toga, da li je možemo dokazati na osnovu načela 
uzročnosti. Ako to možemo, onda nam je ta obstojnost 
postala temeljem religije i religijski opravdanog mo- 
rala. Drugi je temelj u pitanju o duši. Bez substanci- 
alne duhovne duše ne.bi se dala zastupati njezina bez- 
smrtnost, niti slobodnovoljna sposobnost moralnog ži- 
vota. Kad ne bi »duša« bila ništa drugo osim sviestnog 
doživljavanja (kako uči aktualitetna psihologija), od- 
pala bi osnovica teističkog (religijski moralnog) nazora 
o smislu života, t. j. ne bi se dao zastupati nazor, da je 
smisao života vezan uz bezsmrtnost istovjetnog su- 
bjekta. Mogućnost odgovora a substancialnosti duhovne 
duše zavisi opet od toga, da li je možemo dokazati kao 
uzrok duhovnih doživljaja, koji eksistira substancialno 
(samostojno, nepripadno). U oba dakle slučaja — u pi- 


“tanju o Bogu i o duši — treba predpostaviti sposobnost 


metafizičkog spoznavanja; a time je sustavno na prvo 
mjesto postavljena noetička problematika. 


si 


Na njezinu se početku javlja skeptik, koji ne pri- 
znaje ništa sigurno osim vlastite sumnje. S njim odpo- 
čima razprava kao uvod u noetičko filozofiranje. 

Ne samo doživljaj sumnje, nego su meni poznati i 
drugi moji doživljaji. Ta je činjenica tako temeljna, da 
»izpred« nje nema nikojeg pitanja; ne moram ništa 
predpostaviti, ne trebam ni na koje pitanje odgovoriti, 
kad se upirem na tu činjenicu. Ja, znam, da se u meni 
nešto događa (zbiva), i znam, da se nešto događa ne u 
meni (»izvan« mene). »Događa se«, t. j. tako postoji, da 
jedno za drugim sliedi, dolazi i prolazi, nastaje i nesta- 
je, izmjenjuje se. Je li to zbivanje jedino ili sve, što po- 
stoji? (Već je Heraklit odgovorio jestno; Parmenid je 
zastupao nepromjenljivi bitak.) Rekosmo: događa se »u 
meni«, t. j. »ja« doživljavam. Sam doživijaj i ja nije 
isto. »Ja« ostajem i kod jednog i drugog i svakog do- 
življaja. Ne samo da eksistira doživljaj (sumnjanja), 
nego i doživljavajući ja. Sigurnost o toj drugoj eksisten- 
ciji služi nam uporištem suprot skeptiku i prvom po- 
laznom točkom noetike. Na istu se točku nadovezuje 
psihologijsko pitanje: što je taj »ja«? Sad nastaje raz- 
laz među psiholozima: jedni su aktualisti, drugi zastu- 
paju substancialnost jastva. Prvi drže, da »ja« nije nešto 
osim doživljajnih čina (akata), nije s obzirom na do- 
življaje kao sviestne sadržaje nešto transcendentno, 
nego je nešto »unutar« sviesti, imanentno (konscien- 
cialno), — bilo kao ukupnost doživljaja- u međusobnoj 
svezi, bilo kao neki posebni doživljaj (čuvstvo voljne 
suvislosti po Wundtu, ili kompleks tjelesnih osjeta po 
senzualistima Jamesu, Ziehenu i t. d.). Substancialisti 
nasuprot uče, da su doživljaji kao sviestni događaji »du- 
ševni« (netjelesni) i kao takvi pripadaju duševnom ja, 
eksistiraju pripadno, dok duševni ja eksistira nepri- 
padno ili substancialno. To je »duša«, substancialni su- 
pjekt doživljaja. Među doživljajima je razlika: dok su 
jedni sastavljeni s tjelesnom (organskom, fizioložkom) 
komponentom, drugi su nesastavljeni (duhovni, spiri- 
tuaini). Jednima i drugima, je isti jastveni subjekt; ja 
na pr. doživljavam to, da gledam (= psihofizički do- 
življaj) i to, da mislim (= duhovni doživljaj). »Ja«< 
obuhvata tjelesnu i duševnu substanciju, tielo i dušu. 

Ze aktualiste je ova »duša« samo fikcija, a tako 1 sub- 
stancialni »ja«. Oni su psihologijski imanentisti. Njihov 
je predstavnik Hume (rođ. 1711.), a u novijoj filozofiji 
Schuppe, Schubert-Soldern i drugi. Prije Humea je 
Locke (rođ. 1632.) držao, da je duša nespoznatljiva, on. 
je bio agnostik. I tu se opet vraćamo na noetiku: protu- 
substancialni stav izvire u noetičkoj predpostavci, da ne 
možemo spoznati »stvari po sebi«, kako su neovisne o 
sviestnim sadržajima (s obzirom na sviest transeendent- 
ne, metafizički realne). U poviestnom se razvoju ta pred- 
postavka nadovezuje na Galileja, Keplera, Descartesa, 
Hobbesa, Lockea, koji su razlikovali primarne i sekun- 
darne osjetne kakvoće i sekundarne (boje, glasove...) 
»prenjeli« u osjetilni subjekt; zatim na Berkeleya (rođ. 
-1684.) i Kanta (rođ. 1724.), koji su subjektivirali i pri- 
marne kakvoće (protežnost, oblik...). Tjelesna »stvar 
po sebi« postala je nespoznatljiva, dok je u krajnjem 
subjektiviranju postala i neobstojna, — a tako i du- 
ševna stvar po sebi, substancialna duša, Zato je E. v. 
Harimann mogao reći, da se poviest filozofije uglavnom 
kreće oko problema substancije. 

Za nas je ova ekskurzija utoliko zanimiva, što po- 
viestno osvjetljuje izrast osnovne problematike na izvi- 
ralištu filozofiranja, kako je bilo označeno našim sta- 
vom prema skeptiku. Odtuda je pošla moja noetička, 
orientacija sa zahvatom metafizičke problematike u ci- 
lju rješavanja pitanja o smislu života. Trebalo je to rje- 
šavanje omogućiti prodorom razuma u metafizičku real- 
nost, noetičkim razpravljanjem o spoznatljivosti meta- - 
fizičkih objekata (Boga, duše...). To se razpravljanje 
odvijalo na osovini odnošaja subjekt — objekt. Spo- 
znajni je subjekt istovjetan sa subjektom sviestnog do- 
življavanja, jer spoznaja i nije drugdje nego u doživlje- 
nim sudovima. Prvim »objektom« (proti skeptiku) jesu 
doživljaji i doživljavajući ja: to je »metnuto pred« (ob- 
jectum) refleksiju, kojoj se neposredno očituje stvar- 
nost, naime jastvena eksistencija, i time objektivno 
obrazložena sigurnost suda: »Ja postojim«. Ni doživljaji 
nisu samo plod pomišljanja, pa tako niti doživljava- 

jući ja. Izvanpomišljajnost (izvanmisaonost, zbiljnost, 
realnost) objekata služi nam osnovicom za metafizički 
realizam. 

'Tka je ikoliko upućen u filozofiju, može već na ove 
letimične opazke nadovezati neke spoznaje, koje su 
važne-za kritičko snalaženje u filozofiji i napose za pro- 
suđivanje skolastike. Ako pratimo njezin razvoj od 
Augustina. preko Tome Akvinskog :do suvremene skola- 
stike (i u priručnoj školskoj literaturi), upadna je jedna 
metodička njezina odlika: nadovezuje na prošlost i oba- 
zire se na sadašnjost, svaki problem poviestno osvj etlju- 
je, rješavanje spaja s kritičkim osvrtom na druge na-: 
gore. Augustin je nadovezao na platonizam, Toma ga je 
»modernizirao« aristotelizmom, a sadašnja je skolasti- 
ka u živom dodiru sa suvremenom. filozofijom i glede 
postavljanja problematike i po kritičkom odnosu prema 
novijim nazorima. I što je najvažnije, razvoj izvansko- 
lastičke filozofije upravo od novijeg doba približuje se 
u nekim osnovnim spoznajama skolastici i utvrđuje nje- 
gine nazore. To se napose tiče njezine nauke o spoznaji 
(noetike), koliko zastupa  objektivizam i realizam. 
Premda zanimanje za taj problem nije bilo uviek jedna- 
ko intenzivno, i premda on nije bio nekad ni metodički 
ni kritički postavljan i rješavan kao danas, po svome 
rješenju u smislu realističkom približava on skolastiku 
najiztaknutijim suvremenim filozofima. Ni sposobnost 
razuma za metafizičku spoznaju nije danas tako za- 
zorna kao podkraj prošlog stoljeća. 

Već od Bolzara i Brentana, u razgranjenim izdan- 
cima, polazi odpor proti psihologizmu, razgraničenje 
logičke sfere prema psihologijskoj, objekta prema su- 
bjektiu. Tim se putem prilazilo skolastičkom. (objektivi- 
stičkom). shvaćanju spoznaje, istinitog znanja, A zna- 
mo, da od toga zavisi sudbina svih: filozofijskih 1 uobće 
znanstvenih spoznaja: da li im je vriednost zavisna od 
subjekta (spoznavaoca) ili od objekta. Dok su tako 
noetičari (proti subjektivizmu) kritički utvrđivali ovis- 
nost subjekta od objekta, u psihologiji (od Ktilpea ova- 
mo) dolazi sve više do izražaja odpor protiv asociativne 
i aktualitetne psihologije, u prilog nazora o duhovnoj 
(misaonoj i voljnoj) aktivnosti i substancialnosti duše. 

Oba aspekta, noetički-i psihologijski, vežu se u svom 
polaznom promatranju na podatke sviesti — kako (već 
od Augustina) u skolastici, tako i kod neskolastičkih 
modernih filozofa. Uzmemo li koji god doživljaj (prije 
smo proti skeptiku spomenuli doživljaj sumnjanja) na 
pr. sadašnje moje osjetno opažanje toga crvenog, kod 
svakoga možemo analizom sviesti ustanoviti njegovu ne- 
ovisnost o »subjektu«, koji o njemu izriče sud kao 0 
svom »objektu« (na pr. »ovo crveno je meni nazočno, 
postoji u mojoj sviesti«, ili »ovo crveno je različno od 
ovog bielog«). Upravo na temelju neovisnosti biva uoč- 
ljiva razlika između doživljaja (sviestnog sadržaja) 1 
»ja«, koji o svom doživljaju suđim utoliko, što ga svie- 
stno pronalazim i u njemu uočujem stvarnost (da po- 
stoji, da se razlikuje, i t. d.). »Sviestno pronalaziti« znači, 
da je meni neposredno opažajno nazočan, t.j.nalazi se u 
odnosu opažajnosti, a taj odnos uključuje dvoje: ono, što 
je opaženo, i onoga, koji opaža, dakle odnos objekta 1 
subjekta. Zato se ja mogu na taj objekt napose osvr- 
nuti, kad o njemu izričem stanoviti sud — ovisno o nje- 
mu, uviđajući njegovu (o suđenju neovisnu) stvarnost 
i stoga objektivno istiniti sud. Na taj je odnos suda 
prema objektu upravljen interes noetičara. Psiholog se 
pita: može li jednoviti (prema množtvu doživljaja). 1 
trajno istovjetni (prema doživljajnoj promjenljivosti) 
i aktivni subjekt eksistirati kao »povezak« doživljaja, 
kao njihov skupni složaj, cjeloviti oblik, dakle po njiho- 
voj eksistenciji pripadno ovisni i stoga nesamostalni 
bitak? Negativni odgovor privodi k substancialnosti 
jastva. — 

Kada smo bacili pogled na osnovicu sustavne 
izgradnje filozofije, prelazimo na ono područje sviest- 
nog života, odkuda će nas voditi put k rješavanju pita- 
nja o smislu našeg života, a to je područje moralne svi- 
esti. Tu će se i nadovezati podatci moga razvoja u fila- 
zofiranju. 

. DVIE SPOZNAJE 


Od sofistike i Sokrata u europskom je krugu filo- 
zofije, napose skolastičke (kršćanske), Sve do danas 
najaktualnija tema o spoznaji i o ćudoređu. U psiholo- 
giji senzisti, u noetici relativisti (»čovjek je mjerilo svih 
stvari«), sofisti su bili na stajalištu relativizma iu pita- 
nju moralnosti. Novoplatonska misao o učestvovanju 
(participaciji) moralnog zakona na vječnom zakonu 
ušla je u skolastiku. Ideja »vječnog zakona« usvojena 
je također preko Augustina, a njezino je podrietlo kod 
Cicerona i posvuda u grčkoj filozofiji, kod pitagorovaca, 
Heraklita, Sokrata, Platona, stoika... Na toj se ideji 
sustavno izgrađuje teistička etika. Ona i danas u kršćan- 
skoj filozofiji života predstavlja vrhunac umovanja o 
smislu našeg života. I danas je ona osnovno uporište 
skolastičkog nazora o životu — suprotno Nietzscheovu 
imoralizmu i modernim oblicima etičkog relativizma. 
Tu, na problemu moralnosti je odpočelo moje filozofi- 
ranje sa samostalnim pogledima na sustavnu poveza-: 
nost religijsko-etičke filozofije s kulturno-socialnom pro- 
blematikom. 

Glavna moja djela — Obća noetika, Kant i neo- 
skolastika, Duševni život, Temelji filozofije, Filozofija 
i religija — čine sustavnu osnovicu posljednjim djeli- 
ma: Religija i život, Filozofija života, Kriza kulture | 
Smisao života. Klice toga razvoja nalazim u početnoj 
školskoj orientaciji rimskog studija (1907.—1910.). Tamo 
sam naučio izpred svakog studiranja izmoliti uzvišenu 
molitvu Tome Akvinskog »Creator ineffabilis« — 1 u 
jednoj bilježci nalazim, da sam je klečeći obavio onoga 
dana, kad sam iz dna duše čeznuo i kao naslućivao, da 
će mi se razodkriti najintimnija sveza između Božjeg i 
ljudskog života. čitavu ću ovu bilježku iznieti, da se 
vidi, kojim sam putem prilazio ideji učestvovanja s vječ- 
nim zakonom. Možda je ta ideja nekim čitaocima ne- 
poznata i nerazumljiva, pa ću je stoga objasniti. Za- 
ustavljam se ovdje i zato, ne bi li nam se na tom pri- 
mjeru očitovala dinamika filozofiranja, ona najdublja 
i tajnovita funkcija spoznavanja, kad izvođenjem (po- 
sredno, diskurzivno) i neposrednim uviđanjem (intui- 


92 


tivno) pronalazimo istinu, koja u najobsežnijoj sintezi 
izriče životnu stvarnost i time postaje filozofijski na- 
zor o životu. . : 

. Prva spoznaja: Ako Bog postoji, on se mora očito- 
vati svima ljudima, da im omogući polučiti smisao ži- 
vota. : 

Druga spoznaja: Da svi ljudski (voljni) čini ne 
mogu biti indiferentni, t. j. da neki od njih bezuvjetno 
moraju biti diferencirani kao zli (a suprotno njima 
dobri), razlog za to mora biti izvan počinitelja, neovi- 
sno o njegovim odgojnim i običajnim dispozicijama, o 
nagonskim tendencijama, o samozakonitosti (autono- 
miji), — ako hoćemo dokazati neosnovanost subjekti- 
vističkih nazora o moralnosti. 

Ove su se dvie (g. 1908. zabilježene) spoznaje in- 
tuitivno pojavile u sviesti kao plod izučavanja skola- 
stičke etike, t. j. nastale su iz spoznajnog gradiva, koje 
sam stekao, ali ne tako, da bi u njemu bile izričito sa- 
držane i gotove pronađene, nego su uočene bile po mi- 
saonoj suvislosti s nekom drugom spoznajom, koja mi 
se sama po sebi nametnula. Prva je spoznaja zapravo 
potekla .iz teodiceje: na putu od Boga prema moralnoj 
sferi očitovalo mi se »učestvovanje na vječnom zako- 
nu«. Druga je spoznaja na obratnom putu, iz moralne 
sfere prema Bogu, također dovela do vječnog .zakona. 
Da to objasnim (još uviek prema tadašnjim bilježka- 
ma)! I 

(K 1.) Bog je stvorio ljude i dao im životnu svrhu, 
odredio im cilj života ili ono dobro, koje će oživotvoriti 
(ako hoće, ili ga ne će oživotvoriti, ako ne će), t. j. od- 
redio je, koji voljni čini vode odnosno ne vode do svrhe 
života. Ta je istina uključena u Božjoj razumnosti, koja 
ne može stvarati zbrku u razumnim stvorovima (ljudi- 
ma), prepuštajući im na volju, da žive nerazumno, 
neuredno, neskladno s razumnom naravi. Kad svojim 
voljnim činima ne sliede razum, ljudi bi mogli poreme- 
titi naravni poredak, koji se razumno uviđa, t. j. mogli 
bi narušiti one odnose, koji se osnivaju u samim nara- 
vima i njihovim udesbama, a od kojih zavisi i održanje 
života; na pr. neumjerenost osjetilnog uživanja, krađa, 
prevara... mogu odgovarati nečijem cilju (ugodi, ko- 

risti), ali ne odgovaraju cilju, koji je od Boga, a prema 
našem razumnom uviđanju, namienjen osjetilnoj na- 
ravi (kod jela, pića, spolne upotrebe...) 1 družtvenim 
odnosima (pravo na imovinu, na istinu...). Kad je to 
tako, onda se odredba Božjeg razuma i volje (to je 
»vječni zakon«!) mora očitovati u ljudima, i to upravo 
u. razumnom. uviđanju te odredbe, t. j. u sviesti bez- 
uvjetne obveze (to je naravni zakon!) Bog je dakle u 
ljudima, on postoji u njihovoj sviesti (»savjesti«) kao 
određbeno počelo ili kao voljni pokretnik, koji odvraća 
od zlih čina (koliko se njima poremećuje naravni po- 
redak) i zapovieda činiti dobro, da bi se uzdržao na- 
ravni red. Po toj bezuvjetno obvezatnoj (zapovjeđenoj- 
zabranjenoj) izpravnosti odnosno neizpravnosti dobi- 
vaju ljudski čini značaj moralnosti; stoga je i naravni 
zakon volje »moralan«. On je mjerodavan za životni 
smisao, koji je Bog čovjeku odredio; jer »smisao« ima 
naš život po tome, što se uklanjanjem zla oživotvorava 
dobro. živjeti po moralnom zakonu, podvrgavati se volji 
Božjoj, činiti moralno dobro — mora za čovjeka zna- 
čiti oživotvorbu onog dobra, koje (po Božjoj odredbi) 
odgovara njegovoj naravi, njegovoj prirođenoj težnji za 
posjedovanjem dobra bez ikojeg zla, t. j. težnji za STe- 
ćom. Taj moralni smisao života, ustanovljen vječnim 
zakonom, mora Bog kao upravljač života saobćiti ČO- 
vjeku, ili drugim riečima, Bog postoji u čovjeku na taj 
način, da čovjek svojim naravnim moralnim zakonom 
»učestvuje« na vječnom zakonu. 
U ovim je mislima iznikla prva spoznaja. 


(K 2.) U drugoj je spoznaji ustanovljen metodičko- 
kritički princip za sustavno izgrađivanje etike. 

Skolastika redovno počima svoje teze objašnjava 
njem pojmova (što je posve izpravno), utvrđuje poj- 
movno. značenje prema govornoj upotrebi, prema obće- 
nitom shvaćanju. U noetici počima definicijom istine 
(»podudaranje, sklad razuma sa stvarnošću«), kako je 
redovito shvaća i svaki nekritičan čovjek. Tako i u etici 
počima određivanjem pojma moralnosti. Netko je, re- 
cimo, ponukan ukrasti, jer bi mu krađa doniela kori- 
sti, blagostanja, ali mu to savjest bezuvjetno brani, i 

on odustane od krađe: učinio je izpravno, dobro; da je 
ipak ukrao, učinio bi zlo. Dječak bi htio spolno griešiti, 
javi se savjest, odustane, učinio je dobro, a protivno bi 
bilo zlo. Jedan uživa u preobilju, vidi druge u nevolji 
i ne brine se, čini zlo, a tko im pomogne, čini valjano, 
dobro. Opija se, škodi zdravlju, oštećuje obitelj, radi 
zlo; umjerenost je dobra. Muči nevinoga iz mržnje i 
zlobe, pokvaren je, opak, zao čovjek. Tako svi normalni 
ljudi razlikuju čine u dobre i zle, izpravne i neizpravne, 
t. j. takve, koji odgovaraju odnosno ne odgovaraju sta- 
novitom mjerilu (normi), koji su skladni ili neskladni 
s nečim, što je mjerodavno za dotičnu različnost dobrih 
i zlih čina. Osim toga, to je mjerilo bezuvjetno (abso- 
lutno) obvezatno, očituje se kao zapovied ili zabrana, 
t. j. navedena je različnost ljudskih čina nepovrediva 
kao svetinja, ima najviše dostojanstvo,. vriedi iznad 
svakog dobra, bez obzira na želje i sklonosti. Izptavnost 
i neizpravnost, sklad i nesklad voljnih čina s mjerilom, 
koliko je“ bezuvjetno obvezatno,. sačinjava moralnost. 
što god je s tim u vezi (pravila, načela, zakon, savjest, 
krepost, zasluga, opačina, pravo, dužnost ...), čini uku- 
pno moralni red. — Odkuda mi znademo za taj moralni 
red? On se nalazi u ljudskoj sviesti, javlja se u njoj 
kao »savjest«. Nije li to plod odgoja, ustaljenih običaja? 
Nije li ta razvojem stečen, prirođen (iracionalni) na- 
gon? Nije li možda proizvod ekonomskog družtvenog 
stanja, koje se mienja u klasnim borbama, kako misle 
marksisti? Možda je obvezatna moć ćudoredne norme 
samo uvjetna, a ne bezuvjetna. Neki moderni etičari 
uče, da mi ocjenjujemo čine kao dobre i zle, t. j. vred- 
nujemo ih prema našem (subjektivnom) ustrojstvu, po 
usebnom izkustvu, intuitivno, emocionalno, iracionalno, 
dakle ovisno o nama ili uvjetno; zato i ne možemo 10- 
gički (racionalno) opravdati objektivnu valjanost obve- 
ze (obligacije). I oni etičari, koji normom moralnosti 
proglasuju blagostanje (sreću), ili osobnu savršenost, ili 
čovječnost, nisu kadri protumačiti bezuvjetnu obvezu. 
Kant misli, da je volja autonomna, t. j. da je sama sebi 
zakonodavna kategoričkim imperativom  (bezuvjetnom 
obligacijom). Koji je dakle izvor absolutne obveze; na 
čemu se ona osniva; zašto postoji — i da li zaista po- 

stoji? Da li je njezino podrietlo uistinu, kako mnogi 
misle, neshvatljivo ili nerazumljivo, iracionalno? Nije 
li savjest, po kojoj znademo za bezuvjetnu obvezu, samo 
nešto iracionalno, t. j. duševna pojava, koju ne možemo 
smatrati razumnom spoznajom? 


Kad bi bilo tako, odgovara skolastička etika, onda 
smo zapali u podpun skepticizam o bilo kojoj istini. Jer 
ni o kojim drugim istinama nemamo jasnije spoznaje 
nega o moralnim istinama. Mogu se ljudi u pojedino- 
stima razilaziti, ali sad se radi o najobćenitijoj sviesti 
dobra i zia, a tu vlada neposredna očevidnost. Kad nam 
ona ne bi jamčila za objektivnost moralnog reda, t. J. 
kad naše moralno shvaćanje ne bi izricalo zbiljnost 
(realnost), kad moralni red ne bi postojao nezavisno od 
našeg pomišljanja i čak umišljanja, trebalo bi napu- 
stiti svaku spoznajnu sigurnost. A neodrživost takvog 
skepticizma utvrđuje noetika. 


Ako stvarno postoji absolutna obligacija, onda je 
ona izraz Božjeg zakona. Jer savjest kaže, da je ta obli- 
gacija iznad čovjeka, postavljena je volji i protiv nje, 
dakle je neovisna o čovjeku, on ne može samog sebe 
obvezati, i to bezuvjetno. 'To znači, nad svima je ljudi- 
ma obvezatna volja samo Božja, jedino je njegova volja 
zakonodavna za sve ljude, i to s absolutnom obvezatnom 
moći, ukoliko je moralni zakon nepovrediv, nerazoriv, 
po važenju najviši, iznad svakog dobra, a takve osobine 
može imati samo Božji zakon. 

Kad je tako ustanovljen izvor absolutne obveze, 
riešeno je time pitanje o jednom konstitutivnom ele- 
mentu moralnosti. Još ostaje drugi: norma. U čemu se 
ona sastoji? Skolastički se etičari razilaze odgovorima 
na to pitanje, ali uglavnom se ipak slažu utoliko, što je 
s normom povezana absolutna obligacija, t. j. u normi 
je razlog, zbog koga je ona Božjim zakonom određena. 
Norma moralnosti mora biti u Bogu osnovana, da bi 
mogla biti predmet (materija) zakonske odredbe Božje. 
A šta to može biti? U Božjoj su naravi osnovane sve 
stvorene naravi, i čovjekova narav (bit), osnovani su 
svi bitni odnosi, određen je svima svršni (finalni) od- 

“nos. Kako se pak čovjek može slobodno ili svojevoljno 

odlučivati za životnu svrhu, t. j. može j 

i polučivati i ne polučivati, morao j mfrbto: Kon rm 
vjeku u narav moralni zakon, kojim bezuvjetno zabra- 
njuje voljne čine, protivne polučivanju određene svrhe 
Zakonska obveza izvire dakle u svršnom uređenju same 
naravi, — a to znači, da je svršni red, osnovan u na- 
ravi, norma moralnosti. Odatle sliedi, da moralno dobra 
volja znači pristanak uz Božji red, podvrgavanje volji 
Božjoj, voljno ujedinjenje s Bogom — i u tome se sa- 
. o dostojanstvo moralno vriedna čovjeka | 

ad se vratimo našoj »drugoj« spoznaji. ' 
su različni etičari: imoralisti kažu, a s ooojia 
eksistira, ili barem ne znamo (ne možemo dokazati), da 
li eksistira, on je zabluda, obmana, krivotvorina (Nietz- 
sche); pozitivisti kažu, da ništa nije dobro odnosno zlo 
samo po sebi, po zakonitosti same naravi, nego po obi- 
čaju i pozitivnim ustanovama; subjektivisti kažu, da je 
za dobrotu i zloću mjerodavan sam subjekt, t. j. mo- 
ralno je vrednovanje izraz emocionalnosti, ovisno je 
samo o iracionalnom subjektu, a po Kantu je zakono- 
davna sama volja; relativisti kažu, da moralni zakon 
nije nepromj enljiv. Svi su ovi nazgori u širem smislu 
kida pra onli jer razlog diferenciranja ljudskih 
E I zle i dobre stavljaju u subjekt, u samog počini- 
. Da možemo zastupati suprotan nazor, etički objek- 
tivizam, koji smatra moralni red objektivno osnovanim 


ili eksistentnim neovisno o počinitelju, tako da stano- 


viti čini moraju biti diferencirani kao dobri 1 zli, odno- 
sno da sami po sebi ne mogu biti indiferentni treba DO- 
kazati onaj stvarni razlog ili temelj, kojim je diferenci- 
ranost bezuvjetno određena. Taj kritički stav izražen 
je u »drugoj spoznaji«. Njome se zapravo hoće reći, da 
razlog diferenciranosti mora postojati izvan subjekta, a 
ne u subjektu, jer po njemu nema bezuvjetne obveze i 
stoga bi svi čini mogli biti indiferentni, a to je s obzi- 
a om sam život nemoguće. Ova je argumentacija 
a 2“ ja od navednog skolastičkog rezoniranja. To je 
ad ika kritičkog obračunavanja sa subjektivistima, 
I ta točka etike. Skolastičko je dokazivanje po- 
> činjenice savjesti, od objašnjavanja i tumače- 

a savjesti, ukoliko bi ona imala značiti evidentnu spo- 

znaju. Ali na tome prvom koraku puca nepremostiv jaz 
sa subjektivistina, Oni uviđaju, da su takvim tumače- 
njem savjesti logički prisiljeni na izvod, da je abso- 
lutna obveza savjesti izraz Božjeg zakona, — a toga oni 
ne će priznati. Kako ćemo dakle proti njima argumen- 
tirati? Koje će nam biti sigurno uporište? To je uzela 
u obzir »druga spoznaja«. Tražio se dakle novi put za 
utvrđivanje objektivizma. Bezuvjetna obveza postoji g 
ne zato, jer to jamči evidencija savjesti, nego zato, jer 
bi bez nje postali svi čini indiferentni, t. j. kraj uvjetne 
obveze nije izključena mogućnost, da neki počinitelji 
nikoji čin ne smatraju zlim, ne samo zato, što ne bi bili 
normalni (takvi počinitelji), ili što bi po svojim sklo- 
nostima sve čine smatrali indiferentnima, nego bi sami 
čini po sebi mogli biti indiferentni, nikakva refleksija 
na subjekt ne bi mogla odkriti u njemu razlog neizbri- 
sive dobrote i zloće. A uz takvu bi okoinost bio sav ži- 
vot izložen činima, koji narušavaju pojedinačni i druž- 
tveni obstanak. U sređenom obstanku života nalazimo 
postulat za bezuvjetnu diferenciranost, pe: ta je mo- 
guća samo time, što je neovisna o počinitelju. Gdje je 
takvo njezino podrietlo? Odgovorom na to pitanje ne 
može se pribjegavati iracionalnosti ni autonomiji, jer 
ni na koji način nije u subjektu razlog bezuvjetnoj ob- 
vezi volje. Po bezuvjetnoj diferenciranosti ljudskih čina, 
životom diktiranoj, uzlazimo dakle k Božjem zakonu, 


TRI SPOZNAJE 


Ili je obligacija absolutna, ili uobće nema morala, 
nema čovjeka. To je jedna spoznaja. Druga: Absolutna 
obligacija je heteronomna i u absolutnom dobru osno- 
vana. Treća spoznaja: Obligacijom postoji Bog u našoj 
volji kao njezin pokretnik prema najvišem dobru ži- 
cio nadnevcima svojih bilježaka vidim, da su ove 
tri »spoznaje« nastale iza navedenih dviju spoznaja, 
dakle nakon opetovanog razmišljanja o tom problemu, 
pa sam uz taj tekst onda nadovezao i objašnjenje (kako 
sliedi). 

(K 1.) Ta je spoznaja u vezi s prije navedenom dru- 
gom spoznajom (u predidućem K 2). Aksiomatski izriče 
uporište za sigurnost, da postoji absolutna obligacija. 
Ona postoji u savjesti, a jamstvom, da savjest nije su- 
bjektivno varava, fiktivna, bijaše njezina razumnost, 
očitost — po skolastičkom tumačenju savjesti. Ne pozi- 
vajući se na taj argument u potvrdu absolutne obliga- 
cije, prva se spoznaja poziva na nešto drugo. Alterna- 
tivna pozicija indirektno utvrđuje činjeničnost abso- 
lutne obligacije: naglašava absurdnost njezine nega- 
cije. »Nema morala, nema čovjeka«, kad bismo pori- 
cali obstojnost absolutne obligacije. Zašto? čovječnost 
se očito gubi, ako se u čovjeku gubi moralnost, ako se u 
ljudskoj sviesti briše moralnost. Jer imoralnost odstra- 
njuje granice zla i dobra, odstranjuje ono obilježje ljud- 
ske djelatnosti, kojim ona dobiva vriednost odnosno ne- 
vriednost, ukida vriednostno razlikovanje čovjeka pre- 
ma životinji, zločinca smatra nuždnim, normalnim obli- 
kom života, ne priznaje nikakve perverznosti, zabacuje 
duktoritet prava i dužnosti, u rječ, briše lik čovjeka. A 
ima li morala bez absolutne obligacije? Ni obligacija ne 
postoji, ako nije absolutna, naime ona obligacija, koja 
bi imala važiti za sve ljude tako, da bezuvjetno izklju- 
čuje (zabranjuje) imoralnost. Jer kad obligacija ne bi 
bila absolutna, ona bi bila ovisna o sklonostima poje- 
dinih subjekata, bila bi uvjetovana pristankom počini- 
telja, a time gubi svoju bitnu vlastitost kao odredba 
(zapovied odnosno zabrana), kojoj ništa nije kadro ospo- 
ravati pravo na našu volju. Ako dakle obligacija postoji 
samo koliko je absolutna, očito bez takve obligacije ne- 
ma morala, budući da nestankom obligacije nestaje 
svakog traga moralnosti. Dakle moralna je obligacija 
absolutna. Ona nije relativna ili subjektivna u tom smi- 
slu, da bi bila ovisna o nekom izkustvenom i promjen- 
ljivom faktoru voljnog subjekta. »Izkustvenom i pro- 
mjenljivom« kažemo zato, jer je Kant izkonstruirao — 
priznavajući absolutnu obligaciju — neizkustveni su- 
bjekt, koji bi, nota bene u jedinstvu s izkustvenim su- 
bjektom (pojedinog čovjeka), imao biti moralno zako- 
nodavan; a time prelazimo na sliedeću spoznaju. 

(K 2.) Budući da je absolutna, obligacija ne može 
biti autonomna ili osnovana u zakonskom ustrojstvu 
dotičnog subjekta, kome je volja obligirana. To je teza 
proti Kantu, koji zabacuje heteronomiju, obligatornu 
ovisnost volje od zakona izvan te volje: ona je, veli, sa- 
ma sebi zakonodavna (autonomna). Naprotiv, tvrdimo, 
absolutna je obligacija upravo heteronomna, — što je 
u skolastičkoj etici dovoljno obrazloženo (a imanent- 
nom kritikom Kanta bi trebalo izpitati neosnovanost 
njegove teorije o autonomiji). 

Moderni etičari, koji se uglavnom povode za Kan- 
tom, mahom. iztiču autonomiju; tako već Herbart, Scho- 
penhauer i mnogi mlađi. »Izvanjski« zakon, kome bi za- 
konodavac bio izvan čovjekove volje, onemogućuje mo- 
ralnost; jer samo po usebnom mjerilu može čovjek ocje- 
njivati, što je za njega »vriedno«. Međutim, ta misao ne 
opravdava autonomiju, prvo zato, što pojmom vriedno- 
sti ne smijemo brisati obligaciju (a neki moderni eti- 
čari baš u tome grieše), drugo zato, što mjerilo moral- 
nosti nije izvan čovjeka ni sa stajališta heteronomije, 
t. j. 1 onda, kad uzmemo u obzir ovisnost obligacije o 
zakonu, koji je izvan obligirane volje, nije time ta obli- 
gacija prenesena izvan čovjeka, ona postoji u njegovoj 
gviesti kao normativni sadržaj, postoji u razumu: kao 
spoznaja zabranjenog zločina ili takvog čina, na koji 
se ne smijemo odlučiti. Razum (savjest) »pokazuje« 
obligatornu različitost voljnih čina: i toliko je on nor- 
mativan, ali razum time ne sačinjava (konstituira) 
obligatornu različitost voljnih čina, nego je pronalazi 
kao »metnutu pred« sebe (obj ektivnu). Zato smo i obja- 
snili, da je norma neovisna o razumu, ali se u njem 
očituje; a kako se norma moralnosti sastoji u svršnom 

redu naše naravi, nije ona »izvan« čovjeka. 

U »drugoj« spoznaji se još iztiče, da je absolutna 
obligacija osnovana u absolutnom, najvišem, neograni- 
čenom dobru. Ova je teza obrazložena time, što obliga- 
čija svojom funkcijom odstranjuje svako dobro ostva- 
rivo zločinom, t. j. moralna obligacija zabranjuje čo- 
vjeku polučivati i takav cilj, u kome bi on našao svoje 

najveće, životno zadovoljstvo, sreću, ako bi se to imalo 
polučiti zločinom (krađom, umorstvom..,). U drugu 
ruku, obligacijom je zapovjeđeno činiti dobro i time 
napustiti zločinom ostvarivu sreću i onda, kad ta do- 
brota iziskuje najveće žrtve. To pak znači, da obliga- 
cija »veže« volju s najvećim dobrom za čovjeka. U tome 
i jest njezina bitna osebitost (zato se i zove »obveza«), 
što veže volju, ograničuje ju na izbor dobrih čina, a 
kako je to vezanje bezuvjetno, t. j. izkljućuje svaki po- 
željni cilj suprotan dobrom htienju, zato je to vezanje 
usmjereno na neko dobro, koje ima za čovjeka bez- 
uvjetnu (absolutnu) vriednost; dakle je absolutnom 
obligacijom čovjek povezan s takvim dobrom, koje je 
iznad svih zlodjelima ostvarivih dobara, u kojima bi čo- 
vjek tražio sreću, s takvim dobrom, bez koga ne može 
biti sreće i koje radi toga nije ograničeno. Pa kao što 
nas je absolutnost obligacije uputila na Božji zakon ili 
na Božju volju, koja čovjeka obligira na moralno dife- 
renciranje, tako nas ona. sada upućuje na to, da naj- 
više dobro kao svrha moralnosti nije drugdje nego u 
Bogu. 
To i jest, čini se, glavni razlog horora, što ga imađu 
neki etičari prema heteronomiji i prema absolutnoj 
obligaciji. Jer čim priznamo takvu obligaciju (to oni 
osjećaju), logički treba priznati Božji zakon, a osim 
toga, priznati treba i teističko shvaćanje o smislu na- 
šeg života, naime činjenicu, da je Bog moralnim zako- 
nom odredio čovjeku konačni cilj ili najvišu svrhu ži- 
vota — u sebi, u neograničenom dobru, u spoznajnovolj- 
nom posjedovanju Boga. Da to »smeta« autonomiste, 
slutimo po njihovim prigovorima; najviše se bune proti 
tome, što heteronomija onemogućuje moralnost, jer da 
u tom slučaju čovjek izbjegava zlo zbog bojazni pred 
gubitkom sreće, a obratno, dobrim smatra nešto zbog 
izgleda na sreću, dakle oboje čini iz koristoljublja. Ali 
nije tako. čovjek doduše može na to misliti, ali i onda, 
kad nekome ne »imponira« sreća u Bogu, ipak je obli- 
giran, ipak mora priznavati zabranu moralnog zakona, 
t. j. on i bez obzira na sreću znade za bezuvjetni poziv, 
kome se ima pokoravati — i taj ga poziv (»nagnuće«, 
kaže. Toma Akvinski) pokreće na moralnu izpravnost. 

Bog postoji u volji — ne kao vidik na buduću sreću, 
nego kao pokretnik volje k najvišem dobru, kako je re- 
čeno u »trećoj« spoznaji. 


(K 3.) To je u vezi s »prvom« spoznajom, koja je 
prije bila navedena. Objasniti još treba svezu moralnih 
čina s najvišim dobrom i sa srećom. Jedno i drugo nije 
isto. Sreća je posljedak, koji izvire u posjedovanju naj- 
višeg dobra. To je dobro određeno čovjeku moralnim 
zakonom (obligacijom), t. j. Bog zabranjuje zle čine, 
jer su oni u suprotnosti s najvišim dobrom, a to je Bog, 
— toliko u suprotnosti, što narušuju u Bogu osnovani 
naravni poredak, kojim je čovjeku namienjena životna 
svrha, da bude spoznajno i voljno s Bogom ujedinjen. 
Drugotno je pritom, da čovjek na temelju tog ujedinje- 
nja postigne svoju sreću, odnosno da je gubi radi pro- 
mašene životne svrhe. (Taj gubitak je »pakao« — i tako 
taj »teoložki« pojam nije stran izpravnom filozofskom 
shvaćanju.) 

Iz toša sliedi, da se čovjek svakim zločinom stavlja 
u opreku s Bogom, u protivnost s njegovom voljom. Nije 
nešto zločin zato, što čovjek biva nesretan, nego on bi- 
va nesretan zato, što je prekinuo vezu s najvišim do- 
brom, kome se suprotstavlja zločinom, odabravši njime 
neko drugo dobro, a ne Boga, svojim vrhovnim ciljem 
života. Zločin je grieh, povreda Boga, njegove volje oči- 
tovane u moralnom zakonu — i u tome se sastoji stra- 
vična odvratnost zločina, kao i obratno, sva uzvišenost 
moralne dobrote izvire u tome, što po njoj čovjek živo- 
tom »nalikuje« Bogu, združuje se s njime u jedinstvu 
lubavi, koja mu napokon donosi sreću. 

Bog je ljubav — i zato je nada sve uzvišena Dan- 
teova misao u posljednjem stihu Božanstvene Glume, 
da »ljubav pokreće sunce i druge zviezde«. Ta nam je 
uzvišenost još bliža, neposrednija i zanosno razumlji- 
va, kad Boga smatramo pokretnikom ljudske volje pre- 
ma njemu samome, da budemo dionicima te ljubavi po 
moralnoj dobroti, koja izrazuje ljubav k Bogu. U tome 
stanju svete strepnje uviđamo obstojnost Božju u nama, 
razumijemo veličajnu opravdanost čovjekova poziva, da 
se dade voditi moralnim zakonom na putu svog pobo- 

žanstvenjenja. Na tom zreniku ne će nam biti nepri- 
stupna misao, da je ljubav Božja spremna pomoći čo- 
vjeku, spasiti ga od zla i omogućiti mu bezkrajni život 
ljubavi, koja nadilazi sve naše moći i slutnje, — kako 
nas uči kršćanstvo. Doista, treba dalje poći od teodiceje, 
od dokazivanja Božje eksistencije, pa da ovim putem 
filozofiranja o smislu života uvidimo najdublju tajnu 
božanskog uređenja i upravljanja, koje prodahnuto 
Božjom ljubavi u »zemaljskom« zbivanju privodi čovje- 
ka »nebeskom« životu. 


S ovih nam vidika biva jasna i dubina biede »mo- 
dernog« čovjeka, koji sebe postavlja na mjesto Boga. 
Tome su pridonieli i autonomistički filozofi. »U previ- 
ranju modernog života, čini se, nije više održiva reli- 
gija spasenja« — čini se Euckenu kao odgovor na pita- 
nje: »Možemo li još biti kršćani?« A zašto se tako čini? 
Umornom i klonulom izlazku starog vieka bila je ta 
misao potrebita, ali moderno čovječanstvo smatra svoju 
smionost i snagu izvorom glavne radosti života..., pa 
mu se čini sitničavim i kukavičnim izgledati tuđu po- 
moć. To je Euckenov odgovor. Zar je onda čudno, kad 
ljudi s prirođenom averzijom prema filozofiji, u »mo- 
dernoj« površnosti odklanjaju svaku ozbiljniju misao o 
religiji! Kako li je daleko taj moderni duh od naučnog 
erosa i akribije u skolastičkoj filozofiji, na koju se gleda 
»Ss visoka«! 

U školskim priručnicima ima doduše nedostataka, 
koji su kadri čitaoca odbijati, iako su formalne naravi, 
a možda su ipak pridonieli averziji spram izučavanja 
skolastike; na pr. forsiranje silogističke argumentacije 
postaje kadgod balast, kojim se umjesto objašnjavanja 
postizava protivno. Sliedeći je primjer u vezi s našom 
temom, pa će nam poslužiti zbog njezina daljnjeg izla- 


ok (a meni je pao u oči kod školskog izučavanja 
etike). j 

BILJEŽKA IZ ETIKE 


Skolastička se etika oslanja na teodiceju, t. j. pred- 
postavlja dokazanim naš odnos prema Bogu kao stvo- 
ritelju. Polazeći s toga stajališta, postavlja se na po- 
četku etike pitanje o zadnjoj svrsi našeg života. To se 
pitanje kadgod postavlja i nakon početne teme o mo- 
ralnoj dobroti odnosno o njezinoj normi, pa se ova tema 
nastavlja pitanjem: čemu služi moralno dobar život; 
kuda je on upravljen, usmjeren; zbog čega treba dobro 
činiti; koja je tome konačna svrha? čovjek se naime 
u voljnim činima upravlja k nekom dobru Kao svrsi, a 
kako je dobrota normirana u svršnom redu, koji je 
Božjom voljom određen, nastaje pitanje: koja: je ko- 
načna svrha moralnoj dobroti? Bog, glasi odgovor, a u 
formi argumentacije iztiče se, da je Bog gospodar živo- 
ta, stvor je od Boga i prema tome za Boga; osim toga, 
stvor može imati samo onu svrhu, koju stvoritelj »ima 
pred očima«, a on može intendirati samo najviše dobro, 
vlastitu dobrotu. Time je dokazano, da je svrha našeg 
života u Bogu. To je prva teza u pitanju o konačnoj 
svrsi. Nas će pobliže zanimati sliedeća, druga teza, all, 
već ovdje možemo pitati: Mora li upravo tako biti, da 
se etika oslanja na teodiceju? To me je pitanje zabri- 
nulo na početku izučavanja etike zato, jer sam bio pod 
utjecajem pokreta za »etičku kulturu«, koja ide za 
emancipacijom od Boga, hoće izgraditi etiku, ali bez re- 
ligije, pa se stoga nameće pitanje: Možemo li iz same 
etike doći do Boga, bez predpostavke o njemu iz teodi- 
ceje? i 

Odgovorio sam na to pitanje prema prijašnjim, spo- 
menutim »spoznajama«. Polazištem k Bogu služi abso- 
lutna obligacija — i to u dva pravca: najprije k Bogu 
kao zakonodavcu, a onda k Bogu kao svršnom dobru, 
razlogu obligacije. O prvome je već rečeno, a drugo se 
izvodi iz prvoga. Kao zakonodavac Bog je čovjeku mo- 
rao. postaviti svrhu zakonskog djelovanja, a to već i zato, 
što čovjek svojim djelovanjem uviek ide za nekim do- 
brom, a zabranjenim djelovanjem napušta dobro, koje 
bi ga posve zadovoljilo, pa stoga mora dotično dobro 
zamieniti onim dobrom, koje je ostvarivo zakonski 

dobrim djelovanjem; takvo pak dobro mora biti »ab- 
solutno« ne samo u tom smislu, da je bezuvjetno odre- 
deno, nego je i najviše, neograničeno, jer bez toga ne 
bi absolutna obligacija imala nikoje sankcije, bila bi ilu- 
zorna, t. j. čovjek ne bi imao adekvatnog razloga, da se 
na nju obazire i napusti zločinom ostvariva dobra, u 
kojima vidi svoju sreću. U toj se dakle argumentaciji ne 
predpostavlja naš odnos prema Bogu kao stvoriteljskom 
gospodaru, nego kao zakonodavcu i svrhodavcu. Problem 
životne svrhe i ne nastaje tek sa gledišta Boga stvori- 
telja, nego se nameće s obzirom na ustrojstvo ljudske 
naravi, koja je djelatno usmjerena prema svrsi, pa je 
stoga i naravni moralni zakon povezan sa svrhom. Iz 
moralne se dakle sfere polazi k rješavanju pitanja o 
konačnoj svrsi života. 

Kad znamo, da je konačna svrha u neograničenom 
dobru, u Bogu, pitamo: U čemu se sastoji polučenje te 
svrhe; kako je čovjek posjeduje? Skolastika kaže: stvo- 
rovima je svrha, da slave Boga. »Slava« znači očitova- 
nje, odraz savršenstva. Svi stvorovi odrazuju Božja savr- 
šenstva po naravnim svojim savršenstvima (to je »ob- 
jektivna« slava); a razumni stvorovi »formalno« slave 
Boga, koliko spoznaju i priznaju Božje savršenstvo — 
bilo izričito (explicite), kad Bogu vjeruju, kad ga ljube, 
kad mu se mole, bilo uključno (implicite), koliko se mo- 
ralno dobrim činima podvrgavaju Božjem zakonu. Do- 
kaz: stvorovi izpunjuju zadnju svrhu utoliko, što odra- 
zuju Božju dobrotu, učestvuju na njoj (participiraju). 
Dokaz: stvorovi mogu samo na taj način postići zadnju 
svrhu, kako je Bog u stvaranju intendira, a to biva 
tako, da su stvorovi određeni za participiranje na Božjoj 
dobroti. Zašto? Jer Bog ne može svoju dobrotu inten- 
dirati tako, da bi je preko stvorova tek postizavao, uve- 
ćavao, nego tako, da je daje, saobćuje (komunicira), 
radi čega stvorovi Božju dobrotu »reproduciraju« i time 
bivaju Bogu »slični«, Bogu se »asimiliraju«, t. j. Bog 
svoju dobrotu ne intendira iz želje da bi što postigao, 
nego iz ljubavi prema svojoj dobroti, prema svrsi, kojoj 
se ne može štogod dometnuti, nego se ona može samo 
umnožiti po sličnosti, učestvovanjem.  Nerazumni su 
stvorovi samo »tragovi« Božje dobrote (savršenstva), 


105. 


dok ljudi kao razumni (duhovni) stvorovi izrazitije, ne- 
posrednije participiraju i u toliko su »slike« Božjeg 
savršenstva, a u tome se i sastoji formalna slava: ČO- 
vjek duhovnim načinom (spoznavanjem i. ljubavlju) 
prima u sebe Boga, ujedinjuje se s njime to savršenije, 
što je savršenija spoznaja i ljubav. 

Formalni ovaj postupak argumentacije 0 zadnjoj 
svrsi čovjeka iztiče najprije pojam »slave«, a onda taj 
pojam dokazno podkrepljuje pojmom »participacije«, 
odnosno »asimilacije«, što se opet dokazno utvrđuje 
Božjim intendiranjem svoje dobrote. čitav taj silogi- 
stički lanac otežava jednostavnu spoznaju, da Boga po- 
sjedovati kao zadnju svoju svrhu može čovjek samo spo- 
znavanjem i htienjem (razumom i voljom), duhovnim 
ujedinjenjem, naravnim pobožanstvenjenjem. Asimila- 
cija, participacija i slava daju toj spoznaji pojmovno 
proširenje, pa nije uputno, da ulaze u tezu i u premise. 
"Ta moja marginalna primjetba pokazuje, kako se u sko- 
lastici može nailaziti na potežkoće, a načelno je važna 
toliko, što na takvim prigovorima može nastati nesklo- 
nost prema skolastici, što je kadgod odlučno i za njezin 
prihvat. 

Dublji razlog, što je taj primjer (između mnogih 
mojih školskih bilježaka) ovdje naveden, jest praktične 
naravi. Doznali smo tako našu najveću moralnu duž- 
nost: slaviti Boga na taj način, da ga kadgod u životu 
izričito priznamo zadnjom. svrhom, i to onim bogoštov- 
nim činima, kojima je Bog formalni predmet, a to su 
izkazi počitanja, podčinjenosti, zahvaljivanja, molitve. 
Osim toga, nikojim se činom ne smijemo opirati Bož- 
jem zakonu, u svima se činima moramo Bogu podrediti; 
u tom obdržavanju svršnog poredka izkazujemo uključ- 
no (virtualno) štovanje Bogu kao zadnjoj svrsi. To 
većma slavimo Boga, što se više prema njemu izričito 
upravljamo, iz ljubavi, ne samo iz podložnosti i posluha, 
što više nastojimo izvršivati volju Božju u moralnoj do- 
broti. Njome se postizava zadnja svrha. Savršenstvo“ te 
svrhe daje i dobrim činima najvišu savršenost, a po nji- 
ma se usavršuje i čitav čovjek: on prima u sebe božan- 
stvo. Proučavanjem čtike došao sam do spoznaje, koja 

izriče najznatniju istinu o odnosu čovjeka i Boga. To 

je naime poziv Boga upućen čovjeku: »Budi sa mnom!« 
Jednostavna rieč, a kako veličajna misao, u kojoj je 
sadržan sav smisao života! »Budi« znači poziv obvezu- 
juće ljubavi, koja nas i pomaže u odzivu dobrim djeli- 
ma, na koja smo pozvani. »Sa mnom« znači ujedinje- 
nje s Bogom, koje se postizava dobrim djelima. Ljubav 
nas Božja dakle poziva na ljubavni odziv, pokreće nas na 
dobra djela, kojima je plod u ljubavi Božjoj. Već prvu 
misao, iz koje se rađa naš ljubavni odziv, pokreće Bog 
u nama svojim objavljivanjem — u prolaznosti svieta, 
u pojavama rađanja i smrti, u veličajnom svršnom po- 
redku svieta i života u njemu, napose u savjesti. Gdje 
su granice Božjoj ljubavi, kad nam se objavljuje? I gdje 
su joj granice, kad nam sebe daje kao zadnju svrhu? 
Zar nije mogao Bog objaviti čovjeku i to, da mu daje 
sebe u nadnaravnom posjedovanju, u spoznaji i ljubavi 

koja nadmašuje naravne moći čovjeka? Mogao je, — a 
možda i jest. Znademo li za takvu nadnaravnu objavu? 

Jest, znademo, odgovara nam kršćanstvo. ' 

Ma nas je evo dovela do praga kršćanske re- 

U kojem su odnosu moral i religija? 


BEZUVJETNA OBVEZA I RELIGIJSKA 
SREĆA 


3 Moral je odvojen od religije; — to s i 

slije mature u spisima za »etičku Miifinfe Po aa 
upravo želio već iz gimnazije, to sam u Beču slušao od 
Jodla, a znao sam, da to uči i Kant (za onda moj naj- 
viši autoritet). Nije odvojen, — taj sam odgovor stekao 
izučavanjem etike u Rimu. Moral se na religiji osniva, 
religija je temelj morala. Tu sam istinu uvidio sintezom 
EA jd o moralu i religiji. Objavljena, nadnaravna re- 
kaja nije dolazila u obzir, ni objavljeni (kršćanski) 
dra iboge i Bog: je li to dvoje povezano? Savjest ili 
a a Sv est sadržava razlikovanje voljnih čina u zle 
ž re bezuvjetnom obvezom. A bezuvjetna obveza, to 
am uvidio, ne može imati smisla bez veze s najvišim 

dobrom, koje se polučuje dobrim činima, a ne polučuje 
u gločinima. Kako sam to uvidio? Kad nešto hoću, i to 
razpoznajem kao zabranjeno zlo, znadem zašto hoću, 
imam svrhu, želim postići neko (ugodno) dobro, a mo- 
ram (po savjesti, bezuvjetnoj obvezi) da se toga odrek- 
nem i time učinim dobro. Ima li taj dobar čin svoju 
svrhu? Bez nje bi nestalo smisla bezuvjetnoj obvezi. A 
cna je ukorienjena u razumskoj naravi, dana je čovjeku 
s njegovom razumnom naravi. Mora dakle da je toj 
naravi bezuvjetnom obvezom određeno Svršno dobro — 
i to takvo dobro, koje izključuje svako zabranjeno do- 
bro, sve kad bih ga smatrao najvećim; to znači, u bez- 
uvjetno svršnom dobru se nalazi ono, što tražim u za- 
branjenim dobrima: podpuno zadovoljstvo, sreća. Ova 
sveza obvezatnih čina s najvišim svršnim dobrom sači- 
njava moralni red. Bez polučenja sreće u svršnom dobru 
ne bi bilo sankcije za dobre i zle čine: zašto da činim 
dobro, zašto da propustim činiti ono, čime bih polučio 
najveće (zabranjeno) zadovoljstvo; gdje mi je motiv 
za moralnu «dobrotu, kad ona ne bi značila put k oživo- 
tvorbi sreće? Po naravi težim za srećom i po naravi ne 
smijem činiti zlo, Koje me vodi k sreći: zar ne bi u na- 
ravi ležao nesklad i nesmisao, kad napuštanjem zločina 
ne bih postigao sreću? A ipak je ovdje u životu ne stje- 
čem i uz najveće odricanje; — zar je onda uobće nema? 
Nema li izasmrtne sreće, nema ni sankcije. Takva je 
sreća samo u posjedovanju najvišeg dobra, u spoznajno- 
voljnom sjedinjenju s Bogom. To znači, Bog me obve- 
zuje, da ne činim zlo, jer je time ugrožena oživotvorba 
sreće u spoznajno-voljnom sjedinjenju s Bogom kao 
najvišoj svrsi života. Bezuvjetna se obveza osniva na 
Božjem zakonu, a on se osniva na svrsi života u Bogu. 
Ova veza s Bogom zakonodavcem i svrhodavcem znači 
religiju. Moral se dakle osniva na religiji. Moral obu- 
hvata obvezu, svrhu, sankciju, — a toga nema bez Boga 


i izasmrtnog života. Moralno je dobro iznad svih drugih 


dobara, predstavlja najveću vrednotu, a tog dostojan- 
stva ne može imati ni po čemu osim po najvišem dobru 
kao životnoj svrsi, koja nije ovisna o dobrovoljnom pri- 
stanku. To pak znači, da se moralna vrednota (dobrota) 
osniva na religiji, na priznanju najvišeg zakona, na pri- 

znanju Boga kao svršne norme dobrih čina. Kad ne bi 
u Bogu bila svrha života, život bi uobće bio bez svrhe, 
jer ni u kojem prolaznom (zemaljskom) dobru ne može 
biti svrha, koja životu daje podpun smisao ili vriednost, 
koja odgovara našoj težnji za neograničenim posjedova- 
njem dobra. Bez religije nema život adekvatne svrhe, 
nema svog usavršenja u sreći. Religija dakle obuhvata 
sav život: njegovu svrhu, savršenstvo i sreću. Odvojiti 
život od religije, od Boga, nije moguće, ako je životu 
namienjena savršenstvo i sreća u neograničenom dobru 
kao svrsi života. A kako je moralni red osnovan u svrsi, 
ne može se ni on odvojiti od religijskog određivanja 
životne svrhe. Norma moralnosti osniva se u religiji. 
Osim toga, rekosmo, u religiji (ovisnosti o Bogu) os- 
niva se i moralna obveza, kao i sankcija. Moralne se 
istine — obveza, sankcija, svrha, norma moralne vred- 
note, savršenstvo i sreća — osnivaju na religijskim isti- 
nama: Bog je zakonodavac i najviše dobro kao naša 
svrha, koja donosi sreću u izasmrtnom životu. Te su . 
religijske istine stečene razumskim uviđanjem i čine 
»naravnu« religiju. Moralne i religijske istine same po 
sebi (objektivno) čine »objektivni« moral odnosno reli- 
giju. Objektivno se dakle moral (život) osniva na reli- 
Slji, i zato se od nje ne može odvojiti. 

Utvrđena istina o religijskom (teističkom) moralu 
suprotna je nazorima, koji hoće razkinuti svezu između 
morala i religije. Time dakako hoće odstraniti religiju 
s područja moralnih dužnosti, t. j. zabacuju religijske 
čine (religioznost, religiju u subjektivnom smislu): ne 
treba se Bogu moliti (iztiče Kant), ne treba poštivati 
Boga, kajati se za zločin kao povredu Božje volje i t. đ. 
Da li treba ili ne treba, zavisi od toga, da li ima Boga 1 
da li smo čitavim životom o njemu ovisni kao svome 
Stvoritelju i svojoj konačnoj svrsi. Ako život uzročno 
potječe od Boga i svršno u njega utječe, t. j. ako je Bog 
stvorio čovjeku život i odredio mu svrhu, a ta svrha nije 
druga nego Bog, životno naše ujedinjenje s Bogom, onda 
u tom zakonu ljudske naravi leži dužnost, da priznajemo 
svoj odnos prema Bogu ili da budemo religiozni. Bez ob- 
zira na posebne dužnosti prema Bogu, religija je najob- 
čenitija dužnost, koliko izvire u bitnoj osobini naše stvo- 

renosti od Boga i koliko je svako životno djelo podči- 
njeno Bogu kao konačnoj svrsi. A time je religija i pr- 
venstvena dužnost života. Budući da je čovjek čitavim 
životom upravljen prema konačnoj svrsi i po vječnom 
zakonu njoj podređen, a ta se svrha sastoji u spoznajno- 
voljnom sjedinjenju s Bogom (»slavljenju« Boga), zato 
'je čovjeku životna dužnost, da tu vezu priznaje ili da 
bude religiozan. Ako i ne uviek izričito, a ono barem 
uključno, koliko čovjek već time što dobro čini, znade, 
da poštuje Božji zakon. Koliko ne čini zla, već samim 
time je (negativno) religiozan. Ne mora čovjek, ako i 
nije religiozan, biti najveći zločinac, ali ne će ni mo- 
ralno valjanim životom živjeti bez priznavanja religij- 
skih istina; bez njih je (moralno) nemoguće, da ne bi 
često povriedio naravni moralni zakon — zato, jer je 
čovjek od prirode sklon zlu i težko uviđa moralne vred- 
note, ako mu se ne očituju u svietlu religijskih istina. 
Baš zato, jer čovjek po osjetilnoj (životinjskoj) prirodi 
naginje na zlo, nema u sebi bez religije djelotvornih 


motiva za dobre čine. Odvojiti religiju od života znači. 


dakle prepustiti ga tieku izvan moralnog zakona, čemu 
je potvrdom izkustvo: bezreligiozni ljudi redovno za- 
. ostaju u moralnosti za ljudima, koji su prožeti religij- 

skim duhom. Religija stvara moralno snažne pojedince, 
dok. areligioznost rađa amoralnošću. Hoćemo li u čovjeku 
zadržati moral temeljnom vriednošću života, moramo je 
osloniti na religiju. a : 

ILI. DIO 


SMISAO ŽIVOTA: LJUBITI BOGA 


Početci filozofiranja oživljavali su u meni pitanjem 
o smislu života. čime se bave ljudi? što ih zanima? što 
svi žele? što rade i zašto rade? U čemu nalaze zado- 
voljstvo? Po čemu bi život mogao biti bolji? Jeli vriedno 
živjeti? U takvim sam pitanjima tražio odkriće. odgo- 
vor, uporište. Gdje i kako bih mogao o tome nešto do- | 
znati? I doista su mi jednoga dana (u prvoj bogosloviji) 
kao odkriće postale svjestite neke misli, koje sam za- 
cielo smatrao važnima, jer sam ih pribilježio (među 
prvim svojim zapisima). I danas još u njima vidim te- 
meljno značenje za filozofiju. Doslovno ovako: 


»Imati ono, što je najvrednije, u čemu je najviše 
dobro za čovjeka, to je smisao života. što je za sve ljude 
najbolje imati? Da li se rađamo s time? Ljudi imadu 
tjelesna dobra i zla. Je li najgore biti sliep? A bez pa- 
meti (razuma)? Nije li najružnije biti zločinac? Da, ovo 
posljednje mogu ljudi postati po svojoj volji, a neka su 
im zla od prirode, po nesreći. Ni u kojem zlu ne leži smi- 
sao života. Zašto je poljodjelac zadovoljan i bez znanja 
o smislu života? Odgovor bi za mene bio nešto veoma 
vriedno. Htio bih znati istinu. Istina je vriednost. Ne- 
mam je. Bio bih sretan da je postignem. Sretan? Zar 
bi me ona podpuno zadovoljila? Kako da je postignem? 
Istinu mogu postići razmišljanjem, ono je put do istine, 
a istina je cilj, svrha. Ljudi idu za ciljem, nastoje koje- 
šta postići. Kad bih sve postigao, što god mogu željeti, 
bio bih sretan, blažen. To je smisao življenja. A ja ne 

znam, što da želim, po čemu bih postao blažen. Kako 
dugo ću biti blažen? Dokle god živim? Ne smije mi ne- 
stati, ne smije prestati, inače prestaje blaženstvo, pa 
to onda i nije blaženstvo. Iza smrti? Zašto sam se onda 
rodio? Da čitav život postizavam, što se tek nakon smrti 
može — uživati? što bi to moglo biti, — ako postoji iza- 
smrtni život? Izasmrtni je beztjelesni. živjeti bez tiela: 
— može li se? Ne uviđam zašto ne bi to bilo moguće. 
Tko bi to živio? Ja? A što je taj »ja«? Je li to nešto 
tjelesno? Ja sada mislim, Mozak misli? Ja hoću misliti. 
Hoću: — je li to tjelesno? Misliti — ne misliti, htjeti — 
ne htjeti: svakako je razlika, nije isto, nije dakle ništa. 
Znam, da nije isto. Znam: — kako znam? Ne vidim, a 
znam; mišljenjem znam. Istina je, da nije isto, različno 
je. Istina; — zar je ona pristupna »tjelesnom« znanju 
(vidu, mozgu)? Sviestan sam, sviestno znam, da mislim, 
da hoću, da ja postojim, a ne, da me nema. Sviest: — je 
li to mozak, njegovo djelovanje? Ali to nema baš nikoje 
veze s utjecanjem na živce! Za sve, što vidim, čujem, 
dotičem, treba imati živce, mozak, a sviest, istina, ja, 
znadem, hoću, raglično, isto... to je sve tu, u meni, 
sada živi u meni, a nikako nije spojeno s onim, što se 
u meni nalazi po gledanju ili slušanju, nije o tome ovi- 
sno. Mogu li dakle nešto doživljavati neovisno o mozgu, 
o materiji, o tielu? To bi možda i nakon smrti moglo 
postojati! Moglo bi? Zašto ne bih mogao živjeti bez- 
tjelesni »ja« s mišljenjem, htienjem, pa i nekim čuv- 
stvovanjem (kako iz psihologije znadem)? Kad mislim, 
spoznajem istinu. Može li to biti nakon smrti? Mogu li 
"htjeti nešto nakon smrti? što bi moglo »dobro« biti za 
mene i nakćn smrti, da to mogu željeti i htjeti? Samo 
istina? Je li istina najviše, neograničeno dobro? Zar bih 
u tome mogao uživati bez kraja? Kad bi to i bilo, od- 
kud mogu znati, da uistinu jest tako? Tajnovito mi 
se odnekud približila jedna rieč, koja me izpunja strep- 
njom, neizvjestnom slutnjom: — Bog. što je Bog? Nije 
li on najviše dobro? Kakvo dobro? I zar je to moguće 
postići? Kako? Samo mišljenjem i htienjem, razumom 
i voljom. Ako Bog postoji, on mora imati razum i volju. 
Zato se kaže, da je on »duh«. Zato se kaže, da smo nje- 
mu »slični«. Po razumnoj (duhovnoj) naravi smo Bogu 

slični. Heureka: ako Bog spoznaje i hoće, i znade zašto 
hoće, i ako je nas ljude stvorio, znade, zašto nas je stvo- 
rio, ima neku svrhu, kojoj su ljudi svojim životima 
upravljeni! Koja je to svrha? šta je Bog htio postići 
stvorivši čovjeka? Primiti nešto od čovjeka? Ništa mu 
ne treba. Dati nešto čovjeku? Jedino to. što dati? Sre- 
ću, jer to svi tražimo. U čemu? U najvišem dobru. Pa 
to je samo Bog. Hoće li Bog sebe dati ljudima? Kako? 
Da ga spoznaju i hoće. što je dobro, to ljubimo. Da Boga 
spoznajemo i ljubimo: — to zar moramo postići? Ako 
Bog hoće, onda moramo, Zašto hoće? Jer je to za nas 
najveće dobro, ne može biti većeg dobra nego imati 
Boga. Ne smijemo htjeti, ne smijemo ljubiti nešto iz- 
van Boga kao svoje najviše dobro, u kome bismo htjeli 
dovieka biti sretni. To i ne može biti ni u čemu izvan 
Boga. Dakle: ljubiti Boga jest ona svrha, koju je Bog 
»imao pred očima«, kad nas je stvorio, Hoće, da ga lju- 
bimo. To jedino odgovara našoj razumnoj naravi, koja 
teži za najvišim dobrom. Morao je pokazati put do toga, 
morao nam je dati, da spoznamo način, kako ćemo ga 
ljubiti. Eto načina: ne raditi ono, što znači napustiti 
Boga kao najviše dobro, ne tražiti sreću u nečemu, što 
je suprotno ljubavi Boga. A što je to? Bog je morao ra- 
zumnoj naravi dati putokaz za razlikovanje »dobrih« 
čina, koji vode k Bogu, od »zlih«, koji odvode od njega. 
Imamo ga: to je savjest. U njoj nam Bog »kaže«, što 
ne smijemo i što moramo činiti. To je zakon. U Bogu 
je »vječni« zakon, kojim je određen put volje prema 
zadnjoj našoj svrsi života, prema ljubavi k Bogu. Odre- 
đen, bezuvjetnom obvezom zakonski postavljen po raz- 
likovanju u zle i dobre čine. To je moralni zakon. Za 
sve druge nerazumne stvorove ima prirodni zakon. Za- 
što je njih Bog stvorio, kad ga ne mogu spoznavati i 
ljubiti? Možda radi čovjeka, da preko njih spoznaje 
Boga? Svakako zato, da se po njima očituje Božja moć, 
veličina, da se u njima odrazuje um Božji, dakle Božja 


savršenstva. Da, vjeronauk to naziva »slavom« Božjom: 


svi stvorovi, i čovjek, treba da slave Boga. Uzvišena li 
sklada: našoj razumnosti odgovara, da Boga spoznaje- 
mo i da ga ljubimo i tako »slaveći« ga budemo sretni, 
a ta slava odgovara i Bogu kao razlog (svrha), da nas 


Zimmermann: Putem života 8 : 113 


je stvorio. On je htio, da nam bude dobro, a tko to 
hoće, taj ljubi. Bog nas ljubi — i zato nas je stvorio. 
Bog može ljubiti samo sebe, ali u toj ljubavi hoće i na- 
ma dobro, najveće dobro, da budemo sretni, jer nam je 
težnju za srećom usadio u našu narav. Mi ga ljubimo, 
kad činimo, što je moralnim zakonom odredio. šta time 
postizavamo? Ljubav? Njegovu zakonsku volju možemo 
vršiti iz posluha, jer se bojimo posljedica, ako Boga na- 
pustimo i odaberemo drugu svrhu života; sad ljubav 
nije motiv, da ne činimo zlo, ali ljubav će biti ono, što 
ćemo dobrim činima postići. Ljubav prema Bogu je 
svrha, koja nas usrećuje. Sada u životu, ili nakon smrti? 
Sada moramo za ljubav prema Bogu i trpjeti, a ne da 
bi sretni bili; dakle je sretna ljubav iza smrti. Kako 
ćemo ga ljubiti? Prema tome, kako ga spoznajemo. A. 
kako ga spoznajemo? Po savjesti znađemo, da je zako- 
nodavac; po svietu znademo, da je stvoritelj i ureditelj. 
Znademo dakle posredno. Drugčije ga naš razum ne 
spoznaje. A zar bi mogao i drugčije? Zar je naša (po- 
sredna) spoznaja najsavršenija? Očito nije, jer Bog sa- 
moga sebe tako i ne spoznaje; on sebe spoznaje nepo- 
sredno, ne preko drugih »stvari«. A ne bi li i čovjek 
mogao na takav način spoznavati Boga? Ne doduše 
upravo tako, kao što Bog sebe sponaje, ali »slično«. Čo- 
vjek je, rekosmo, Bogu sličan, koliko je razumne nara- 
vi, a postaje mu sličan, kad spoznaje i hoće Boga, da- 
kle ono isto, što i Bog spoznaje i hoće. Koliko ga ra- 
zumno, po svojoj naravi, spoznaje i ljubi, čovjek je Bogu 
»naravno« sličan. A sad se pita: može li čovjek postati 
Bogu sličan i »nadnaravno« — tako, da ga spoznaje 1 
ljubi iznad svojih naravnih sposobnosti? Ako to Bog 
hoće, zašto čovjek ne bi mogao? A zašto bi Bog to htio? 
Jedino opet iz ljubavi. Koliko naime uviđa, da naravna 
ljubav kao konačna (izasmrtna) svrha života ipak nije 
sve, nije najviše, što bi čovjek mogao imati, pa mu hoće 
dati još više, što naravno dobrim djelima nije sposoban 


postići. Hoće mu dati (donekle) vlastitu savršenost — | 


neposrednu ili intuitivnu spoznaju biti Božje, — u čemu 
se i sastoji nadnaravno »pobožanstvenjenje«. To bi da- 
kako morao Bog nekako »objaviti« čovjeku. Naravno 
ili putem razuma objavio mu je naravno uređenje živo- 

ta, t. j. moralni put k oživotvorbi svrhe, kako odgovara 
razumnoj naravi. Ako je Bog namienio čovjeku nadna- 
ravnu svrhu, u nadnaravnoj ljubavi neposredne Sspo- 
znaje Boga, morao je to na poseban način objaviti, jer 
iz same razumske objave toga ne znamo. Razumski nam 
se objavljuje po stvorovima i po savjesti, a po njoj se 
objavljuje kao naš najviši cilj života, dostiživ naravnim 
našim sposobnostima, razumnom spoznajom i voljom. 
Ali iznad toga — sve je nepoznanica za naš razum. Ima 
li druga koja objava? Je li Bog ljudima objavio, da im 
daje nadnaravnu sreću u nadnaravnoj ljubavi; dosti- 
živu nadnaravno dobrim djelima? Kršćanstvo kaže, da 
jest — po Isusu Kristu. Zašto to nije dao već prvom čo- 
vjeku? Kršćanstvo kaže, da jest. Nije morao dati, jer 
toga naša narav ne traži, pa ako je dao, to je po nad- 
naravnoj »milosti«. Je li to po Kristu objavljeno?« 

. Kad ovo danas čitam (četrdeset godina, odkako je 
bilo napisano), želim najprije upozoriti, kako filozofi- 
ranje dobiva svoje individualne, izvorne oblike i kad je 
na putu k spoznajama, koje poviestno već postoje. U 
navedenom su odlomku temeljni elementi teističke eti- 


. ke s prielazom na ideju kršćanstva. U sklopu tih misli 


nije svaka od njih (zasebno uzeta) nova, i nema sum- 
nje, filozofiranje je nadovezalo na neke poznate misli, 
ali njihovim se postavljanjem i spajanjem prilazi k no- 
vim vidicima, odkuda se oblikuje novi dohvat istine. 


FILOZOFIJSKA PRIPRAVA ZA PRISTUP 
K POVIESTNOM OBJAVITELJU 


Za umovanje o smislu života smatram najvažnijim 
navedeni uzpon u nadnaravnu sferu, — do misli o Bo- 
gu, koliko bi voljan bio podići čovjeka na nadnaravnu 
Svrhu života. Put do te misli vodio je, tako reći, a prio- 
Ti: od ljubavi Božje prema čovjeku s obzirom na nje- 
govu razumnu narav došli smo do ljubavi, koja čovjeku 
daje sasvim nove životne uvjete, kojima se ljudsko biće 
preoblikuje u nadnaravno pobožanstvenjenje. čitav je 
tako sistem nadnaravnog smisla sintetički zahvaćen i 

rađen suvislo s naravno religijskim smislom života. 
im moralni ili razumno svršni red preoblikovan je 
u nadnaravni (»milostni«) tako, da se »odozgo«, iz Božje 
ljubavi, došlo do pitanja o konkretnoj mogućnosti oči- 
tovanja te ljubavi, t. j. do pitanja o objavi, kojom Bog 
saobćuje ljudima nadnaravni smisao života, 

Tko je to kadar uviđati, pristupa s izrađenom ideo- 
logijom poviestno (»aposteriorno«) postavljenom pita- 
nju Božje objave u osobi Isusa Krista. Sva će poviestna 
argumentacija apologetike uvjerljivije dj elovati na onog 
čovjeka, koji je shvatio konvenientnost nadnaravnog 
životnog smisla u vezi s filozofijski utvrđenom istinom 
0 naravnom smislu, koji se također osniva u ljubavi 
Božjoj prema razumnom usavršenju čovjeka i njegovu 
blaženstvu. Tko u poviestnim podatcima traži potvrdu 
za Kristovo objaviteljsko »poslanstvo«, a još nije upu- 
ćen u značenje ili smisao tog objavljivanja, težko će 
ovim putem prevladati skepsu. Tko uviđa potrebu nad- 
naravne objave u vezi s nadnaravnim životnim smi- 
slom, koliko izvire u Bočjoj ljubavi, ne samo što poviest- 
noj pojavi Isusa Krista pristupa s filozofijski fundira- 
nom predispozicijom težnje, da bi u toj pojavi našao 
. jamstvo za ostvarenu odluku Božju o našoj nadnarav- 


noj sreći, nego je i spoznajno više prilagođen sigurnom. 


ristupanju uz poviestno utvrđene dokaze za Kristov 
E rasltannsa autoritet. Drugim riečima, prilaženje Krl- 
stu nije za svakog čovjeka metodički izpravno: posta- 
vijeno, ako lik Kristov uzmemo izključivo u povjestnic- 
kom svietlu. Za izhodište treba uzeti religijsku orienta- 
ciju, koja će u poviestno kritičkoj primjeni tvoriti punu 
podlogu za stjecanje sigurnosti o poviestnoj istini Kri- 
stova religijskog značenja. Pod religijskom orientaci- 
jom razumievam. najprije spoznaju o naravnoj religiji. 
Treba najprije znati, da je čovjek po razumnoj naravi 
u vezi s božanstvom. Ta veza obuhvata troje: spoznaju 
božanstva, vršenje njegove volje, poštivanje božanstva. 
čovjek može razumom spoznati neke istine o Bogu: da 
je naš stvoritelj, da se od svieta razlikuje, da je vječan, 
posvudan, razuman — i napose, da je moralni zakono- 
davac, i utoliko da treba vršiti volju Božju. Kad to čOo- 
vjek spoznaje i čini, ima »naravnu« religiju. Po njoj je 

čovjek u odnosu s Bogom kao svrhom, koja je određena 
moralnim zakonom. On obvezuje čovjeka na polučiva- 
nje Boga u (naravnom, razumskom) spoznavanju i vr- 
šenju moralnog zakona. Najprije dakle treba (filozofij- 
ski) uviđati opravdanost teističke etike i njezinu glavnu 
misao: Bog je iz ljubavi namienio čovjeku konačnu ži- 
votnu svrhu u naravnom (razumno-voljnom) sjedinje- 
nju s Bogom. S tim u vezi treba još uviđati dvoje: nedo- 
statnost naravne religije i konvenientnost nadnaravne 
svrhe. Samim razumom (u naravnoj religiji) ne mogu 
svi ljudi steći sigurne spoznaje o Bogu, napose o tome, 
kako je on svrha života, a zato i ne mogu valjano vršiti 
volju Božju, t. j. ne mogu polučivati razumnoj naravi 
određenu svrhu. Već taj nedostatak maravne religije 
upućuje na to, da bi prikladno (konvenientno) bilo, kad 
bi Bog nekim drugčijim načinom omogućio polučenje 
svrhe. Osim toga, u neograničenoj ljubavi Božjoj pre- 
ma čovjeku leži razlog pomišljanju, da bi Bog mogao 
namieniti čovjeku i takvu svrhu, koja nadilazi razumnu 
narav, a ipak je čovjeku (po nadnaravnoj pomoći 
Božjoj) pristupačna. To bi Bog morao objaviti — i u 


.toj bi objavi bio temelj nadnaravne religije. To su, eto, 


spoznaje, koje čine navedenu orientaciju, potrebnu za 
Poviestni pristup k pitanju, da li je Isus Krist objavi- 
telj. Ako jest, onda postoji samo ova nadnaravna reli- 
gija. Tko tako uviđa potrebu nadnaravne ili objavljene 
religije, pa se u poviesti ogleda, ako bi je negdje pro- 
našao, ne će biti nesklon uočiti u Isusu Kristu krite- 
rije za faktičnost njegove objaviteljske misije, te će po 
njima steći sigurnost, na kojoj se temelji vjera u Kri- 
stovu objavu. Kritičko prilaženje k Isusu Kristu uvjeto- 
vano je dakle navedenom religijskom orientacijom — i 
u tome je njezina osnovna važnost za filozofiranje o 
životu, napose u pitanju opredjeljenja za kršćansku 
religiju. i 

PONOVNA NAPOMENA 


S tim u vezi želim ponovno iztaći jednu znatnu či- 
njenicu. Kršćanski se nazor predaje također školskom 
poukom. Pitanje vjeronauka spada među najvažnije 
činbenike u razvoju kršćanske sviesti, pojedinačne i 
kolektivne. Kršćanska kultura čitavih generacija može 
biti ovisna o valjanosti školskih priručnika, koji bi mla- 
denačkoj dobi primjereno trebali objasniti navedenu 
orientaciju. Bez toga ne bi bilo ni čudno, da bude pro- 
mašen namjeravani uspjeh vjeronaučne obuke. Ako 
dak (a možda i nastavnik) ne razumije teksta priruč- 
nika, nastaje zabuna, koja može ugroziti religijski smjer 
života čitavom naraštaju. Uzimam neke primjere. U 
nekoj se apologetici (za 5. razred!) odmah na početku 
kaže, da je svrha religije, »da čovjek nastoji na sebi sve 
većma ostvariti ideal dobrote, kreposti i svih savršen- 
stava, što odsievaju od božanstva, i da tako bude što 
“sličniji i bliži Bogu. Drugim riečima, da u sebi i oko 
sebe ostvaruje ideal kraljevstva Božjega. To kralj evstvo 
Božje treba da bude predvorje ulaza u kraljevstvo vječ- 
noga blaženstva«. Za nadnaravnu se religiju podalje 
kaže, da »pruža ljudima nadnaravna milostna sredstva, 
koja omogućuju postizavanje nadnaravnog spasenja«. 
Meni je posve razumljivo, da je đaku to posve nera- 
zumljivo. U dogmatici (za 6. razred!) se na početku 
kaže, da je prvotno stanje čovjeka bilo »slika Božja« po 
naravnim i nadnaravnim darovima (osobinama), a 
među posljednjima je nadnaravna . milost (svetost 1 
pravednost). »Ti su darovi imali ljude pomagati, da po- 
stignu svoj posljednji cilj: vječno nadnaravno blažen- 
stvo u gledaju Boga«. Siliti na ovo blaženstvo — nije 
Bog mogao čovjeka. »Trebalo je, da prvi čovjek kao 
predstavnik cieloga ljudskog roda izjavi, da li je vjerno 
i poslušno i zahvalno diete, da li je od svoje volje spre- 
man priznati Boga svojim Otcem i Gospodarom. Zato 
je prvi čovjek dobio svrhunaravne darove pod taj uvjet, 
da drži zapovied Gospodnju, da ne jede voća s nekog 
stabla. Od posluha ovoj lakoj zabrani zavisila je vječna 
sreća prvoga čovjeka i njegova potomstva. Prvi ljudi, 
sotonom zavedeni na oholost i neposluh, prekršili su 

zapovied Božju i jeli su od zabranjenog voća... U Ada- 
mu su kao u Kklici sagriešili svi ljudi. Stoga svaki čovjek, 
koji prirođenim rađanjem potječe od Adama, prima kao 
baštinu taj porodični grieh.« Meni je danas jasno, zašto 
sam upravo kod srednjoškolskog vjeronauka stao osje- 
ćati prvi zazer prema religiji. I o najuzvišenijim isti- 
nama, kad su neuvjerljivo prikazane, može se kod ne- 
upućena čovjeka rađati dojam obmanjivanja. 

Mogao bi tko pomisliti, da smo se digresijom o 
vjeronauku udaljili od filozofije, ali nije tako, čak smo 
time u dodiru s najvažnijim pitanjem filozofije. Jer 
takvim smatramo pitanje o smislu života. A kršćanstvo 
je kulturno-poviestna pojava, u kojoj je sadržan nazor 
o smislu života. To ne znači, da je kršćanstvo samo 
predmet filozofijskog izučavanja, ali ono nije ni sasvim 
izvan dohvata filozofijskog interesa. Filozofija hoće po- 
boljšati život, unapriediti ga, — ne kao tehnika, eko- 
nomija, medicina i druge nauke, nego na poseban na- 
čin. Različna znanstvena iztraživanja idu za tim, da po 
svojim rezultatima podižu vriednost života, da u život 
unose nove vrednote. Za tim ide i umjetničko stvara- 
nje. Stvaralačka djelatnost dobiva upravo kulturno 
značenje po tome, što je nošena nastojanjem oko pro- 
micanja takvih vrednota, koje životu daju pravi smi- 
sao. A koje su to vrednote? U čemu je pravi smisao? To 
je osnovno pitanje filozofije. Zato će ona pitati: Koji 


. su izvori tih vrednota; koji su činioci kulturnog obliko- 
vanja života? Pitat će također: Koje su pedagožke me- 


tode za životnu provedbu tih vrednota? Kako ćemo filo- 
zofiju života pedagožki primjenjivati? Kako ćemo (mla- 
đem) čovjeku dati orientaciju o smislu života? Ako je 
opravdana teističko-etička orientacija, a kršćanstvo već 


.postoji kao nosilac takve orientacije, treba na osnovu 


toga ustanoviti psiholožki podesan postupak odgajanja. 
Vrlo je važno, da se naglasi taj zadatak filozofije. Možda 
je i na samoj filozofiji (u njezinoj poviestnoj datosti) 
znatan dio krivnje, što je širi slojevi smatraju odtuđe- 
nom životu. A ona ipak ima najvažniju ulogu u životu, 
jer izpituje i određuje osnovne uvjete za vriednostno 
ocjenjivanje života, i time utire putove budućim obli- 
cima života, u kojima bi čovjek postigao maksimum za- 

dovoljstva. Jer k tome je cilju usmjereno sve životno 
nastojanje — 1 unutar kulturnog oblikovanja života. 
Znanstveno, umjetničko i svako kulturno nastojanje ide 
Za tim, da život poboljša, da ga učini vrednijim, a time 
da ususret dođe prirođenoj težnji za srećom, blagosta- 
njem, podpunim zadovoljstvom. Ove težnje ne može ži- 
vot obići ni u kome pravcu svoga razvoja. Težnja za 
srećom obuhvata cjelinu života, animalnog i kulturnog. 
U smjeru animalnosti ljudi žele različne užitke, a čuv- 
stveno kvalificirani doživljaji zadovoljstva obilježuju i 
usvajanje kulturnih vrednota. I upravo na razmeđu 
animalne i kulturne sfere dolazi do najsnažnijeg izra- 
žaja dinamika težnje za srećom. Kako? Na tlu moralne 


sviesti. Težnja za animalnim dobrima nije bez ograni-- 


čenja. Ostvarivanje težnje za animalnim užitcima mo- 
že polaziti putovima, koji su zabranjeni, bezuvjetno za- 
branjeni. I baš u toj bezuvjetnosti leži karakter moral- 
nosti. Neki su voljni čini, iako podesni za oživotvorbu 
animalne sreće, zabranjeni po savjesti, po sviesti sva- 
koga normalnog čovjeka, i utoliko su zločini, a suprotni 
su ovima dobri čini. Ostvarivanje težnje za srećom pod- 
vrgnuto je obćenitim i neizostavnim granicama. To je 
osnovna i najvažnija spoznaja čitave filozofije o životu. 
Ova istina ima služiti izhodištem i školskih vjeronauka, 
jer je i njima zadatak, da na čovjekovu težnju za sre- 
ćom nadovežu razumievanje za smisao Kršćanstva. 
Tako smo pronašli središnju točku, u kojoj se sa- 
staje filozofiranje o životu uobće i o kršćanstvu, kao i 
pitanje o pedagožko metodičkoj primjeni. Na tu sam 
misao naišao u doba svoga studija etike (u Rimu), kad 
sam istodobno izučavao apologetiku. Paralelno je to 
izučavanje teklo već od mature, samo što sam najprije 
(u teologiji) upoznavao filozofe, koji zastupaju etiku 
bez religije, a iza toga tek skolastičku (teističku) etiku, 
dok sam obratno najprije upoznao školsku apologetiku 
i crkvene pisce (Schanza...), a za tim Harnacka, 
Straussa, Renana i neke moderniste, koji različito tu- 
maže poviestnu pojavu Kristovu. Došao sam tada na 
misao (jer je suprotnost različnih nazora u meni rađala 
skepsom o opravdanosti Kristova božanskog poslanstva), 
da se kritičko izpitivanje o Isusu Kristu mora osloniti 

na filozofiju života. Uz predpostavku, da smisao Kri- 
stova poslanstva leži u pitanju o nadnaravnoj svrsi na- 
šeg života, držao sam, da je pristup k osnovnom pro- 
blemu kršćanstva omogućen tek nakon filozofskog rje- 
šavanja obće životne problematike. Tako bi imala po- 
četi i školska pouka o kršćanstvu. 


IZ ETIKE PREMA ISUSU KRISTU 


Nadovezujući na spomenutu istinu o ograničenju 
naše težnje za srećom, odkrila mi se ta istina u punoj 
sintezi težnje za srećom i moralne obveze. Evo ovako: 
čovjek ima animalne sklonosti, teži za tjelesnim blago- 
stanjem, i u to ime neki ljudi nastoje postići različna 
dobra (imetak, ženu...) krađom, ubojstvom, prevarom. 
Kod tih čina stavlja sviest zabranu, zaustavlja poluče- 
nje cilja ili sreće, koju dotični namjerava postići zloči- 
nima. Ovo zaustavljanje, ograničenje u ostvarivanju 
animalne sreće, fundamentalnog je značenja za sav 
ljudski život. Ne radi se još ni o kakvoj religiji, samo o 
činjenici moralne (bezuvjetne) obveze. A na toj činje- 
nici moramo graditi ljudski život: da ne budu ljudi lu- 
peži, lopovi, zločinci, stavljena je granica volji — i to 
granica, o kojoj obćenito i glasno govori naša sviest, ra- 
zum, dakle granica postavljena po razumnoj naravi, jer 
nije uvjetno postavljena, nego bezuvjetno, neuklonivo. 
To je jedno. Drugo: ta granica ne može značiti uništa- 
vanje težnje za srećom, jer i ta je težnja ukorienjena 


“ u našoj naravi, ne samo animalnoj, nego i razumnoj; 


uviđajući zabranu, čovjek i dalje teži za srećom. Bez- 
uvjetna je zabrana prema tome putokaz na drugu stra- 
nu: nije sreća ostvariva zločinima, nego nasuprot ona 
mora biti u smjeru napuštanja zločina ili u smjeru mo- 
ralno dobrih čina. Ali to je samo onda, ako se u tom 
drugom smjeru nalazi veće dobro, veća sreća nego na 
strani animalne sreće; mora biti neko najviše dobro, 
koje nadilazi svako drugo zabranjeno dobro. Koje je 
najviše dobro? Po odnosu prema tome dobru djela su 
dobra odnosno zla. Zlodjela su zabranjena bezuvjetno, 

po samoj razumnoj naravi, ne odgovaraju razumnoj na- 
ravi, & odgovaraju joj dobra djela, jer joj odgovara ! 
ono najviše dobro, koje je dobrim djelima ostvarivo. 
Koje dobro odgovara razumnoj naravi kao njezino naj- 
više dobro? šta može čovjek spoznati kao svoje najviše 
dobro? Odgovor na to pitanje upućuje nas na Boga. U 
njemu je izvor bezuvjetne obveze, pa i izvor one sreće, 
koja predstavlja svrhu te obveze. I ne pitajući za Boga, 
čovjek mora biti moralno dobar, on tome zahtjevu ne 
može izbjeći, bez obzira, da li mu se hoće ili ne će Boga 
priznati. Pitanje o Bogu nastaje, čim se pitamo: Zašto 
ne smijem biti zločinac; gdje mi je sreća, ako ne činim 
zlo, nego činim dobro? Pitanje o Bogu kao svrsi života 
nameće se, čim konstatiramo bezuvjetnu potrebu mo- 
ralnog života. Ako smo već pošli od spoznaje Boga, E nd 
ako je najprije dokazan obstanak Boga, koji je čovjeku 
odredio svrhu života, pa ako smo već ustanovili, Koja 
je ta svrha, možemo i ovim putem (utvrdivši najprije 
životnu svrhu u Bogu) upožoriti na činjenicu moralne 
obveze, koja nas upućuje na polučivanje svrhe. 


Dva su dakle postupka: ili najprije iztaći značenje 
moralnog života i odatle tražiti vezu s Bogom kao naj- 
višim dobrom, koje odgovara teženju razumne naravi 
za srećom, ili obratno, ustanoviti svrhu života u Bogu 1 
s time povezati moralni zakon. Na ovom se temelju ra- 
.zumljivo opravdava, potreba religije — naravne, a onda 
i nadnaravne. To je onda. polazište poviestnom proma- 
tranju Isusa Krista, 


Sve je to, čini se, vrlo jednostavno, ali to jedno-' 


stavno je trebalo opravdati, a pronaći opravdanje 1 
znači kritičku samostalnost filozofiranja. Mnogi ne slu- 


te, kako je važno pronaći u filozofiji upravo ono, što je, 
u njoj najvažnije. A nije li također važno pronalaziti 


pristup kršćanstvu?! 


»Isuse, pristupam k tebi sa sigurnošću, da si posla- 


nik Božji, koji nam objavljuješ, kako Bog ljubi sve 
ljude, kad im daje sebe kao nadnaravnu svrhu života. 
Za sada još ne znam, kakvo će biti naše uživanje te 
svrhe, ali znam, što je nadnaravna svrha, jer znam, u 
čemu bi se sastojala naravna svrha života, da nas je Bog 

samo njoj prepustio. Po naravi imam razum i volju, pa 
bi naša sreća u polučenju svrhe bila samo u tome, što 
bismo s udivljenjem gledali uzvišenost moći i mudrosti 
i dobrote Božje u svemu stvorenju, u svemiru i u ljud- 
skom životu, pa bi se u našim dušama razplamtjela lju- 
bav, najplemenitiji doživljaj na neizerpljivom izvoru 
svega, što se u svietu i životu odrazuje kao najljepše, 
najvrednije. Da ne budemo udaljeni od Boga preko nje- 
govih stvorova, nego da mu se neposredno približimo, 
da ga umom zremo »licem u lice«, sasvim drugačije nego 
sada, taj nadnaravni način spoznaje daje nam Bog kao 
izvor ljubavi, za koju od naravi nismo sposobni. Zato 
nam sreću te ljubavi ne daje kao zaslugu za ova ne- 
znatna naša dobra djela, na koja nas upućuje razum, 
nego nam po tebi, Isuse, objavljuje putove, koji nas 
k njemu vode — u »nebo«, u »kraljevstvo Božje«, u nad- 
naravni život sjedinjenja s Bogom. Objavljuje nam za- 
kon života kao priprave za izasmrtnu sreću. Objavljuje 
nam svoje milosti, koje nam pruža za vršenje zakona. 
Objavljuje nam istine, u kojima donekle već sada razbi- 
remo buduće odkriće o njegovu životu i o uređenju na- 
ših života po vječnom zakonu, —- buduće odkriće o Bo- 
gu Stvoritelju, Ureditelju i Darovatelju ili Ljubitelju. 
Vjerujem u tvoje rieči, Isuse, u sve što nam objavljuješ. 
Znadem i zašto vjerujem. Ti si sam rekao, da si Božji 
poslanik i upozorio si na svoja djela, da to potvrdiš. Su- 
vremeni tvoji privrženici znali su za ta djela i zato su 
te sliedili. Kad si bio uzvišeniji od svih nas, i kad si Bo- 
gu bio od svih nas bliži — kako ti svi priznaju, — zar 
bi ti sviestno obmanjivao ljude, koji su zbog vjere u 
tebe položili živote? Ti si osnovao svoju Crkvu, da po- 
učava ljude o objavi Božjoj i da ih vodi k nadnaravnoj 
sreći, pa zar bi Bog pristao, da preko tebe obmanjuje 
ljude? Zar nije sve, što si govorio i činio, namienjeno 
samo onoj svrsi, kojom nam se daje najviše, što je čo- 
vjek sposoban od Boga primiti? Zar ovo najbolje, što 
možemo od Boga očekivati, dolazi do nas putem Božje 
obmane, koja bi u tome bila, da dopušta vjeru u tebe, 
koju ne možemo smatrati nerazumnom? Smjerno pri- 
znajem, da bih bez tebe bio zločinac, i da nikad tebe 
nisam upoznao, bio bih najnesretniji. Zar taj plod lju- 

bavi prema tebi može biti plod neistine? Vjerujem u 
istinu tvojih rieči, da si ti Sin Božji, da si jedno s Bo- 
gom, i zato se Tebi molim, da mene, koji sam postavljen 
na razkršće između životinje i Boga, iza smrti uvedeš 
Kk Otcu našem na nebesima.« 

Ta je »molitva« nastala (ne znam točno kada) na- 
kon mnoge lektire o kristologiji. Modernisti se u prika- 
zivanju »poviestnog« Krista oslanjaju na filozofijske 
predpostavke. Slika se Kristova, kaže Loisy, ne osniva 
na poviestnoj podlozi, ona ima uporište u nazorima mo- 


derne filozofije. Tako smatra Renan evanđelja djelo- . 


mice legendarnima zato, jer govore o čudesima, a ne 
što bi dokazano bilo, da ne zaslužuju vjere. čak se mno- 
gi »uživljuju« u lik Isusov time, što u nj projiciraju svoj 
ideal. Krista prikazuju po svom ukusu (O. Pfleiderer). 


RENAN 


Protiv mogućnosti čudesa i nadnaravne objave bili 
su počevši od Celza svi deisti (ne priznavajući utjecaj 
Božji u svietu), bilo kao empiristi (Hobbes, Locke, Hu- 
me...), bilo racionalisti (Spinoza...), koji priznaju 
samo naravnu religiju. »Prirodna se stalnost ne da ču- 
dom probiti; to'je uvjerenje postalo sviešću novog svie- 
ta« (Strauss). Isus je, kaže Renan, »više podliegao ču- 
desima, kako ih je tražilo javno mišljenje, nego što ih 


je sam činio. čudo je obično djelo publike, a ne onoga, * 


kome se pripisuje... Isusova su čudesa bila nasilje, 
koje mu je nanio njegov viek.« A ipak znamo (iz evan- 
đelja), koliko se Isus pozivao na čudesa, napose na svoje 


uzkrsnuće. »Uzkrsnuće Isusovo čini središte središta, > 


srdce kršćanstva« (Strauss). Izvan svake je sumnje, da 
su Isusovi učenici vjerovali u njegovo uzkrsnuće. Njima 


je to bilo »baš tako izvjestno, kao i činjenica njegove - 


smrti, i to bijaše glavna stvar njihova navješćivanja« 
(Harnack). Zato se ta sigurnost ne može tumačiti iz 
orientalnih mita i starozavjetnih proročtva. Nije ni le- 
genda, nastala iz vjere u uzkrsnuće, činjenica praznoga 
groba, u koji je Isus bio položen (kako svjedoče evan- 

delja i židovi), pa se ta činjenica ne može tumačiti hi- 
potezom prividne smrti (nad kojom se Strauss zgraža), 
ni krađom učenika odnosno židova ili kako drugčije. I 
činjenica Isusovih ukazanja nakon uzkrsnuća ne da se 
valjana tumačiti halucinacijama i vizijama (Celzo, Re- 
nan...). Ali nije potrebito da ponavljamo poznate apo- 
logetske razprave, od kojih zavisi »iIsusovo mjesto u 
svjetskoj. poviesti«, kako kaže Renan (u 1. pogl. djela 
»Život Isusov«). On drži, da je mješavina jasnih pogleda 
i sanja, razočaranja i nade došla do izražaja u čovjeku, 
kome je »obća sviest dosudila naslov Sina Božjega — i 
to punim pravom, jer je potisnuo religiju napried za 
korak, s kojim se nijedan drugi ne može, a vjerojatno 
ne će ni moći nikad prispodobiti«. Isus je po Renanu 
plod poviestne evolucije: židovski su svećenici imali 
»individualna nadahnuća«; u svakom su plemenu »vi- 
dovnjaci« navieštali židovsko carstvo čitavog svieta; 
Zakonik (Thora) dobiva socialno-moralni značaj, a 
odatle se u narodu stvara Sviest, da će doći carstvo 
Božje, univergalna moralna ustanova: Izrael ima mo- 
ralnu misiju svieta, postaje »narod Božji«, ugovorom 
vezan s Bogom; religija je među židovima postala veza 
iznad domovine i rodbinstva, s uvjerenjem, da je to 
jedina, prava religija, kakve nemaju nežidovi; knjiga 
Danielova ocrtava mesianizam: osjećalo se »približava- 
nje nečega nepoznatoga«. Prikazujući »bitni značaj Isu- 
sova djela« kaže (u zadnjem poglavlju), da Isus nije 
naučavao vjerske istine (dogme), i prema tome ne po- 
stoji naučavajuća crkva. On je propoviedao vjeru u ne- 
vwesko carstvo — i tko ima tu vjeru, njegov je učenik, 
kršćanin. »Kršćanstvo« je sinonim vjere (religije) uobće, 
jer je »Isus utemeljio u čovječanstvu vjeru, kao što je 
Sokrat u njemu utemeljio filozofiju, kao što je Aristo- 


tel utemeljio znanost«. Sredovječna je skolastika pro- 


glasila Aristotela jedinim učiteljem znanosti, a ipak ga 
je izkrivila: »da je Aristotel prisustvovao razpravama 
ove škole, zabacio bi njezinu nauku... pljeskao bi oni- 
ma, koji su joj protuslovili. Isto tako, da se Isus vrati 
među nas, priznao bi svojim učenicima ne one, koji 
misle, da su ga čitava obuhvatili u nekoliko fraza ka- 
tekizma, nego one, koji nastavljaju njegovo djelo... U 

tom smo smislu kršćani i onda, kad se gotovo u svim 
točkama odjeljujemo od kršćanske predaje, koja je ži- 
vjela prije nas«. Isusa možemo nazvati božanskim uto- 
liko, što je »svoj rod najviše pomakao prema božanstve- 
nosti«. židovi su u ono doba davali stanovitim ljudima 
božanske atribute. Isus se nije smatrao Sinom Božjim 
u smislu kasnije teoložke nauke. čudesa su plod »pučke 
psihologije«. I tako dalje. (Možda je istina, kako tvrdi 
Dumas Mlađi, da je Renan dobio od Rotschilda milijun 
franaka za to djelo. Lakše bi se dala ustanoviti istini- 
tost Nietzscheove izjave: »Herr Renan, dieser Hanswurst 
in psychologicis«.) 


“ Kritičkom je iztraživanju nametnut zadatak, da 
utvrdi neosnovanost takva prikazivanja, koje može psi- 
holožki snažno djelovati na neupućena čitaoca, koji je 
sklon »naravnom« tumačenju Isusove pojave, kako sam 
bio i ja. Izerpna reprodukcija slike Isusove po Renanu 
iznesena je ovdje zato, jer je ta slika bila za mene 
uvjerljiva tako dugo, dok nisam, njome ponukan, tra- 
žio i napokon pronašao nadnaravno svietlo, u kome se 
istinski prikazuje i njegov poviestni lik, 


Na Renanovoj: (naturalističkoj) slici izgubio se Krist 
nadnaravni objavitelj. Na njoj se ne vidi onaj poslanik, 
koga Bog šalje ljudima, da im saobći darovanje nadna- 
ravne svrhe, i da ih uputi u ostvarenje te svrhe, i da im 
dade sredstva za to ostvarenje (polučenje). A zašto 
mora na Isusovoj slici biti to obilježje, da je on ostva- 
ritelj naše nadnaravne svrhe, da nam nosi dobra, na 
kojima počiva oživotvorba te svrhe? Zar mi držimo, da 
je Isus objavitelj ili saobćitelj nadnaravnog svrhodav- 
stva zato, što svojim razumom ne možemo znati, da li 


nam je Bog doista dao nadnaravnu svrhu, ako nam on 
to ne saobći po svome poslaniku, dakle nadnaravno? 


Zar mi ovako argumentiramo: znati, da je Bog dao 
nadnaravnu svrhu, ne možemo bez nadnaravne objave, 


ona je bezuvjetno potrebita (fizički nuždna), da budemo 


obaviešteni o nadnaravnoj svrsi — i zato je Isus po- 
viestno faktički objavitelj? Nipošto; to nije bila naša 
argumentacija. Mi iz nuždnosti objave ne izvodimo nje- 
zinu faktičnost (kako misli Sabatier). Ako je Bog na- 

mienio ljudima nadnaravnu svrhu, to im je dakako 
morao saobćiti, i to nadnaravnim saobćenjem (obja- 
vom): naravno (razumski) možemo doduše znati za na- 
ravnu svrhu života, ali ne za nadnaravnu. Jest, nad- 
naravna je objava bezuvjetno nuždna, — ali samo uz 
predpostavku, da nadnaravna svrha postoji, a da li ona 
de facta postoji, da li je Bog uistinu čovjeku odredio 
posjedovanje nadnaravne svrhe, toga ne znamo bez 
objave; tek iz poviestne objave doznajemo za takvu 
svrhu. Objava je nuždna u životnom sistemu nadna- 
ravne svrhe, ali ta nam nuždnost ništa ne kazuje, da li 
poviestno postoji objavitelj. To nam mora biti oddru- 
gud poznato, t. j. objavitelj se mora legitimirati, kad 
nam kaže, da je od Boga poslan kao objavitelj nadna- 
ravne svrhe. Mi to dakle ne izvodimo odatle, što se za 
upoznavanje nadnaravne svrhe bezuvjetno (nuždno) 
traži objava; da je Krist objavitelj, izvodimo iz poviest- 
nih dokazala (čudesima potvrđene njegove izjave). Sa- 
svim je nešto drugo nuždna veza između nadnaravne 
svrhe i objave, a drugo je, da li objava poviestno po- 
stoji. Kako smo dakle mi argumentirali? Uzeli smo u 
obzir ljubav Božju, kojoj pristaje (dolikuje, odgovara, 
primjereno je), da čovjeku dade životnu svrhu, na koju 
on ne može reflektirati po svojoj razumnoj naravi, te je 
samo u mogućnosti, da je primi. Gledeći na ljubav 
Božju, čovjek može željeti i očekivati ono, što mu ni- 
kako nije poznato po razumu, osim koliko znade, da bi 
mu Bog to mogao milostivo podieliti. U ljubavi Božjoj 
gledamo razlog za darovanje nadnaravne svrhe, koja 
nadilazi svako dobro. To bi trebalo stoput podertati i 
naglasiti, da razumijemo naš stav prema poviestnom 
Kristu. Jer pod viđom ljubavi Boga kao darovatelja 
nadnaravne svrhe, za kojom čeznemo, koliko znademo, 
da bi odgovaralo Božjoj ljubavi, kad bi nam je htio po- 
dieliti, mi stupamo pred pojavu Isusovu i kažemo: »Do- 
bro nam došao, ako si ti onaj, koji nam nosiš tu svrhu! 
Jesi li ti taj? Tvrdiš, da jesi, i to si dokazao. Ne treba 
nam većih dokaza. Glavno je, da nam nosiš sreću nedo- 
kučivu. Očekivali smo to od Boga, tu smo ljubav naslu- 
ćivali i rado pristajemo na to, da si ti nosilac nadna- 
ravne sreće. Drugčije se to ne može dokazati, nego što 

si ti dokazao, pa šta da sumnjamo dalje o tvom poslan- 
štvu, kad nam objavljuješ najveće dobro. Ne treba puno 
legitimacije onome, koji je takav dobročinitelj.« 


To, evo, ne može reći Renan ni svi naturalisti, koji 
ne misle na nadnaravnu svrhu. A mi baš na to mislimo 
— ne na temelju Isusove objave, po kojoj vjerujemo sa 
stopostotnom sigurnošću, da nam Bog daje nadnaravnu 
svrhu, nego mi na tu svrhu mislimo kao na Božjoj lju- 
bavi doličan dar, na koji smo mislili i prije, nego smo 
(iz poviestnih dokaza) doznali, da to Isus objavljuje. 
Razlika je između nas i naturalista u tome, što mi naj- 
radostnije očekujemo Božjeg objavitelja — imajući u 
vidu Božju ljubav, darovateljicu nadnaravne svrhe, — 
pa zato i ne izmišljamo težkoće proti faktičnoj objavi 
Božjeg poslanika, kako to čine naturalisti, koji se ogra- 
ničuju na naravnu svrhu. Međutim, oni i s obzirom na 
naravnu svrhu ne uviđaju shodnost (moralnu potrebu) 
objave. A zar bi svi ljudi — nota bene, u poviestnom 
stanju svoje mizerije — mogli lako, bez potežkoće, ! 
k tome jasno i sa sigurnošću znati, da ima Boga, i zar 
bi mogli upoznati njegova svojstva, kao i to, da postoji 
izasmrtni život, i da postoji životna svrha na osnovu 
“moralnog zakona, kad ne bi bilo objave? Bez sumnje, 
razum je sposoban spoznati naravnu svrhu, ali faktično 
je to (s obzirom na zabludivost razuma i opakost volje) 
vrlo težko, i takva spoznaja ne bi bila savršena (uni- 
verzalna, jasna i izvjestna). Objava je dakle relativno 
potrebna zato, jer je moralno nemoguće samim razu- 
mom postići savršenu. spoznaju naravne svrhe (kad bi 
ona i postojala). 


Naturalisti drže, da je Isus dotjerao naravnu reli- 


giju — ne svojom nadnaravnom objavom, nego kao re- . 


ligijski filozof, kao što su Sokrat i Aristotel bili uteme- 
ljitelji filozofije i znanosti (po riečima Renana). Nisu 


Sokrat i Aristotel jedini predstavnici filozofije odnosno _ 


znanosti, pa tako ne bi ni Isus bio jedini utemeljitelj 
religije, a to znači, da njegova religija i nije nadna- 
ravna, ne predstavlja nadnaravnu svrhu, nego samo na- 
ravnu, na naravnom moralnom zakonu osnovanu. S 
autoritetom moralno snažnog čovjeka imao bi Isus po- 

ticati ljude na vršenje moralnog zakona, s neodređenim 
pojmom o carstvu Božjem. »Sin Božji« imao bi biti samo 
kao promicatelj religijski moralne sviesti. Ali to bi onda 
značilo, da Isus svoj autoritet ne oslanja na autoritet 
Božji, jer za to ne bi ničim bio ovlašten, pa stoga ne bi 
nitko bio ni obvezan, da mu se podvrgava. Zašto da slu- 
ša Isusovu nauku o carstvu Božjem, ako za opravdanost 
te nauke nema nikojeg drugog jamstva osim osobno 
moralnih kvaliteta Isusovih? Njegova nauka može biti 
sasvim indiferentna za čovjeka, koji se glede religije 
oslanja samo na svoj razum. Tako Isus uobće ne bi ni- 
šta značio za čovječanstvo, osim kao dobrovoljno oda- 
brani ideal onih pojedinaca, koji se zadovoljavaju ma- 
glovitim zanašanjem za carstvo Božje. Jer po Renanu 
Isus nije ni imao namjere, da ljude poučava o poseb- 
nim religijskim istinama, pa nije ni osnovao svoju 
crkvu; danas bi on bio na strani njezinih protivnika, 
kao što bi Aristotel bio proti skolasticima. A zar skola- 
stici baš nikada i nigdje ne zastupaju tekst Aristotelove 
nauke?! Nije li najnesavjestnija kritika, koja o poviest- 
nom Isusu govori bez ikojeg obzira na poviestna vrela!? 
Međutim, dalje ovamo ne spada apologetska kritika (izp. 
od novijih djela Felder, Goebel, Brunsmann.. .). Doista 
samo se o tome radi, koga bi Isus prizaao svojim učeni- 
cima — »da se vrati među nas«. Renan misli, da on 
»nastavlja Isusovo djelo« i da su na protivnoj strani 


»fraze«, ali znanstvena Kritika utvrđuje, da je točno 
obratno. 


NARAVNA I NADNARAVNA RELIGIJA 


i Renanova formula »il n'y a pas de surnaturel« daje 
obilježje »prosvjetiteljskoj« kristologiji sve do moder- 
nizma. »Nadnaravno« je odstranjeno iz pojave Krista 
— i iz kršćanstva. Krist nije objavitelj nadnaravne re- 
hgije niti je izvor nadnaravnih sredstava za polučiva- 
nje nadnaravne svrhe: nema objave ni milosti. Religija 
je plod razuma; to je teza (teoložkog) racionalizma. Po 
racionalističkom shvaćanju nema nadnaravne religije: 
postoji samo razumska ili naravna religija. Ali treba 

veoma pripaziti na ovaj izraz »naravna«; u racionali- 
zmu dobiva on sasvim drugčije značenje nego u nave- 
denoj našoj upotrebi. Mi smo naravnom religijom na- 
zvali odnos čovjeka prema Bogu, koliko se on osniva na 
činjenici, da je čovjek stvor Božji, odnosno da je Bog 
stvoritelj (uzročnik), i osim toga, da je Bog po narav- 
nom moralnom zakonu određena životna svrha. Reli- 
gija je odnos čovjekove ovisnosti o Bogu kao uzroku i 
svrsi. U definiciji religije polazimo od eksistencije Boga 
1 od njegovih (realnih) osobina: tvorni uzrok i svrha. 
čovjek je eksistencialno sam po sebi ništa, eksistenci- 
alno je sasvim ovisan o Bogu; osim toga, ovisan je o 
njemu i u svima svojim voljno-svršnim činima, ovisan 
je utoliko, što je obvezan polučivati svoju konačnu svrhu 
u:Bogu. Tu uzročnu i svršnu ovisnost (svoju proizvede- 
nost i svršnu određenost) može čovjek razmišljanjem 
uviđati, razumski spoznati. 

»Objektivnom« religijom možemo nazvati: 1. odnos 
ovisnosti sam za sebe uzet, koliko je stvarno eksisten- 
tan, i bez obzira, da li ga tko spoznaje; zatim 2. one 
istine, koje su razumski spoznatljive o tome odnosu, (na 
pr. »Bog je osobno biće, različit od svieta, moralni za- 
konodavac, najviše dobro«), kao i dužnosti, koje proiz- 
laze iz tog odnosa. »Objektivnom« religijom možemo 
nazvati i same one dužnosti, koje imamo prema Bogu; 
u širem značenju obuhvata religija sve moralne dužno- 
sti. Odnos ovisnosti je zapravo stvarna predpostavka ill 
osnovica (temelj) religije, ali se i sam taj odnos može 
nazvati objektivnom religijom. Zapravo je to skup isti- 
na i dužnosti, koje izviru u takvom odnosu. Shvaćati te 
istine i vršiti dužnosti (sve, napose prema Bogu), znači 
imati »subjektivnu« religiju (religioznost). Svi ljudi ne 
djeluju religiozno (ne shvaćaju i ne vrše dužnosti) na 
jednaki način. Kojim god predikatima određivali božan- 
stvo, svi ljudi naziru u njemu nešto najveće, najviše, 
najuzvišenije — i baš ta osobitost pobuđuje na vršenje 
dužnosti poštivanja, služenja božanstvu. Izpravna, pra- 
va ili savršena je religija onda, kad je u njoj sasvim 
izpravno shvaćanje Boga i tome primjerena voljna pre- 
danost. Kao što samu razumno-voljnu djelatnost, tako 
možemo nazvati subjektivnom religijom i krepost ove 

djelatnosti: spremnost predano služiti Bogu. U jednom 
i drugom (objektivnom. i subjektivnom) smislu religija 
je »naravna« (ukoliko je prava): 1. zato, jer se odnos 
ovisnosti osniva na ljudskoj i Božjoj naravi, 2. zato, jer 
istine i dužnosti, koje se temelje na tom odnosu, može- 
mo spoznati po naravnoj sposobnosti, razumu. Nije da- 
kle »naravna« religija istovjetna s »razumom« — ako 
razum uzmemo sam za sebe, bez realnog odnosa ovisno- 
sti o Bogu. Netko bi mogao — a to baš čine racionalisti! 
— smatrati sam razum izvorom istine i dužnosti, ne 
predpostavivši pritom realni odnos ljudske naravi s Bo- 
gom uzročnikom i svrhom. Tu je onda bitna razlika iz- 
među našeg (objektivno teističkog) i racionalističkog 
definiranja »naravne« religije: dok mi razum smatramo 
ovisnim o odnosu (čovjeka prema Bogu), koji postoji 
neovisno o tome, da li ga koji razum priznaje, raciona- 
listi polaze od razuma i u njemu subjektiviraju religiju 
— ito ne samo naravnu, nego i nadnaravnu. Zapravo 
nadnaravne ne priznaju, t. j. ne priznaju, da bi Bog 
objavio (po Kristu) religiju, koja je iznad naravne (dok 
je ova u nadnaravnoj uključena), nego i Kristovu reli- 
giju svode na razum, smatraju Krista nosiocem naravne 
religije. čak, 

Problem naravne i nadnaravne religije, i to baš u 
vezi s poviestnom osobom Kristovom, leži u središtu re- 
ligijsko-filozofijske i  kulturno-poviestne problematike 
unatrag dvjesta godina. Tko nije u taj problem upućen, 
ne može razumjeti filozofijsko-poviestni razvoj, kojim 
ie prošla filozofija kulture (života) u posljednja dva 
stoljeća, napose iza Hegela. Nije to dakle samo problem 
teologije, nego upravo filozofije — i na tom se proble- 
mu otvara najdalekosežnija sinteza između filozofije i 
kulturno-poviestne orientacije o značenju Krista odno- 
sno kršćanstva. Po hegelovskoj koncepciji (kod Straus- 
sa) imalo bi bogočovječtvo pripadati — ne Isusu Kristu, 
jednoj poviestnoj osobi, nego svemu čovječanstvu. Shva- 
ćeno racionalističko-panteistički, čevječanstvo je utje- 
lovljenje božanstva, majka mu je vidljiva priroda, a ne- 
vidljivi je otac absolutni duh, koji u čovječanstvu biva 
sebesvjestit, u čovječanstvu se rađa i uzkrisuje. Isukrst 
je samo jedan odraz toga bogočovječanskog procesa, koji 


131 


dobiva oblik religije ili razumskog (filozofijskog) shva- 
ćanja o životu čovječanstva. Krist nije sebe ni smatrao 
nečim drugim nego onim, što je ležalo u duhu njegova 
doba i okoline: moralnim. borcem za židovsko oslobođe- 
nje od Rimljana. Pomalo je ljude obmanjivao, po Rei- 
marusu, bio je najveći moralni ideal, po Straussu, Re- 
nanu i drugima, — a po svima bijaše »prosvjetitelj« na- 
ravne religije, nipošto Božji poslanik s nadnaravnom 
religijom. Da li jest tako ili nije, ima ustanoviti poviest- 
na kritika, koja se tako nadovezuje na filozofijski pro- 
blem naravne i nadnaravne religije. 

IV. DIO 


FILOZOFIJA I KRŠĆANSKA RELIGIJA 


Na prielazu u ovo stoljeće stala se s katoličke stra- 
ne snažno razvijati biblicistička literatura, za koju sam 
se živo zanimao u Rimu od g. 1907.—1910. (a to sam i 
nastavio nakon povratka iz Rima, kad sam godimice 


pohađao inozemne knjižnice). 


Ima li to veze sa filozofijom? 

U filozofiji sam se probijao do glavnog uporišta, do 
spoznaje o Bogu. Sigurnost o Bogu postala mi je temelj- 
nom orientacijom. U svietlu te sigurnosti bijaše mi Ta- 
zumljiv etički smisao života. Bog je čovjeku odredio 
svrhu na osnovu ćudorednog zakona. Osobna povezanost 
s Bogom (religija) ima ćudoredno značenje; u tom je 
okviru smislena smjernica našeg života. Tu sam spo- 
znaju znao filozofijski obrazlagati (po teodiceji i etici). 
Na tome je bio slomljen moj nekadašnji ateizam. Ali na 
dnu sam duše osjećao, da time nije riešen sav problem 
o religijskom smislu života. Već sam bivao izmoren od 
mnogih knjiga, napose kad sam se u apologetskoj i bi- 
blicističkoj literaturi stao gubiti kao u prašumi. Uviđao 
sam, da kršćanstvo nije bez veze s filozofijom, kao što 
ni sa životom, koji je glavni predmet i cilj filozofira- 
nja. Samo se cum grano salis može tvrditi, da se sre- 
dovječna filozofija uglavnom bavila problemom Boga, i 
to s gledišta kršćanske teologije, dok se zanimanje no- 
vovječne filozofije priklonilo antropologijskoj proble- 
matici. Iz poviesti sredovječne filozofije znademo, da je 
»čovjek« bio predmetom filozofiranja — ne samo u reli- 


133 


gijskom aspektu, nego napose u spoznajnoteoretskom 
(noetičkom). Problem Boga bio je oduviek eminentan 
predmet filozofiranja, pa je tako i kod Kanta, unatoč 
tome, ili, točnije, baš zato, što je i sva njegova nauka 0 
spoznaji (Kritika čistog uma«) prožeta intencijom 
ustanoviti nespoznatljivost Boga (uobće nemogućnost 
metafizičke spoznaje), dok je praktičnoj filozofiji upra- 
vo namienio zadatak utvrditi »vjeru« u metafizičke ide- 
je. U tom se pravcu kreće i novokantovska filozofija. 
Nietzscheova negacija svake metafizike (kako to i da- 
nas zastupa na pr. Alfred Baumler) i svi drugi antro- 
pologijski smjerovi ne mogu služiti protudokazom činje- 
nici filozofiranja o Bogu, — jer i svojim negativnim 
stavom zastupaju takvo filozofiranje. Scheler razpravlja 
o »božanstvenom izvoru života«, o svjetskom praosnovu, 
koji se očituje u duhovnom bivstvu čovjeka. Proces pro- 
duhovljenja u čovjeku ujedno je »sebedeificiranje« ideje 
božanstva — i ne treba spasitelja izvana. Zajedničko 
uzbiljavanje Boga i čovjeka čini smisao života; spas 
duše. Bit čovjeka, njegova duhovnost je »prozor« prema 
Absolutnom. Antropologija postaje metafizička na pita- 
nju o eksistencialnoj ukorienjenosti čovjekova duha. 
Scheler zastupa evolucionistički panteizam ... Nisu li te 
misli u izravnoj vezi s kršćanskom ideologijom?! 

Ne samo teorija kršćanstva, Koliko se oslanja na 
filozofiju, nego i sam život; upravo pod vidom smisle- 
mosti, potiče filozofa na upoznavanje kršćanske religije. 
Nije li život neugasiva čežnja za srećom? Nije li izpu- 
njen bolima? Nije li čovjek stjecište tmine i zla, kao 1 
stremljenja prema svietlim stranama duhovnog usavr- 
šenja? Nije li u njemu bezumlje i surovost zvjerstva, 
kao i izvor istine i ljubavi k Bogu? Zar kršćanska reli- 
gija ne zahvata u njegovo ćudoredno oblikovanje? Ako 
je kršćanstvo istinita religija, nije li tek onda podpuno 
odgovoreno na pitanje o religijskom smislu života? 
Kršćanstvo je tu, ono postoji kao činilac života, pa nije 
li problem njegova obstanka i opravdanosti povezan 
s pitanjem o smislu života? 

Tim je pitanjem moje filozofiranje bilo stavljeno na 
novi put iztraživanja — i upravo tu mi se ukazao most 
od filozofije prema kršćanskoj religiji. Kako? 

Polazeći poviestnim putem prema kršćanstvu, na- 
ilazio sam na zapreke, gdje je skepsa postajala sve du- 
blja. Razmatrao sam kršćanstvo u okviru religijske po- 
viesti i sve većma sam postajao sklon smatrati kršćan- 
sku religiju sinkretističkom pojavom. iztočnjačkih mito- 
logija i religija. Mnogi izrazi, . frazeologija, simbolika 
(na pr. ribe, drveta), obredi (na pr. kod krsta sol, ulje, 
duhanje, pljuvačka), sakramenti (krst kao duhovni pre- 
porod, božanska gostba), etika (slična budhističkoj i 
stoičkoj askezi), ideja spasenja, analogije u životu spa- 
sitelja (Krista i Budhe), čudesno rođenje, utjelovljenje 
Boga, smrt i uzkrsnuće, Trojstvo, aleksandrinski »logos« 
— sve je to doduše imalo specifično kršćansko obilježje, 
ali tragovi sumnje nisu izčeznuli. Nije li ipak sadržina 
kršćanskog vjerovanja potekla od heterogenih eleme- 
nata? Je li Biblija poviestni dokumenat? Crkva je sma- 
tra izvorom: Božje objave; u biblijskom je tekstu »na- 
dahnuta« istina. Ali i na tome području nastaju raz- 
prave među katoličkim eksegetima i biblicistima (šio 
sam u ono doba također doznao). Pitao sam se: »Mogu 
li još uobće kršćanski moliti, na pr. Anđeo Gospodnji 
naviestio Mariji, i ona začela po Duhu Svetom?« Je li 
uistinu tako? Autoritet Crkve mi to jamči kao objavljen 
nauk, a taj je autoritet od Krista, a njegov je autoritet 
zajamčen Božjom potvrdom (čudesima...), — a ta je 
potvrda poviestni događaj. Da li je tako? Pitanja su bila 
mnogo jasnija nego odgovori. Obći potop, žena s drve- 
tom i zmijom, grieh praroditelja, simbolika uzašašća... 
sve su te misli zasjenjivale jasnoću i sigurnost odgo- 
vora. Ne bi li se poviestna sigurnost kršćanstva dala 
svesti na takav temelj, koji bi bio najpristupačniji i po 
kome bi sva pitanja o kršćanstvu dobila razumljiv odgo- 
vor? Taj mi je ideal izpunjao dušu, pa i danas držim, 
da sam ga onda bio dostigao. Svakako je rješenje toga 
problema za mene značilo konačnu prekretnicu za čitav 
dalji moj život; — u tome sam rješenju našao konačno 
spokojstvo duše. Kako mi se je to odkrilo? 

LJUBAV BOGA ZA NAŠU NADNARAVNU 
SREĆU — IZVOR KRŠĆANSKE RELIGIJE 


Držao sam, da se poviestnim putem ne može usvo- 
jiti kršćanska religija tako, te bi bila izključena svaka 
sumnja. Ipak, i u tu sam predpostavku posumnjao. Na 
osnovu čega tako držim? Ima doduše na tom putu mno- 
go potežkoća, prigovora i pitanja, ali zar nije tako i u 
filozofiji, kad dokazujemo obstojnost Božju? Pa ipak u 
filozofiji su sve i dugotrajne sumnje završile sigurnom 
spoznajom istine. Možda bi i poviestnu kritiku trebalo 
još dublje 1 svestranije izučavati. No bio sam na čistu, 
da je razlika između filozofskog sumnjanja i poviestno- 
kritičkog: dok tamo mogu doći do sigurnosti samim 
umovanjem, ovdje mi potamnjuju vidik poviestne ne- 
poznanice. Predpostavit ću dakle barem ovo: povlestna 
slika o podrietlu kršćanstva nije tako jasna, očita, si- 
gurna, kako je osigurana spoznaja o Bogu. Ne bi li se od 
te spoznaje dao izraditi most do kršćanstva? To je bilo 
»sudbonosno« pitanje. Poviestnu sam sliku kršćanstva 
prekrio; — što mi onda preostaje? Ideja kršćanstva, 
smisao kršćanske religije, njezino značenje za život. 
Koja je bit kršćanstva? Nadnaravna religija. Da li po- 
stoji samo naravna religija, ili osim nje »mora« biti i 
nadnaravna ili objavljena religija? Zapravo ne »osim 
nje«, nego samo nadnaravna, jer čim predpostavimo, da 
bi Bog ljudima objavio religiju iznad onoga, što ljudi 
po svome razumu (»naravno«) bivaju religiozni, onda 
već ne postoje uporedo dvie religije, nego je samo ob- 
javljena, koja sadržaje i naravnu religiju. Dakle: mo- 
žemo li (na temelju nečega) tvrditi, da je Bog dao lju- 
dima nadnaravnu religiju? Poviestni smo temelj takve 
tvrdnje izključili, preostaje samo naravna religija kao 
polazište našeg traženja nadnaravne religije. Naravna 
postoji izvan svake sumnje. Uočimo njezin životni smi- 
sao: ljudi su od naravi religiozni, koliko imadu razumnu 
sposobnost spoznati Boga, napose kao moralnog zakono- 
davca, koji je ljuđima odredio životnu svrhu, ostvarivu 
dobrim djelima, te koliko oni takva djela vrše, izpunja- 

jući time volju Božju, i koliko su svom dušom upravljeni 
prema Bogu kao konačnoj svrsi ili najvišem dobru ži- 
vota. Ta duševna povezanost s Bogom čini naravnu re- 
ligiju. Proniknemo li još dublje u taj odnos čovjeka 
prema Bogu, uočit ćemo neke važne istine. čim je si- 
gurno, da je Bog naša životna svrha, jednako je sigurno, 
da postoji izasmrtni život. Zašto? To nam jamče Božja 
svojstva: umnost i pravednost. Kako? Bog je stvorio 
čovjeka i znade, kakvu mu je narav dao: čovjek od na- 
ravi teži za srećom. U razumnoj je naravi usađen i mo- 
ralni zakon, kojim je čovjeku određeno, da sreću ne 
traži izvan moralne dobrote; ona ga veže na polučivanje 
sreće u voljnoj zajednici s Bogom. U polučenju ove 
životne svrhe sastoji se religijski smisao života. Je li 
taj smisao postignut za: ovozemnog života? Ili ostvari- 
vost sreće uobće ne postoji, ili postoji izasmrtni život. 
S tom istinom u umu Božjem spojimo pravednost, kojom 
Bog mora sankcionirati razliku između dobre i zle ljud- 
ske volje. Priznavanje moralnog zakona odpada, kad ne 
bi iza smrti postojala mogućnost oživotvorbe najvišeg 
dobra, kome za volju čovjek mora odustati od zlih čina 
(po kojima bi se inače smatrao sretnim). A u čemu se 
sastoji oživotvorba najvišeg dobra? Dok naš odnos pre- 
ma Bogu motrimo u naravnom redu, s gledišta razumne 
naše naravi, ne preostaje nam drugo, nego očekivati u 
izasmrtnom životu razumnu, t. j. posrednu spoznaju 
Boga, i na osnovu toga. voljno ujedinjenje s Bogom. U 
tome bi imala biti sva naša sreća. 

Tu mi je zastala promatralačka misao s plahim 
upitom: Zar je to sve? Zar najviša vriednost života 
ostaje zauviek ograničena na tako nesavršenu našu spo- 
znajnu sposobnost? Jest, predmet je najuzvišeniji, Bog 
je doista najviši izvor dobra, i ništa ne može blažen- 
stvom izpuniti ljudski duh osim spoznajno-voljnog uži- 
vanja Boga. Ali sposobnost našeg uživanja je veoma 
ograničena, nesavršena, sa sviešću, da bi moguće bilo 
i neuporedivo više uživanja s obzirom na neizerpljivi 
izvor svakog dobra u Bogu. Ta sviest rađa tjeskobnim 


uviđanjem, da se ljubav Božja prema čovjeku ograničila 

na razumnu narav, kojom tek posredno upoznajemo 
Boga (preko stvorenog svieta i posredovanjem moralnog 
zakona). Ljubav Božja prema čovjeku! Spomenuta su 
bila dva svojstva, mudrost i pravednost, sada ljubav: 
Božja ljubav čovjeku daje najvišu sposobnost duhovne 
naravi, sposobnost ujedinjenja s Bogom, pobožanstve- 
njenja. Ta je ljubav stvorila čovjeka, odredila mu ze- 
mialjski put moralne priprave za izasmrtni život, gdje 
će sva zla odpasti, i gdje će čovjek ljubiti Boga. Ali slabo 
ljubiti i po tom slabo biti sretan, jer će ga zauviek slabo 
spoznavati, — tek posredno, a ne neposredno (intui- 
tivno) ili »gledanjem u lice«. Zašto nije Bog više ljubio 
čovjeka? Je li to mogao? Svakako, jer čovjek po du- 
hovnoj svojoj naravi može biti uzdignut na stepen ne- 
posrednog shvaćanja Boga. Može, a ne mora, jer ga po 
spoju duha s tielom, dakle po njegovu naravnom ustroj- 
stvu pripada posredno shvaćanje, putem izkustva. AJi 
zar nije Božjoj ljubavi konvenientno, s njom u skladu, 
da čovjeku dade sve, što se najviše može njemu dati: 
nadnaravnu svrhu, nadnaravno uživanje u izasmrtnom 
životu neposrednog spoznanja i u njemu osnovane lju- 
bavi?! Nije li u neograničenoj ljubavi Božjoj pobuda ili 
razlog, da dobrohotno (iz »milosti«) dade čovjeku mo- 
gućnost oživotvorbe i takve nadnaravne svrhe? 
Odgovoriti »ne« — nisam mogao. Da li to itko može, 
ako znade što znači ljubav u Bogu? Bog hoće svako do- 
bro čovjeku, ne stavljajući mu nikoje zapreke, bez ogra- 
ničenja, bez ikojeg uzkraćivanja u granicama mogućno- 
sti. A te granice kod čovjeka nisu stegnute na posrednu 
sposobnost spoznanja, kojim čovjek shvaća Boga preko 
drugih predmeta. Doduše, čovjek nema te sposobnosti, 
da bi sam po sebi i polučivao nadnaravnu svrhu, ali Bog 
bi mogao »pomoći« čovjeku nadnaravnim osposoblje- 
njem, mogao bi mu dati nadnaravnu »milost«, kojom bi 
se uzdigao u nadnaravno svršni red života. Sve je to 
moguće, — a da li i jest uistinu tako? Ljubav Božja od- 
govara mi: Jest, tako je uistinu. Neka bude čovjeku 
nadnaravna svrha! 
Nikada ne ću zaboraviti najsretnijega dana u svom 
- životu, kad mi se taj uzklik vinuo iz duše, izpunjene 

plamenom harnošću za dovršene muke mnogogodišnjih 
sumnja. Odkrila mi se ljubav Božja i u njoj usidrena 
sigurnost, da je svakom čovjeku namienjena mogućnost 
nadnaravne sreće u životu, kome ni iza smrti nema 
kraja. Dopuštam, da taj doživljaj nije bio samo plod 10- 
gike, i zato će se to odkriće činiti nekome »subjektiv- 
nim«, ali i to nije saavim tako. Jer temelj, na kome se 
misao uzdizala, bijaše sigurna spoznaja o Bogu, o nje- 
govoj ljubavi, u odnosu prema pitanju naše podpune 
sreće, bez ograničenja na sadašnju narav. Odtuda mi se 
ukazala naravna religija nedostatnom, očitovala mi se 
»potreba« nadnaravne religije, veze s Bogom pod vidom 
nadnaravne svrhe života. 


A sad je i sve drugo postalo jasno. Razumio sam 
smisao kršćanstva. Ono je objavljena religija. Bog je 
naime morao nekako objaviti čovjeku, da mu je namie- 
njena nadnaravna svrha, U ljubavi, u kojoj izvire daro- 
vanje nadnaravne svrhe, uključena je -potreba objave 
— i kao što sam siguran, da postoji ta svrha, jednako 
sam siguran, da ju je Bog ljudima objavio. Sad više ne 
trebam: stekao sam toliko sigurnosti, da nakon toga 
mogu smireno pogledati u poviest roda. ljudskoga, ne 
bih li uočia znakove Božjeg objavljenja. Nisam više ob- 
terećen nikakvim sumnjama, što više, toliko sam sigu- 
ran, da ću u povjesti naići na činjenicu Božje objave, 
te mi je u tu svrhu dovoljna »relativna« sigurnost: po- 
redim li različite poviestne oblike religija, dosta mi je 
imati toliko kriterija, da između njih bez osobitih potež- 
koća uočim pravu objavljenu religiju. Doduše, Bog se 
trebao objaviti već prvom čć6vjeku, da nitko od svih 
ljudi ne bude prikraćen, a do prvog čovjeka ne dopire 
poviestna spoznaja. Ali, odkrijem li poviestno sigurnu 


. objavu, jamačno će mi ona objasniti i to pitanje. 

OSNIVAČ KRŠĆANSTVA 


Sad smo, evo, na poviestnom, tlu, gdje se susrećemo 
i s Isusom Kristom, osnivačem kršćanstva. Je li po nje- 
mu objavljena religija? Dovoljan mi je bio samo jedan 
kriterij: da li je u Kristovoj religiji sve ono, što sam 
gore naveo o ljubavi Božjoj i o nadnaravnoj svrsi života? 
Jest, tu je sve — i nigdje drugdje nije kao u kršćanstvu 
sadržana ideja nadnaravne religije. Ono je dakle po- 
viestni njezin mosilac. Krist na križu znači povest 
bol Božje ljubavi. 

Je li to sad bila filozofija? 

Pitanje je, čini se, suvišno; jer predmet našeg pro- 
matranja bijaše problem o smislu života, a promatra- 
lački je organ bio razum, razmišljanje o Bogu, na dis- 
kurzivnoj podlozi osnovano zrenje odnošaja Božje lju- 
bavi prema čovjeku gledom na njegovu sposobnost za 
nadnaravnu sreću. Nazreli smo u ljubavi Božjoj razlog za 
podjeljenje takve sreće. U pitanju o načinu podjeljenja 
uočili smo potrebu nadnaravne objave (za razliku od 
naravne ili razumske objave Boga po stvorenom svietu). 
Mogli bismo ići i dalje u našem analitičkom promatra- 
nju: nije li moguć takav način objave, da dotični čovjek, 
koji će ju ljudima saobćiti, bude ujedno onaj, koji znade, 
da je ljudima zaista određena nadnaravna svrha, a to 
znade samo Bog, — dakle da u objavitelju bude ujedi- 
njen čovjek i Bog, da bude utjelovljeni Bog, njegovo 
Znanje (»logos«)? Tako nam se ideja Bogočovjeka uka- 
zuje i bez poviestne stvarnosti, samo što tu ideju tek 
kao mogućnost izvodimo iz potrebe nadnaravnog saob- 
ćenja ili objavljenja o Božjoj odluci, kojom je iz ljubavi 
određena ljudima nadnaravna svrha. A do te odluke, 
koliko ona odgovara ljubavi Božjoj, doprli smo umo- 
vanjem s osvrtom na naravnu religiju, odnosno naravnu 
svrhu života. Dotuda je filozofiranje, a poviestnim putem 
zakoračuje teolog, da bi iztražio, ima li de facto u po- 
viesti nekoga, tko se legitimirao kao objavitelj. Kao 
putokaz (kriterij), koji može poslužiti u tome traženju 
i dovesti do pozitivnog rezultata, bijaše nam pitanje: 
Gdje se u poviesti najjasnije očituje ljubav Božja, upra- 

VO s obzirom na davanje nadnaravne svrhe? Tim pita- 
njem rukovođeni prilazimo pojavi Isusa Krista. Ne treba 
da puno o njemu znademo: Ako je istina, da je on na 
križu bio razpet i da je u najtežim mukama izdahnuo 
iz ljubavi za čovječanstvo, s izričitom namjerom, da 
svim ljudima omogući polučenje nadnaravne svrhe, i da 
se u to ime legitimirao kao objavitelj, — nije li time 
dovoljno utvrđena naša vjera u Krista? Zar ne bi na 
Boga pala krivnja i odgovornost, kad bi ljudi uza sve to 
bili u zabludi? A zar onda smijemo predpostavljati, da 
je svršetak svih muka neizmjerne ljubavi u — grobu?! 
Ili neizmjerna ljubav mora pobiediti i sam grob, uzkrs- 
nuti na neprolazni život, — ili mi svi moramo poluditi, 
da tako svrši sva naša tlapnja za božanskim smislom 
života. Jer ako smo svi mi normalni, koji preziremo opa- 
čine, tlačenja, zvjerstva, sve nepravde, i koji tražimo 
i očekujemo bar približno ostvarenje savršenog čovjeka, 
da bude pravedan, čestit, pošten, i da teži za najvišim 
duhovnim vrednotama, pa ako su one ipak neostvarive, 
i sve je to samoobmana, onda nismo normalni mi, nego 
oni, koji su pogazili čovječanstvo i sve ideale, u kojima 
je oplemenjeni čovjek dosad tražio nepresahli izvor 
sreće. Ili nakazni, bezsmisleni život — ili vjernik Kri- 
stov. Na toj se alternativi odlučuje o vječnosti. 


KRŠĆANSKA ANTROPOLOGIJA 


Ukratko je time bila zacrtana kršćanska antropolo- 
gija po svome najdubljem filozofijskom opravdanju. Ona 
je stoga filozofijska antropologija. Problem kršćanstva 
rješavan je bio na osnovici filozofije, koliko se to rješa- 
vanje neposredno oslanjalo na teističku (religijsku) an- 
tropologiju u okviru teodiceje i etike. Naše je izhodište 
bilo priznavanje Boga Svrhodavca i s tim u vezi moral- 
nog Zakonodavca, i to na temelju naše razumne naravi. 
To priznanje, u kome se sastoji stajalište (nazor) teis- 
tičke etike, neosporno pripada području filozofijske an- 
tropologije, ne samo iz poviestnih razloga (jer bi bez 
nje trebalo odstraniti iz filozofijske povjestnice nebro- 

jene umnike od Aristotela do danas), nego i po izpravno 
shvaćenom zadatku filozofiranja, koje ne smije prela- 
ziti preko ikojeg problema, što ga iznosi život u naj- 
dubljim svojim osnovima. Odtuda, što na pr. Nicolai 
Hartmann ili Spranger ili koji god suvremeni filozof 
izrađuje sustavnu antropologiju bez ikojeg obzira na 
Boga (prema aristotelovsko-skolastičkoj definiciji, kao 
samodsebno ili absolutno eksistentnog, ekstramundanog 
i osobnog bića), ne bi izpravno bilo izvoditi, da antro- 
pologija kao takova, ne samo kako je u njihovim susta- 
vima, ne treba uobće uzimati u obzir problem Boga, ili 
da to de facto ne čini. Da se nikoja antropologija ne 
može sustavno postaviti bez priznavanja Boga, to dakako 
ne će nitko uztvrditi; svi antropoložki nazori nisu teis- 
tički. Ali pojedini filozof, i kad stanoviti nazor ne za- 
stupa, mora se na nj kritički osvrnuti, ako je on po- 
viestno živio i danas živi, i ako on predstavlja jedan od 
mogućih odgovora na pitanje, koje se ne može mimo- 
ilaziti u filozofijskom promatranju čovjeka. Stoga može 
pojedini sustav biti i manjkav. Osim toga, kad neki su- 
vremeni filozofi govore o religijskoj »ideji« ili »vred- 
noti«, a pri tom eliminiraju pitanje eksistencije Boga, 
može i to biti u ograničenju na uži aspekt (aksioložki, 
psiholožki, fenomenoložki), ali tim postupkom nije 
opravdano ograničavanje sveobuhvatnog zadatka filo- 
zofije. Teistička se antropologija, naravno, osniva pr- 
venstveno na noetičkoj problematici i u njezinu okviru 
na priznavanju realističke metafizike; bez tog: prizna- 
nja odpada i mogućnost metafizike o Bogu (teodiceje), 
a u suvremenoj se filozofiji taj protumetafizički stav 
uglavnom i svodi na noetičke prepostavke subjektivizma 
i idealizma. Ta je činjenica postala presudnom za moj 
dalji razvoj filozofiranja. Nakon stečenog uporišta u od- 
nosu prema nadnaravnoj religiji (kako se očituje u 
kršćanstvu) dalje je nastojanje išlo za sustavnim izgra- 
đivanjem noetike, 

Nije simbolika, nego sudbinska zbiljnost čovjeka, da 
ga zahvataju suprotne sile, na kojima se provodi život 
iskonske borbe između zla i dobra. U oslonu na obću po- 
viest, na poviest kulture i religije, na etnologiju i socio- 
logiju, možda će filozofija života u nepredvidivoj buduć- 

nosti moći dublje zagledati u tu borbu i odkriti tajno- 
vite putove u razvoju čovječanstva. Polazeći s toga gle- 
dišta, filozofijska će antropologija biti ponukana ogle- 
dati odraz religije u životu, njegove učinke u poviest- 
nom oblikovanju života. I kršćanska će religija tako 
doći pod aspekt filozofije o sukobu zlih i dobrih ten- 
dencija u čovjeku. Kako je kršćanstvo određivalo razvoj 
moralne dobrote u povjestnici svieta? Moralno-odgojno 
značenje kršćanstva bit će unutarnjim kriterijem nje- 
gove istinitosti (kao religije, određene Bogom, moralnim 
Zakonodavcem), kao što smo gore upoznali u idejnom 
sadržaju kršćanstva njegovo unutarnje opravdanje. 
Kršćanstvo je — toliko i danas već znade filozofija kul- 
ture— kroz dva tisućljeća opravdavalo svoj poviestni 
smisao stvarajući moralno savršenog čovjeka. Na kojoj 
bi moralnoj razini bilo današnje čovječanstvo, da krš- 
ćanstva uobće nije bilo? Koliko je ostvarenjem kršćan- 
skog ćudoređa bilo uvjetovano usrećivanje čovječan- 
stva?... Na takvim se pitanjima otvaraju novi pogledi 
g zadatci kulturno-filozofijske antropologije. 


BEZSMRTNOST DUŠE 


Izrazom. »antropologija« u filozofiji možemo nazvati 


.i obuhvatiti sav problemski kompleks o čovjeku, koliko 


on biva predmetom upravo filozofijskog zanimanja. što 
je čovjek sam po sebi, po bivstvenoj svojoj izgradnji 


. (konstituciji) i po svojim bitnim odnosima? Napose po 


uzročnom (kauzalnom) odnosu njegove eksistencije u 
pitanju o podrietlu života, te po svršnom (finalnom) 
odnosu u pitanju o najvišem cilju (svrsi) života. Koji 
je prvotni izvor života i koji je njegov konačni uvir? 
Koji su osnovi našeg života? Kako se pojedinačni životi 
odnose prema kozmičkoj cjelini? Da li je ljudski život 
samo proizvod tvarnog (materialnog) zbivanja? Je li 
čovjek samo živo tielo, u biti izjednačen sa životinjama, 
proviđen sama osjetilnim sposobnostima, prema kojima 
su specifična njegova obilježja — razum (mišljenje) i 
volja (htienje) — samo stupnjevna nadgradnja? Da li 

je osjetilno-sviestni život jedina duševna (psihička) 
strana čovjekova? Je li po tome sav duševni život zavi- 
san od tjelesnog (tvarnog) zbivanja? Kad bi sav sviest- 
ni život bio uvjetovan stanovitim organskim funkci- 
jama, njihovim bi prestankom ugasnuo i život. Je li 
uistinu tako kod čovjeka? Jestnim odgovorom izklju- 
čena je mogućnost izasmrtnog života. Ta je mogućnost 
uvjetovana duševnim ustrojstvom, koje nije ograničeno 
na osjetilnost (senzitivnost), nije njome izerpljeno, ili 
točnije, ustrojstvom životnog počela od materije po biti 
Svojoj nezavisnog. Ima li u čovjeku takva duhovna (spi- 
ritualna) sfera duševnog života? 

Posljednje je pitanje od temeljnog značenja za mo- 
gućnost izasmrtnog života. Ta je mogućnost najradikal- 
nije izključena sa stajališta materialističkog nazora 0 
čovjeku. Ona je izključena također s gledišta aktuali- 

. tetne psihologije, koja ne priznaje, da sviestni doživljaji 
pripadaju samostojno (substancialno) eksistentnom no- 
siocu (jastvenom subjektu). S ovog je stajališta svakako 
izključena mogućnost izasmrtnog individualno osobnog 
života. A upravo takav je život predpostavila naša tei- 
stičko-etička (i kršćanska) antropologija! Duhovnost 
i substancialnost ljudske duše temeljni je kamen u su- 
stavnoj izgradnji filozofije, koja religijsko-etički smisao 
ljudskog života stavlja u izasmrtno polučenje konačne 
svrhe. 

U ovim su mislima bili jasno određeni zadatci moga 
budućeg nastojanja. Trebalo je posvetiti se svestranom 
izučavanju psihologije, napose u oba navedena pravca. 
Kako je i taj detaljirani posao na pojedinim područjima 


filozofije iziskivao čitavog čovjeka, pokazuje jedna zgo- . 


da, koju ću navesti kao primjer. Vraćajući se iz Rima 
(u srpnju 1910.) zaustavio sam se u Mletcima, kojih do- 
tada još nisam vidio. Odsjeo sam u Hotelu Sandwirtu, 
s pogledom na Kanal i Lido. Došavši onamo, nisam dva 
dana izlazio iz sobe, upravo mučen skepsom o duhovno- 
sti duše. I kad sam nakon nekoliko dana odputovao, 
još sam u vlaku sastavljao neke zabiiježke o tome (i to 
na posjetnicama, jer mi je uzmanjkalo papira), te sam 
si jedva priuštio čarobni vidik s uzvisine kod Monfal- 
cona na Jadransko more o zapadu sunca. Došavši u 

Zagreb, nastavio sam taj posao. Vodičem bio mi je 0so- 
bito Geyser (koga sam i kasnije najviše cienio, s njim 
se u Miinchenu upoznao, te do danas ostao u tiesnoj 
kolegialnoj vezi). ' 

Ne kanim izcrpljivo ulaziti u pojedinosti toga rada 
(kao ni daljih radova); plodovi su kasnije bili odtisnuti 
u razpravama (monografijama) i knjigama, pa će tamo 
objektivni kritičar uočiti, što je u njima vriedno i samo- 
stalno. Samo onaj, tko pazi i na postupak iztraživanja, 
na pojedine kritičke misli, možda čak na koju defini- 
ciju, na nove sintetičke poglede, bit će kadar objektivno 
ocieniti takav stvaralački posao. Kao primjer će nam 
poslužiti pitanje o bezsmrtnosti duše za smisao života. 


Da duša nakon tjelesne naše smrti ne prestaje ži- 
Vieti, dokazuje nam njezina duhovnost. Postoje duhovni 
doživljaji (mišljenja i htienja), pa je zato i njihov sub- 


. stancialni uzrok duhovne ili bezmaterialne naravi. Psi- 


hologija nam dakle pruža dokaz za istinu: »Duša je bez- 

smrtna«. Mogao bi međutim tko pomisliti, da se bez- ' 
smrtnost dade dokazati na temelju naše težnje za sre- 
vom. Zar je život sretan, ako znadem, da mogu danas ili 
sutra umrieti i time da zauviek prestanem živjeti? šta 
će mi takva »sreća«, nad kojom visi Damoklov mač pre- 
stanka!? Ima li smisla takav život? Ako me u životu 
prate samo zla i nevolje i nesreće, zar je onda vriedno 
živjeti? Ako mi pak život pruža zadovoljstvo, ako imam 
sve, što želim, i osjećam se podpuno zadovoljan ili sre- 
tan, čim promislim, kako je to prolazno i smrću posta- 
jem neživa tvar, ta je prolaznost izvorom nezadovoljstva 
ili gubitka sreće. Nije li bolje biti kao životinja i ne mi- 
sliti na sreću? Ali u našoj je naravi ukorienjena žudnja 
za srećom: dakle je protunaravno zabaciti neprolaznost 
života. Bez vjere u bezsmrtnost bilo bi najpametnije sa- 
moubojstvo. A to je protuprirodno: dakle je život ne- 
prolazan. — Osim toga eudemonoložkog dokaza ima 
i etički dokaz. šta će mi savjest, moralna izpravnost, 
veličina ličnosti po čovječtvu, ako je danas-sutra i od 
toga »ništa«? I najviša moralna vrednota, moralni smi- 
sao života nestaje prestankom života. A moralnost je 


zahtjev naše naravi: dakle je život bezsmrtan. 

Tako je i Dostojevski rezonirao. Ali, prije svega, 
istina o bezsmrtnosti duše nije time dokazana. Onaj 
»dakle« odpada. Izvesti činjenicu, da život traje nakon 
smrti, na osnovu težnje za srećom ili na osnovu moral- 
nog zakona nije logički opravdano zato, jer ova težnja i 
zakon mogu postojati i onda, ako uzmemo, da život 
smrću prestaje. Reći, da takav život nema smisla, nije 
dokazom. bezsmrtnosti, dok ne znamo, da li život mora 
biti smislen. Jer nije izključena mogućnost, da je tra- 
gika života baš u tome, što su tendencije naše prirode 
izjalovljene, pa je život uistinu bezsmislen. Jedino ako 
možemo predpostaviti — nota bene, kao već doka- 
zano —, da čovjek mora biti u mogućnosti postići sreću, 
a nje da nema do smrti, dade se odtuda zaključiti na 
izasmrtni život. Isto tako, ako je već dokazana istina, 
da moralna obveza ne bi ni postojala, kad bi život bio 
prolazan, mogli bismo odatle zaključiti na neprolazni 
život. 

U sustavu teističke etike dobiva bezsmrtnost smi- 
sleno opravdanje. Kad znademo, da je Bog stvorio ljud- 
sku narav i usadio joj moralni zakon kao i težnju za 
srećom, nalazimo u toj činjenici razlog za takvu bez- 
smrtnost, u kojoj je sreća učinak (posljedak) zakonskog 
života. Kako to obrazlažemo? Bog bezuvjetno zabranjuje 
zločine, t. j. zabranjuje neke čine unatoč tome, što čo- 
vjek drži, da bi njima postigao sreću; bez obzira na nju, 
čovjek ne smije nešto učiniti. Nastao je sukob s priro- 
đenom težnjom za srećom. Protivilo bi se Božjem ra- 
zumu, da u prirodu stavi takav sukob; a protivilo bi se 
pravednosti Božjoj, da zločinci budu sretni, dok bi mo- 
ralno valjani ljudi ostali nesretni, ako do smrti ne na- 
laze sreće. To je dokaz, da je moralni zakon skopčan 
sa izasmrtnom mogućnošću sreće. 

Mogao bi tko reći, da život ima smisla, i ako nema 
 bezsmrtnosti, Zar se životni smisao mora sastojati u 
»sreći«? Nije li u moralnoj vriednosti najviši smisao? 

Sreća, vriednost, smisao, — te pojmove treba ob- 
jasniti i pomno razlikovati. Značenje izraza »sreća« ne 
smijemo ograničiti na zadovoljstvo, koje nastaje iz osje- 

tilnog uživanja. U posjedovanju različnih dobara može 
netko biti podpuno zadovoljan ili sretan. Možemo do- 
duše reći, da nešto nije prava sreća, a time već razli- 
kujemo sreću u subjektivnom i u objektivnom smislu. 
Za neko dobro možemo (razmišljanjem) ustanoviti, da 
nije izvorom prave sreće, iako se pojedinac (subjektiv- 
no) u njem smatra sretnim. Imamo dakle mjerilo za 
prosuđivanje sreće, t. j. definiramo je kao postignuće 
(uzbiljenje) dobra, koliko je pritom izključeno svako 
zlo. Jer »zlo« i »nesreća« su sinonimi, pa je tako s iz- 
Ključenjem zla postignuta sreća; a prema tome se za 
stanoviti izvor zadovoljstva može ustanoviti, da li jest 
uistinu izključeno zlo ili nije. Netko može i u onome, 
što postigne zločinom, vidjeti sreću, ali ćemo (s obzi- 
rom na moralni zakon) reći, da u dotičnom cilju zlo- 
čina nije prava sreća. Tek onda je »prava«, kad je ve- 
zana uz najviše ili neograničeno dobro, kojim je odstra- 
njeno svako zlo. (Ne radi se sad o tome, da li je takva 
sreća dostiživa, nego o samom pojmu sreće.) Sreća i 
vriednost nisu istovjetni pojmovi. Moralna je vriednost 


absolutna (bezuvjetna) i stoga najviša, a ostvarenje 


(uzbiljenje, oživotvorba) najviše vriednosti daje životu 
»smisao«. Prema tome bi se reklo, da smisao života nije 
u sreći, nego u moralnoj izpravnosti. Tako i tvrde filo- 
zofi, koji iz moralnosti izključuju svaki eudemonistički 
moment. Ali oni zamjenjuju abstraktnu vriednost s uz- 
biljenjem vriednosti. Moralna je vriednost stanovitih 
čina sama po sebi (abstraktno) najviša, ali da se netko 
odluči na moralno vriedne čine, da tu vriednost voljno 
uzbilji, mora za to imati dovoljan razlog. Protiv uzbilje- 
nja ima razlog u sreći, koju bi zločinom postigao, pa je 
stoga težnja za srećom činilac, koji neizostavno dolazi 
u obzir, kad je u pitanju uzbiljenje moralnih vriednosti. 
Odkinute od sreće, moralne vriednosti ne mogu zbiljski 
značiti smisao života. Radi same dobrote dotičnog čina 
ne će se netko za nj odlučiti, kad je u pitanju sreća, 
koja za njega dolazi u obzir. Pitati za sreću, skopčanu 
s dobrim činom, ne oduzima tome činu moralnu vried- 
nost, jer ona se sastoji u tome, što se čovjek ipak oda- 

ziva savjesti (moralnom zakonu), premda ima izgleda 
na zločinačku sreću. Vriednosti potiču doduše na uzbi- 
ljenje i, kad ne mislimo na sreću, na pr. netko teži za 
istinom i posvećuje joj sav život, iako je to skopčano 
sa žrtvama, ali time nije rečeno, da ga to ne usrećuje; 
jer inače ne znamo, zašto se dotični hoće žrtvovanjem 
odricati zadovoljstva, koje bi imao bez traženja istine. 
Oduzmemo li moralnoj vriednosti vezu s Bogom, ne zna- 
mo, zašto bi njezino uzbiljenje značilo smisao života; 
jer ne samo što onda ne znamo, zašto bi bezuvjetno 
vriedila, nego i ne znamo, zašto bi je netko uzbiljavao 
kraj prirođene težnje za srećom. Pogotovu, kad bismo 
moralnu vriednost smatrali istoznačnom s plemenitošću, 
dostojanstvom čovjeka; — na to bi se jedva tko obazi- 
rao, kad bi mogao očekivati podpuno zadovoljstvo, iako 
bez plemenštine. Moralna vriednost nije time prestala 
postojati, i zločinca će mnogi osuđivati, ali to nije mje- 
rodavno, dok ne znamo, da li uzbiljenje te vriednosti 
nadoknađuje napuštenu sreću moralne zloće. 


Kad ne bi bilo bezsmrtnosti, ne bi život imao smisla, 
4. j. ne bismo znali, zašto da uzbiljujemo najvišu mo- 
ralnu vriednost, koja oduzima i onu (prividnu) sreću, 
koju bi čovjek postigao bez obzira na moralnu vriednost. 
Smisao dobiva život po bezsmrinosti utoliko, što uzbi- 
ljenje moralnih vriednosti donosi pravu sreću, koje nam 
predsmrtni život nije kadar dati. U toj se etički euđe- 
monoložkoj ideji sastoji opravdanje bezsmrtnosti. 
»Opravdanje«, zapravo smisleno obrazloženje, a ne do- 
kazno (logičko) opravdanje. Biologijske posljedice 
smatrati mjerilom istine, to čine pragmatisti, dok je u 
našem sustavu psihologijski dokazana bezsmrtnost do- 
bila značenje uvjeta za uzbiljavanje moralnih vriedno- 
sti ili za smisao života. 


Dok ne znamo, da li postoji »duša« prije smrti, ne 
možemo znati, da li ona postoji još i nakon smrti. Bez- 
smrtnost predpostavlja eksistenciju duše. Kako ću znati 
.da ona eksistira? Doživljaji ne eksistiraju sami za sebe, 
bez ikojeg doživljavajućeg »ja«. Jer pojmom »duše« iz- 


148 


ričemo upravo ono, što duševne događaje (čuvstva, mi- 
sli, želje, hotnje...) ima kao svoje doživljaje, za koje 
sviestno znade. Najprije moram znati, da »duševno« nije 
istovjetno s tjelesnim. Doživljaji (kao duševni događaji) 
meni su svjestiti: Ja za njih znadem (sviestno, usebnim 
opažanjem), i to kao svoje, t. j. s njima je svjestit do- 
življavajući ja. On nije s doživljajima istovjetan; oni 
»meni« (jastvu) pripadaju. Ja sam njihov subjekt, koji 
eksistira nepripadno (substancialno). To je zbiljska 
»duša«. Psihologija dokazuje eksistenciju duše, — ne 
svaka, jer ima i psihologije »bez duše«, pa je stoga pi- 
tanje, da li se dade dokazati eksistencija substancialne 
duše. Dokažemo li tu istinu, imamo o tom logičku spo- 
znaju (a ne »vjeru«). Ako još i ta dokažemo, da su neki 
doživljaji (strukturno i genetički) bez komponente fi- 
ziologijske (na pr. obći pojmovi, sudovi, zaključivanje, 
htienje), t. j. da su »duhovni«, možemo duhovnost tvr- 
diti i za dušu. Po toj duhovnosti, ona ne prestaje biti 
sposobna doživljavati i onda, ako fiziologijska kompo- 
nenta (živo tielo) prestane eksistirati, t. j. kad čovjek 
umre. živo tielo, iako je djelomični uvjet za duhovno 
doživljavanje, nije jedini uvjet toga doživljavanja, jer 
je to doživljavanje beztjelesno. Tako iz doživljaja posre- 
dno (dokazivanjem) spoznajemo istinu, da je duša bez- 
smrtna. $ 

Nije li sve ovo dokazivanje najbolji dokaz, da po- 
stoji dokazujući (misaoni) ja, koji mnoge misli pove- 
zuje obrazlaganjem, da bi odtuda došao do  istinitog 
suda, kojim spoznaje stvarnost! Pa kao što spoznajemo 
stvarnost, da je zemlja okrugla, jednako spoznajemo — 
a ne »vjerujemo« — da je duša bezsmrtna. Miguel de 
Unamuno u to samo vjeruje (kao i mnogi drugi), dok 
ujedno drži, da se bezsmrtnost razumu protivi, t. j. da 
je protuslovlje između pojma »duša« i »bezsmrtna«. To 
mu izgleda »tragično« i ujedno ga tješi. Messer je u jed- 
nom kritičkom prikazu finom ironijom upozorio na ovaj 
tipični primjer retoričkog filozofiranja, koje kao moda 
ili šport nalazi odjeka u nekritičkim slojevima inteli- 
gencije. 

NOETIKA 


Dok još.i nisam dokraja obavio posao psihologije, 
oživio je u meni najvećom snagom problem noetike. 
Empirička me psihologija uvodila u racionalnu (speku- 
lativnu, metafizičku, filozofijsku), a tu je nastupio pro- 
blem sustancije i uzroka. Možemo li s tim pojmovima 
izricati metafizičke spoznaje o duši? Već sam kod izu- 
čavanja teodiceje uvidio, da se dokazivanje o Bogu služi 
načelom uzročnosti (principom kauzalnosti), i da sav 
dokazni postupak spoznaje o Bogu prehvata granice iz- 
kustva (empirije), t. j. da prelazi prekoizkustveno (me- 
tempirički, metafizički) objektivnu sferu. Je li moguća 
metafizika objektivistička, realistička? Imanuel Kant! 
To je ime opet osvanulo, označujući diva, koji je »smr- 
vio« metafiziku. Do nje se više ne može, osim — preko 
Kanta. 

U višegodišnjem neumornom. izučavanju goleme li- 
terature probijao sam se do sustavno i kritički zaokru- 
ženog stava prema Kantovoj filozofiji. Tako su nasta- 
jale kasnije monografije, a s tim uporedo i gradivo za 
»Obću noetiku«, kojom sam se habilitirao za docenta 
na filozofskom fakultetu (1917.). Pripomenem li, da su 
Husserl i Kiilpe na mene znatno utjecali, morao bih za- 
pravo spomenuti i mnoge druge, ali njih iztičem uto- 
liko, što su mi u izvanskolastičkoj literaturi postali 
»simpatije«, bez obzira na to, što sam se baš u problemu 
metafizike s njima kritički razilazio. Noetika mi je tako 
postala temeljnim zadatkom života, jer u njoj i jesu 
temelji teističkog nazora o smislu života, a opravda- 
vati taj nazor smatrao sam najvrednijim ciljem filozo- 
firanja. Možda najteži detaljni posao zadavao mi je 
problem kauzalnosti (v. »Bogoslovska Smotra« 1916., 
Philos. Jahrbuch 1938.). 

U rješavanju noetičke problematike razodkrile su 
mi se veličajne spoznaje o čovjeku. Spoznaja o spoznaji, 
o istini, t. j. o samom problemu noetike. šta je »istina«? 
Po skolastičkoj je definiciji: sklad razuma sa stvari 
(adaequatio intellectus et rei). »Razum« znači ovdje 
smisao suda (koji treba razlikovati od doživljaja suđe- 
nja!). Da je »ovaj stol četverouglast«, to ja sada tvrdim 

(sudim), i to je istina — ne zato, što ja to sada doživ- 
ljavam, nego utoliko (po tome), što spoju subjekta i 
predikata »odgovara« sama stvar: u stvari je tako, sud 
se »slaže« sa stvari s obzirom na njezino svojstveno od- 
ređenje. Suditi mogu o osobama, o poviestnim događa- 
jima, o matematičkim predmetima (brojkama, točki, 
crti...), o izmišljenim »stvarima« (na pr. o zlatnom 
brdu, o junaku iz priče). Namjesto »stvar« kažem »pred- 
met« (objekt); jer izraz »stvari« upotrebljavamo samo 
za tjelesne predmete, a izrazom »predmeti« obuhvatamo 
osim toga sve doživljaje (sviestno zbiljske predmete), 
zatim neizkustveno zbiljske predmete (Bog, duša...) i 
mišljene ili idealne predmete (na pr. u matematici). 
Istinu ćemo prema tome definirati: slaganje ili sklad 
suda s predmetom, i to s obzirom na neku njegovu 
stvarnost. Tu definiciju treba opravdati. Već na tome 
sam početku uočio, kako nas sviest istine visoko izdiže 
nad osjetilnost. Nikojim osjetilom nismo kadri znati za 
istinu i čak o njoj razpravljati, rješavati o njoj različna 
pitanja. Istina postoji u sudu, a njega nema bez sudećeg 
(misaonog, razumskog) subjekta, koji ga doživljava, — 
ali sud nije istinit po tome, što ga upravo ja sada do- 
življavam. Istina vriedi neovisno o vremenskom doživ- 
ljavanju subjekta. Ulazimo dakle u sferu nevremenskog 
(vječnog) obstojanja. Sud biva istinit, ukoliko sam do- 
življaj »prekoračujemo, prelazimo« (transcendiramo), t. 
j. iz doživljavanja »izlazimo« prema objektu, te ga »do- 
hvaćamo« i usvajamo (shvaćamo, pojmimo)) i nešto s 
njime spajamo ili odvajamo (tvrdimo, niečemo). To zo- 
vemo transcendentnost (objektivnost) suđenja. Njime 
»intendiramo« objekt, usmjereni smo prema objektu — 
i kad se sud podudara (slaže) s objektom, istinit je, u 
protivnom slučaju neistinit. Podudaranje ili sklad je 
jedan snošaj, i stoga se istina sastoji u tome snošaju 
suda s predmetom. On nam se svojom stvarnošću oči- 
tuje, i ta očitost (evidencija) služi kriterijem ili razpo- 
znavalom istine, odnosno razlogom (motivom) sigurno- 
sti o njoj. Tko će reći, da je transcendentnost suda i 
nevremensko važenje istine obilježje organskog zbiva- 

nja?! Te su osobine nezavisne od materije, bezmateri- 
alne, duhovne. Tako se i u pojmu istine javila duhovna 
sfera objektivnih vrednota. 

Qbjektivnih? Nije li objekt ovisan o subjektu? Nije 
doduše s njim istovjetan, i o pojedinačnom je suđenju 
neovisan, ali zar ne bi spoj (sinteza) objektivne stvar- 
nosti mogao biti ovisan o stanovitim spojitbenim na- 
činima bilo kojeg spoznajnog subjekta? To je dakako 
upravo obratno od navedenog pojma istine; jer tamo 
rekosmo, da se sudeći subjekt »slaže« s objektom, da mu 
sud »odgovara«, a to znači, da se po objektu ravna, da je 
objekt mjerodavan za istinu, jer je neovisan o subjektu, 
odnosno jer je subjekt (S) ovisan o objektu (O). To je 
objektivističko stajalište zastupao već Aristotel, dok je 
Kantovo »kopernikovsko« odkriće protivno: O su ovisni 
o S. Eto alternative između objektivizma i subjekti- 
vizma! Na tom je problemskom razkršću nikla prva moja 
sustavna orientacija u noetici. 

Na pozornicu filozofijske poviesti stupaju svi su- 
bjektivisti — od Protagore preko Kanta do danas — i 
objektivisti, od Sokrata preko Aristotela i skolastike do 
suvremenih objektivista. Pred nama se otvara najveli- 
čajniji prizor duha ljudskog: borba za istinu. Da li smo 
mi ljudi sposobni spoznati neke istine, koje vriede ab- 
solutno, za koji mu drugo spoznajni S, i u tom smislu 
»objektivno«, što se te istine osnivaju na objektima ne- 
ovisnima o S (prema navedenoj definiciji istine)? Jest, 
odgovaraju objektivisti, a poriču subjektivisti svih vrsta. 
Objektivisti imaju dvostruk zadatak: (1) pokazati na 
nekim sudovima, da su im O neovisni o suđenju (i su- 
dećem S), i (2) izravno pokazati neodrživost subjekti- 
vističkih nazora. 


Prije nego odpočne razprava — kao u »Predigri« — > 


nastupaju dvojica: psihologist i skeptik. Razpravu me- 
đu subjektivistima i objektivistima proglašuju jalovom, 
neosnovanom — i obojica iznose svoje razloge. Psiholo- 
gist kaže: »Vi hoćete razpravljati o tome, da li je S ovi- 
san o O (po objektivističkom nazoru), ili je O ovisan o 


S (po subjektivistima). Predpostavljate dakle, da se S : 


i O razlikuju, da nisu jedno isto, t. j. da su O transcen- 
dentni obzirom na suđenje. A nije tako. Objekti su u 

sferi sudećeg S. Noetika je dio psihologije.« Skeptik iz- 
javljuje: »Predgovornik je imao pred očima O, a ja S. 
Vi predpostavljate, da S može biti siguran o istini, da je 
sposoban za istinu. čemu razpravljati, da li je istina 
objektivna ili je subjektivna, kad ne znamo, da li uobće 
ima istine? Treba ostati u sumnji.« 


Noetičari dakle moraju najprije u razpravi s ovom 
dvojicom opravdati mogućnost noetike. Kad istina ne bi 
bila drugo nego doživljaj suđenja, kako psihologist kaže, 
ne bi zaista noetika bila samostalna nauka, jer se o do- 
življajima razpravlja u psihologiji. Treba stoga znati, da 
li su O uistinu transcendentni, različni od suđenja. Tek 
nakon toga možemo pitati: da li su O (ne samo različni, 
nego) i neovisni od S. Proti psihologistu treba upozoriti 
na više momenata. (1) Sud je istinit ili neistinit, O nije. 


(2) Ima različitih sudova o istom O. (3) Sud je uviek 


vezan uz S, dok O ne mora biti. (4) Za idealne O (7, 5) 
znademo bez suđenja. (5) Doživljaje imamo bez suđe- 
nja. na pr. čitav dan mogu doživljavati to, da gledam, 
& nikoji sud ne izričem o tom doživljaju, ne moram iz- 
ričito misliti: »Ja sada gledam, doživljavam gledanje.« 
Upravo ta činjenica služit će objektivistu dokazom za 
neovisnost O. — Skeptika treba upozoriti, da prizna- 
vanjem svoje sumnje ujedno priznaje eksistenciju svoga 
»ja«; osim toga priznaje, da je protuslovno »sumnjati« 
i »ne sumnjati (biti siguran)«, zatim »eksistirati« i »ne- 
eksistirati«, t. j. priznaje načelo protuslovlja. A priznate 
ove dvie istine uključuju treću: sposobni smo za istinu. 
Proti skeptiku je polazište noetike. »dogmatsko«. Ima 
istinitih sudova, kod kojih smo sigurni, a razlog sigur- 
nosti odnosno razpoznavalo istine jest evidencija. Nije 
li ona tek subjektivna, doživljajna? Objektivna bi bila 
onda, kad bi nam se očitovali neovisni O, — a o tome 
sad nastaje razprava, 

To je pozicija noetičke problematike. 

Koliko mi je nemira zadavalo već samo to pitanje, 
razbira se i po tome, što sam više puta na različne na- 
čine razpravljao o toj temi (v. »Bogosl. Smotra« 1939., 
1940., 1943. i drugdje). Za podpun bi prikaz trebalo ogle- 
ćati pojedine probleme zasebno, na pr. metodičko pita- 

nje o polazištu noetike i njezinoj sustavnoj izgradnji 
(izp. referat na rimskom kongresu 1925., Godišnjak 
Sveučilišta 1924.—28., Bog. Smotra 1938., Temelji filozo- 
fije i drugi noetički spisi); zatim na pr. o Kantu i sko- 
lastici (v. »Kant i neoskolastika«, Akta napuljskog kon- 
gresa 1924. i t. d.). Trebalo bi ogledati i različne eseje 
(na pr. Sveti Augustin u »Hrvatskoj reviji« 1931. br. 2; 
Boškovićev filozofski nazor o svietu, Bog, Smotra 1937...), 
referate (na pr. Temelji filozofije u »Hrv. reviji« it. d.). 

Samo ćemo još naznačiti shemu objektivističkog 
dokazivanja. U prvom dokazu uzimam (neposredno opa- 
žajni) sud o svojem doživljaju gledanja: »Moje gledanje 
eksistira«. Subjekt (s) suda je »gledanje«; o tome su- 
dim, to je metnuto pred sud, to je predmet ili objekt (O). 
Ono, što njemu priričem ili prediciram (p), ona stvar- 
nost ili ono određenje (st, 0), koje o njemu izričem, jest: 
»eksistira«. 


Ja (S) 
sudim =s+p 
+o|\ 
gledam + eksistira 
O +90 (st) 


U kojem je odnosu s +p prema O +0? Da li se 
O +0 ravna prema sudećem S, ili se S (s +p) ravna 
prema O +0? Da li je O +0 ovisan od S, ili je S ovisan 
od O? Na ovoj alternativi ima pasti odluka između su- 
bjektivista i objektivista. Mi kao objektivisti tvrdimo: 
s+p je ovisan od O +0. Zašto? Jer je neovisan od 
S + p (sudećeg S). To treba dokazati. 

Je li neovisan O (moj doživljaj gledanja)? 

Gledao sam nebrojeno puta bez suda. To je činje- 
nica. Ja mogu doživljavati bez suda. Dakle doživljaj nije 
ovisan o sudu, doživljaj je neovisan o suđu (ne samo 
da nije isto što sud). A kad o tom doživljaju (svoga gle- 
danja) sudim, ja sam ovisan o doživljaju kao objektu 
suda. Subjekt (s) suda je ovisan od O. Za jedan član 
suda (za s) smo dakle dokazali, da je ovisan od O. 

A predikat? Zašto ja spajam (sintetiziram) predi- 
kat (p) sa s? Koji je razlog sinteze s + p (gledanje + 
ekstitira)? Na čemu se osniva ta sinteza, da li na Sili 


.na O? Kad bi razlog bio u S, onda je sud subjektivan, 


vriedi s obzirom na (relate ad) S, relativno, ako je pak 
u neovisnom O, onda je objektivan. Kako ću znati, da 
li je ovo drugo? 

Jedino tako, da u neovisnom O pronađem ovaj p, 
koji mu prediciram. Kako da pronađem? Kako ja mogu 
znati da se u ovom O (»moje gledanje«) nalazi p (»eksi- 
stira«)? 

Za svoj doživljaj gledanja znadem po nutarnjein 
rli neposrednom opažanju. Moj, je doživljaj meni opa- 
žajno nazočan; on mi je opažajno dat, neposredno po- 
znat. Da li je u tom istom opažanju nazočan p? Jest, u 
opažanom doživljaju pokazuje mi se ili očituje to, da on 
eksistira, očituje se njegova stvarnost (određenje, 0). 

Opažajno očitovanje (očitost, očevidnost, eviden- 
cija) je razlog sinteze. 

Na temelju opažajnog očitovanja neovisnog O +0 
znadem. sigurno, da se moj sud slaže s O +0. Eviden- 
cija je razlog (motiv) sigurnosti. — Na temelju eviden- 
cije ujedno razpoznajem, da je moj sud istinit ili da 
izriče objektivnu stvarnost. Evidencija je razpoznavalo 
(kriterij) istine. 

Istina se dakle sastoji u slaganju (podudaranju, 
skladu) suda s neovisnim O +0. 

Time je dokazan objektivizam: istina se osniva na 
neovisnom O + o, t. j. ona je objektivna. 

Kao drugi dokaz uzimam sud o jednom gledanom 
O (t. j. osjetilno opažajni sud): »Ovo crno i ovo bielo 
je različno«. I ovdje imam meovisni O i neovisnu stvar- 
nost (»različno«). Razlog sinteze s + p jest opažajna 
očevidnost. 

U trećem su dokazu sudovi o pojmovnim O: »Cielo 
je veće nego dio; 7+5=12«. Pojmljeni su O (cielo, dio, 
veće, 7, 5, 12, jednako) neovisni o sudu. Ja pojmim, što 
znači »cielo«, a pritom ne moram izreći sud; pojmovno 
shvaćam bez suda, t. j. pojmljeni O jest neovisan o sudu. 
Da li je neovisna i stvarnost (»veće«)? Zašto ili na te- 

melju čega spajam stvarnost »veće« s pojmljenim O 
»cielo — dio«? Zašto spajam stvarnost »jednako« s O, 
»T+r5 i 12«? — Jer ih pronalazim u samim O, dani su 


po samim O, očituju se neposredno u O. Kako se oči-. 


tuju? Zar opažajno (kao što je bilo kod prva dva opa- 
žajna suda)? Ne; u ovim sudovima spajam p sa s bez 
opažanja. U samom O uključen (sadržan) je p. Treba 
samo analizirati pojmljeni O, i time neposredno uviđam 
(očituje se) stvarnost. U neovisnom O analitički se oči- 
tuje stvarnost, i zato ih spajam. 

Ima i takvih sudova, gdje p nije sadržan u S, a ipak 
ga nuždno spajam, i to na osnovu analize jednog i dru- 
gog pojma; takav je sud načelo protuslovlja i načelo 
uzročnosti. 

Kod trećeg dokaza nije dosta reći: »O je neovisan 
o sudećem S«, nego treba nadopuniti »i o poimajućem 
S«, dakle »O je neovisan o misaonom S«. Zašto tako? 
Pojmovni bi O — iako neovisni o sudu, o suđećem S — 
mogli biti ovisni o poimajućem S; a budući da su ana- 
litički sudovi ovisni o pojmovima, onda su i sudovi ovi- 
sni oS — i mi nismo dokazali objektivizam! 


Opažajni su O (»gledati« i »crno — bielo«) neovisni 
o suđenju i o poimanju. Oni su usviestno zbiljski (real- 
ni). Kad bi o opažajnim O bili ovisni pojmovni O tako, 
da pojmovi izriču ono, što se nalazi u opažajnim, dakle 
neovisnim O, tad bismo s pravom rekli, da su pojmovni 
O neovisni o S. Time sad nastaje novi problem: U ko- 
jem su odnosu obći pojmovi s pojedinačnim, opažajnim, 
realnim O? Da li se pojmovni O (na pr. »čovjek«) na- 
lazi u opažajnom O (u Petru, Pavlu...)? Ako se nalazi 
u opažajnim O — koji su neovisni! —, tad je i pojmovni 
O neovisan. 

Ovako divnim uzponom oživljava sistem noetike. 
Koliko se razvio od Aristotela do danas! Onda se na- 
prosto predpostavila eksistencija izvansviestno realnih 
(od sviestnog, dakle i opažajnog, ne samo misaonog S 
neovisnih) objekata. Kant je zabacio spoznaju takvih 
»stvari po sebi«. Kritički je dakle zadatak suvremene 
noetike, da počne s opažajno realnim O, koliko su sa- 
držani u sviestnom S. Pa kad je dokazana, njihova ne- 

. ovisnost o misaonom (sudećem i poimajućem) S, prela- 


zimo na nuždne i obćenite sudove s obćim pojmovima, 
koji su također neovisni o sudećem S, a sada treba do- 
kazati, da su pojmovni O neovisni i o poimanju. Da su 
napokon ovi O također izvansviestno realni (što se kod 
Aristotela predpostavljalo !), treva dokazati na temelju 
ovisnosti opažajnih O od izvansviestnih O. Time naše 
spoznavanje (suđenje) prelazi u izvansviestnu (s obzi- 
rom na sviest transcendentnu, od sviestnog S neovisnu) 
realnost. »Emancipirani« od opažanju pristupačne (iz- 
kustvene, empiričke) realnosti, obći pojmovi mogu izri- 
cati i prekoizkustvene ili metafizičke (metempiričke) 
O, na pr. pojam uzroka, o Bogu, o duši. Tako noetika 
opravdava mogućnost metafizičke spoznaje, — metafi- 
zičku filozofiju. 


PROBLEM METAFIZIKE 


Tko pozna filozofijska djela u izvorniku, ili bi či- 
tao, recimo, spomenute autobiografije (u Schmidtovoj 
kolekciji), može razabrati, kako je kod većine filozofa 
bio ne samo jak teoretski interes za problemski kom- 
pleks religije, nego ih je on i životno okupirao, redovno 
kao borba sa predajnom (odgojnom) religijom. Svrše- 
tak te »borbe« bijaše redovno napuštanje religije. Na- 
vodnik stavljam zato, jer nigdje nisam zapažao neke 
duboke razloge odstupa od religije, neko dugotrajno 
kolebanje između vlastitog protureligijskog nazora 1 
teističke metafizike (na kojoj se kritički osniva religija). 
Koliko god sam se zanimao i tražio u djelima protureli- 
gijskih filozofa kritički što jače obaranje filozofijskog 
opravdavanja religije, nisam nigdje naišao na argu- 
mentaciju, pred kojom bi teizam morao odstupiti. Svuda 
se radi uglavnom o pitanju: da li je moguća metafi- 
gička spoznaja? Bez odgovora na to pitanje ne može se 
razčistiti ni pitanje o opravdanosti religije. To je važno 
iztaći i proti onima (među katolicima), koji bi tu oprav- 
danost htjeli zastupati, ali ne sa »previše« filozofijskog 
teoretiziranja, s gomilanjem dokazivanja pro i contra, 
nego bi rado čitali malo više »mistike«, duševne priprave 

Za »djelo molitve«. Ovi još ne uviđaju, što znači pro- 
blem filozofskog konvertite. Ne uviđaju, da je zdrava 
mistika ukorienjena u racionalnom tlu religijske sviesti. 
Radi se o filozofskom opravdavanju religije, a to obu- 
hvata čitav sustav filozofijskog nazora o svietu i životu. 
Bez toga religijska praksa ostaje bez kritičkog temelja, 
pogotovu u susretu s protivnicima; sav nekritički misti- 
cizam ostaje bezpomoćan na prvom sudaru s protureli- 
gijskim nazorima. Treba shvatiti vrlo jednostavnu isti- 
nu, da se kršćanska religija osniva na priznanju Boga 
Objavitelja u Isusu Kristu, a priznanje Boga da nije 
samo čin »vjere«, nego i misaona spoznaja, koju treba 
znati filozofijski opravdati, da je uzmognemo zaštititi 
proti  filozofijskom  nepriznavanju Boga. Možemo li 
uobće spoznati Boga, ili je on zaista samo predmet »vje- 
rovanja« (recimo u kantovskom smislu)? Mnogi noviji 
filozofi priznaju takvu vjeru, a ne priznaju mogućnost 
teoretske (racionalne, logičke) metafizike o Bogu. Tu 
je dakle temeljni problem za kritičku orientaciju reli- 
gije. Jer čim nam netko kaže, da nije moguće razumom 
spoznati (dokazati), da ima Boga, onda možemo, kad bi 
uistinu bilo tako, religiju prenositi na čuvstvovanje, fan- 
tagiju ili što drugo, ali bi se trebalo odreći istine o Bogu. 
Možemo li umovanjem znati za istinu o Bogu? I ne samo 
ovu istinu, nego se za religijsku orientaciju iziskuju 1 
druge istine, napose o bezsmrtnosti duše. U pitanju je 
dakle naša razumska sposobnost za metafizičke istine. 
Problem kršćanstva je tako doveden u vezu s noetikom. 
Samo je u tom obsegu razumljiv čitav sustav našeg filo- 
zofiranja. 

Vočivši ovu sustavnu sintezu, došao sam na misao, 
da bi se po njoj mogla metodički prikazati i sva poviest 
filozofije (ili barem Uvod u filozofiju). Slika je ova: na- 
suprot stoje dva nazora i njihovi predstavnici, za meta- 
. fiziku 1 protiv nje. Prvi zastupaju različne metafizičke 
spoznaje (o Bogu, o duši...), dok se drugi tome protive 
— prvenstveno sa stajališta agnosticizma. Tim izrazom 
obuhvatamo skupinu noetičkih nazora, koji poriču spo- 
sobnost za metafizičke spoznaje (istine). Koji su ti na- 
zori? Još izpred toga pitanje: što znači »metafizička 
spoznaja«? 

što je preko (iznad) fizičkoga, osjetilnoga, — znači 
također »metafizički«. Je li u spoznaji nešto nadosjetil- 
no? Već se na tom pitanju razilaze filozofi, »Metafizički« 
znači još više: preko osjetilnog i preko usebnog (nutar- 
njeg, doživljajnog, neposrednog) izkustva, t. j. preko 
svih izkustvenih (empiričkih) ili pojavnih (fenomen- 
skih) granica, dakle nešto nepojavno, metempirički. 
Može li to biti predmetom spoznaje? To poriču filozofi 
s različitim nazorima, t. j. iz različitih razloga zabacuju 
spoznatljivost bezpojavno zbiljskih (realnih) predmeta. 
Jedni od njih, pozitivisti, smatraju samo empiričke či- 
njenice »pozitivnim«, spoznaji pristupnim objektima; 
spoznaja ide za tim, da empiričke podatke svede na za- 
konitosti. Neodrživost toga stajališta izlazi već odtuda, 
što se i za ovakvo empiričko (prirodoznanstveno) spo- 
znavanje iziskuje nadosjetilna sposobnost, kojom shva- 
Camo obćenite i nuždne odnose ili sveze u okviru empi- 
rije. Naravno, pozitivisti ne bi smjeli dosljedno ništa 
tvrditi o nečem nepojavnom, a ipak običavaju ulaziti u 
metafizička pitanja. Ima još drugih nazora (fenomena- 
lizam, empiriokriticizam ...), koji spoznaju ograničuju 
na empiriju, s negacijom metempiričke spoznaje. Napo- 
se metempiričke ili metafizičke u smislu, kako je obično 
uzimamo, t. j. za spoznaju o onim nepojavnim objekti- 
ma, na kojima se konačno osniva sav pojavni sviet, fi- 
zički i' psihički, a te su spoznaje napose vezane uz pita- 
nja o Bogu i o duši. Je li predmet naše spoznaje samo 
nešto pojavno, ili nepojavni bitak? Ako je ovo drugo, 
onda se na bitku uobće osnivaju prva spoznajna načela 
(o protuslovlju, o uzročnosti). Pomoću tih načela pre- 
lazi spoznavanje izkustvenu sferu i dohvaća metafi- 
čku realnost. 

što znači »realnost?« 

Sve, što ekšistira »izvan« mišljenja, ne samo kao 
misaoni (idealni) objekt, bilo da eksistira kao sviestno 
doživljavanje, bilo neovisno o sviesti. Nije naime isto: 
»sviestni subjekt« i »spoznajni subjekt«; drugi se u 
prvome nalazi kao manji krug u većemu. Spoznajni 
(misaoni) subjekt ili spoznavalac je subjekt poimanja 1 
suđenja; jer u sudovima se nalazi istinito znanje ill 
spoznaja. 

Tako smo napokon došli do odnosa između S (spo- 
znajnog subjekta) i objekata (O). Svi držimo — i prije 
noetike, — da istiniti sudovi izriču objektivne stvarno- 
sti, t. j. da se S, kad sudi, ravna prema 0, t. j. da su O 
meovisni o suđenju. Je li tako? Tu smo kod poznatog 
temeljnog pitanja noetike: subjektivisti i objektivisti. 


Krajnji subjektivisti uvlače O u S tako, da O po- 


staju suđenju »imanentni«: podpuno ovisni o suđenju. 
O suđenju, kao psihičkom činu, ovise objektivne stvar- 
nosti, t. j. istina se osniva na psihi, na njezinoj zako- 
nitosti. Tako tvrde psihologistički subjektivisti. S njima 
bi imala odpočeti kritička razprava između objektivi- 
sstičkih i subjektivističkih noetičara, 

Ovom posljednjom primjetbom preinačujem gornje 
svoje mišljenje (i u »Bogoslovskoj Smotri« 1943.), da psi- 
hologist nastupa zajedno sa skeptikom kao u Predigri; 
psihologizam ovdje ulazi u okvir obće diskusije sa su- 
bjektivistima. (Ta izmjena je sitan primjer, kako filo- 
zofiranje nesmireno traži razloge za oblikovanje su- 
stava.) 

U Beču sam slušao Jerusalema, kako zastupa psiho- 
logizam. Spoznaja je po njemu izraz psihičke organiza- 
cije i evolucije u biologijskom smislu. Kao da su mi sve 


Alpe pale na dušu, osjećao sam pritisak tog subjekti-- 


vizma — uviđajući, da je po njemu nestalo svake objek- 
tivne (absolutne) istine. Kako li je zaista bilo »prodor- 
no« (kaže Kiilpe) značenje Husserla, a ne manje Killpea, 
Messera i mnogih filozofa, koji (iako nisu skolastici) 
kritički oboriše psihologizam! 

Trebalo je prodrieti iz S prema O, nadovezujući na 
skeptikovu poziciju (u Predigri) izpred skupnog nastu- 
pa svih subjektivista s objektivistima. Skeptik je ukra- 
tko izjavio: »Treba konačno ostati u sumnji (skepsi), 
da li smo sposobni za ikoju istinu«. Njemu je doživljaj 
sumnje alfa i omega priznavanja. Dogmatičarov odgo- 
vor: »U tome je priznanju uključeno, da s činjenicom 
sumnjanja eksistira sumnjajući, doživljavajući »ja«. Tu 
činjenicu nalazi skeptik u neposrednom opažanju. Osim 
toga u njoj uočuje protuslovlje između biti i ne biti (ja 
— ne-ja, eksistirati — ne-eksistirati, sumnjati — ne- 
sumnjati). To je obći predmet i načelo spoznaje. Spo- 

sobni smo prema tome za istinu.« Tu sad nadovezuje 
psihologist izjavom, da se svaka istina osniva na doži- 
vljaju suđenja, na sudećem S. Protivno tome je tre- 
balo upozoriti, da se doživljaj suđenja razlikuje od suda 
s obzirom na njegov sadržaj (misao, intenciju), od čega 
se opet razlikuje O kao nešto »izvan« suđenja (i utoliko 
»transcendentno« za sudeći S.). Razlikujući psihologij- 
sku (doživljajnu) stranu spoznaje od objektivne, omo- 
gućili smo samostalnost noetike. Kad smo osjete uzeli 
kao O istinitog suda (»ovo bielo i ovo crno je različno«), 
nameće se sada novo pitanje: da li se po njima javljaju 
stvari, koje su izvansviestno zbiljske (realne), s obzi- 
rom na sviestni S transcendentne? Pitanje o izvan- 
stiestno realnim O nameće se onda i glede obćih poj- 
mova. Na tom problemu stvara kritički realist most od 
spoznajnog S k izvansviestno realnim O, — most iz 
empirije u metafiziku. 

Na tom poslu treba odstraniti dva protivnika: sen- 
zualistički konsciencializam ili pozitivizam (Berkeley i 
moderni) i objektivni transcendentalni idealizam (mar- 
buržke škole). Prema prvom bi nazoru eksistirali samo 
osjetno zorni podatci unutar pojedinačne sviesti, a nji- 
ma izvan svjesti ništa ne odgovara, ne postoji izvan- 
sviestna realnost, postoji nešto samo, ukoliko je opaža- 
no (esse = percipi). Suprotno tome, izvansviestnu eksi- 
stenciju objašnjuju realistički noetičari na raglične na- 
čine. I svi prirodoslovci, koji priznaju ekstrakonscien- 
cialnu realnost, već su zapravo metafizičari, koliko pre- 
koračuju okvir sviesti, u kojoj su empirički podatci. 
Realizam već znači metempiriju, ako »empirijom« ozna- 
čimo usviestnu (imanentnu, konsciencialnu) datost. — 
Drugi spomenuti nazor ne smatra osjete objektima znan- 
stvene spoznaje, nego ih stavlja u sferu misaonog S 
uobće. Svi su O konstituirani po misaonim sadržajima 
— bez obzira na pojedinačne S. Za realne O uobće ne 
znamo, svi su »idealni«. U znanostima su samo apriorni 
spoznajni oblici, Kad se i taj (kao i prvi) nazor pokaže 
neodrživim, otvoren je »most« u izvansviestnu realnost. 

Mnogi su moderni filozofi kritički realisti (osim već 
Prije navedenih Becher, Driesch, Volkelt i t. d.) i pre- 
ma tome zastupaju načelno mogućnost metafizike, — 

a ipak se razilaze od skolastike na ovaj ili onaj način, 
Messer naprosto kaže, da ga ni jedna metafizika dosada 
nije zadovoljila, nigdje nije našao posve uvjerljiva na- 
zora.o svietu. Priznaje, da postoje problemi izvan do- 
hvata empiričkih znanosti, kao i to, da metafizika na- 
stoji spoznati izvanpojavnu stvarnost, zbiljske osnove 
svieta, — ali. Međutim, i bez toga je moguć nazor o ži- 
votu; jer on ne pita za zbiljnost svieta, nego za »mora- 
nje« savjesti, za vriednostno važenje. Doduše, i tu je pi- 
tanje: zašto moram? Odgovorio je već Kant (misli ba- 
rem Messer): zakonsko ili moralno moranje ulieva po- 
čitanje, a ta je vriednostna sviest neposredno očita 
(einleuchtend) i uvjerljiva — bez religije, bez zakono- 
davca. Upravo se čudi, kako se još danas kod stotine 
tisuća školske djece tumači, da nema morala bez Boga: 
kad poodrastu, ta djeca napuste religiju — 1 s njome 
moral. A zašto napuste religiju? Zašto i moral? O tome 
Messer ne razpravlja. Za njega je čitav problem riešen 
time, što nije naišao na uvjerljivu metafiziku o Bogu, 
kao i time, što drži, da za voljno uzbiljavanje moralnog 
zakona ne treba nikojeg obrazloženja osim neposrednog 
očitovanja u vriednostnom doživljaju. Drži, da postoji 
od morala odvojena »vjera« u Boga, — kako je učio 
Kant. 


SKEPTIK I IMORALIST 


To je antipodno filozofsko stajalište (u noetičkom 
i etičkom smislu) onome, što danas zastupam: metafi- 
gički realizam i teističku etiku. 

Dokazati, da je razum sposoban spoznati metafi- 
zički realne objekte, to je konačni cilj razpravljanja u 
noetici. Koji su to metafizički objekti? Bog i duša, — 
to je počam od sv. Augustina glavni predmet filozofira- 
nja. Razkršće filozofske orientacije o našem životu pro- 
lazi ovim pitanjem. Postoji Bog i postoji substancialno 
spiritualna (samostojno duhovna) duša — ili ne po- 
stoji: jedan ili drugi odgovor označuje temeljni stav 
prema životu, kad se pitamo za njegov smisao. Na to će 
pitanje izpasti sasvim suprotni odgovori prema tome, da 

li netko zastupa nazor, da postoji Bog i duša, ili zastupa 
tome protivan nazor. Prvi nazor možemo nazvati teisti- 
čki i psiholožki dualizam (ovaj posljednji u navedenom 
smislu, substancialne i spiritualne duše). Možemo li taj 
nazor kritički zastupati ili dokazno utvrditi? Jesmo li za 
to sposobni ili nismo? Na ovo pitanje ima da odgovori 
noetika. Ona ima da omogući put u metafizičku filo- 
zofiju. Ako ne znamo na ta pitanja odgovoriti, ako mo- 
ramo ostati agnostici, onda nam je glavni interes filo- 
zofiranja ostao neostvariv; za čim najviše težimo, ostalo 
je nedostiživo. Možda čak o svemu treba sumnjati? Jest, 
tako je, kaže ekstremni skeptik. U početku filozofira- 
nja to mi je stajalište izgledalo najvjerojatnije. Dugi 
je put vodio do rezultata noetike, da smo misaono spo- 
sobni za metafiziku. A od početka filozofiranja u me- 
tafizici opet dugi put do rezultata: dualizma. Na duali- 
stičkom nazoru (u teodiceji i psihologiji) trebalo je iz- 
graditi etiku; na temelju toga nazora trebalo je odgo- 
voriti na pitanje o vriednosti (svrsi) ljudskog života. 
Odgovor je glasio: Bog je moralni zakonodavac, da bi 
čovjek po moralnom zakonu postigao bezsmrtni život 
pobožanstvenjenja. 

Na pristupu k metafizici javio se skeptik, kao radi- 
kalan negativist, krajnja opozicija proti svakoj moguć- 
nosti metafizike. Sada na kraju metafizike, izpred 
etike nastupa imoralist (teoretski) s izjavom: moralnost 
objektivno ne postoji, ili barem ne znamo da li postoji. 
(Prvi je dogmatski, drugi agnostički imoralist. Ljudi su 
doduše uvjereni, da su jedni voljni čini zli, drugi dobri; 
ova je moralna sviest psihologijski fakat, — ali zar to 
nije sama subjektivna pojava, fikcija, samoobmana, za- 
bluda, varka? Je li objektivno, uistinu tako? Jesu li za- 
ista stanoviti čini kvalificirani kao zli odnosno dobri sa- 
mi po sebi, neovisno o našem ocjenjivanju? Možda ima 
pravo Nietzsche, da su svi naši čini po sebi indiferentni, 
a moralnim diferenciranjem da su nametnuti »okovi« 
za obuzdavanje životinjstva u nama. Nije li moral »kri- 
votvorina«? Zar doista »sve opako, tiransko, zvjersko 1 
zmijsko u čovjeku služi podizanju vrste »čovjek« baš 
tako, kao tome oprečno«? Zar nema bezuvjetne obveze, 
ebsolutne obligacije (kategoričkog imperativa)? Neka 


163 


i postoji u ljudskoj sviesti, ali zar to znači, da sviest nije 
u zabludi? Ako jest, odpao je temelj moralnom životu; 
jer samo onda može život imati moralni smisao, ako po- 
stoji objektivno mjerilo (norma) bezuvjetno obvezatnog 
kvalificiranja naših čina u dobre i zle. 

Naveđena je konstelacija i problemski i psihološki 
najpodesniji vodič za osnovnu orientaciju u filozofiji. 
(Stoga držim, da bi o tome imao voditi računa Uvod u 
filozofiju.) 


DEONTOLOŽKI DOKAZ BOŽJE 
EKSISTENCIJE 


Na početku skeptik i imoralist, — na kraju filozofi- 
ranja: teistički moral. 

Mora li se taj zaključni nazor osnivati na teodiceji? 
Moram li najprije biti siguran, da postoji Bog, da bih na 
toj (dokazanoj) predpostavci mogao izvesti svoj nazor: 
postoji absolutna obligacija moralnih čina? Ili se možda 
dade na temelju te obligacije dokazivati Božja eksisten- 
cija? To bi bio deontoložki dokaz. 

Pokušaj takvog dokazivanja napose me zanimao 
zato, jer me pitanje Božje eksistencije praktički zani- 
malo zbog moralnog života, pa bi veoma važno bilo, kad 
bi se izravno — ne tek preko metafizike o Bogu (teodi- 


ceje) — dala dokazati eksistencija Boga kao životnog | 


zakonodavca. A mogućnost takvog dokazivanja izgle- 
dala je ugrožena time, što već sam pojam absolutne obli- 
gacije kanda uključuje ili predpostavlja  absolutnu, 
Božju volju. Je li tako? Kad bi uistinu to bilo, ne bi ni 
moguće bilo iz absolutne obligacije tek izvesti (zaklju- 
čivati, dokazati), da postoji zakonodavna volja Božja; 
takvo bi dokazivanje bilo pogrješno, petitio principii. 
Ali, nije tako. Absolutna obligacija postoji i onda, 
kad netko nije siguran o Bogu. Pojam moralne obliga- 
cije izričito ne sadržava priznanja Boga (iako ljudi u 
moralnoj sviesti doživljuju neizrazitu misao »najviše« za- 
konodavne volje). Neki filozofi, koji se služe deonto- 
ložkim dokazom, stavljaju u prvu premisu (gornjak, 

maior) psiholožku činjenicu: sviest absolutne obligacije. 
No to nije dostatno. Jer imoralist može reći, da ta sviest 
nije objektivno istinita; uvjerenje o absolutnoj obliga- 
Ciji jest zabluda. čak bi mogao netko i priznati moralni 
poredak ili diferenciranje voljnih čina u zle i dobre (t.j. 
ne mora netko biti imoralist), ali bez absolutne obliga- 
cije, te bi činjenicu moralne sviesti svodio na družtvene 
zakonske odredbe i običaje (etički pozitivist), ili bi zlo 
i dobro smatrao promjenljivim svojstvima (relativist), 
rezultatom razvoja, (evolucionist), ili ekonomski social- 
nih uvjeta (marksist), nečim konvencionalnim ,svakako 
subjektivnom pojavom (subjektivist). Nije dakle do- 
voljno samo upozoriti na fakat moralne sviesti, nego 
treba (u gornjaku) ustanoviti također objektivnost te 
sviesti, tj. istinito ili o subjektu neovisno, nepromjenlji- 
vo važenje bezuvjetno obvezatnog diferenciranja zlih i 
dobrih čina. Zato kad netko formulira gornjak ovako: 
»Postoji sviest absolutne obligacije«, a drugi kaže: »Po- 
stoji absolutna obligacija«, na oko su obje formulacije 
slične, ali je među njima bitna razlika, ako u ovom dru- 
gom gornjaku mislimo na to, da obligacija uistinu po- 
stoji, objektivno, ne samo kao izkustveni fakat. Ovako 
dokazuje svoj gornjak na pr. i Donat (u Teodiceji, izd. 
7. €. 1936. str. 71. i u Etici, izd. 6. g. 1934. str. 28. u vezi 
sa str. 22.). Objektivnost ili istinitost. moralne sviesti 
dokazuje time, što je ona tako očevidna i obćenita, da bi 
trebalo zapasti u podpuni skepticizam, kad bi bila va- 
rava. Drugi će filozofi taj gornjak drugčije formulirati i 
na drugi način uočiti bezuvjetnost obveze; na pr. Uše- 
ničnik kaže (Uvod v filozofijo, zv. II., 2. seš. 1924. str. 
423.), da se u moralnoj sviesti nalazi »dobro«, koje ne 
možemo ne priznati, — vriednost o nama neovisna, kojoj 
je volja podređena. Moraš priznati da »ne smiješ« i na 
tome ne možeš ništa mienjati. On, dakle, analizira po- 


.jam bezuvjetnosti (absolutnosti): taj imperativ nije ni- 


čim uvjetovan, ni ugodnošću ni korišću, nema obzira ni 
prema čemu, nepovredivo je autoritativan, svetinja, 
neovisno o nama, neoborivo nadređen našoj volji. Samom 
analizom, međutim, nije udovoljeno potrebi da bezuvjet- 
nost obveze bude objektivno opravdana. (Ne izgleda 
uvjerljiva Ušeničnikova tvrdnja, da deontoložki dokaz 

ne vriedi za onoga, tko ne bi priznavao bezuvjetnu ob- 
vezu; jer mi tu obvezu možemo dokazati ili logički 
opravdati tako, da je priznanje obj ektivno obrazloženo, 
bez obzira, da li je tko voljan to priznanje usvojiti.) 
Kako ćemo obrazložiti nuždnu vezu obligacije s čovje- 
kom, s njegovom prirodom (naravi)? Je li čovjek po 
svojoj prirodi »disponiran« za obligaciju, i na osnovu 
čega? Je li ona »nuždna manifestacija« ljudske pri- 
rode? Na to pitanje treba u gornjaku odgovoriti. 

Da diferenciranje voljnih čina u zle i dobre mora 
biti u formi obveze, to je lako dokazati s obzirom na 
to, što se radi o činima razumno-voljnog samoodređi- 
vanja (slobode). čovjek ne djeluje po životinjskom na- 
gonu, nego se može odlučivati za ovo ili ono, prema 
tome, što smatra svojim dobrom odnosno zlom. Psiho- 
ložki je dakle nuždno, da se zlo očituje kao zabrana, 
a dobro kao zapovied — onda (u onom slučaju), ako 
»zlo« nije predmetom vlastitog zazora, odnosno »dobro« 
nije predmetom vlastite težnje. U formi bezuvjetne(!) 
obveze mora se moralno diferenciranje očitovati onda, 
ako se nekim (dobrim) činima ostvaruje odnosno ne- 
kim činima (zlima) ne ostvaruje stanovito dobro, koje 
je za čovjeka bezuvjetno, bez obzira na njegovo poje- 
dinačno teženje, dakle koje mu po prirodi odgovara. 
Po tome bi principu trebalo rješavati gornjak, doka- 
zivati bezuvjetnost obveze. Neki filozofi tako i čine, na 
pr. Descogs naglasuje psiholožku potrebu obveze po 
tome, što je čovjek slobodan, t. j. može činiti i ono, što 
je protiv njegove naravi, dok su neslobodna bića na- 
gonski usklađena sa svojom svrhom. Pojam »zadnje 
svrhe« uvodi se ovdje kao razlog bezuvjetnosti obveze. 
U ostvarenju zadnje svrhe je »smisao naše naravi«. Taj 
je smisao neostvariv po nekim činima (na pr. ubijati 
nevine ljude), po njima se ne može biti »punovriedan 
čovjek«. Ako je ta svrha bezuvjetno nuždna, mora se 
ona volji očitovati kategorički, da bi joj tako omogu- 
ćeno bilo razlikovati čine u dobre i zle. Ako je bezuvjet- 
na! Da li uistinu jest ili nije, treba odnekuda znati, 
dokazati. Descogs obrazlaže bezuvjetnost obveze na te- 
melju odnosa volje prema njenoj zadnjoj svrsi. (Naj- 
prije treba paziti, da se potreba imperativne ili obve- 

zatne forme zbog voljne slobode ne konfundira s po- 
trebom bezuvjetnosti zbog zadnje svrhe, jer bi tako či- 
tava argumentacija gornjaka postala konfuzna.) No 
glavno je pitanje: o kojoj »zadnjoj svrsi« je ovdje £0- 
vor? Ako je ona teistički određena, t. j. ako predpo- 
stavimo, da je tu svrhu Bog odredio, zapali smo u pe- 
titio principii: predpostavljamo Boga Svrhodavca kao 
stvarni razlog bezuvjetne obveze, a iz nje tek hoćemo 
izvesti eksistenciju Boga Zakonodavca. A bezuvjetna 
može da bude obveza na temelju »zadnje svrhe« samo 
onda, ako je ta svrha bezuvjetna, t. j. voljom Božjom 
određena. Pojam »punovriednog čovjeka« predpostavlja 
samo uvjetnu svrhu i stoga ne može biti osnovicom 
bezuvjetne obveze. Ovim se dakle putem ne da izvesti ' 
valjani dokaz. Samo onda, kad bi se nuždnost bezuvjet- 
nosti dala izvesti iz takvog prirodnog zakona, bez koga 
bi ljudski život bio narušen, bilo bi obrazlaganje gor- 
njaka pravilno. Obveza diferencirati čine bila bi u tom 
slučaja bezuvjetna, ukoliko je bezuvjetna  vriednost 
održati ljudski život. Obveza mora da bude bezuvjetna 
zato, jer se radi o obstanku odnosno propasti ljudskog 
života, t. j. temeljni odnosi života uvjetovani su bez- 
uvjetnom obvezom. Tako sam ja obrazlagao gornjak, 
da uistinu (objektivno) postoji bezuvjetna obveza. Da 
to dokažem, uzeo sam u obzir drugi konstitutivni ele- 
ment moralne sviesti (prvi je sama obveza): kvalifici- 
ranje voljnih čina u zle i dobre. Ubiti i okrasti čovjeka 
može nekome služiti sredstvom za ostvarenje. svrhe: 
obogaćen uživati. »Ne smiješ, to je zlo.« Zašto? — pita 
ubojica i poziva se na prirodni zakon težnje za srećom; 
on upravo u takvoj sreći vidi svoju »svrhu«, a podjedno 
»čuje« bezuvjetni imperativ. Kako ću mu ja dokazati, 
da je njegov čin bezuvjetno zao? Moram mu pokazati, 
da je prirodni zakon težnje za srećom nuždno pod- 
vrgnut nečemu, bez čega nema sreće, t. j. da za sreću 
nije mjerodavno njegovo shvaćanje sreće (uživati u 
bogatstvu) i njegova sredstva (ubiti, okrasti), nego 
je mjerodavan zakon težnje za srećom, koliko su njome 
obuhvaćeni i drugi ljudi. Ta je naime težnja (i njezina 
ostvarivost) ovisna o tome, da među ljudima postoje 
takvi odnosi, koji se osnivaju na prirodi čovjeka i Koji, 

prema tome, predstavljaju prirodni zakon. Možemo ga 
(za navedeni slučaj zločina) ovako formulirati: među 
ljudima (kao takvima) nema razlike gledom na pravo 
života i onoga što je životu potrebno. Ovim je zakonom 
uvjetovana zajednička sreća svih ljudi. Jedan čovjek 
ne smije drugome biti sredstvo, bezpravnim čovjekom. 
U tome odnosu, koji se osniva na samoj naravi ljud- 
skoj, izvire dobrota odnosno zloća voljnih čina: dobar 
je čin, koji se prema tome odnosu ravna i s njime je 
usklađen, a zao je čin njemu suprotan, u sukobu je 
s prirodnim odnosom među ljudima. U tome je odnosu 
mjerilo (norma) za kvalificiranje ljudskih čina. I to 
takvo mjerilo, koje je nerazorivo gledom na ljudsku 
prirodu, t. j. ukupni bi život postao nemoguć, kad ne 
bi bilo toga mjerila i, prema tome, kad bi svi čini bili 
indiferentni. Oni to ne mogu biti, t. j. čovjeku se mora 
od prirode očitovati zabrana onih čina, kojima bi život 
postao nemoguć, kad ne bi bili zabranjeni, odnosno kad 
bi samo uvjetno bili zabranjeni (jer takvom zabranom 
ne bi život bio osiguran). Dakle, bezuvjetnost zabrane 
za zle (i zapovied za dobre) čine nuždno izvire iz onog 
životnog (svršnog) uređenja ili onih odnosa, koji leže 
. u ljudskoj naravi. Oni su objektivno mjerodavni (nor- 
mativni) za moralnu sviest. Zato sam u svom dokazi- 
vanju gornjaka rekao (v. Filozofija života, str. 180— 
181), da su neki čini zli i bezuvjetno zabranjeni, jer »ra- 
zaraju normalni zajednički život i eksistenciju čovje- 
ka«. Moralna zabrana »zaštićuje najveće dobro čovjeka 
i zato(!) je kategorička«. 

.U gornjaku kažemo: Ne može biti ničijoj volji pre- 
pušteno, da li će i kako će kvalificirati stanovite čine, 
t j. čovjek je u svojem odlučivanju (htienju — ne 
htienju) bezuvjetno obvezan na ono, što ne smije od» 
nosno što mora činiti. To je — rekosmo u obrazlože- 
nju gornjaka — zato, jer bi protivno tome značilo pro- 
tiviti se prirodnom uređenju ili bitnim odnosima ljud- 
skog života, i tako bi zbog svojevoljnosti bili onemo- 
gućeni prirodni temelji života. Bezuvjetno je zabra- 
njeno učiniti nešto protiv onoga, čime je život uvjeto- 


van. Mi smo bezobzirno obvezani imati obzira prema - 


životu. Neki ljudski čini ne mogu biti indiferentni, 

objektivno (po sebi) su kvalificirani kao gli odnosno 
dobri, koliko ne odgovaraju ili odgovaraju temeljnim 
odnosima života. Kad bi svi čini bili indiferentni (ne- 
kvalificirani), nastale bi zbog nekih čina zle poslje- 
dice za održanje života, nuždno bi nastao neuredan ži- 
vot (jer su ljudi skloni takvim činima). Nasuprot, time 
što su diferencirani, može se život poboljšati, a za tim 
od naravi težimo. Obligacija na diferenciranost osniva 
se dakle u naravi. Neki su čini u sukobu s odnosima ži- 
vota, koji su normativno nadređeni individualnoj volji 
ukoliko bi ona htjela neko svoje dobro bez obzira na 
išta — i zbog toga su dotični čini bezuvjetno zabra- 
njeni. Bezuvjetna je obveza prirodni zakon, 

Takve obveze ne može biti ni po čemu drugome, 
osim po zakonodavnoj volji, koja vlada nad ljudskom 
prirodom. Tako glasi druga premisa našeg dokaza (dolj- 
njak, minor silogizma). 

Navedeni zločin (okrasti i ubiti nevinog čovjeka) 


. bezuvjetno je zabranjen, jer se protivi prirodnom za- 


konu: težiti za dobrom (životom i potrebnom imovi- 
nom), na koje čovjek ima pravo. Neumjerenost tje- 
lesnog uživanja je bezuvjetno zabranjeno zlo, jer se 
protivi prirodnom odnosu podređenosti nagonskih sklo- 
nosti razboritom ograničenju dobara. Svaki je kon- 
kretni čin moralno diferenciran i obvezatan na osnovu. 
životne zakonitosti. Kad bi stanoviti čini (rekosmo u 
gornjaku) bili indiferentni, prepušten bi čovjek bio 
životinjskom nagonu, destruktivnom egoizmu, uništa- 
vanju života; izjalovila bi se ljudskoj naravi ima- 
nentna svrha: održati život kao osnovno dobro. U tome 
je smislu obrazložena bezuvjetnost obveze. A sad u 
obrazlaganju dolnjaka treba pokazati, da obveza (kao 
i moralno kvalificiranje) ne potječe iz ljudske volje, 
t. j. da ona nije sebi zakonodavna, autonomna; jer 
»obvezati« predpostavlja priznanje . prirodnog zakona, 
dok »biti obvezan« predpostavlja, mogućnost neprizna- 
vanja. Zatim treba kritički izključiti i druga tumače- 
lija: etičkog pozitivizma, emocionalizma (i racionali- 
Zma), euđemonizma. Ušeničnik (uzor skolastičke ja- 
snoće) — nakon što je u gornjaku rekao, da se u mo- - 
ralnoj sviesti nalazi »dobro«, kojeg ne možemo ne pri- 

znati — kaže u dolnjaku, da spomenuto »dobro« može 
da bude u takvom odnosu prema nama jedino po tome, 
što je sama narav »naravnana« na to dobro; a to nije 
od nas. Ipak bi, držim, trebalo objasniti: zašto, ukoliko 
odnos moralne vriednosti prema čovjeku upućuje na 
to, da je on po naravi »naravnan« na tu vriednost? 
Zbog toga (utoliko), što je ta vriednost bezuvjetno 
obvezatna. To je točno, ako pritom zadržimo u vidu, da 
je mjerilo moralno (obvezatno) vriednih čina u na- 
ravnim ljudskim odnosima, koji su postavljeni zakono= 
davnom voljom; a to znađemo odatle, što su upravo po 
tim odnosima postavljene granice ljudskoj volji u nje- 
zinu svršno djelatnom stavu. Po ovim je dakle odno- 
* sima izraženo voljno ograničivanje ljudske djelatnosti. 
U naravnom moralnom zakonu se očituje nadljudska vo- 
lja, iz koje potječe uređenje ljudske naravi. Nakon toga 
je sad jasno (u zaglavku), da postoji moralno zakono- 
davna volja u svršnom Ureditelju ljudske naravi, u 
Bogu. : 
O deontoložkom sam dokazivanju najprije raz- 
pravljao u »Bogoslovskoj  Smotri« 1924., pak ćemo 
odatle uzeti jedan važan izvadak (str. 277—278): 


»Ako čovjek po svojoj naravi nuždno teži za nečim, 
a može (svojom slobodnom voljom) da učini sasvim 
suprotno nuždnoj svojoj težnji, onda se ona ne može 
drugčije očitovati u sviesti nego kao nuždni zazor pre- 
ma predmetu suprotne težnje odnosno kao imperativ 
prema suprotnom voljnom činjenju. Ovaj je imperativ 
bezuvjetan, jer i naravna nuždnost nije uvjetna. 


Mi zaista izkušavamo (u vlastitoj sviesti) takav 
Imperativ; dakle postoji naravno nuždna težnja za ne- 
kom dobrobiti, u kojoj je kategorički imperativ osno- 
van. Dakako da nuždno težiti može čovjek samo za vla- 
stitom dobrobiti, t. j. sama dobrobit čovječje naravi 
kao takove osnovica je za imperativno ograničenje ill 
vezanje (= obligacija) voljnog činjenja. 

Minor! Budući da je imperativna dobrobit volji čo- 
vječjoj postavljena i onda, kad čovjek (upoređujući) 
razna dobra kao voljne predmete preferira imperativ- 
noj dobrobiti drugo neko dobro kao predmet voljnog či- 


170 


njenja, t. j. budući da je imperativna dobrobit nega- 
tivni predmet moje volje, mora da je ona i predmet 
takove volje, koja ju prosuđuje vrednijom od ikojeg 
dobra suprotnog imperativu. — Takova je volja ill 
moja ili druga neka volja. U prvom slučaju morala bi 
u meni da buđe još jedna volja, koja je istovjetna s mo- 
jom naravi i koja naravnu dobrobit kao najveće dobro 
postavlja proti drugoj mojoj volji za kojim god dobrom 
(slično je učio Kant). Ova je hipoteza absurdna. Dakle 
je imperativna dobrobit postavljena čovjeku (i su- 
protno njegovoj volji) od neke druge volje. — Ta druga 
volja nije ni odgojna ni prisilna volja družtva, jer mo- 
ralna obligacija postoji i u slučaju, kad je prekinuta 
veza s družtvenom voljom. 

Dakle, obligacija s obzirom na svoju dobrobit (koja 
je predmet naravne težnje), jest realno osnovana samo 
u volji onog bića, o kome je zavisna i sama narav 
ljudska. 

Ukratko: obligacija je osnovana u naravnoj tež- 
nji za dobrotom same čovjekove naravi (=:maior). Mi- 
nor: ova je dobrota (= predmet obligacije i naravne ' 
težnje) osnovana u takovoj volji, koja je iznad ljudske 
naravi; a to nije nikoja ljudska volja. Dakle: obliga- 
cija objektivno predpostavlja realni odnošaj čovjekove 
naravi s Bogom (= religiju).« 

Ima više razloga da je naveden čitav tekst. Pormu- 
lacija dokaza u mojoj knjizi »Filozofija života« i ova 
iz »Bogoslovske Smotre«, upoređena s dokazom kako 
ga zamišlja Descogs (u knjizi »Praelectiones theologiae 
naturalis« sv. I; g. 1932., str. 473 sl.), očito pokazuje 
posve različite poglede na rješavanje toga pitanja, pa 
se moje mišljenje samo površnom oku može pričiniti 
»sličnim« Descogsu. Tko se pobliže zanima, može na 
tom primjeru razabrati, kako se filozofiranje kod poje- 
dinih pitanja više-manje samostalno kreće u kritičkom 
rješavanju. No puno je važnije uočiti, kako nemaju 
pravo, koji tvrde, da obvezatnu moć moralnog zakona ne 


možemo logički opravdati (izp. razpravu između Messe- 


Ta i Pribille u »Katholisches und modernes Denken« 
1924.). Na deontoložkom se dokazu dade jasno razabra- 
ti, kako raclonalnim putem (silogističkim umovanjem) 

dolazimo do metafizičkih spoznaja. A već sam problem 
po svojoj važnosti stoji u središtu filozofskog zanima- 
nja: radi se o pitanju ovisnosti morala od religije. De- 
duktivno se to pitanje rješava (kako smo već napome- 
nuli) u prilog teističke ili religijske etike na taj način, 
da iz dokazane eksistencije Božje (u teodiceji) izvo- 
dimo obstanak moralno zakonodavne volje Božje. — 
Opravdavanje moralnog zakona na osnovu religije (pri- 
znavanja Boga Zakonodavcem) nije .dakle ovisno o 
deontoložkom dokazu. Njega ne priznaju svi skolastici, 
dok svi uče, da je obligacija osnovana u Bogu. Koji ga 
ne priznavaju, drže da je u pojmu absolutne obligacije 
već izričito uključena spoznaja o Bogu Zakonodavcu, o 
njegovoj absolutnoj volji. Oni već na početku dokazi- 
vanja kažu, da je moralna sviest dužnosti (obveze) i 
razlikovanja između zla i dobra moguća samo na osno- 
vu religije — i zato da nije moguće tek dokazivati tu 
ovisnost morala od religije, nota bene deontoložki, iz 
takvog gornjaka, koji abstrahira od Boga (dok je to 
moguće deduktivno). Zato je bio naš najteži zadatak 
u obrazlaganju gornjaka, gdje pokazujemo, kako je 
.moralni zakon absolutno obvezatan na osnovu abso- 
lutnog dobra ljudske naravi. Dakako, tu još nije. odre- 
đeno, u čemu se to dobro sastoji, nije rečeno, da je 
»absolutno dobro« u Bogu (jer onda i ne bi valjalo do- 
kazivanje). Pojam absolutno obvezatne razlike između 
zlih i dobrih čina — rekosmo u gornjaku — osniva se 
na bezuvjetnom (najvišem) dobru ljudske naravi; to 
je konstitutivni (formalni) princip moralnosti. Zato čin 
bezuvjetno je zabranjen utoliko, što je protivan bez- 
uvjetnom dobru, koje nam savjest ili praktični razum 
očituje (zato je on manifestativna norma!) u životnom 
poredku ili odnosima, u kojima se nalazi svaki čovjek. 
Pritom još ne moramo pomišljati na Boga; tek će nam 
doljnjak omogućiti konačnu rieč u zaglavku: absolutno 
obvezatni zakon ljudske naravi (= gornjak!) nije osno- 
van nigdje drugdje (doljnjak!), osim u Bogu, u odno- 
šaju ljudske volje prema Božjoj, u religiji. Zato mi ne 
kažemo na početku: »Nema moralnog zakona bez Bo- 
ga«, nego na koncu dokaza. Može de facto postojati 
sviest moralnog zakona i bez izričite misli o Bogu, ali 

kad hoćemo protumačiti taj zakon, kad ga hoćemo filo- 
zoiski opravdati (u etici i teodiceji), logički smo pri- 
siljeni na priznavanje Boga. Subjektivno može da bude 
absolutna obligacija bez religije, dok objektivno, kad 
gledamo na formalni pojam obligacije (i razlike izme- 
đu zla i dobra), t. j. kad se pitamo na čemu se ona 
osniva, vodi nas odgovor k Bogu. Tako mogu i nastati 
zabune u izražavanju, da pojam  obligacije nuždno 
uključuje pojam Boga, odnosno da ga ne uključuje: 
treba naime razlikovati subjektivni pojam (koji ne 
uključuje) i objektivni, koji ga uključuje — nakon do- 
kaza. Najprije nam gornjak ustanovljuje razumski po- 
redak, a nakon doljnjaka tek doznajemo, da je razum- 
ski poredak određen voljom Božjom, i stoga nije zločin 
samo sukob s tim poredkom, nego također s voljom 
Božjom. Sad je tek objašnjena sviest dužnosti kod ono- 
ga čovjeka, koji ne vjeruje u Boga. On se pitao: zašto 
sam ja obvezan činiti dobro i ne činiti zlo, kad sam 
bezbožnik (ateist), ne priznajem Boga Zakonodavca? 
Prva misao, na koju smo ga upozorili, bila je ta, da je 
obvezatno dobro bezuvjetno, najviše dobro za čovjeka, . 
a zločinom da biva čovjek lišen toga dobra. Zločinom 
je doduše ostvarivo stanovito dobro, u kome pojedinac 
možda nalazi svoje najveće dobro, ali ga razum od toga 
odvraća na taj način, da mu taj zločin bezuvjetno za- 
branjuje — i u tome odnosu prema zabranjenom dobru 
uviđamo, da se ono sukobljuje s dobrom, koje je iznad 
svakog drugog dobra, jer ga traži sama ljudska narav, 
t. j. to najviše ili bezuvjetno dobro nije ovisno o poje- 
dincu i njegovim željama (sklonostima, nagonu), a do- 
brota voljnih čina nije tek dobrota za ovog ili onog čo- 
vjeka, nego za svakoga. Dotuda će se možda slagati 
s nama i ateist, priznat će gornjak opravdanim, ali će 
reći, da je čovjek autonoman, moralna je dobrota sama 
po sebi obvezatna, ne treba ići dalje od ljudske naravi. 
Zato ćemo nadovezati dolnjak, Potreban je bio gornjak 
1) zato, da protivnicima absolutno obvezatne dobrote 
obrazložimo njezinu osnovanost u razumnoj naravi, a 
2) zato da protivnicima deontoložkog dokaza pokažemo, 
kako pojam obligacije neposredno ne uključuje prizna- 
vanje Boga, nego samo poredka razumne naravi. Taj 

poredak mora biti predmetom moje volje i onda, kad 
ga ja ne ću: utoliko je on bezuvjetno obvezatan. Ovo je 
sada odlučan moment proti onima, koji priznavaju 
absolutnu vriednost, — ali s autonomnom obvezom. 
Zato je potreban dolnjak;: moralna je vriednost obve- 
zatna na osnovu volje, koja nije ljudska. Time je mo- 
ralna dužnost dobila obrazloženi temelj u Bogu. 


Sad napokon znademo, zašto se moramo podvr- 
gavati volji Božjoj: ne zato, što je Bog svemoguć, što 
je naš stvoritelj, što nas može za zločine kazniti, nego 
zato, što se dobrim činima ostvaruje naše najviše do- 
bro. Čovjek je zbog svoga najvišeg dobra vezan na ra- 
zumni poredak; to je formalni razlog bezuvjetno obve- 
zatne dobrote voljnih čina. Zato se obveza i očituje čo- 
vjeku, čim dolazi k razumu, sve kad mu i ne bi očita 
bila eksistencija Božja. Razumom se čovjek pita: Zašto 
sam dužan činiti dobro? Samo po nekoj normi može 
razum ustanoviti obvezatno dobro i u toliko je »izprav- 
ni« razum mjerodavan. Da je norma u volji Božjoj, 
koliko ona usvaja naravni poredak, to je bio zaglavak 
* našeg dokazivanja. Moralno je dobro zahtjev naše na- 
ravi, a stvorenoj je naravi Bog dao sankciju zakona. 
Sad je razumljivo, da podložnost volji Božjoj nije »slie- 
pa« ni »robska«, nego da je čovjeku primjerena — ko- 
liko je čovjek, razumno stvorenje. 

U dubini čovjekove prirode, u najdubljoj klici čo- 
vječiva živi Bog kao Zakonodavac. S razumom čovjeka 
rađa se moral: vodstvo Božje putem voljne dobrote 
k oživotvorbi sreće u bezuvjetno najvišem dobru kao 
svrsi života. Na pragu života čeka čovjeka poziv Božji, 
da bi se u trajnom odzivanju, u slaganju s voljom 
Božjom ili u moralnoj dobroti izvršio proces pobožan- 
stvenjenja. U tome i jest moralni smisao života. 

V. DIO 


METAFIZIČKA SPOZNAJA I VJERA 


Kad čovjek ne bi znao ništa više osim onoga, što 
znade putem svojih osjetila, ne bi ni bilo filozofije. 

Niti ove izreke! 

što sam sad izrekao? To, da je filozofija znanje, 
koje nije ograničeno na osjetilno znanje, nego ga nad- 
ilazi ili nadvisuje. To ja sada tvrdim, — a zar je ta 
tvrdnja plod osjetilnog shvaćanja? Kada to tvrdim, 
siguran sam, da je uistinu tako, ne sumnjam o tome, 
da je to istina, ili da moja tvrdnja odgovara stvarno- 
sti. To jest, sve da nisam izrekao prve navedene tvrd- 
nje, filozofijsko bi znanje bilo sasvim drugčije negoli 
je sve, što postoji u osjetilnoj sviesti. Zacielo, pritom: 
već znadem, što je »filozofija«, — a ni to nije nikojim 
osjetilom shvaćeno. Ja znam odgovoriti na pitanje: »što 
je filozofija?« Znadem, da je filozofija znanje, i to sa- 
svim različito od osjetilnog znanja — zato, jer znam, 
da su u njoj različni odgovori na različna pitanja, na 
koja ne mogu osjetila odgovoriti. Ona ne mogu ni po- 
staviti tih pitanja; jer filozofijska se pitanja odnose na 
nešto, čega osjetilima ne opažamo. Pomoću njih opa- 
žamo, što nam je dano, što činjenično pronalazimo, i 
to u prostoru, kao izvanjske pojave, a ne kao vlastite 
doživljaje. Ni njih ne opažamo pomoću osjetila, dakle 
i sviestno znanje o vlastitim doživljajima premašuje 
osjetilni dohvat. Po samim osjetilima ne bi nikad bilo 
psihologije, nauke o doživljajima. Niti bi bilo ikoje zna- 
nosti; jer u svakoj je takvo znanje, koje se sasvim raz- 

likuje od osjetilnog znanja. Svaka znanost ide svojim 
iztraživanjem i pronalaženjem dalje od osjetilnih po- 
dataka. Znanstvena su pronalaženja zapravo odgovori, 
sigurne tvrdnje, spoznaje. I filozofija sadržava spozna- 
je, nazore, odgovore. O čemu? O sebi, o svojoj zadaći, 
o svome cilju, o predmetu, kojim se bavi ili koji izpi- 
tuje. Na što se odnosi filozofijsko postavljanje pitanja 
1 traženje odgovora? Uzmimo neke primjere. Iz opa- 
žene činjenice, da naš život smrću prestaje, uočujemo 
dvie mogućnosti: 1. život posve prestaje, 2. ne prestaje, 
koliko možda nije samo tjelesan (vezan na organizam). 
Druge dvie mogućnosti: 1. u nama postoji samo osje- 
tilno znanje, koje je organske naravi, 2. postoji i ne- 
csjetilno znanje. 1. Sviet postoji nuždno, sam o sebi, 
2. on je nenuždan (kontingentan) i zato je ovisan o 
vzroku. Filozofiranje se prema tome ne ograničuje na 
ovog ili onog čovjeka, na ovaj ili onaj pojedinačni ži- 
vot, na pojedinačne pojave u svietu, nego obuhvata 
cjeline, obćenite odnose (različnosti, prouzročenosti). 
Osjetilima to nije pristupno. Ne bi dakle ni bilo filo- 
zofije, kad bi sve naše znanje bilo samo osjetilno. 
Dosad izrečenim smo daleko premašili osjetilno 
znanje. Na neosjetilni predmet (filozofiju) osvrnuli 
smo se neosjetilno. »Osvrnuli« smo se (reflektirali), 
pažljivo smo uočili filozofijsko znanje — i tako smo o 
tome znanju dobili ovo znanje, koje smo dosad izrekli. 
A to znanje nije ništa, nego je i te kako »nešto«, čega 
nema svatko, t. j. ne zna svak izreći s razumievanjem 
to, što je gore izrečeno. To je znanje uvjetovano ne 
samo osvrtom, nego i mnogostrukim zapažanjem ili 
uočenjem filozofiranja po njegovu izvoru, zadaći, obse- 
gu, predmetu (kako smo »vidjeli« u letimičnom pri- 
kazu). Mimogred smo naišli i na različnost psihologij- 
skog, uobće znanstvenog znanja prema osjetilnom zna- 
nju. Ta je različnost obilježena, uočili smo, odnošajnim 
opažanjem stvarnosti, spajanjem (sintezom) obćenito 
shvaćenih predmeta (života, svieta, znanja...). Obilje- 
žena je također »istinom«, sigurnom spoznajom. A sad 
napose iztičemo: sigurne tvrdnje (nazori, odgovori, 
spoznaje) imaju svoje razloge, osnivaju se kadgod na 
zamršenom dokazivanju. Sve su to obilježja neosjetil- 


176 


nog znanja. Sve to treba znati, da se uzmogne s razu- 
mievanjem izreći prva navedena izreka. S »razumieva- 
njem« t. j. ovo neosjetilno znanje pripisujemo razum- 
skoj sposobnosti. Filozofijsko i svako znanstveno zna- 
nje jest misaono, od osjetilnog znanja sasvim različito. 

Kako je različito mišljenje od osjetilnog znanja? 
Mišljenje je put do istine: što je. »istina?«. Ima li isti- 
nite, sigurne spoznaje? O prvom pitanju (o naravi mi- 
šljenja) razpravlja psihologija, a o spoznaji istine noe- 
tika. Ona pita: možemo li imati filozofijske istine, koje 
su »iznad« opažajne stvarnosti ili koje »prelaze« (tran- 
scendiraju) granicu izkustva, te su neizkustvene, me- 
tafizičke? Ako bi odgovor na to pitanje bio negativan 
(kako to zastupa pozitivizam), onda je nemoguće išta 
s dokazima tvrditi (racionalno, logički znati) o Bogu, 
o duši, o svemu, što je opažanju nepristupno, preko- 
izkustveno, metafizičko, t. j. nemoguća je metafizika. 
Prvo je dakle pitanje: Da li jest ili nije moguća meta- 
fizička spoznaja? »Prvo« utoliko, što treba najprije 
opravdati mogućnost. metafizike, ako hoćemo izgraditi 
neku metafizičku filozofiju (v. »Bogoslovska Smotra« 
1918. i drugi noetički spisi). 

Na pitanju, da li smo (razumski, misaono) spo- 
sobni za metafizičke spoznaje, pukao je najdublji jaz 
između dva filozofska »tabora«: za metafiziku i proti 
njoj. Kant je u novovjekoj filozofiji predstavnik protu- 
metafizičkog tabora. On je dosljedan, pa kad ipak za- 
stupa metafiziku, t. j. izriče svoje nazore o Bogu, du- 
ši..., on ih ne osniva na logičkom ili teoretskom ra- 
zumu (koji se — po Kantu — ograničuje na izkustvene 
ili prirodne pojave), nego na praktičnom, t. j. iz po- 
dručja moralnosti izvodi »vjeru« u Boga, dušu, bezsmrt- 
ni život. Pozitivisti, koji se ograničuju na prirodne 
nauke, ne bi ni smjeli (dosljedno) ništa tvrditi o bilo 
čemu, što »prelazi« prirodu ili što se ne da izvesti iz 
Prirodoznanstvenog izkustva. Ako bi na pr. tvrdili: »Ne 
Postoji ništa osim materije, niti u čovjeku ni izvan 
svieta«, takvom bi metafizičkom tvrdnjom napustili 
Svoj pozitivistički stav, kojim zabacuju sposobnost za 
metafizičke spoznaje. Oni bi morali ostati agnostici: 
ne znamo ništa o metafizičkim »stvarima«, Ipak mnogi 

od njih zastupaju materializam, priznaju samo mate- 
riju. Taj je filozofijski nazor na prielazu od prošlog sto- 
ljeća u sadašnje bio najviše zastupan — u širinu, po 
svojoj popularnosti i površnosti. Ipak pitanje opravda- 
nosti materializma najkrupniji je problem metafizičke 
filozofije. Je li sve, što postoji, samo jedinstvo mate- 
rije (kako tvrdi materialistički monizam), ili postoji 
dvojstvo: osim materije još i nematerialni bitak (kako 
tvrdi dualizam)? »Nematerialni« ne samo utoliko, što 
mije isto s materijom, te se od nje razlikuje, nego tako- 
đer, koliko je bez materije, neovisan o materiji, nešto 
bezmaterialno, duhovno  (spiritualno). Spiritualistički 
dualizam uči, da u čovjeku postoji duhovna duša, i da 
osim svieta postoji njegov duhovni uzročnik, Bog (te- 
istički dualizam). Na tome razkršću između materializma 
i spiritualizma razdvojiše se ljudi u filozofiji i u životu. 

Može netko da ne bude ni materialist ni spiritua- 
list, — bilo zato, što je agnostik (t. j. drži, da se o tom 
pitanju ne da izreći konačan sud), bilo zato, što pri- 
znaje duševne (psihičke, nematerialne) sile, koje nisu 
neovisne o materiji (duhovne, spiritualne); taj drugi 
je protivnik materializma, iako nije spiritualist. Netko 
može priznavati spiritualni princip u svietu, upravo u 
svietu, a ne »izvan« njega, neovisno o njemu; može da 
bude panteist, spiritualistički monist, a nije teistički 
dualist, ne priznaje Boga, ukoliko tim izrazom ozna- 
čujemo izvansvjetsko samoodsebno (absolutno) biće oso- 
bne naravi. Uzmemo li »sSpiritualizam« sinonimno sa 
»dualizmom« — i to u dvostrukom smislu: u čovjeku 
postoji tielo i duša, osim svieta postoji Bog, -— možemo 
alternativno obuhvatiti dvie krajnosti: ili dualizam 
(spiritualizam) ili materialistički monizam. Materialist 
ne priznaje u čovjeku dušu, a može priznavati razum 


(mišljenje), samo ne kao duhovnu sposobnost, nego: 


kao viši stupanj u razvoju osjetilnog spoznajna (u okvi- 
ru organskog zbivanja); kao psiholog i noetičar on je 
senzualist. Boga dakako ne priznaje; sviet eksistira 
nuždno, sam o sebi, sve se u svietu razvija nuždno u 
tom smislu, da nije ovisno o izvansvjetskom uzroku, 
t. j. kozmičko zbivanje — i u njemu ljudski život — ne 
postoji tako, da bi mogla i nepostojati, ono ne može ne- 

postojati, nije po svojoj eksistenciji ovisno o tome, da 
li ga Bog hoće ili ne će proizvesti (prouzročiti). Može 
li to tvrditi materialist kao prirodoslovac? Očito ne 
može, jer prirodonaučnim metodama ne može znati, da 
li je razvoj ili promjenljivost svieta spojiva s njegovom 
nuždnošću. Zar promjenljivost ne uključuje ovisnost o 
uzroku? Na to pitanje odgovara samo filozof — i na 
tom pitanju dokazuje teistički filozof (u teodiceji) ob- 
stanak prvog uzroka, Boga. 

Haeckel je pred petdesetak godina bio predstavnik 
materialistički evolucionističkog nazora. Polemički sam 
bio ponukan osvrnuti se na taj nazor povodom »ža- 
lobne svečanosti« na medicinskom fakultetu za netom 
preminulog »slavnog učenjaka« Haeckela (v. »Katolički 
list« u studenom 1919.). Kritički sam osvietlio dvie nje- 
gove teze: negaciju nematerialnog principa u čovjeku, 
i negaciju nematerialnog principa izvan prirode. Prvu 
tezu obara psihologija: sve se pojave sviestnog života 
ne mogu svesti na ovisnost o fiziologijskim uvjetima. 
Panpsihistički nazor (po kome su sve prirodne pojave 
ujedno psihičke) također je neodrživ. Drugu tezu oba- 
ra činjenica, da u promjenljivom svietu ne može biti 
razlog njegove nuždnosti, pa zato je on ovisan o uzroku, 
koji je nepromjenljiv i nuždno eksistentan, a po naravi 
osoban, jer su takvi i neki njegovi učinci u svietu (lju- 
di); u tome ga smislu zovemo Bog. 

I pred tim je bilo polemike s materialističkim na- 
turalizmom, (v. Novine od 15. X. 1917.; izp. »Bogoslov- 
ska Smotra« 1915. str. 283.). Radilo se o odnosu materije 
i duše, nagona i intelekta. Da je među njima bitna 
razlika, to je već »zastarjela teza«. Pokazao sam, da se 
poricanje te razlike ne može održati ni u praktičnom 
ni u teoretskom obziru. Praktični se nazor o životu ne 
može opravdavati na osnovu prirodnih nagona, kad u 
Sviesti postoji moralni zakon, po kome treba odrediti 
objektivnu svrhu života i suprotno nagonima. Možemo 
li to logički (razumski) odrediti? To se pitanje pokriva 
s navedenim pitanjem o sposobnosti za metafizičke spo- 
znaje, odnosno s pitanjem, da li je za ukupnu spoznaj- 
nu vriednost mjerodavno samo izkustvo. »Pozitivizam, 
koji se u teoretskom pogledu ograničuje na konstatira- 

nje prirodnih činjenica, ne uzima obzira na jednu či- 
njenicu, koja ga upravo obara. činjenica je naime, da 
se naše mišljenje u sistematiziranju prirode oslanja na 
obće neke misaone oblike i sadržaje, koji nisu istovjetni 
s perceptivnom građom prirodnih objekata. Naše zna- 
nje o prirodi na svakom koraku prekoračuje opažajno 
znanje time, što od opaženih činjenica doumljivanjem 
dolazi do takvih istina, koje se ne pokrivaju s opaže- 
nim činjenicama, a ne manje smo o njima sigurni kao 
o svim potonjima.« I filozofija mora svoje nadizkustve- 
ne (metafizičke) spoznaje postaviti na logički opravda- 
ne premise, na pr. racionalna (spekulativna, metafi- 
zička) psihologija, kad zastupa substancialnost duše, 
predpostavlja realnu vriednost pojma substancije, a 
teodiceja se u dokazivanju eksistencije Božje poziva na 
noetiku, gdje se utvrđuje metafizička vriednost načela 
uzročnosti. , 

Višeput se čuje, da netko u Boga (ili, recimo, u 
bezsmrtnost duše) »ne vjeruje«, a drugi opet »vjeruje«. 
Netko ne vjeruje u »duhove«, ili čak ne vjeruje, da jć 
zemlja okrugla i da se kreće oko sunca. U nizu tih ne- 
vjerovanja očituje se kanda lakoumnost: dotični ne 
samo da ne zna te stvari, nego se i ne trsi da bi stekao 
znanje o njima, ne priznaje ovo i ono na laku ruku; 
. takav je stav pred znanstvenim forumom neuračunljiv 
— ne samo kad se radi o Zemlji, nego i kad je u pita- 
nju Božja eksistencija. Jer i o njoj treba najprije nešto 
znati, prije nego ćemo je priznati ili ne priznati, vjero- 
vati ili ne vjerovati. Sad nam izraz »vjerovati« znači 
priznavati, biti siguran. Netko može tako vjerovati u 
Boga, i kad to ne zna dokazivati. Može li se uobće do- 
kazivati, da ima Boga? Možemo li dokazno znati za nje- 
ga, spoznati ga? »Spoznaja« (u širem smislu) znači 
znanje pomoću bilo koje spoznajne sposobnosti, osjetil- 
ne i razumske; napose znači istinito znanje, koje se mo- 
že oslanjati i na dokazivanje. Takvo nam dokazno zna- 
nje o Bogu daje teodiceja, dio metafizike ili filozofije 
o prekoizkustveno zbiljskim predmetima. Kant toga ne 
priznaje. U njegovo je doba — radi napredka prirod- 
nih nauka — zavladao naturalistički duh, po kome je 
spoznatljiva samo priroda (natura). Dosljedno tome, 

jedni su naturalisti zastupali agnosticizam: ne znamo 
ni o čemu izvan prirode. Drugi su dogmatski tvrdili: 
jedina je priroda zbiljska (ne samo spoznatljiva), a 
osim nje nema ništa zbiljsko. Kant je pristao uz prve: 
ne možemo ništa znati o Bogu, o bezsmrtnosti duše, pa 
ni o slobodi (jer u prirodi vlada uzročna nuždnost). 
Samim izkustvom, to je jasno, ne možemo znati, a ne- 
ovisno o njemu (a priori) također ne. Kant je naime 
imao pred očima samo apriorističku metafiziku racio- 
nalizma (koji je iz »čistog« razuma htio dokazivati zna- 
nje o Bogu i duši). Zar se na metafiziku, koja polazi iz 
izkustva, nije Kant ni obazirao? To se ne može reći, . 
jer je metafiziku zabacio na temelju fenomenalizma ili 
nazora, da je spoznaja ograničena na fenomene. Istim 
je udarcem htio oboriti i dogmatske naturaliste: nije. 
samo ono zbiljsko (realno), što je razumu pristupačno 
(spoznatljivo), naprotiv, to je pojavni ili fenomenski 
bitak, ovisan o našim osjetilima, dok neovisno od osje- 
tila mogu postojati »stvari po sebi«. Time je ostao otvo- 
ren novi put k metafizičkim predmetima: put »vjero- 
vanja«. Metafizičko znanje, kaže Kant, zamienila je 
vjera, i to praktična, na osnovu moralnog zakona (»ka- 
tegoričkog imperativa«). Treba vjerovati u slobodu, jer 
bez nje nije shvatljiva bezuvjetna obveza (moraš — ne 
smiješ). Kao što je »ideja« slobode moralni »postulat«, 
jednako je tako ideja Boga i bezsmrtnosti duše. Tako 
potječe religijsko vjerovanje iz morala, Ovu su Kantovu 
nauku neki zabacili, ali su pridržali odvajanje vjere od 
znanja (pa su vjeru prenieli u sferu čuvstvovanja, 
maštanja, doživljavanja, zrenja). 

U nadnaravnom (kršćanskom) smislu »vjerovati« 
znači priznavati istinitom objavljenu nauku na teme- 
lju Božjeg svjedočanstva. (U širem smislu »vjerovati« 
znači priznavati bilo koju istinu, zajamčenu autorita- 
tivnim svjedočanstvom.) Kad je u pitanju odnos između 
»znanja« i »vjere«, misli se obično na odnos metafizičke 
spoznaje i nadnaravne vjere. Možemo li razumski zna- 
ti, da je Božjim autoritetom zajamčena činjenica obja- 
ve? Ne samo, koliko bi to razum utvrdio poviestnim 
putem, nego upravo metafizički, dokazujući mogućnost 
objave na osnovu dokazane Božje eksistencije 1 moguć- 

nosti onih dokazala (na pr. čudesa), kojima bi zajam- 
čeno bilo Božje svjedočanstvo, da uistinu objava nekih 
istina potječe od njega. Da li filozofija utire put teolo- 
giji? Da li se na (filozofskim) spoznajama o Bogu osni- 
va vjera u njegovu objavu (kojom se bavi teologija)? 
Mi smo taj problem »znanja i vjere« riješili tako, da smo 
u noetici dokazali mogućnost metafizičke spoznaje, a u 
teodiceji i etici smo dokazali različne spoznaje o Bogu, 
a u psihologiji spoznaje o duši. Veza između nadnaravne 
vjere i razuma nije dakle razkinuta, Odatle izlazi stav 
prema vjeri (odnosno crkvi kao čuvarici i učiteljici 
vjere) onog filozofa, koji je na temelju metafizičke i 
poviestne kritike stekao jamstvo, da je Krist Božji obja- 
vitelj. Istine u toj objavi sadržane mjerodavne su za 
iztraživanje toga filozofa — ne iz »sliepe« vjere (ili 
crkvenog posluha), nego na temelju razumske sigur- 
nosti o kriteriju objavljenih istina, t. j. o Božjem svje- 
dočanstvu. Bio bi sam sa sobom u protuslovlju, tko bi 
sa sigurno objavljenom istinom zastupao neku protu- 
slovnu tvrdnju. Kritički je dopušteno prigovoriti tome 
stajalištu samo onda, kad bi bila dokazana razstava 
vjere od razuma. 


PREGLED RADA 


Kad smo dokazali sposobnost za metafizičke istine 
(u Noetici), trebalo je izgraditi spoznaju o duši, i tako 
je nastala Psihologija. Problem o Bogu rješavan je u 
različnim svezama, napose u odnosu s etikom. Na te- 
istički se nazor oslanja filozofija o našem životu. Tako 
je rješavanje problema o smislu života organski izraslo 
kao nadgradnja dualističkog nazora. 

Metodički je sav taj rad bio rukovođen načelom, da 
naš životni nazor u sustavnoj cjelini izvedemo kritički 
u svezi s ragličnim protivničkim nazorima. U tom je 
smjeru glavno obilježje samostalnog moga nastojanja. 
Sveobuhvatnim pregledom filozofijske povjestnice, od 
.grčke filozofije do današnje, trebalo je imanentnom 
kritikom postojećih nazora omogućiti postepeno izgra- 
čivanje vlastitog nazora, koji je poviestno poznat kao 
skolastička filozofija. Po njoj nam se očituje čovjek, 

koji razumom uviđa istine, na kojima se temelji naš 
život. Na mnogim je istinama osigurana spoznaja, da 
je život ovisan o Bogu. Napose je ovisan u moralnom 
smislu, s obzirom na izasmrtnu svrhu života. U ovu se 
onda istinu o religijski moralnom smislu života nadove- 
zuje istina o Kristovoj objavi kao religijskoj direktivi; 
života. Filozofija nas je tako spremila za pristup kršćan- 
stvu. Kritički prikazati taj put, opravdati na temelju 
filozofije kršćanski nazor o životu, to je glavno obilježje 
moga nastojanja. Tako opravdavati, da se zadovolji kri- 
tičkim zahtjevima suvremenog čovjeka, upućena u 
najdublju problematiku filozofije. — Neka dalje o tome 
govori popis tiskanih radova (da ne bi i njega sasvim 
nestalo, kako je djelomično nestao u Nedeljkovićevu 
Apercu-u za kongres u Pragu 1934.): 


Opća noetika (habilitaciona radnja). Zagreb 1918. i 2. izd. 
Beograd 1926. 

Ontološko-noetički problem u evoluciji filozofije, Rad, Jug. 
Ak. 1919. Sje bozi di 

Kant i neoskolastika. I. dio 1920.; II. dio 1921; Zagreb 

Uvod u filozofiju, Zagreb 1922. 

Temelji psihologije, Zagreb 1923. 

Juraj Dragišić kao filozof humanizma, Rad 1923. 

Kantov kriticizam u svjetlu savremene noetike, Rad 1924. 

Schema sistematico del problema del conoscere scientifico 
con riguardo all ideologia Tomistica e Kamntiana, Atti 
del V. Congr. phil., Napulj 1924. 

De problematum noeticorum systematica positione et 80- 
lutione, Acta Congr. thom, Rim 1925, 

Psihologija za srednja učilišta, Zagreb 1927.; 2. izd. 1928.; 
3. izd. 1941. 

Historijski razvitak filozofije u Hrvatskoj, Zagreb 1929. 

Filozofijski osnovi znanstvene spoznaje, Sveuč. Godišnjak 
Zagreb 1929. 

Filozofija kršćanstva, Rad. Jug. AR, 1930. 

Duševni šivot, Jug. Ak. 1932. 

Wundt u savremenoj psihologiji, Rad 1932. 

Temelji filozofije, Zagreb 1934, Matica Hrvatska. 

Od materijalizma k religiji, Zagreb 1935. 

pe rk problemata, Ex Acta Congr. franc., Zagreb 

Quomodo philosophia religionis scientifice construenda est? 


Ex Acta Pont. Ac. Rim, 1936. 

Filozofija i religija, Zagreb I. sv. 1936.; II. sv. 1937. 

Religija i život, Jug. Ak. Zagreb 1938 (Bulletin 1939.) 

Ein Beitrag zum Kausalproblem, Philosoph. Jahrbuch 1938. 

Religio qua objectum philosophiae et jap jabne, Antonia- 
num 1939. «o onsdd 

Bauer kao filozof, Ljetopis Akad. 1939. 

Joseph Geyser i Philosophia perennis, Ljetopis Akad. 1940. 
(latinski Bulletin 1940.) 

De religione naturali et supernaturali, Zagreb 1940, 

Zur Begriindung der Wahrheitserkenntnis (Akad. Bulletin 
1940.; hrvatski u Radu 1941.: »Spoznaja istine«). 

Filozofija života, Hrvatska Akademija 1941. 

Nauka o spoznaji, Zagreb 1942. 

Kriza kulture, Hrv. Akad..1943. 

. Smisao života, Hrv. Akad. 1944. 


Razne razprave u Bogoslovskoj Smotri, Hrvatskoj Smotri, 
Hrvatskoj reviji, Katoličkom Listu i drugdje. 


. Razprave i prikaze u časopisima navodim zato, jer 
sadržajem kritički i sustavno nadopunjuju cjelinu filo- 
zofijskih radova, pa bi ih (po izboru) trebalo pretiskati 
za ukupno izdanje čitave filozofije. Neke od tih raz- 
prava (i knjiga) već danas nestaju, ali je malo nade, 
da bi ikad bilo izdavalačkog smisla za tako nerenta- 
bilno izdanje. (Nije se potrebnim smatralo za našu 
naučnu reprezentaciju prevesti na koji strani jezik ni 
najmanji dio tih radova, premda smo obilovali prievod- 
nom. literaturom na hrvatski jezik.) Podpun bi prikaz 
morao znalački obuhvatiti i sitnije radove, koji su zna- 
čajni za filozofijsku problematiku i za obću orientaciju, 
na pr. o načelu uzročnosti (v. Bogosl. Smotra 1925 1 t. 
d.), o deontoložkom dokazu (Bog. Smotra 1924. i t. d.), 


uobće o dokazivanju eksistencije Božje (Bog. Smoira. 


1924. i posvuda), o polazištu noetike (Bog. Smotra 1923. 


i drugdje), o Kantu (posvuda), o Einsteinu (Bog. Smo-: 


tra 1923.), Boškoviću i drugim monografijskim prika- 
zima, o razvitku skolastičke filozofije (Bog. Smotra 
1923.), i tako dalje. 

FILOZOFIJA PREMA KRŠĆANSKOJ 
RELIGIJI 


U jednom prikazu knjige »Smisao života« stoji, da 
se moje »umovanje može sažeti u ovaj silogizam: Bez 
morala:je nemoguć život dostojan čovjeka. Moral je ne- 
moguć bez religijske podloge i sankcije. Ergo: religija je 
čovjeku potrebna, da on uzmogne provoditi život dosto- 
jan čovjeka, t. j. da bude uobće čovjekom«. Tome ne bih 
imao prigovoriti, pogotovu kad se »dostojan« istovje- 
tuje sa »biti uobće čovjekom« (jer po tome, što je život 
dostojan čovjeka, još ne bi jasno bilo, da je život uobće 
nemoguć bez morala). Ali taj se silogizam može na razli- 
čite načine opravdavati, — kao što kipari ili slikari 
mogu različito prikazati istu stvar. Tom poredbom i 
nije primjereno izražena filozofijska mogućnost samo- 
stalnog »prikazivanja«: tu se naime radi o mnogim filo- 
zofijskim nazorima o stanovitom problemu (ovdje o vezi 
morala s religijom), pa se osobitost filozofiranja u mo- 
jim radovima očituje upravo po tome, kako se na kri- 
tički  objašnjavanoj neosnovanosti različitih nazora 
opravdava nazor, koji zastupam. što još smatram važni- 
jim: u tome sveobuhvatnom okviru Kritičkih osvjetlje- 
nja nalazim takav put opravdavanju svoga nazora (te- 
ističke etike), koji omogućuje jedinstvenost toga nazo- 
ra, t. j. koji vodi do jednog gledišta, s koga nam se od- 
kriva najdublja osnovica životnoga smisla. To još treba 
objasniti. 

čovjek kao moralno biće; — to je polazna točka 
prema navedenom gledištu, do koga ćemo se odtuda 
uzpeti i gdje će nam se otvoriti jedinstveni vidik na 
svezu morala s kršćanstvom. Sad je naš promatralački 


stav  psihologijski;: gledamo na čovjekovu moralnu 


sviest, t. j. na razumski shvaćenu različnost moralnih 
čina, koliko su bezuvjetno obvezatni. Ta je činjenica. 
filozofijski obrazložena (u mojim spisima), a dokazana 
je 1 kao činjenica, koja u rodu ljudskom oduviek po- 
stoji. Ne obara je okolnost, što neki filozofi ne priznaju 
bezuvjetne obveze; jer takvo se nepriznavanje poziva 
na neke razloge, kojima nije osporavana poviestna či- 
njeničnost sviesti ljudske. Od primitivnih slojeva na 

više u moralnoj sviesti uviek nalazimo uključen doži- 
vljaj religije — uzete u najširem smislu, kao neko pri- 
znanje moralnog zakonodavca. (Filozofijski smo to 1 
opravdali.) Ne smeta tome ni ta okolnost, što nisu svi 
ljudi izričito religiozni, ili su čak protureligiozni, Tu smo 
upravo na najtajnovitijem izvoru života! Nositi u svie- 
sti moralni zakon još ne znači u svakom čovjeku jedna- 
ku sklonost k izvršivanju toga zakona; dok se u jednom 
čovjeku probuđuje naklonost prema moralnom dobru, 
u drugom može nastati zazor od toga dobra, nagnuće 
k moralnom zlu — i to takvo nagnuće, kojim taj čovj ek 
kao da odklanja pogled od moralnog zakona, kao da 
nije voljan priznati ga. (Kako često susrećemo poje- 
dince, koji ostaju u stanovitoj zabludi, kao da su obne- 
vidjeli za istinu, jer su skloni na jednostrano prosuđi- 
vanje!) Takav je čovjek u svojoj nesklonosti prema mo- 
ralnom zakonu stavio zastor izpred priznavanja Zako- 
nodavca. Naprotiv, tko je pripravan prihvatiti moralnu 
istinu, tko teži za njezinim spoznanjem (i kad je skep- 
tik!), ovim prvim porivom svoje duše biva »otvoren« za 
religiju, za posluh onoj volji, koja se očituje u bezuvjet- 
nosti toga zakona. Njemu se očituje ili »objavljuje« Bog 
kao Zakonodavac. On prilazi k Bogu s »ljubavlju« (u 
najširem smislu). On već time »vjeruje« u Boga. Jer 
izrazom »vjerovati« u širem smislu označujemo sigurno 
priznanje pod utjecajem dobre volje (za razliku od 
»spoznati«). U užem se smislu dakako uzima »vjerova- 
nje« za pristajanje uz »objavu« u užem smislu, t. j. uz 
autoritativnu (izvanjsku, poviestnu) objavu. Osim ova- 
kve objave (nadnaravne), možemo »objavom« (narav- 
“— nom) nazvati očitovanje Božje po vanjskoj prirodi i po 
moralnom zakonu. Tko se u ljubavi ili u dobroj volji 
(kaže sv. Augustin) priklanja moralnoj dobroti, njemu 
se Bog objavljuje, prosvjetljuje ga (»iluminacija«). A 
sad uočimo ovo: predpostavivši činjenicu nadnaravne 
objave po Kristu, sigurno je, da postoji nadnaravna 
svrha života. (Ljubavi je Božjoj, rekosmo, prikladno 
dati čovjeku nadnaravno dobro kao moralni cilj živo- 
ta.) Odatle sliedi, da Bog svakom čovjeku »dobre volje« 
pomaže postizavati nadnaravnu svrhu, daje mu svoju 
»milost« već u prvom njegovu moralno-religijskom na- 

gnuću. »Naravno« religijski čin postaje time nadnara- 
van. čovjek još ne mora znati za nadnaravnu objavu, 
priznaje Boga po naravnom moralnom zakonu (i uto- 
liko je to religijsko priznanje »naravno«), ali stavljen 
u nadnaravno svršni red, gdje Bog milošću (nadnarav- 
nim darovanjem) čovjeka vodi k »spasenju« ili k nad- 
naravnoj svrsi, dobiva po toj milosti nadnaravno obja- 
vljenje Božje u svojoj duši. Kad tako čovjek »traži« 
Boga, već mu se on objavljuje, već je »nađen« (Pascal). 
čovjekova moralna spremnost ili sklonost ili voljnost, 
njegov moralni eros daje mu »osjećati« ili uviđati u 
moralnom zakonu uključen životni cilj i u njemu abso- 
lutno dobro. Bez te »vjere« doista nema spasenja. 
Ujedno takav čovjek uviđa svoju nemoć i ufa se u spa- 
senje, u polučenje absolutnog dobra. Time dakle, što se 
čovjek »okrene« prema moralnom zakonu, ili što se nje- 
mu prikloni spreman (voljno) prihvatiti sve, što je nji- 
me određeno, spreman podvrći se zakonodavnoj volji, 
ne samo da biva naravno religiozan, nego upravo nad- 
naravno, koliko je po Božjoj milosti usmjeren prema 
nadnaravnoj svrsi. On nije kršćanin — i jest. Nije po 
pripadnosti crkvenoj organizaciji, ali jest po krstu »že- 
lje«, t. j. po pripravnosti učiniti sve, što Bog od njega 
traži. Po mjerilu (kriteriju) kršćanske religije i svaki 
poganin tako religiozan pripada »duhovnoj« crkvi Kri- 
stovoj. 

Nije li nas sve to odvelo u teologiju tako, đa smo 
namjesto: željenog jedinstvenog pogleda povezali dva 
različita gledišta, filozofijsko i teologijsko? 

Jest, povezali smo — i sad treba pripaziti: kako. U 
jednom doživljaju, u moralno »dobroj volji« odkrili smo 
1 doživljaj religije, a oboje smo u zajednici s milošću 
Božjom upoznali kao prvi korak prema oživotvorbi nad- 
naravne svrhe života. Upoznali smo veličajno značenje 
kršćanstva za sve ljude — od prvog čovjeka na zemlji 
do posljednjega. Oduviek postoji u rodu ljudskom reli- 
gija, i to kršćanska, ako tim izrazom obuhvatimo svako 
priznavanje Boga po nadnaravnom (milostivom) objav- 
ljenju Božjem, Nigdje ne manjka nadnaravna religija, 
gdje »milost« čovjeka prosvjetljuje i vodi k spasenju, 
k nadnaravnoj svrsi. A to zavisi od moralno dobre dispo- 

zicije. Filozofija po njoj opravdava smisao života, u 
njoj izvire i kršćanstvo. Pri prvom pokretu duše prema 
dobroti rađa se u čovjeku Isus Krist. Iz ove naoko 
neznatne klice razvija se veličina čovjekova. U tom je 
prvi potez sličnosti s Bogom, pobožanstvenjenja. Sad 
razumijemo, da je »đuša prirodno kršćanska«. U ljud- 
skoj je naravi (prirodi) usađen moralni zakon kao izraz 
zakonodavne volje (o kojoj je i sama priroda ovisna!), 
a ta se volja u sviesti očituje kao slutnja, pomisao, osje- 
ćaj, intuicija božanstvene moći ili gospodstva nad živo- 


tom, što već znači početno religijski doživljaj, koji tako: 


nastaje upravo pobudom ili poticanjem Zakonodavca. 
Ali — sad evo kršćanskog faktora! — s ovim je »na- 
ravnim« očitovanjem ili »objavom« (razumskim Traz- 
svjetljenjem i voljnom pobudom moralnog zakona) uje- 
dinjena nadnaravna pomoć ili »milost«, i to zato, jer je 
čovjeku namienjena nadnaravna svrha (po Kristovoj 
objavi). Kršćanstvo, kao Kristova institucija za nad- 
naravnu milost, dohvata tako svakog čovjeka, koliko je 
moralno-religijska narav stavljena u nadnaravni svršni 
red. Time nam: biva razumljiva razlika između hierar- 
hijske institucije kao »vidljive« crkve i »nevidljive« 
crkve, kojoj pripadaju svi ljudi, koliko su moralnom 
dobrotom. dionici nadnaravne milosti. Kad se Kaže, da 
»izvan Crkve nema spasenja«, to ne znači, da se nikoji 
nekršćanin ne bi mogao spasiti, postići nadnaravno 
blaženstvo, nego da je od spasenja izključen onaj, tko 
bi se moralnom zloćom uzprotivio nadnaravnoj milosti; 
samo takav je izvan nevidljive crkve. Vidljiva je vre- 
menska, utemeljena za čuvanje nadnaravne objave 1 
za podjelu milosti, dakle za mevidljivu, vječnu crkvu 
milošću obdarenih duša. Kristova je dakle religija (u 
gatoličkoj crkvi, i zato »katolička«) jedina, prava, jer 
je Kristova objava Božja, a po njoj je istina, da postoji 
nadnaravni svršni red milosti, kojom Bog osposobljuje 
čovjeka za postignuće nadnaravne svrhe. A osposobljuje 
ga time, što milostno (nadnaravnom pomoću) sudjeluje 
u svakom voljnom činu, kojim se čovjek odaziva na- 
ravnom moralnom zakonu iz posluha prema Zakono- 

davcu, koliko ga prepoznaje u savjesti. S ovim naravnim 
moralno-religijskim činom ujedinjena milost pretvara 
taj čin u nadnaravno religijski doživljaj. 

i Ove poznate teoložke refleksije objašnjuju nam 
razgraničenje u jedinstvu životnog smisla, s gledišta 
teistički filozofijskog i kršćanskog. Sustavno (na noeti- 
ci, psihologiji, teodiceji i etici) izgrađivali smo teistički 
nazor o moralnoj sviesti čovjeka, zastupali smo istinu 
o religijskom moralu i s tim u vezi o moralno-religij- 
skom smislu života. Samo na tom stajalištu možemo 
reći, da je na zemaljskom planetu nastao prvi čovjek 
onda, kad je oživjela duša, u kojoj se rodila moralna 
sviest s prvom iskrom božanstva. Sporedno je, kako se 
taj prvi čovjek tjelesno i duševno razvijao do onog 
časa, kad je u njemu oživjelo čovječtvo, razumna sviest, 
koja je u pojavama svieta i u zakonu savjesti zamietila 
nazočnost »objavitelja«. Biblija nam kaže, da je ta 
objava bila nadnaravna: Bog se u raju očitovao prvim 
ljudima, izdao im zabranu, koju su oni prekršili i zato 
raj izgubili, ali im je u izgled stavljeno spasenje. Ako 
taj biblijski izvještaj ne shvatimo »izvanjski« (sliko- 
vito), objava Božja znači »unutarnji« razgovor duše, 


.razsvjetljenje i pobudu nadnaravne milosti, koju je prvi 


čovjek dobio zajedno s naravnim moralnim zakonom, te 
se u tom stanju milosti i sastojao »raj«, koji je griehom 
bio izgubljen, i to za sve ljude, a u pokajanju se javila 
objava o spasitelju. (Forsiranje slikovitosti u biblijskom 
prikazivanju bilo je mnogima kamen smutnje, sa zao- 
kretom od kršćanstva.) Odonda je svakom čovjeku, koji - 
u moralnoj dobroti očekuje spasenje — iako, bez svoje . 
krivnje, ne zna za Krista Spasitelja, te ukoliko se ne 
odvraća od moralnog zakona — dana spasiteljska mi- 
lost, po kojoj biva nadnaravno religiozan, član nevidlji- 
ve crkve Kristove. I gdje u primitivnom sloju ljudskom 
ne nailazimo na izričitu ideju o Bogu, i u bilo kojem 


obliku religije, ne manjka priznanje »svetoga« u mo- 


ralnom zakonu, a to je već prvi bljesak religijske svie- 
sti: počitanja prema nevidljivom izvoru života, kome se 


* čovjek smatra obvezanim i od koga prima svako životno 

dobro. Zato svuda nailazimo na molitve i na žrtve. U 
moralnom se zakonu »javlja« nerazoriva ograda od ne- 
kih zločina, po kojima se gubi vriednost života, pa tako 
čovjek posluhom spram moralnog zakona omogućuje u 
sebi nadnaravnu pomoć religijski smislenog života. Tko 
sluša svoju savjest, pripadnikom je spasenja ili blažen. 
stva po milosti. Svi ljudi, koji slušaju naravni moralni 
zakon, mogu milošću Božjom postići život vječni, kaže 
enciklika Pija DZ. (1863.). 

Sad napokon nije neshvatljivo, kako naš filozofijski 
nazor prelazi u kršćanski nazor o životu, 


RELIGIJA I ŽIVOT 


U spomenutom prikazu moje knjige nadovezuje se 
(primjenom na problem današnje krize) sliedeći silogi- 
zam: »Pomanjkanje morala dovelo je do krize. Pomanj- 
kanje vjerskog osjećaja dovelo je do pomanjkanja mo. 
rala. Ergo: izlazak iz krize moguć je jedino povratkom 
religiji«. U tom je silogizmu izrečen obrat prvog silo- 
gizma: religija je čovjeku potrebna za život, jer mu je 
potrebit moral (zapravo moralna dobrota), bez čega 
nema života. Danas u svietu ne vlada moralna dobrota, 
i zato je došlo do životne krize, a budući da se moralna 
dobrota oslanja na religiju, ne može bez nje biti izlaza 
iz krize. U religiji je uključeno »kršćanstvo« (nadna. 
ravni red) i tamo, gdje još nema spoznaje o opravda 
nosti kršćanstva. Prema tome, početno se rješavanje 
družtvene krize sastoji u moralnom odgoju, koji omo- 
gućuje razumievanje za kršćansku religiju. 

Ako je i Berdjajev rekao, da je povratak čovjeku 
nemoguć bez povratka Bogu, ako su Papini i Merežkov- 
ski ustanovili »apokaliptičko« doba bez morala i reli- 
gije, — ta spoznaja dobiva svoje opravdanje tek onda, 
kad je filozofijski opravdana. To je bila naša zadaća. 
Zamašaj te zadaće ne sastoji se u »odkriću« nove spo- 
znaje, nego u snažnosti njezina opravdavanja. Time 

stječemo znanstveno pravo postaviti kriterij za prosu« 
čivanje života uobće i u njegovu suvremenom obliku 
družtvene krize. U vezi s opravdanjem kršćanstva do- 
biva se tako jedinstven pogled na život, dobiva se orien- 
tacija u obćem kulturnom zbivanju i kritički stečeni 
putokaz prema budućem poboljšanju života. Nije »kriza« 
samo u tome, što družtvenim životom vladaju moralna 
zla, nego je njezin izvor u tome, što se to ne uviđa 1 
što se ne nastoji, da se ta zla izkoriene. Filozofija, kako 
smo je zastupali, svestrano je utvrdila istinu, da moral 
dobiva pravo na obstanak po religiji, i da bez moralne 
izpravnosti biva ugrožen ne samo družtveni život, nego 
se gubi njegov smisao i sub specie aeternitatis. Cjelinu 
života postavili smo na moralnu sviest — i u tome je 
jedinstvenost naše nazora o životu. životvorna snaga 
toga nazora izlazi odtuda, što se ne zaustavlja na 
abstrakcijama, nego objašnjava sve konkretne pojave 
života i daje upute za njegovo usmjerivanje prema ci- 
lju, bez koga ne bismo ni vriedni bili da se nazivamo 
ljudi. A može li se današnje zbivanje u svietu smatrati 
dostojnim čovjeka? Može li biti dostojne pobjede bez 
moralne borbe? 

Nitko nije izuzet od poziva, da u suvremenom ži- 
votu surađuje na njegovu moralnom preporodu ulogom 
vlastite moralne ličnosti. Kršćanstvu je namienjen u 
tom smislu poseban zadatak. Možda mu je prvotni za- 
datak u tome, da traži putove vlastitog preporoda pre- 
ma suvremenim potrebama. 

Razprava o tom predmetu ne spada u okvir filozo- 
fije, osim koliko je pitanje kršćanskog poučavanja me- 
todički upućeno također na filozofiju. A baš to je pita- 
nje, čini se, jedno od najakutnijih. Ponovno iztičem, da 
se velik postotak školski obrazovanih ljudi odvraća od 
religije i zato, što ona nije bila uređena u školskoj obuct 
po smislenoj cjelini kršćanskog nazora o životu i onim 
sustavno određenim postupkom, koji je kadar predusre«. 
sti zbunjenost razuma i nesklonost volje. Pouka bi, 
čini mi se, imala početi objašnjavanjem moralnog za- 
kona u religijskom smislu. Time se dobiva temeljni ka- 

men orientacije: značenje zakonodavne volje Božje ob- 
zirom na svrhu ljudskog života. Kakav bi nam život bio 
bez morala? Moralna je naša narav — kao i čovjek 1 
sav sviet — od Boga. čemu je moral, kad nas lišava raz- 
ličnih dobara? U njima — to dokazuje činjenica moral- 
nog zakona — nije sadržana sreća. život dobiva smisao 
samo po izasmrtnom nastavku, koji je uvjetovan mo- 
ralnim nastojanjem. Izasmrtnu sudbinu objavljuje nam 
Bog po moralnom zakonu. Kad nam je dao život i raz- 
lična životna dobra, može nam dati i posmrtnu sreću, 
koliko odgovara našoj naravnoj sposobnosti. A može 
nam iz ljubavi dati i bez tog ograničenja. Da to uistinu 
jest dao, objavljuje nam Bog po Isusu Kristu i njegovoj 
Crkvi. 

U tom ibi tematskom razporedu možda bio naj- 
uvjerljiviji put k razumievanju kršćanske religije. Ne 
ću time reći, da polaznom točkom mora služiti deonto- 
ložki dokaz eksistencije Božje (premda se za njega za- 
lažem, izp. »Bogosl. Smotra« 1924.; Religija 1 život; 
Akademijin Bulletin international 1939.). Svakako se 
prilazi kršćanstvu vjerom u Boga, pa je potrebno naj- 
prije (metodički) utvrditi taj temelj: Bog kao moralni 
zakonodavac i svrhodavac. Drugi je temeljni kamen: 
naša duhovna sposobnost za izasmrtnu sreću: O njoj 
dalje govori Isus Krist. " 

Psihologijski je motivirano, kad se kaže, da kršćan- 
stvu treba pristupati s ljubavi; — jer bez nje ne može- 
mo se približiti ni istini ni bilo kojim duhovnim vredno- 
tama. Samo duhovan čovjek može Boga »gledati«, uzevši 
»duhovno« u oba značenja, psiholožkom i aksioložkom. 
Po duhovnim sposobnostima biva čovjek moralan i re- 
ligiozan, ali jedno i drugo je uvjetovano usmjerenošću 
tih sposobnosti prema duhovnim vrednotama, da bi po- 


stale svojinom čovjeka. U toj je usmjerenosti i usva- | 


janju korien ljubavi, kojom se čovjek odvraća od svih 
moralno zabranjenih ljubavi. Tko nešto mrzi (pojedin- 
ca, narod, neku stvar), gubi mirnu razsudbu, ne ocje- 
njuje objektivno i biva nepravedan. Kako je ljubav 
raznolika, može se čovjek i različito o nju ogriešiti. U 
družtvenom pogledu, ljubav obuhvaća i sve one čine, 
kojima priznajemo vriednost čovjeka, njegova osobna 

prava, te nastojimo pružiti mu životna dobra. Moral te 
ljubavi zaštićen je u kršćanstvu najvišom sankcijom. 


Može li stoga itko nepokvaren odreći kršćanstvu kul- 


turno-socialno značenje?! 

Uzkraćivati slobodu religiji, fizički je progoniti 1 
uništavati znači barbarstvo već zato, što je ona za mno- 
ge svetinja, a najveće je barbarstvo u tome, da se čo+ 
vjeku oduzima moralno dostojanstvo, čovječtvo. Kako- 
god je Europi manjkalo ljubavi, socialnog morala, ne 
može se u njezinu kulturnom pojmu zaniekati osobita 
značajka, da su svi.bolji ljudi osuđivali ugrožavanje 
slobode i nezaštićenost života. Gdje je gažen osnovni 
moralni postulat, da se ne smije samovoljno razpolagati 
s ljudskim životima, tu je nestao i zadnji trag kulturno 
oplemenjenog duha. Danas je taj kriterij aktualniji, 
nego se obično misli u prosuđivanju družtvenih sustava 
i strujanja. Nije za kulturno vrednovanje dovoljno pro- 
gramatski i propagandistički zastupati socialnu' pravdu, 
dok je tome stvarnost krvavo suprotna. Zato se i opti- 
mistička prognoza izaratne Europe može osloniti samo 
na predmnjevu, da će družtvom zavladati moralno vried- 
ne ličnosti. Morao bi doista biti amoralan, tko toga: ne 
bi uviđao na očigled izopačene sadašnjice. Možda će 
ona baš zato razbuditi nove moralne energije u zalaga- 
nju za preporod, koji će čovječanstvu omogućiti trajni 
poredak uljuđena života. A tome uzvišenom cilju ima 
služiti i naša filozofija. 

Bogu se opiru zločini, a oni danas vladaju, i zato je 
progonjena vjera u Boga, pa i filozofija, koja priznaje 
Boga. Zločinci ne će učiti te filozofije, pa ih ona zato 
i ne će-dovesti na put k Bogu. Unatoč tome njezin je 
poziv, da nikad ne klone u nastojanju, kako bi prevla- 
dala pesimizam o čovjeku i kako bi vjerom u boljeg čo- 
vjeka pridoniela pobjedi istine. Na tom se putu ona 
približuje pojavi Krista, koji autoritativno traži ljubav 
čovječanstva. Ljubav do onog savršenstva, u kome je 
naše pobožanstvenjenje. U kome spoznajemo, kako je 
bezvriedno živjeti bez izgleda na neprolaznf život u pra- 
izvoru dobrote. Ta nas misao veže uz Krista, i zato nam 
filozofija u jedinstvu s kršćanstvom otvara vidik na kad 
Viši smisao života. 


Zimmermann: Putem života 13 193 
0, 


PONOVNO O FILOZOFIJSKOJ PRIPRAVI 
ZA IDEJU KRŠĆANSTVA 


Pitanje spajanja (sinteze) filozofijskih misli s osno- 
vicom kršćanske religije ne smijemo napustiti, dok ona 
ne bude sasvim očevidna. Zato smo tu osnovicu po- 
novno objašnjavali: uočili smo je u ljubavi, kojom Bog 
ne ograničuje našu sreću na zahtjeve i sposobnosti 
same razumne naravi. Ne ograničuje, t. j. daje čovjeku 
takvu sreću, koja nadilazi njegovu narav, nadnaravnu 
sreću (u polučenju nadnaravne svrhe). Kažemo »daje«, 
a točnije treba reći: Božjoj ljubavi odgovara dati, Tako 
je točnije reći — s filozofijskog aspekta, koliko uočuje- 
mo Božju ljubav našim razumom, odnosno koliko smo 
je opravdali u teodiceji. Tek po objavi znademo, da de 
facto Bog tako ljubi čovjeka (ne samo da mu to odgo- 
vara). Po objavi smo sigurni, da je to činjenica, dok nam 
razum samo kaže: ima razloga držati, da Bog nije osta- 
vio čovjeka u naravnoj svrsi života. Koji je taj razlog? 
Naravna svrha (sreća) sastoji se u tome, da čovjek na- 
ravno (razumom.i voljom) bude ujedinjen s Bogom, a 
takvo je ujedinjenje posredno, jer po svojoj naravi mi 
i nismo drugčije kadri Boga spoznati i ljubiti. Ali (eto 
razloga!) ta svrha ne može čovjeka podpuno zadovo. 
ljiti, kad pomisli, da bi mogao i savršenije Boga spo- 
znati i ljubiti. »Mogao«, naime ne po sebi, nego Božjom 
dobrohotnošću (milošću). »Savršenije«, t. j. neposredno, 
intuitivno. Ta pomisao uključuje želju, da bi se takva 
mogućnost izpunila. Osim toga (drugi razlog!), i na- 
ravnu svrhu ne spoznaju svi ljudi lako, jasno i sigurno, 
pa bi stoga bilo konvenientno, da Bog posebnom obja. 
vom (ne samo putem razuma) obznani životnu svrhu 
— ne samo koliko je nadnaravna, nego također koliko 
objavljeno znanje (vjera) o takvoj svrsi uključuje i pred- 
postavlja razumsku spoznaju o Bogu kao Svrhodavcu i 
Zakonodavecu. Budući da ljudi naime slabo znadu (SVO 
jim razumom) za Boga, oslabljena je time — iako nije 
sasvim oduzeta — snaga volje, koja stoji pred moral- 
nim zakonom i mora se odreći poželjnog dobra. Bez- 
uvjetno se mora, a ta bezuvjetnost dobiva svoju podpo- 
ru po određenoj svrsi, i stoga, nije li ta svrha očita, osla- 

bljuje time i sam moralni zakon, odnosno volja u njemu 
ne crpe dovoljno snage, da mu se podvrgne i odklont 
poželjno dobro, ostvarivo zabranjenim činom. 

Sad smo objasnili i obrazložili osnovicu nadna- 
ravne svrhe (i religije). Pripazimo li, lako ćemo uočiti 
sintezu s filozofskim mislima, na koje se ta osnovica 
oslanja. Ta je misao: ima Boga, koji je čovjeku odre- 
dio životnu svrhu (sreću) i u to ime odredio razliku 
između voljnih čina, od kojih jedni (moralno dobri) 
služe oživotvorbi svrhe, dok suprotni (zločini) ugroža- 
vaju i onemogućuju tu oživotvorbu. To je prva misao, 
a druga: Bogu je svojstvena takva ljubav prema čo- 
vjeku, da bi u njoj mogao biti razlog za podjeljenje 
nadnaravne sreće. 

Prvu misao, o Bogu Zakonodavcu i Svrhodavcu, 
treba najprije obrazložiti ili opravdati, da bude razum- 
ljiva i uvjerljiva ideja nadnaravne religije (kršćanstva). 
Taj smo metodički postulat izticali i u pitanju školske 


obuke. Ne mora se, rekosmo, ta misao opravdati naj- 


prije (ili čak. jedino) deontoložkim dokazivanjem, koje 
uzima (za prvu premisu) činjenicu bezuvjetne moralne 
obveze, a ta nema svojeg opravdanja u samoj naravi 
(druga premisa), pa se onda odtuda zaključuje, da joj 
je izvor u zakonodavnoj volji Božjoj. Neki filozofi drže, 
da već sam pojam »bezuvjetnosti« uključuje ovisnost 
o absolutnoj volji, i da prema tome ne bi valjano bilo 
dokazivati obstojnost zakonodavne volje. Ali, držim, 
bezuvjetnost moranja izriče samo to, da čovjek mora 
(odnosno ne smije) nešto učiniti bez ikojeg obzira na 
ono dobro, koje bi zabranjenim (»ne smiješ«) činom 
htio postići, t. j. zabrana zločina i zapovied dobrog čina 
nije uvjetovana nikojim dobrom kao svrhom, koju im- 
perativ odklanja. U tom se smislu dade iz »moranja« 
(= deontoložki) dokazivati eksistencija absolutnog Za- 
konodavca, To većma, kad je to logički dopustivo proti 
Kantovoj autonomiji, t. j. njegovu nazoru, da je mo- 
ralni imperativ bezuvjetan — 1 bez ovisnosti o Bogu, 
čak da je ta B%isnost izključena time, što je čovjek 


sam sebi (autonomno) zakonodavac. Međutim, kako re-' 


kosmo, to je dokazivanje suvišno, kad hoćemo utvrditi 
istinu, da je Bog čovjeku odredio svrhu; jer to se dade 

dokazati i samo na taj način, da Bog postoji, i da je" 


kao razuman Stvoritelj odredio svrhu, a po tom da je 
i zakonodavac. Tako je logički povezana, filozofija s ide- 
jom kršćanstva; a sad je onda pitanje o načinu, kako 
ćemo tu istinu najuvjerljivije izjasniti. Možda je najbo- 
lji put u promatranju života. Eksistencija našeg života 
ograničena je, ima početnu i završnu granicu. Pred 
ovom tako jednostavnom i očitom i sudbonosnom činje- 
nicom zaustavlja se misaon čovjek i nalazi u njoj do- 
kaz, da život ne eksistira nuždno, da izvor životne ek- 
sistencije ne leži u čovjeku: primili smo ga od (eksis- 
tencialnog) uzroka, koji nuždno eksistira — i to eksis- 
tira živ, s razumskom naravi (dok je kadar bio i nama 
je dati). Sad odmah pitamo: čemu nam je dao taj ži- 
vot? Koji »taj« (život)? život prehrane i razploda, da- 
kle životinjski (animalni)? U nama je nagon za tim 
životom — i čovjek po njemu može tražiti svoje pod- 


puno zadovoljstvo (sreću). Tu međutim izkrsavaju dvie : 


najznatnije životne činjenice: (1.) u animalnom životu, 
već zbog vremenske ograničenosti, nema sreće, i (2.) 
oživotvorba te »sreće« podvrgnuta je moralnom zakonu. 
Sad smo, evo, pred zakonski određenom svrhom ži- 
veća. Odtuda se uzpinjemo do nadnaravne svrhe, kako 
sto već objasnili. 

Ne smije se to nikome činiti suvišnim ponavljanjem, 
jer se radi o biti ili ne biti filozofijsko-kršćanske orien- 
tacije, gdje je jasnoća prvotni postulat (i zato smo: ovu 
temu. in extenso proveli). Bez podpune jasnoće nastaje 
pogibao najvećih zabluda. Samo da jednu spomenemo. 
Solovjev također traži put od filozofije do kršćanstva, 
ali je, držim, radi nejasnoće upao u zabludu. Po njemu 
bi ljudska narav bila podpuno zla (Schopenhauerov 
utjecaj!), tako da u animalnoj sferi života vlada smrt: 
unatoč prehrane umiremo, unatoč razploda nestaju i 
vrste. Mi težimo za neprolaznom srećom, a neprolazno- 
sti ( bezsmrtnosti) sebi ne možemo dati; u pravcu ani- 
malnog života čeka nas smrt. Ostaje nam moralni ži- 
vot s težnjom za savršenstvom. Ali i tea je smrt, naime 
.smrt duše po gričhu, po odvraćanju od moralnog za- 
kona. On postoji, — ali nam ne daje snage, da ga izvr- 


šujemo, nismo sposobni činiti dobro. (To je prva Solo- 

vjevljeva zabluda!) Odatle izvodi Solovjev, da život do- 
brote možemo samo primiti — i to kao milost, spasenje. 
(Dakle S. zamjenjuje pojam nadnaravne milosti s daro- 
vanjem moralno dobre volje.) Dati nam može izvršnu 
dobru volju samo onaj, tko je izvor dobrote, — Bog. 
Ipak čovjek se mora i za tu »milost« voljno pripraviti 
(kaže S.): zazorom od grieha, nastojanjem, da bi se od 
njega oslobodio, napokon uviđanjem, da je taj napor 
bezizgledan, i zato se treba obratiti Bogu molitvom, od- 
ricanjem i dobročinstvima. Od tih misli polazi Solovjev 
prema kršćanstvu, ali mu je zamućen pogled na reli- 
gijski smisao života, naravni i nadnaravni. 


RELIGIJSKI SMISAO ŽIVOTA 


»Zemaljski« (predsmrtni) je život priprava za ne- 
prolazni život nadnaravne sreće. Ta je »priprava« za- 
služivanje sreće nadnaravno dobrim djelima. čovjek 
mora živjeti u stanju nadnaravne milosti, dakle bez 
grieha, kojim se od Boga odvraća i priljubljuje komegod. 
zabranjenom dobru kao konačnom cilju života. šta sve 
rade ljudi, kad se podaju uživanju kao najvišem smislu 
života! U neobuzdanom nagonu za tjelesnim uživanjem 
nastaju zlodjela i otimačine, ubojstva, preljubi i t. d. 
Tu izvire prevlast egoizma u družtvenim oblicima. Mrž- 
nja i nezasitnost vlastodržaca rađa i ratnim barbar- 
stvima. Sve družtvene krize i katastrofe potječu iz mo- 
ralno opake volje. Mnoga bi fizička zla bila spriečena, 
kad bi vladao Kristov moral. Kolikoput je to izticano, 
a sviet je ipak udaljen od Krista. Udaljeni su oni, koji 
silom i prevarom pokreću družtveni život. Kad bi Krist 
živio u čovjeku, kako bi sretniji bio družtveni život! 
Ako je to praktični cilj i filozofije, ne mdže joj biti in- 
diferentno pitanje kršćanstva. S njim je u pitanju i 
naša (»europska«) kultura, koja bez visoke moralne 
sviesti postaje tlapnjom. Nije li dakle u filozofiji o krš- 
ćanstvu ključ prognoze za sudbinu čovječanstva? 

U navedenim je mislima niknula pobuda za posljed- 
nje dvie knjige »Kriza kulture« i »Smisao života«. 


Filozofija (rekao je negdje Messer), koja hoće 
shvatiti život i njegov proizvod, kulturu, nailazi svakim 
korakom na religiju kao jednu, čak jedinu najsnažniju 
moć života i kulture. Iziraživanje religije ostaje na po- 
dručju filozofije, doklegod ne polazi s pozitivno vjerske 
predpostavke, odnosno dok se ne ravna po crkvenoj 
vjeroizpoviesti. Kantu je bila glavna zadaća (kada do- 
kaže nemogućnost teoretske metafizike), da izgradi 
praktičnu metafiziku, t. j. etiku, koja će pojam religije 
svesti u okvir moralnosti. Moralni zakon po njemu 
uključuje »ideju« zakonodavca, Zato je Kantu religioz- 
nost istovjetna s moralnošću. Iza Kanta — Schleler- 
macher, R. Otto... — postaje kategorija »svetoga« (re- 
ligije) samostalna. Ona izriče svezu s »absolutnim« iz- 
vorom svega bitka, dok pojam moralnosti označuje naj- 
višu vrednotu u voljnom djelovanju. Ona je »absolutna« 
u tom smislu, da je nezavisna od djelatnog subjekta. 


“Kad bi naš život bio podvrgnut samo zakonitosti 
»prirode«, ne bi u okviru uzročne suvislosti bilo mjesta 
slobodi (»duhu«), a bez toga i ne bi postojala poviest. 
čovjek se od prirode odvaja sposobnošću samoodređi- 
vanja ili djelotvorne iniciative, koliko se prema kon- 
kretnoj situaciji samostalno odlučuje. Stavljajući se 
tako u odnos prema vrednotama, čovjek biva moralno 
i religijsko biće. On je voljno sposoban oživotvoriti vred- 
note, koje ne leže u sloju vitalnosti — i time se izdiže 
nad razinu animalnog života. Filozofijski opravdati ovu 
osobitost čovječtva to bijaše sustavna osovina u našem 
nazoru o smislu života. Filozofija nam je osigurala spo- 
znaju o moralnim i religijskim vrednotama, koje vriede 
bezuvjetno, i od kojih zato ovisi vriedni smisao života. 

ČOVJEK —OŽIVOTVORITELJ DUHOVNIH 


VRIEDNOSTI 


čovjek je dio žive prirode. Može li se »život« objas- 
niti i protumačiti jednako kao neživo (anorgansko) 
zbivanje, fizikalno-kemijski? Neki (mehanistički) bio- 
lozi drže, da se može, dok drugi (vitalisti) tumače život 
na osnovu posebnog počela ili činioca (»duše«). Oni u 
pojedinim životnim procesima vide zajedničku uprav- 
ljenost ili usmjerenost prema »cilju«: razvitku i ukup- 
nom održavanju. Ta ciljusmjerenost (Zielgerichtetsein) 
unosi u živo biće spojitbenu (sintetičku) tendenciju, 
kojom su djelomični procesi pod vidom zajedničkog 
cilja među sobom povezani. To nas pitanje međutim 
sada ne zanima, osim koliko se pogled na život kao cje- 
linu javlja i u psihologiji o našem sviestnom životu. Može 
li se on svesti na elemente, osjete i pomisli (zapam- 
ćene osjete)? Senzisti misle, da može; oni zastupaju 
»asociativnu« psihologiju, po kojoj bi svi sadržaji čita- 
vog sviestnog života bili asociativno izgrađeni iz psihič- 
kih elemenata. Uporedo s biologijskim mehanicizmom 
taj nazor možemo nazvati naturalističkim, jer on i sav 
naš duševni život smatra sastavnim dielom prirode (na- 
tura), koja je podvrgnuta nuždnom uzročnom zbivanju.' 
Ovo stajalište senzističko-asociativne (naturalističke) 
psihologije pokazalo se i u najnovije doba neodrživim. 
Wiirzburžka (Kilpeova) škola upozoruje na to, da misa- 
onu i voljnu djelatnost ne možemo shvatiti i protuma- 
čiti asociativno; tu je sasvim novi faktor: smisleno spa- 
janje, pitanje, traženje odgovora, misaona i voljna ci- 
ljusmjerenost. »Personalistička« psihologija (W. Stern) 
promatra sastavne dielove duševnog života iz osobne 
cjeline. »Oblikovna« psihologija (Wertheimer, Kčhler, 
Koffika) vidi u oblikovanju elemenata (u prostornim 
figurama i melodijama) novu doživljajnu komponentu. 
Po sviestnoj ciljusmjerenosti — po shvaćanju cilja i 
po voljnom određivanju njegove oživotvorbe — dobiva 
mišljenje i htienje svoj »smisao«. Duševni život postaje 
u tom sektoru »duhovan«. čovjek je duhovno biće, ko- 
liko prema namjeravanom cilju upravlja voljnu djelat- 
nost; mišljenjem hoće postići istinito znanje (spoznaju) 

kao teoretsku vriednost, odlučuje se na ono, što mu 
savjest diktira, na dobro, pošteno, pravedno, istinolju- 
vivo, t. j. na moralne vriednosti, a može uzbiljavati ta- 
kođer estetske, religijske vriednosti. Svi su ovi smisleni 
doživljaji kao nosioci nečega vriednog (odnosno ne- 
vriednog) »duhovni«, pa i same te vriednosti zovemo 
duhovnima. Njihova oživotvorba čini ukupno naš kul- 
turni život. »Objektivnim duhom« zovemo sve one ob- 
jekte (bilo da su zbiljski ili idealni), koji su nosioci 
stanovitih vriednosti, dok se »subjektivni duh« nalazi 
u ostvarivalačkim doživljajima i u njihovim sposobno- 
stima (dispozicijama). 

Ove poznate pojmove napominjemo zato, da se na 
kraju našega prikaza možemo s razumievanjem osvr- 
nuti na osnovne smjernice naše spiritualističke antro- 
pologije— u pravcu spoznavanja i htienja, misaonog i 
voljnog života. i 

U noetici smo pošli od usmjerenosti prema objek- 
tima, da bismo u njoj ustanovili skladnost suđenja s 
objektivnom stvarnošću kao istinu (spoznaju), u kojoj 
je vriednost suda. Ta je vriednost »objektivna« (abso- 
lutna), koliko važi za bilo koji spoznajni subjekt, ne- 
ovisno o njegovoj konstituciji, i utoliko ne samo »su- 
bjektivno« (relativno). — Za etičke i religijske smo 
vriednosti također dokazali, da vrieđe neovisno o su- 
bjektu: etičke (moralne) vriednosti osnivaju se na zako- 
nodavnoj volji religijski određenog subjekta, koji eksis- 
tira nezavisno od čovjeka. Te vriednosti vriede za život 
pezuvjetno (»absolutno«), i toliko su objektivno naj- 
više. Mogu neke vriednosti biti samo posredne »rela- 
tivne«), kad služe sredstvom za polučenje stanovitog 
cilja kao svrhe u sebi (na pr. tehnička sredstva, novac 
radi obskrbe ili uživanja). »Absolutne« su vriednosti, 
koje same u sebi sadržavaju svrhu. Po njima dobiva 
doživljajni smisao svoju absolutnu vriednost. Po najvi- 
šim takvim vriednostima ima čitav naš život »smisao« 
u pravom smislu, t. j. najvredniji smisao. Bezsmislenost 
života izlazi iz krivog vrednovanja, kad relativne vried- 
nosti smatramo absolutnima i najvišima. Stoga je život 
bezsmislen izvan ili čak protiv moralno-religijskih vried- 
nosti. Naša je filozofija života sintetizirana u spoznaji, 

da se smisao života nalazi u oživotvorbi religijsko mo- 
ralnih vriednosti. životni je poziv čovjekov, da bude 
oživotvoritelj najviših duhovnih vriednosti morala i re- 
ligije. 

»Kad ne bi bilo Boga, sav bi naš obstanak bio bez 
vriednosti i smisla.« To se često čuje, kaže Messer, i na- 
dovezuje, da je to osnovna zabluda, proti kojoj se on 
bori (sa svim kantovskim filozofima). Na tom sporu i 
jest pukao najdublji jaz između naše filozofije i suvre- 
menih filozofa, koji u oživotvorbi moralnih vriednosti 
još ipak priznaju pravi smisao života. Ali pitanje vried- 
nosti, kažu, treba odvojiti od pitanja zbiljnosti (bitka), 
etiku od metafizike, nazor o životu od nazora o svietu, 
vjeru od spoznaje, moral od religije. Barem od religije 
u intelektualističkom (i kršćanskom) smislu, koliko 
uključuje spoznajno priznanje Boga. Religija je za 
opravdanje morala nepotrebna i nemoguća. Metafizika 
(teodiceja) hoće čak dokazivati, da je Bog zbiljsko biće, 
i »groteskno« ga zove puninom zbiljnosti, dok je stup- 
njevanje moguće samo u vriednostnom poimanju. 
(Messer krivo drži, da »punina zbiljnosti« znači veći 
stepen eksistencije, dok taj izraz označuje zapravo ne- 
ograničenost savršenosti.) Metafizika je po Messeru sa- 
stavba (sinteza) specialnih znanosti o zbiljnosti; ona 
tako nadopunjuje razstavbeno (analitičko) tumačenje 
specialnih znanosti s namjerom, da bi upoznala naj- 
dublji osnov ukupne zbiljnosti. Glavno je metafizičko 
pitanje: da li je sva zbiljnost samo materialna, ili je 
samo duhovna, ili je oboje zajedno (»dualistički«). Ali 
to pitanje možemo »još daleko ostaviti kao otvoreno«, 
a ipak moramo i bez odgovora na to pitanje odrediti 
smisao života. Prema tome filozofiju o vriednostnom 
smislu života treba odvojiti od metafizike o Bogu. Me- 
tafizika ima »hladno akademski karakter«, dok se na 
problemu vriednosti izgrađuje nazor o životu. »Ja mogu 
priznati: kad bih susreo knjigu, koja bi mi uvjerljivo 
odgovorila na zagonetno pitanje: što je u zadnjem 
osnovu zbiljski sviet i odkuda potječe i zašto je tu? — 
zadovoljila bi mojem spoznajnom teženju do dna. Ali... 
ali!« Metafizika ne može biti »voditeljica našeg života«, 
jer nam iztraživanje zbiljnosti ne može dokazati vried- 

nosti, koje bismo morali priznati ciljem voljnog nasto- 
janja. Sehopenhauerova metafizika volje bi nam zbilj- 


nost učinila razumljivom samo onda, kad bi nam bilo | 


jasno, što ta volja zapravo hoće, i kad bi nam taj cilj 
volje bio shvatljiv kao objektivno vriedan (wertvoll). 
Sehopenhauer je taj cilj shvatio kao »niekanje volje za 
život, — a je li to uvjerljivo?« 

Schopenhauerova bi dakle metafizika (po Messeru) 
ipak mogla služiti za vriednostno određivanje života, 
samo kad bi uvjerljivo bilo, »što hoće« svjetska volja, 
i da li joj je cilj »objektivno vriedan«. A zašto je ne- 
moguća uvjerljivost  teističke metafizike, koja nam 
točno kaže, što Božja volja »hoće«, i da li joj je cilj 
»objektivno vriedan«?! Messeru je metafizika samo sin- 
teza, dok u drugu ruku ipak priznaje, da ona ima za- 
sebnu problematiku: spoznati najdublji osnov zbiljno- 
sti. No bez obzira na razgraničenje metafizike prema 
specialnim znanostima odlučna su dva pitanja: (1.) da 
li je moguća metafizika u intelektualističko-realistič- 
kom smislu, i (2.) da li je ona osnovicom etike? Na oba 
pitanja odgovara Messer negativno — i ne samo on 
(uzeli smo ga samo kao primjer), nego i velik dio mo- 
derne filozofije. U njoj vlada horor prema, »intelektua- 
lizmu« — noetičkom nazoru, da možemo (razumski) 
spoznati zbiljnost Boga i duše. Zato smo svu pažnju 
obratili noetičkom temelju naše metafizike, koja nas je 
dovela ne samo do teoretskog priznanja o zbiljnosti 
Boga, nego i do religijskog temelja moralne obveze i 
prema tome do nazora o moralnoj vriednosti života. 
Odkinuti moral od religije, to je tendencija novije filo- 
zofije — i prema njoj je naša filozofija zauzela protiv- 
nički stav. I mi smo pošli od života, da bismo iztražili, 
da li je »život sam po sebi« najviša vriednost, t. j. da li 
su životne (vitalne) vriednosti — koje su sadržane u 
održanju i unapređenju kao cilju života — nadređene 
svima drugim (i duhovnim!) vriednostima, kako misle 
naturalisti, ili su podređene napose istini i dobroti. Ako 
je ovo drugo, — zašto je tako? Za istinu smo ustanovili, 
da je životu nadređena time što se sastoji u ravnanju 
suda prema neovisnim objektima, te na osnovu očitova- 
nja objektivne stvarnosti možemo izbjeći zabludi i steći 


:202 


sigurnost o istini. Moralna je dobrota nadređena život- 
nim vriednostima, koliko je bezuvjetno obvezatna, Za- 
što? Za tu činjenicu doduše znade svaki normalan čo- 
vjek (i Messer se na nju poziva), ali filozofija se time 
ne može zadovoljiti, nego je pozvana, da tu činjenicu 
obrazloži — ne samo pozivajući se na idealnu vried- 
nost ćudoređa, nego tako, da obrazloži uzbiljavanje ću- 
dorednih vriednosti. Zašto da voljno priznajem ab sO- 
lutnu (moralnu) obvezu? Zašto da joj se u svojim Čči- 
nima podvrgavam? Odkud njezina bezuvjetnost? To pi- 
tanje postavlja volja, koja je ciljusmjerno određena 
proti obvezi. Uzbiljavanje istine dobiva vriednost po 
tome, što je abnormalan život, koji bi izključivo bio 
upućen na zablude, obmane, neznanje, sumnjanje. Kad 
bi spoznajni subjekt u vlastitoj zakonitosti imao krite- 
Tij istine, ugušila bi nam život absurdnost solipsizma: 
nestalo bi istine i života. A kod moralnosti? Moralna 
autonomija ne daje nikojeg izgleda na sreću, koja bi 
bila uključena u uzbiljenim moralnim vriednostima, a 
koja (sreća) je po životnom teženju neukloniva i jest 
uzbiljiva moralno vriednim činima. Uzbiljenje moralnih 
vriednosti nadređeno je svim životnim vriednostima 
samo onda, ako je čovjek osvjedočen, da (zbiljskim) 
moralnim usavršenjem biva život sretan, a obratno ne- 
sretan. Pitanje »pravog« smisla života na osnovu najvi- 
ših vriednosti dovelo nas je tako do pitanja o zbilj- 
skoj i moralno zakonodavnoj volji, koja bezuvjetnom 
obvezom određuje ciljusmjernost života. U toj religijski 
shvaćenoj volji Božjoj imaju dakle moralne vriednosti 
svoje metafizičko opravdanje. Dok je po Kantu religija 
moralno postulirana, mi kažemo, da je moral religijski 
opravdan. 


Time je religija postala sastavnim dielom moralno | 
određenog pojma kulture. A da to određivanje nije osta- 
tak »staromodnog romanticizma«; dokazom je i današ- 
nji tjeskobni izgled na kulturnu budućnost čovječanstva. 
Ako filozofija mora (kako je Driesch rekao), osim što je 
»teoretska«, surađivati na oblikovanju ćudorednog ži- 
vota, naša je filozofija onda izpunila svoj kulturni 
zadatak. 7 

KRŠĆANSKA FILOZOFIJA 


U ideji »spas čovjeka« ujedinjena je uzvišenim 
skladom filozofija i religija, razum i vjera. Spasiti čo- 
vjeka, izbaviti ga od zla, privesti ga dobru, usrećiti ga, 
— to je cilj kršćanske religije, u tu je svrhu Krist živio. 
Spasiti čovjeka u tom smislu, da mu se omogući polu- 
čenje nadnaravne svrhe života, nadnaravno ujedinjenje 
s Bogom, izvorom svake dobrote, to je misija Kristova 


boravka na zemlji. A oživotvorba ili polučenje te svrhe . 


zavisi od moralne dobrote; bez nje se ne ostvaruje ni 
sreća zemaljskog života, a nadnaravna je sreća uvjeto- 
vana nadnaravno moralnom dobrotom: Pomoći čovjeku 
- (nadnaravnom milošću), da uzmogne biti nadnaravno 
dobar, i poučiti ga o svim istinama, koje se odnose na 
moralnu oživotvorbu nadnaravne svrhe, to je put, ko- 
jim Isus Krist (preko svoje Crkve) vodi čovjeka k nad- 
naravnom spasenju. Da je uistinu tako, znademo iz Kri- 
stove objave: On nam svojim božanskim autoritetom 
jamči, da je sve ono istina, što nam je odkrio ili obja- 
vio — i taj nam je autoritet mjerodavan za vjerovanje 
u objavljene istine, on nam jamči, da sa sigurnošću 
možemo priznati istinitim, što nam je objavljeno. U 
Kristovoj su objavi neke istine nadnaravne, a neke su 
naravne, koliko su i razumom dokučive, t. j. do kojih 
je čovjek sposoban doći i samim razumom, bez objave 
(na pr. da Bog postoji, da je duša bezsmrtna, da je mo- 
ralni zakon bezuvjetan po volji Božjoj...). Po vlasti- 
tom razumu, bez objave, ne bi svi ljudi lako došli do 
tih istina, ne bi bili posve sigurni, niti bi izbjegli za- 
bludđama; utoliko je vjera u objavljene istine podpora 
i nuždna pomoć ljudskom razumu. Ali to ne znači, da 
bi razum bio nesposoban dokazivati neke od tih istina, 
pa je doista i bilo filozofa, koji su ih zastupali neovisno 
o objavi, i prije Krista. Svrha je objavljenim istinama, 
da se po njima ravna život i da one usmjeruju život 
putem moralne dobrote prema nadnaravnoj svrsi čo- 
vjeka: objavljene istine, pretvorene u život, spasavaju 
čovjeka. A koliko su neke od tih istina stečene filozof- 
skim razumom, i one su upravljene na život, i njihov 

je svršni smisao da čovjeka privedu moralnoj dobroti, 
kojom se ostvaruje životna svrha. Tako i filozofija po- 
maže spas čovjeka. 

U toj se perspektivi nameće i pitanje o »kršćanskoj 
filozofiji«. Taj je pojam, čini se, u sebi proturječan: 
kršćanski vjerovati ili objavljene istine priznavati na 
temelju autoriteta — i ujedno te istine priznavati na 
temelju razuma, dokazne očevidnosti. Ili jedno — ili 
drugo: osloniti se na Kristov autoritet, ili osloniti se 
na sebe, na svoj razum, na filozofiju. . Objavljene su 
istine predmet teologijskog izučavanja, a neke su od tih 
istina predmet filozofije, ali kršćanska se teologija po- 
ziva na Kristov autoritet, dok filozofija ostaje u okviru 
razuma — i tako izgleda nespojivim smatrati filozofiju 
kršćanskom. 

Kršćanskom možemo nazvati filozofiju, koliko za- 
stupa iste one istine, koje su sadržane u objavi; utoliko 
je filozofija u skladu s objavom, suglasna je s objavom. 
Filozof, koji je ujedno kršćanski vjernik i priznaje ob- 
javljene istine, ne može ni kao filozof zastupati suprotne 


“ nazore, ne može jednako istinitima smatrati dvie su- 


protne tvrdnje: objavljenoj istini suprotnu tvrdnju 
mora smatrati zabludom (na pr. ne može biti panteist, 
ni materialist). Vjera u objavu služi mu mjerilom (nor- 
mom) za prepoznavanje zablude. Kad filozofira, kad 
traži i utvrđuje istinu, ne poziva se na Kristov autori- 
tet kao jamstvo ili mjerilo istine, nego samo na svoj 
razum ili na svoje dokazivanje, t. j. osigurava istinu 


na temelju dokazne (posredne) očevidnosti, a ne na iz- 


vanjskom temelju sigurnosti, na objaviteljskom auto- 
ritetu. Izvor je filozofiranju razum, a objava kao vanj- 
ska norma nastupa negativno, upozorujući razum na 
stranputice, kojima ne smije ići, da ne bi odstupio od 
istine. To je glavna uloga vjere za kršćanskog filozofa; 
on u njoj nalazi putokaz k istini, vjera (objava) mu je 
»memento«, da ne bi zastupao koji nazor protivan ob- 
javljenoj istini. Time on nije prestao biti slobodan u 
svom iztraživanju, nije u službi objave, može prosuđi- 
vati i njoj suprotne nazore, pa kad bi ih smatrao isti- 
nitima, prestao je time biti kršćanski filozof, u sukobu 
je s vjerom u objavu, prestao je objavu smatrati istini- 

tom. Objava (teologija) mu ne oduzima pravo umova- 
nj& ili slobodu filozofiranja, niti on .»za volju« objave 
zastupa svoj nazor, nego je do njega došao upravo umo- 
vanjem, a objava mu je služila samo upozorenjem. Pre- 
ma tome se i fraza, da je »filozofija služiteljica teolo- 
gije« ne smije shvatiti u smislu podvrženosti razuma 
objavi, ili točnije, u smislu pozivanja na objavu (jer ta- 
kva bi »kršćanska« filozofija doista bila proturječna). 
Filozofija je zapravo pomoćnica teologije, koliko oprav- 
dava istine, na koje se oslanja objava (na pr. da smo 
sposobni za istinu, da Bog postoji, da su moguća ču= 

desa) i koliko teologiji omogućuje na metodikom) 
znanstveno izučavanje objave. 

Time nije izerpljena uloga objave za kršćanskog filo- 
zofa. Dosad smo gledali na istine same po sebi, u me- 
. đusobnom odnosu (objavljene istine i filozofijske), ko- 
liko je objava bila vanjskom normom, upozorenjem na 
zablude. No možda ne bi filozof nikad ni došao do ne- 
kih istina, da nije bilo objave ili da mu ona nije po- 
mogla izravno (»pozitivno«) utoliko, što ga je s dotič- 
nim istinama upoznala, vezala uz njih njegovu pažnju, 
davala mu time pobudu za razmišljanje, dok ga ono 
nije dovelo k uviđanju istine. Ako se to ikada dogodilo, 
moralo bi se razabrati i u poviestnom razvoju filozofije. 
Je li kršćanstvo uplivalo na filozofiju u tom smislu, 
da je oplođivalo filozofiju novim spoznajama, do kojih 
su kršćanski filozofi došli upravo u vezi sa svojim vjero- 
vanjem? Kršćanski su filozofi već u 2. stoljeću spajali 
vjerske istine s grčkom filozofijom, a kasnije su skola 
stičko-kršćanski filozofi stali (uz Platona) služiti se 
osobito Aristotelovom filozofijom. I baš tu se očituje 
pozitivni upliv kršćanske nauke na filozofiranje. Dok 
se u grčkoj filozofiji još zapažaju tragovi politeizma, 
kršćanski filozofi opravdavaju monoteizam; dok se ta- 
mo zastupa panteizam (shvaćanje svieta kao emana- 
cije božanstva), skolastici iztiču transcendentnost Bož- 
ju; tamo je Bog »dezinteresiran« za čovjeka i njegovu 
životnu svrhu, dok je u skolastici ovo pitanje osvietljeno 
sa stajališta teističke -etike; tamo je nuždnost »sud- 
bine«, ovdje providnost; tamo čovjek bez jasnog gleda- 
nja na životni smisao, ovdje spoznaja sreće u Bogu t 

odnošaja s nadnaravnom svrhom života. Upravo gledom. 
na odnošaj između moralnog i religijskog reda (u vezi 
s objavljenom nadnaravnom svrhom čovjeka), pokazalo 
seiu ovoj knjizi, kako kršćanstvo služi uputom za filo- 
zofijsko traženje istine. Filozofiranje je iz kršćanstva. 
dobilo iniciativu, perspektivu, dinamiku, kojom se pro- 
bijalo najrazličitijim putovima, dok mu se napokon ja- 
vila istina o religijskom smislu čovjekova života, koji 
kršćanska objava skladno nadopunjuje istinom o nad- 
naravnom smislu života. Tako je filozofija postala krš- 
ćanskom u najeminentnijem značenju; u zajednici s 
kršćanstvom uči one (naravne) istine, koje vođe k spasu 
čovjeka. U toj veličajnoj sintezi filozofije s kršćanstvom 
određeno je mjesto i onim nastojanjima, koja su pri- 
kazana u ovoj knjizi. 

Završno razmatranje 


Razprava o »zapadnjačkom«, o »europskom« proble- 
mu — da već ne postane banalnost — mora imati svoje 
uporište u aktualnim potrebama života. Ne samo što je 
veoma složen pojam tih »potreba«. nego je takav i po- 
jam »Europe« (kako je opetovano bilo izticano). Tko je 
upoznao literaturu o »krizi« Europe, mogao je zapaziti 
tako različite poglede u njezinu definiranju i rješava- 
nju, da već samo to predstavlja jednu krizu. U njima se 
redovno očituje skupna značajka: manjkavost oprav- 
danja. Iznose se najrazličitije tvrdnje, neke možda sa- 
svim izpravne, samo što se jedva ili nikako ne razbira 
mjerilo izpravnosti, ni osnovanost u postavljanju pita- 
nja, ni logika stvarnosti pred fantastičnim koncepci- 
jama rješavanja. Razlaz u mišljenjima ne bi po sebi bio 
nerazumljiv, s obzirom na predmet, o kome se radi. Taj 
bi se razlaz mogao donekle uporediti s nedovršenim 
razpravama o pojmu filozofije; potežkoća jednako iz- 
lazi iz neodređenosti predmeta, samo što u filozofiji ta 
neodređenost zavisi od suprotnih stajališta, koja se 
oslanjaju na opravdavane predpostavke, dok je gleda- 
nje na problematiku Europe zamagljeno iracionalnim 
činbenicima, koji to gledanje čine srodnim samoj pro- 
blematici: jer europsku krizu sačinjava zbrka u mišlje- 
njima, nesnalaženje ili desorientacija života, nerazu- 
mievanje životnog smisla na osnovu neospornih vried- 
nosti, a sliedom toga neizpravno oblikovanje života, što 
zapravo znači njegovo izobličenje (deformaciju). 

čim smo tu tezu postavili, očito je odmah, da se 
tema o europskom životu kreće na području filozofije. 
Ne mora tako biti izključivo, jer se život proteže raz- 

i ji i kultur: jom sadržinom — 
nim područjima, ali kulturnom svoj iji 
koja čldfiio smjer poviestno socialnog života (Uz ia 
nomske i druge determinante) — postaje on predmetom 


j ja bl mislu života ide | 
filozofijskog promatranja. Problem o Ss | 
u okvir teoretski kulturne filozofije, no u primjeni na . 


konkretne oblike života, ona postaje praktičnom bera 
fijom kulture i s toga stajališta ulazi u sustavno A ho 
tičko ocjenjivanje života pod vidom europske stvar : ća 
Zato se o njoj nazložito, upravo s pretenzijom =. s 
ne kritičnosti, ne može govoriti bez oslona na filozo: ja 
Papini drži, da je katolicizam izgubio sea . 
. europskom inteligencijom i da je bez utjecaja na os 
radničke slojeve. Polazeći s te predpostavke, . a 
preporod zapadne civilizacije u obnovi sa h sa 
čela, — ne u izmjeni njihove istine, nego u pdaseti 
vom oblikovanju. Danas treba izmieniti sredstva, oj a 
ma se istina prenosi. Sveti Toma Akvinski bio je a 
sumnjivo velikan, ali nijedan velikan nije ao a sq 
vidjeti suvremene probleme života. U smjeru šir A i 
tvenih slojeva misli Papini, mogao bi se očekiva M 
porod kršćanstva, kad bi ono bilo. izvrgnuto m <a 
u kojima odpada, što je nevriedno, pa bi tako u s 2: ia 
stvu opet zasjala moralna privlačivost nj egova povi ž : 
nog podrietla. Samo što Papini ovu misiju i gren 2 
veže s misijom Italije, koja da služi ujedinjenju mie , 
.a ne izcrpljivanju drugih naroda. (O čemu smo ka 
davno dobili drugo, krvavo izkustvo.) Italiji aj aa : S. 
Papini vodstvo u obćem problemu europske ra : . 
da nju ne vode sebične pobude, već izključivo o < 
herojskoj misiji, koja se sastoji u sj edinj enju ena < 
ke - Danteove monarhije s pragmajtizmom m ez : 
stičkog kneza. — švicarski katolik Gonzague de y 


nold zamišlja Europu tako kršćanskom, da njezin pro», 


adak ide ukorak s razvojem kršćanstva. Da- 
md po sastoji u dekristianizaciji Pro 
znači prielaz u poganstvo, — a to se (rasističko m : z 
ševičko) poganstvo nadovezuje na azijski panieiz o 
švicarska ima religijsku misiju u središtu mo. 
Maritain nalazi spas Europe u oživljavanju kršćans sta 
duha po obnovi kršćanstva u socialnim E 
vota. Izvorni je temelj demokracije u kršćanstvu, a Ma- 

ritain vidi ovo srodstvo ostvareno osobito u Americi, 
Njegov »integralni humanizam« znači u prvom redu 
obnovu političkog života na osnovu pravde i slobode. 
Kao suvremeni zadatak ili ideal, humanizam predstav- 
lja oživotvorbu svega, po čemu je vriednostno izražen 
pojam čovječtva — u redu poviestnog i nadnaravnog 
(kršćanskog) života. Prisutnost Krista u poviestnom 
životu daje mu biljeg integralnog humanizma. 


Da se u europski kulturnom okviru ima postaviti 
problem kršćanstva, ne može biti nikoje sumnje — niti 
na protukršćanskoj strani. Ono je oblikovatelj družtve- 
nog života i kao takvo dolazi ovdje u obzir. U kojem 
smislu kršćanstvo može, i da li ono mora postati zadat- 
kom kulturnog nastojanja u suvremenom životu? 


Odgovor je vezan na šire pitanje, kojim nije obu- 
hvaćena ideja i poviestna činjenica kršćanstva, a to je 
Pitanje o opravdanosti religije uobće. U tom je pitanju 
najdublji korien razilaženju životne orientacije. Zato je 
od presudne važnosti spoznaja, da se odgovor na stav- 
ljeno pitanje ima očekivati od filozofije. Ona preuzima 
na sebe kulturnu misiju, da najprije teoretski rješava 
religijski problem, kako bi se odatle stečene istine dale 
Primieniti na životnu praksu u obliku kršćanske religije. 
Koje su istine o životu sadržane u ideologiji kršćanstva? 
I još prije toga: Na čemu se osniva kršćanstvo kao 
nosilac istine? Dok na ta Pitanja ne odgovorimo, ne 
možemo kritički priznati kršćanstvu pravo na kulturnu 
ulogu u poviestnom životu. Zato smo problematiku krš- 
ćanstva uzeli predmetom sustavnog iztraživanja. Tre- 
balo je ustanoviti, na kojim se temeljima uspinju naj- 
više spoznaje i vrednote kršćanstva. Bez toga su sve iz- “ 
jave i svi nazori u tom pravcu bez opravdanog osnova, 
Osim toga, u kršćanstvu treba razlikovati njegov nad- 
naravni značaj od moralne bitnosti, kojom obuhvata 
oblikovanje života. U tom pravcu možemo abstrahirati 
od religijske strane u kršćanstvu i tražiti dodirnicu sa 
stajalištem, koje se od kršćanstva s te strane odvaja, 
ali je s njim na zajedničkom kolosjeku u moralnim Di- 
tanjima. Po moralnoj sviesti čine ljudi jedinstvenu za- 


jednicu i onda, kad su podieljeni po kršćanstvu ili čak 

po religiji uobće. A temeljni problem čovjeka, njegove 
najbitnije životne potrebe sveli smo upravo na mor: 
problem. , 

Hoćemo li biti kršćani? La 

ovoriti, odlučiti se možemo, kad znademo, 

je o s: o osnovao Bog preko poviestne osobe Isusa 
Krista. : , 

Treba li nam u životu religija? 

Odgovoriti možemo, kad znademo, da li postoji Bog. 
U priznavanju Boga je temelj religioznog života. 

Kakvu vezu ima religija sa životom? 

Na njoj se osniva moralni zakon: razlika između 
dobrih i zlih čina i absolutna obveza. 

Koju svrhu ima moralni zakon? 

Da podržava sav naš život u temeljima: Bez: moral- 
nosti bi nastala zbrka, nered, pometnja, nesigurnost ži- 
vota i propast. Bez morala bi skupni život bio luđački 


“ zvjerinjak. 


Je li tom svrhom izcrpljen smisao života? 

Nije; život se iza smrti nastavija. To znademo p* 
priznavanju Boga moralnim zakonodavcem u jednu, a 
u drugu ruku po priznavanju neumrle duše. 

Možemo li uobće nešto znati o tim pitanjima? 

0, jer je razum sposoban za istinite spoznaje, 
pa Po a i se tiču neizkustvenih (metafizičkih) 
predmeta, kao što su Bog i duša i što je s njima u vezi. 

Sad je sustavno zaokružen naš nazor o životu. Iz 
filozofije polazimo u život i iz života u filozofiju. os 
staju se oba područja, životno i filozofijsko, na pre 
njima; Hoćemo li iz života odstraniti moral, ili ne e- 
mo? Smijemo li ga odstraniti? Kako je životno obliko- 
vanje zavisno od moralnih vrednota? Da li moralni oi 
čini utječu na razvoj života, napose družtvenog? < 
ge sav družtveni, osobito državni život osniva na ugo - 
noj spoznaji o dužnosti, odgovornosti, pravičnosti? Sve 
su to »eksistencialna« pitanja, koja se javljaju našom 
pozicijom u struji života. Filozofijski osvrt (refleksija) 
dolazi s pitanjem: Je li moralnost bezuvjetno obvezat- 

na? Ako jest, zašto je? Imadu li možda pravo oni, koji 

zabacuju svaki moral? Tu sad počima filozofska suprot- “ 
nost, borba za istinu. Pitamo li sam život, on nam od- 
govara, da su bez morala posljedice katastrofalne za 
održanje života. To je praktična potreba morala. Filo- 
zofija odgovara na pitanje, da li moral jest opravdan 
ili nije, i ako jest, po čemu jest, na temelju čega? Tu 
se radi o teoretskoj »potrebi« morala. Život nas je dakle 
uveo u filozofiju — i sad sve, što će filozofija nadovezati 
na stavljeno pitanje, nije izvan života, nije bez sveze 
sa životom, nije samo spekulacija, već je opravdavanje 
nazora o životu. Zašto jedni tvrde, da nema morala i da 
ga ne treba? Zar možda zato, što je čovjek i njegov ži- 
vot samo »materija«? Kad bi tako bilo, nema ni govora 
o moralu, a još manje o religiji. Filozof dakle mora po- 
četi od temelja: što je čovjek? Je li on zaista samo 
osjetilne naravi, životinja? Je li razum i volja nešto 
»više« od životinjstva? Zapravo sasvim drugo nešto od 
osjetilnosti (ne samo stepenično »više«)? Ima li u čo« 
vjeku duhovni život? I dalje: Da li postoji duhovna, 
samostojna duša, sposobna za neumrlost? Nadalje: Ima 
li Boga? Je li u njemu izvor moralnosti? Koju je odre. 
dio moralnu svrhu našem životu? Kako se na to pitanje 
nadovezuje kršćanska ideologija? — Evo dokuda nas je 
korak po korak dovela filozofija, polazeći od moralne 
sviesti kao činjenice života. čitav je dakle sustav filo- 
zofiranja srastao s osnovnim potrebama života. Takav 
bijaše naš životni put filozofije i religije. 

Tko će ovim putem? 

Da nitko ne će, nije vjerojatno, jer nas je mnogo 
bilo, koji smo njime polazili, utirući ga samostalno na 
ovaj ili onaj način. Ali zar nemaju filozofi posve razli- 
čite putove? Zar nisu neki već na početku puta, na pr- 
vom problemu filozofije, kad je u pitanju naša spo- 
znajna sposobnost, — skeptici, agnostici? Naravno da 
jesu (jer su mogući ragličiti odgovori na stavljeno pi- 
tanje), ali ta činjenica nije razlogom, da ne bi netko 
ipak mogao vidjeti opravdanost nazora, koji mi zastu- 
pamo. Prema tome, sav bi moj filozofski rad bio (kako 
Papini kaže) obnova starih istina, novo sredstvo u su- 
vremenim potrebama. I nema sumnje, te su potrebe 
odlučivale ne samo o načinu (metodi) prikazivanja 1 

izlaganja problemskih kompleksa, nego su u proživlja- 
vanju tih potreba bili i poticaji filozofiranja i cilj, koji 
mi je bio pred očima u obj elođanjivanju toga rada. Pi- 
tanje je, dakako, da li se tiskanim filozofskim djelima 
dade postići taj cilj: služiti potrebama suvremenog ži- 
vota. Imamo li u vidu strogo filozofijske potrebe, t. j. 
one riedke intelektualce, u kojima živi filozofijski eros 
i koji hoće da razumiju život, može se predmnievati, da 
će se okoristiti proučavanjem tih djela i u opravdanju 
teističkog, upravo kršćanskog nazora pronaći i usvojitt 
smjernicu svoga života. Ali, zar su time dostignute po- 
trebe suvremenog života u njegovim družtvenim oblici- 
ma? Može li filozofija utjecati na družtveni život kao 
takav? Zar nisu u sukobu družtveni »pokreti«, gdje 
odlučuju i fizička sredstva? Ne smijemo zaboraviti, da 
u njima postoje i ideoložke komponente, a pogotovo, 
da ljude pokreću moralni činbenici, napose kad u ak- 
ciju stupaju fizička sredstva. To znači, da je utjecaj 
filozofije u socialnom pogledu upravljen na moralno 
oblikovanje čovjeka, Pa ipak, zabrinjuje nas i dalje pi- 
tanje, da li se putem tiskanih djela dade postići taj cilj. 
Ne samo da je potežkoća u tome, što će se nekome 
možda sam način (stil) filozofiranja činiti »hladnim«, 
ukočenim, suviše teoretskim, nego još većma u tome, 
što smjerom družtvenog zbivanja odlučuju ljudi, koji i 
ne pitaju za filozofiju. Prva potežkoća nije nesavladiva 
za one, koji i ne traže zabavno, površno štivo, da bi 
pročitanu knjigu odložili sa »stilskim« zadovoljstvom, 
nego žele temeljite odgovore na težka pitanja, da ne bi 
lakim rješavanjem i dalje ostali u neriešenim pitanji- 
ma. Druga ie potežkoća ozbiljnija, jer se doista čini, kog 
glas filozofije i ne dopire na onu stranu, gdje se odlu- 
čuje družtvenim životom. Neki (na pr. Mauriac) vide 
zlo u tome, što se sudbina milijuna ljudi, čitavih dr- 
žava i naroda nalazi u rukama dvojice trojice. Neki 
(Ortega y Gasset) drže, da intelektualci moraju 
stajati izvan svake političke borbe. Je li »prosječan« 
čovjek uobće pristupan dokazivanju, teoretskom pri- 
hvaćanju životnih istina? Nije li kulturno oblikovanje 
širokih slojeva — upravo u moralnom pravcu — uvje- 
tovano time, da se ti slojevi uvedu (bez fizičkog pri- 

silja) u takav družtveni oblik, gdje će biti praktično 
usmjerivani prema oživotvorbi moralnih ciljeva? Kako 
će filozofija sprečavati u zajednici (državi) moralne 
zločine? Nema sumnje, i obstanak države može biti 
ugrožen, ako je u njoj na odlučnim mjestima, zavladao 
nemoral: krađe i razsipavanja državne (narodne) imo- 
vine, podržavanje nesposobnih i nesavjestnih službe- 
nika, obsjene o pravednoj podjeli životnih dobara (kraj 
povlaštenih pojedinaca), obsjene o vladavini narodne 
volje (kraj nasilja ili prikrivenog izigravanja) i t. d. Ali 
zar na tome možemo išta mienjati filozofijom? Ili preko 
kršćanstva? Pitanje kršćanstva nije tako jednostavno, 
kad se radi o konkretnoj primjeni u družtvenom životu. 
Na kršćanstvo su se pozivali ili su ga barem predstav- 
ljali i“oni, kojima je omiljela politika oportunizma, ili 
koji su prema družtvenim pojavama zauzimali i mie- 
njali stav po svojim posebnim probitcima i sklonostima, 
ili koji se nisu otresli ni mržnje ni osvete, ili koji su 
razlikovali ljude po svojim osobnim vezama, ili koji su 
načelne orientacije spajali s kompromisnom praksom, 
— uobće, koji su zastupali kršćanstvo samo formalno, 
bez Kristova duha i bez izpravnog morala. S ove strane, 
dakako, ne dolazi u obzir utjecaj kršćanstva, jer to 
predstavlja njegovu negaciju. Međutim i onda, kad se 
radi o izpravno shvaćenom kršćanstvu, sve kad se i 
prizna njegova opravdanost, ostaje pitanje (kao i kod- 
filozofije) o načinu, kako bi se utjecalo na moralno 
oblikovanje družtvenog života. 
Pitanje tog oblikovanja prelazi okvir filozofije. Mi 
u filozofiji ne možemo konkretno ustanoviti sredstva i 
putove, kojima će se doći do poboljšanja družtvenog 
života. A nije li baš u tome sav problem današnjice? 
Filozofija nije bez ikojeg dodira s tim problemom, iako 
ga neposredno i izravno ne rješava, jer ona daje obće 
smjernice za njegovo rješavanje. Ona nas je poučila, 
da »sudbina« života zavisi od oživotvorbe moralnih 
vriednosti. Ne će se jamačno nikad postići, đa svi ljudi 
budu moralno vriedni, pa stoga naše nastojanje mora 
ići za tim, da družtvenim životom zavladaju oni, koji 
jesu moralno vriedni, i tako onemoguće zlodjela pojedi- 
naca. Izgled iz današnjice u bolju budućnost osigurava 

samo optimizam, da će svietom zavladati nosioci visoke 
moralne sviesti. Je'li taj optimizam opravdan? Po do- 
sadašnjem bi poviestnom izkustvu bilo malo am 
Smijemo li zato upasti u pasivnost pesimizma? To b 
značilo odreći se onoga života, koji smatramo jedino 
vriednim življenja. I bez obzira na uspjeh družtvenog 


poboljšanja, naša moralna sviest sadržava dužnost pro > 


micati moralnu dobrotu već zato, jer je ona odlučna u 
času smrti — za izasmrtni život. Ako je to uvidio iz 
naše filozofije i samo jedan čovjek, ona je postigla svoj 
najviši cilj: spas čovjeka. 


* 


Izbaviti se od zla, postići životno dobro, ostvariti ži- 
votnu svrhu, — to znači »spas«. Predpostavlja se 
slobodan čovjek, koji je sposoban sebi postaviti ži- 
votni cilj i ciljusmjerno ili svršno djelovati. čovjek 
mora biti netvarne ili duhovne naravi, da u razumno- 
voljnoj oživotvorbi nekog dobra uzmogne naći svoj spas. 
Ideja spasa je, dakle, uvjetovana duhovnim bivstvom 
čovjeka. 


U ostvarenju životne svrhe kao najviše vrednote, . 


nalazi se smisao života. Prema tome, u ideji spasa 
leži smisao života. 

Koja je najviša vrednota? U čemu se sastoji - 
brota životne svrhe? Koji je životni smisao? U čemu se 
nalazi »spas«? 

Idealisti vide u ideji dobrote, istine, ljepote +. 
duhovne vrednote i u njihovoj oživotvorbi pravi smisao 
života. Bio bi krivi smisao, da netko smatra životnim 
ciljem sreću, koja bi u sukobu bila s duhovnim, najvišim 
vrednotama. Na njima se dakle osniva i sreća ljudskog 
života. Ne samo pojedinačnog, nego i poviestnoga; život 
je svrhovito usmjereni u svome m . 5, 

đdealisti, koji Boga priznavaju, t. j. teisti, vide 
ze pojedinačnom i poviestnom, smisleni ili svrho- 
viti utjecaj Božji. Oni priznavaju providnost, t.j. 
um, kojim su zamišljene svršne udesbe stvorenih na- 
ravi, i volju, kojom se naravne udesbe zbiljski provode u 
svršnoj djelatnosti. Teisti dakle priznaju svršno uprav- 

ljanje duha Božjega u životu pojedinca i ljudske po- 
viesti. A naravno, svi ti idealisti nastoje svoj nazor filo- 
zofijski opravdati. 


Naturalisti, nasuprot, ne priznavaju duha; za 
njih postoji samo priroda (natura, fizis), u kojoj je 
fizička nuždnost zbivanja. U našem životu vlada 
iatum, sliepi udes — i tu nema govora o nekom »spasu«. 
Niti ima providnosti, niti je čovjek duhovne naravi, ko- 
jom bi se slobodnovoljno upravljao prema određenom 
životnom cilju. I naturalisti, doduše, govore o poviestnoj 
svršnosti, jer .priznavaju neku svršnost i u prirodi, ali 
samo u tom (Darwinovom) smislu, da u kaosu slučaj- 
nosti nastaje borba, gdje dolazi do izbira nadvladava- 
njem jačih organizama. Naturalisti se međusobno u 
koječemu razilaze; ako u prirodi i priznaju neko ne- 
tvarno (nematerialno) zbivanje, sve je ono ipak nuždno.. 
Da je kao takovo i ovisno od materije, tvrde mate- 
rialisti. 

Među idealistima je opet razlika — prema tome, 
kako shvaćaju duh čovjekov i duh Božji. Oba surađuju. 
na spasu, ali se pita: kako surađuju i na kakvom spasu? 


Panteist (E. v. Hartmann) drži, da je Bog utje- 
lovljen u ljudskom životu, i kako je po svojoj naravi 
nesavršen, on se putem čovjekova, života usavršuje, oslo- 
bađa od zla, u mukama se spasava. Teist ima sasvim 
drugi pojam o Bogu: on je najsavršenije biće, obstoji 
»izvan« svieta i njime upravlja svojom providnošću — 
kao zakonodavac i svrhodavac stvorenih naravi. U našoj 
naravi postoji moralni zakon, po kome se čovjek 
izbavlja od moralnog zla i ostvaruje svoju sreću, t. j. 
u moralnom spasu nalazi oživotvorbu svoga najvišeg 
dobra. Ta je izreka razumljiva i opravdana po teistič- 
koj etici. Neumjerenost, krađa, umorstvo... sve, što je 
moralno zlo — jer se protivi savjesti (imperativu razu- 
ma, bezuvjetnoj obvezi) — donaša bioložko zlo poje- “ 
dincu ili. družtvu, dok tome suprotni, dobri čini odgo- 
varaju dobrobiti ljudske naravi. Svoje najviše dobro 
(sreću) postizava čovjek, ukoliko dobro čini s uvjere- 
njem, da vrši Božji zakon. Moralno izpravan život nosi 
sobom zadovoljstvo, dobrobit, normalni razvitak, sre- 

đenost života. Moralom je dakle uvjetovan bioložki vrie- 
dan i smislen život. To onda vriedi i za poviest. Moral- 
nost u poviesti čovječanstva postaje time mjerilom ili 
razpoznavalom (kriterijem) životnog dobra odnosno 
zla, napredka i spasa odnosno opadanja i propasti. Bog 
preko moralnog zakona utječe na poviestni razvoj čo- 
vječanstva. — S kršćanskog staj ališta dolazi u ob- 
zir Isus Krist kao objavitelj nadnaravne svrhe i primje- 
renih uvjeta njezine oživotvorbe. Kristova religija ili 
kršćanstvo biva tako činiocem u poviesti čovječanstva. 

Pred kojih stopedeset godina su neki filozofi — na- 
kon sv. Augustina, Dantea... — ponovno stali sa krš- 
ćanskog gledišta promatrati poviest; tako J. de Maistre, 
Chateaubriand, Friedrich Schlegel, Goerres, Balmes, 
Bolovjev i drugi. Kant je u neku ruku bio teist, a sva- 
kako idealist: svrha je poviesti, da se postigne moralna 
sloboda, koja će jamčiti trajni pravedni mir (po držav- 
nom ustavu i savezu naroda). Protivno idealizmu, Stao 
se pred kojih sto godina razvijati naturalizam (i kolek- 
tivizam). Comte iztiče »masu« kao pokretnu silu po- 
viesti. Spencer izjednačuje psihičku i bioložku zako- 
nitost. Rasni faktor uvodi u poviest Gobineau i H. 
St. Chamberlain. Ekonomski materializam postaje 
podlogom poviesti kod Marxa. Naturalistički je duh 
zahvatio i tumačenje o postanku kršćanstva (Feuer- 
bach). Pesimisti drže, da povjestni život zbog toli- 
kih zala u svietu ne može imati nikojeg smisla. Sskep- 
tici kažu, da o tome ne znamo ništa sigurno; pitanje 
o smislu poviesti spada među fantastične tlapnje, u 
muzej ljudskih zabluda (M. Nordau). Ateisti se ma- 
hom protive nazoru, da bi Bog gvršno udesio čovjekovu 
narav (bit), t. j. tako, da bi se njezinim razvitkom po- 
stizao određeni cilj i time smisao života. Deisti pri- 
znavaju Boga; ali bez providnosti, Sve te nazore treba 
imati pred očima, kad je u pitanju prisutnost Božja u 
razvoju poviesti; inače dolazi do neosnovanih i maglo- 
vitih pričanja. 

Kritičko rješavanje naše teme zavisi od sustavno 
provedenog filozofijskog nazora o svietu i životu. O smi- 
slu poviesti možemo govoriti samo onda, ako čovječan- 
stvo kao subjekt poviestnog života treba da izvrši po- 

viestno životnu zadaću, te ako ju zaista izvršuje. Da li 
Bog vodi (posredno, putem ljudske naravi) poviest čo- 
vječanstva k cilju, — k spasenju? Da li je čovječan- 
stvu kao poviestnoj cjelini određeno, da se izbavlja od 
moralnog zla ili dase usavršuje u dobroti,ida 
li je s tim u vezi, da se oslobađa od fizičkih zala, toj 
da postizava životnu dobrobit, spas života? 

' Teist, kad priznaje da je Bog odredio smisao poje- 
dinačnom životu, ne može načelno zabaciti smisao po- 
viestnog života. Promatrajući pojedinosti u poviestnom 
zbivanju, može posumnjati, da li se uviek odrazuje pravi 
smisao. U konkretnom se razvoju poviesti javljaju po- 
težkoće, nerješiva pitanja, nesklad s Božjim vlastito- 
stima (mudrošću, dobrotom, pravednošću). Filozofijski 
stav prema svietu i životu odlučivat će u prosuđivanju 
poviesti: teist će i u navedenim pojavama naslućivati 
tajnovit smisao, dok će ateist u njima vidjeti bezsmi- 
sa0; poviestne činjenice govore različitim jezikom te- 
istu odnosno ateistu. šta u poviesti gleda svaki idealist 
(iako nije teist)? Isto, što u čovjeku: obstojnost duha 
koji je usmjeren k oživotvorbi idejnog »svieta« ili 
onih vrednota (istine, ljepote, dobrote), kojima je obi- 
lježena čovječnost (humanitet) ili osobnost čo- 
vjeka kao slobodnog bića, Teist će reći, da je u 
tome oživotvorba »kraljevstva Božjega«, jer duh ljudski 
izvire u Bogu i jer su duhovne vrednote odraz bivstva 
Božjega. Je li uistinu tako? 

Odgovor možemo tražiti dvojakim putem. j 
teistički određen smisao pojedinačnom pram o eaš u 
odatle poviestni smisao. 2. Ako se Bog ima smatrati 
činiocem. poviestnog zbivanja, on mu onda i smisao od- 
ređuje, t. j. određuje čovječanstvu zadaću poviestnog 
života, kao i svrhu, kojoj vodi izvršenje te zadaće. 


(K 1.) Ako predpostavimo dokazanim nazor teistič- 
ke etike, da je pojedincu određen smisao života na te- 
melju moralnog zakona, koji je Bog stavio u razumnu: 
(umnu, duhovnu) narav čovjeka, — upravo zbog jed- 
nake naravi kod svih ljudi, i poviestni je život smisleno 
uvjetovan vršenjem moralnog zakona. čovječanstvo je 
nuždna nadopuna pojedinaca u ostvarivanju duhovnih 

vrednota. Pojedinci po svojim silama nisu kadri u punoj 
mjeri uzbiljavati sve vrednote, a u razvoju svojih sila 
su jedni ovisni o drugima. Ako je narav pojedinca u 
ostvarenju životne svrhe ovisna o družtvu, mora i druž- 
tveni subjekt u poviestnom razvoju života biti podvr- 
žen zadaći, koja vodi k ostvarenju životnog smisla. 


(K 2.) Drugi navedeni put polazi od pitanja: Na 
kojim se faktorima osniva poviestni razvitak? Da li 
moramo poviestne dogođaje genetički prosuđivati tako- 
đer s obzirom na transcendentan faktor, na ideje u 
Bogu? Negativni odgovor, što ga daje naturalist, nije 
kritički održiv; jer i prirođa nije razumljiva bez pred- 
postavke, da je pri osnutku kozmosa bila određena 0se- 
bujnost sila s obzirom na svršnu djelatnost. Prirodna 
nuždnost, koja bi imala (po naturalizmu) da obuhvati 


i poviestno događanje, ne može biti sasvim neovisna, | 


jer priroda u svojoj promjenljivosti ne obstoji po sebi, 
nega ovisno o izvanprirodnom uzroku. Što se napose 
tiče ljudske naravi, u kojoj su sile pokretnice svega, pa 
i poviestnog života, u njoj postoji zakon voljne djelat- 
nosti, t. j. moralni zakon, kome je svrha, da Do moral- 
noj dobroti omogućuje čovjeku dobrobit života, oživo- 
tvorbu sreće. Zakonski uređena, ljudska je narav sred- 
stvo, preko koga je Bog (kao uzročnik naravi i njezin 
zakonodavac) upravitelj života, njegov razumno-voljni 
činilac, koji bioložka dobra i zla uvjetuje vršenjem od- 
nosno nevršenjem moralnog zakona. Tako se čovjek 
svojom moralnom dobrotom (krepostnim životom, mo- 
ralnim usavršenjem) izbavlja od zla, biva sebi »spasite- 
ljem«, ali ne o Bogu neovisno, nego mu je spas života 
u Bogu, koliko je on tvorni uzrok života, njegov zako- 
. nodavac i svrha. Ovako se sa filozofijski teističkog (ne 
sa kršćanskog) stajališta imade shvatiti uzročnost Bož- 
ja u smislu života pojedinačnog i poviestnog. 

Sve kad uzmemo, da je teoretski situacija razčišćena, 
nastaje pitanje: Možemo li tvrditi, da se sve poviestne 
pojave osnivaju na svršnom uređenju? Uzročnik po- 
viestnog života nije samo čovjek po razumno-voljnoj 
svojoj naravi, kao moralno biće, nego su tu na djelu 1 
drugi činioci (fizička priroda, organski uvjeti, družtvo 

it. d.). Također nema sumnje, da moral i 
služi čovjeku na dobrobit, jer ta me dr:edonejt Meer 
nego izpravno izživljavanje ljudske maravi. Živjeti u 
pa s razumnim imperativom znači polaziti putem 
oji donosi životnu dobrobit (blagostanje, sreću) Al 
dok je ona pojedincu osigurana s obzirom. na dušu (u 
Pijan: i; Pia g životu), u poviesti čovječanstva zapa- 
a. : ad između moralne dobrote odnosno zloće i 
e o osno nesreće. I pojedinac može kraj svoje mo- 
ralne izpravnosti zlo živjeti, a zločinci kadgod uživaju 
Parna) je nesklad rješiv ili razumljiv po pravdi Božjoj, 
* koja ne mora izricati sud već prije smrti, dok za čovje- 
čanstvo to ne vriedi, pa se čini, da u poviesti.ne vlada 

smisao Božje mudrosti, pravde i dobrote. 


Očevidno uvjerljiv odgovor iz poviestnog 
' ' og promatra- 
na Bija moguć, lako se gdjekoja potežkoća dade pri- 
ladno riešiti. Kadšto nam je zagonetno, zašto mora 
neki narod stradavati, premda nam nisu poznate nje- 
i zloće, dok je u poviesti nepravednim ratovanjem 
je enj em i zarobljivanjem nastajala dobrobit za đo- 
nu zaj ednicu. N aše ocjenjivanje ne mora, doduše, biti 
ple osnovano, jer nam možda nije dovoljno poznata 
prvi moralna vriednost, a također ne znamo, kakva je 
. bina kome namienjena u tieku poviesti. Iz činjenice 
a je neki narod zađesilo fizičko zlo, ne smijemo izvoditi 
. sigurnošću, da je to kazna Božja zbog moralnih zlo- 
ina, dok ne znamo, da li su oni doista u uzročnoj svezi 
S dotičnim zlom. Ali nema sumnje, da u stanovitim gra- 
nicama postoji uzročna sveza između moralnosti, koja 
se odnosi na neki subjekt poviestnog života, i poviestne 
sudbine toga subjekta. Moralnost jednog kolektiva, ne 
Ta obuhvatiti svakog pojedinca kao člana toga ko- 
e pi. nego možda Samo upravljače, a posredno i one, 
i . njihovu vlast podržavaju. Pojedinci mogu biti krivi 
pe BoĆarna za postavljanje nesposobnih i nesavjestnih 
nostnika u državi, za nemar u vršenju dužnosti, za 
zlodjela i razne nepravde, a sve to može uzrokovati zlu 
sudbinu naroda ili države. Sreća se ne daje nezasluženo 
a ni trajna propast nije bez krivnje. Sebičnost meko- 
putnost, nasilje, pa već svojeglavost, površnost it. d. 

rađaju zlo, a blagostanje nastaje po marljivom, savjest- 
nostnom, požrtvovnom, umjerenom, pravednom. životu. 
Poviest, kao i sav naš život, izlazi iz duševne dina- 
mike. U njezinu su sastavu razne komponente (čuv- 
stvovanja, shvaćanja, težnje...) i one se slievaju u 
voljnoj djelatnosti, kojom se čovjek odlučuje kad nešto 
hoće ili ne će — prema svojim težnjama i zazorima, 
prema shvaćanju dobra ili zla. Tako u duši čovj eka iz- 
viru sukobi; u. sebeljublju, pohlepi, mržnji, strastima 
nastaju prevare, krađe, umorstva, izrabljivanja, tlače- 
nja, nasilja i druga zlodjela. U to previranje ulazi sa- 
vjest, koja zapovieda, zabranjuje, odsuđuje, hvali i kori 
— unoseći u ljudske čine moralni poredak. U toj se mo- 
ralnoj (etičkoj) sviesti očituje slobodni duh Mona 
ustrojstvo razumne naravi. U njoj su pokretne snage 


poviestnog razvoja. Poviest se osniva u đuši, u moral- . 


nom zakonu voljne djelatnosti. Stoga je poviest izražaj 
borbe između zla i dobra. U njoj dolazi do izražaja 
stremljenje prema dobroti, oplemenjivanju čovječnosti, 
oživotvorbi najviše kulturne ideje (obvezatne za svakog 
čovjeka, s intencijom njegova duhovnog usavršenja). 
Uz to se propinje vlast zla, pokvarenost i opakost ljude 
ske zloće, proturazumnost nagonskih sila. U toj izmjeni 
i borbi duševnog svietla i tmine stvara se poviestni lik 
čovječanstva. Božji utjecaj na tu golemu i zamršenu 
struju života sastoji se u tome, što se po moralnom je 
konu oglašuje njegov poziv, neka čovjek ne odpada 
duha dobrote. U odpadu je propast, u životu duha Spas. 
Poviest se ne osniva na fatalizmu, ona je tvorba čita- 
vog čovjeka, koji nije stroj. »Sudbine« rezultiraju iz 
ljudske volje. : 
Dalekosežnost ovih filozofijsko-poviestnih istina, mo- 
žemo razabrati na konkretnim oblicima poviestnog ži- 
vota. Ne ćemo težko pronaći primjere, kako je moralni 
kukavičluk skrivio propast nekog naroda ili države; ka- 
ko su pod krinkom slobodnog mišlj enja domar ran 
nja (demokracije) nastala zarobljivanja 1 nasilja; kako 
su se pod lozinkom socialne pravde i zaštite potlačenih 
vršila barbarstva; kako su sustavom nemoralnog oboga- 

ćivanja, neredom u slojevima državnog poslovanja i 
drugim moralno zlim kakvoćama bili podgrizani teme- 
lji države, 

Takvi primjeri potvrđuju spoznaju, da je napredak 
poviestnog života uvjetovan »elitom« u moralnom smi- 
slu. To može konkretno značiti, da spas naroda zavisi od 
upiiva takve elite na razvoj i sustav ukupnog života. U 
toj je istini uključena i spoznaja, da se stvaranje bolje 
budućnosti ne osniva tek“na pobjedi oružja, nego upra- 
vo na pobjedi duha, prožeta moralnim idejama. U nji- 
ma leži spas čovjeka, dakako, ako ih on ostvaruje. Volja 
može da bude suprotna tom ostvarenju, ne mora ostva- 
rivati dobro, ali bezuvjetno treba da ga ostvaruje — 
i tu sad izkrsava moralna sloboda čovjeka. šta je 
kadro pokrenuti volju, da se odazove bezuvjetnom im- 
perativu savjesti? 

Tko priznaje, da je moralni imperativ izraz Božjeg 
zakona, t. j. da se moralni red osniva na religiji ili ha 
osobnom odnosu prema Bogu, tome će poštivanje Boga 
(religioznost) biti pobudom za izvršenje imperativa ili za 
cstvarenje dobra. U religiji je dakle izvor moralne snage 
i, prema tome, porastom religioznog života odnosno opa- 
danjem uvjetovano je moralno stanje pojedinca i druž«- 
iva. Odtuda se ima prosuđivati u jednu ruku poviestna 
vriednost kršćanstva za moralni napredak čovječanstva, 
a u drugu ruku moralno negativno značenje suvreme« 
nog progona religije. 


Kod svih se ljudi ne može računati na religioznost, 
i zato treba.da se ostvarivanje moralnog dobra osigu- 
Trava na druge načine. Osobita uloga pripada državi (po 
školama, po kaznenim zakonima). Tu se javlja Platono- 
va ideja o eliti državnog vodstva, 


Na Sokrata, Platona i Aristotela nadovezuje se uob- 
će idealistička filozofija poviesti. Prve stranice europske 
kulturne poviesti zabilježene su u filozofiji, u Sokrato- 
voj nauci o sreći po moralno vriednom životu. Upravo 
to priznavanje ljudskog duna treba prvenstveno uzeti u 
obzir, kad je rieč o svojevrstnom duhu Europe. U to bi 
svietlo trebalo staviti i početak kulturno-poviestnog: 
prikazivanja filozofije. Idealistička (spiritualistička) je 

antropologija, rekao bih, osnovna spoznaja u poviest- 
nom razvoju filozofije, i od grčke klasike do danas kroz 
vjekove se održalo uvjerenje, da u čovjeku postoji duh. 
Zato ovu istinu možemo staviti u okvir »vječne filo- 
zofije« (philosophia perennis). Ovamo idu i druge 
istine, koje su prolazile kroz svu poviest filozofije (a na- 
pose su zastupane u kršćanskoj skolastici), najprije 
svakako metafizički realizam ili nazor, da smo sposobni 
za spoznaju o Bogu, o duši, o svietu. Za filozofiju po- 
viesti, koliko priznaje smisao u razvoju čovječanstva, 
dolazi dalje u obzir priznanje Božje providnosti. I prije 
nego što je misao o Božjoj providnosti stala uplivati 
preko kršćanstva na dalji razvoj filozofije poviesti, do- 


lazile su iz grčke filozofije osnovne ideje za svršnu (te-, 


leoložku) koncepciju svieta i za priznavanje životnog 
smisla u poviesti čovječanstva. Da je duh ostvaritelj 
»neprolaznih« vrednota, i da je sreća (eudaimonia) u 
najvišem dobru, koje se oživotvoruje moralnim vredno- 
tama, ta istina bitno obilježuje Platonov idealizam. Još 
kad je pridošlo stoičko mišljenje 0 utjecaju logosa na 
sve ljude, i kad se tako čovječanstvo očitovalo pod vi- 
dom jedinstva, dani su bili svi preduvjeti za smisao po- 
viesti. Apostol Pavao — govoreći o Adamu, Kristu i kra- 
ljevstvu Božjemu —, zatim Justin Mučenik i drugi, bi- 
jahu predtečama sv. Augustinu za filozofijsko shvaćanje 
0 poviestnom smislu čovječanstva. — — 

Gdje nam se život čini bezsmislenim, pomnijim 
ćemo promatranjem uočiti krivnju u čovjeku, ne u 
Bogu. Kako bi današnje čovječanstvo bilo kadro bra- 
niti se pred sudcem, koji bi mu postavio pitanje, da li 
živi solidarno u izmjeni i stvaranju kulturnih dobara, 
ili ih uzajamno uništava, i da li nastoji, kako bi zavla- 
dao moral, ili u nemoralu stoji nad ponorom svoje pro- 
pasti?! Zar u bolima današnjice leži bezsmisao poviesti, 
ili je u njima odraz moralne pustoši, o kojoj će suditi 
budućnost? 

Odkuda može doći spas čovjeku? 


Razumljivo je, da zla u svietu ne će nikad nestati, 
ali ga nikad ne će ni manje biti, ako ljudi ne budu bolji. 

Po svojoj poviestno odgojnoj funkciji, kršćanstvo treba 
da poboljša ljude i pomogne odstranjivati zla. Kršćan- 
stvo je tako ušlo u okvir europskog života kao njegovo 
bitno obilježje. Nije na račun kršćanstva, nego njegovih 
članova, kojima se prigovara prešućivanje socialnih zala 
iz oportuniteta, podržavanje politički i socialno nepra- 
vednih sustava ili slično. Ali i danas je Kristov na- 
mjestnik na visini poviestne zadaće, kad naglašuje me- 
đunarodnu pravdu, kojom će biti osiguran slobodan 
život svima narodima i tako zajamčen izgled u smirenu 
budućnost čovječanstva. Uostalom, na ovoj smo liniji 
— sve da ne priznajemo ni Boga ni kršćanstva — svi, ' 
koji držimo do ljudskih prava na život. Tko poviest 
čovječanstva smatra pozornicom nasiljima i opačinama 
zakrvavljenog života, nosilac je barbarstva, proti kome 
borba znači svetu službu čovječanstvu. I tko vjeruje, da 
nad moralnim smislom života bdije Providnost, ne samo 
što znade, da je svakom poviestnom borbom u cilju ga- 
ženja životnih prava bila izpisana po koja sramotna 
stranica u kulturnoj povjestnici čovječanstva, nego još 
znade nesumnjivo i to, da će se istinskom pobjedom 
zvati samo ona, do koje vodi moralno opravdana borba 
— za spas čovjeka. i 

Da to nije fantastično domišljanje, biva jasno oda- 
tle, što ideja spasa dobiva suvremenu aktualnost kao 
spoznaja, da se političko-socialni život temelji na etič- 
kim načelima i da se za njihovu provedbu iziskuju 
etički kvalificirane ličnosti. Krivim shvaćanjem poli- 
tike odnosno filozofije, neki bi htjeli razkinuti svezu 
filozofije s područjem političkog života, no sami poviest- 
ni događaji kao i političari, koji o njima odlučuju, do- 
kazuju svezu politike s etikom. Prošli je svjetski rat 
svršio priznavanjem narodnih prava na samoodređe- 
nje, — ali kakvim priznavanjem? Teoretski je načelo 
samoodređenja bilo prihvaćeno temeljem međunarodne 
politike, ali je danas utvrđena činjenica, da je to na- 
čelo oborila poviestna stvarnost, t. j. da nije postojala 
etička volja za provedbu toga načela. Nije ni potrebno 
biti hrvatski rodoljub, istinoljubivost potvrđuje činje- 
nicu, da je hrvatskom narodu bilo osporavano pravo na 
samosvojni državni život unatoč tome, što je nepriepor- 

no bila izražavana volja naroda — »priznata« temeljem 
demokracije i ujedno pogažena (osim svega drugoga) 
poviestnim umorstvom g. 1928. Tko je god sposoban za 
objektivno prosuđivanje poviestnog zbivanja, nije ka- 
dar zatajiti istinu, da je to zbivanje uvjetovano politič- 
kim moralom, koji i danas ima odlučnu ulogu na pre- 
kretnici budućnosti. I ne samo u međunarodnim odno- 
gima, nego i u pitanjima unutardržavnog života, gdje 0 
moralno umnim ličnostima (»filozofima« po Platonu) 
zavisi unutarnji temelj državnog obstanka. 


Novi poredak, koji bi imao predstavljati početak 
uljudbene i čovjeka dostojne poviesti, ne može se nikad 
osnivati na rušenju moralnih prava i onih družtvenih 
oblika, koji u njima izviru. Može se o Europi izricatl i 
negativan sud (jer su se u njoj uvriežila družtveno mo- 
ralna zla), ali bi značilo jednu od poviestno najtragič- 
nijih obmana, kad bi čovječanstvo u gaženju životnih 
prava, u tlačenju svake slobode, u ugrožavanju životne 
sigurnosti već zbog stanovitog mišljenja, u stvaranju 
biede i surovosti, u izkorjenjivanju čitavog naroda, u 
oblikovanju čovjeka materialnim sredstvom, dakle kad 
bi u barbarstvu gledalo put k boljem poredku buđućno- 
sti, Nije toliko važno, što bi takav val nečovječnosti 
značio poviestnu svjedočbu za materialističko shvaća- 
nje života, na kojem se on teoretski osniva; — on bi 
značio katastrofu kulturnih vrednota, koje su u Europi 
bar do neke mjere bile dosad ostvarene. Strepnja, da 
taj duh izopačenosti nakon rata ne zadobije prevlast, u 
europskom je krugu najdublji osjećaj sadašnjice. I zato: 
izbaviti europskog čovjeka od toga zla, donieti mu istin- 
ski poredak pravde i čovječnosti, znači tome i previše 
napaćenom čovjeku donieti poviestni spas, 


Hoće li baš onima biti bolje, koji su najteže pogo- 
đeni ratom, ili.će i ubuduće biti povlaštene uglavnom 


moralne mizerije? To se presudno pitanje kao mora na- 


meće svakom čovjekoljubu — i kanda nema previše iz- 
gleda na optimistički odgovor. Zar to znači zdvajati nad 


moralnom kulturom čovječanstva — u času, kad se 


odlučuje možda o vjekovnoj budućnosti? 

Jedno je sigurno: spas možemo očekivati od poli- 
tički-socialnog sustava, kojim će biti odstranjeni para- 
siti, što samo fraziraju o dobrobiti zajednice po vlasti- 
toj državi, ili o utjecaju narodnih slojeva na državno 
poslovanje, i svi oni siti, koji gladnima ne vjeruju, i ne- 
savjestni i nepošteni u službi zajednice, i krvoločnici, 
otimači, nasilnici i tlačitelji slobode i prava pojedinač- 
nih i zajedničkih. Tko god bi stvarao izaratnu buduć- 
nost na tome moralnom poredku, bio bi — premalo je 
reći »pobjednikom«, bio bi poviestnim spasiteljem čo- 
vječanstva. 

. Tako misle idealisti; — a nisu li to fantazije, gle- 
danje na život mimo života? 


Mi smo uočili život današnjice i za budući bolji ži- 
vot tvrdimo, da se osniva na takvom socialno-političkom 
sustavu, koji bi i u načelu i u svojim nosiocima značio 
moralni preporod. Zar je »mimo« života, kad smo upo- 
znali ljude i ono, što oni misle o životu; i kad smo spo- 
znali sadašnju stvarnost života i kakav bi trebao da 
bude europski život nakon krvave sadašnjice? Zar nije 
smisao ratnog zbivanja u tome, kakav treba da bude 


«zajednički život? Ali jasno je, o čemu se radi: »mimo« 


života je naš odgovor na to pitanje zato, jer protivnici 
ne će da čuju o moralu; njima je jednakopravnost među 
velikim i malim narodima »beznadni ideal«. Njima »ži- 
vot« znači to, da se borba vodi — ne za pravdu, za ljud- 
sko pravo na obstanak, za međunarodno osiguranje sva- 
čije slobode, nego za budućnost, gdje će i dalje vladati 
nasilje, zarobljivanje, teror, okrutnost, likvidacija prava 
na čovječji obstanak. Ili zar predstavljaju »život« one 
izjave i krilatice i programi koji su suprotni činjenica- 
ma života i predstavljaju smišljene obmane ili laži? 
(Taj izraz moramo upotriebiti zbog njegova poviestno 
moralnog značenja.) Mimo života govore oni, koji 
abstraktno navieštaju slobodu govora i tiska i koječega, 
a da ne pružaju nikoje konkretno jamstvo provedbe; i 
koji na ta obećanja nadovezuju prietnje svakome, tko 
ne pristaje na hegemoniju i diktaturu. šta predstavlja 
životnu volju naroda: njegova poviestna borba za samo- 
svojni obstanak, ili krivotvorina te volje po nekim po- 

jedincima, koji su se odvajali od volje naroda i onda, 
kad je ona došla do punog očitovanja? Je li istinsko ili 
lažno prikazivanje životne volje naroda, kad se njegova 
borba za obstanak proglasuje izdajom i služenjem ne- 
prijatelju, da bi se mogle primieniti krvave mjere od- 
mazde? Zar se pravo naroda gubi krivicama pojedina» 
ca? U ime naroda se doduše već koješta činilo i kada to 
nije bila životna volja naroda, ali mi tražimo takva mo- 
ralno valjana sredstva, kojima se dade ustanoviti, šta 
narod hoće za svoj obstanak i nutarnje uređenje. 


Mi ne govorimo u shemama o Iztoku i Zapadu, o 
kulturnoj visini i padu Europe, o političkom ili nepoli- 
tičkom značenju religije, — kako se o tome neriedko 
frazira. Ali u neodstupnoj službi istine ne možemo za- 
tvarati oči pred činjenicama. Uzmimo za primjer vjer- 
sko pitanje. Može se reći, da ne odgovara poviestnoj 
istini tvrdnja, da se vjerski službenici nisu nikada ba- 
vili politikom; i da je neopravdana tvrdnja, da politički 
rad nije u skladu s njihovim zvanjem: jer bi onda u 
poviesti bilo dosta nesklada, a osim toga, politika može 
da ima smisao moralne dužnosti stajati na strani na- 
roda, kad se on bori za svoja prava, pa bi se opravdano 
predbacilo nevršenje zvaničnih dužnosti, kad bi tko iz 
oportunističkih kombinacija podržavao ili pasivnošću 
podupirao nepravde. Takva moralna dužnost postoji i 
danas i stoga ona ne daje opravdanje za sadašnji progon 
svećenstva u katoličkom narodu. Naravno, ne će svak 
biti ubijen (time bi krvnici i sebi škodili), a za ubijstva 
se lako nađu prividni razlozi, ali se ne može prikrivati 
sustav progona vjere, odnosno njezina toleriranja pod 
uvjetom političkog zarobljenja. I kad bi se reklo, da je 
nekoć bilo nasilja u ime vjere, nije ni u tome izvor 
prava na sadašnja nasilja, niti je onda istinito naviešta- 
nje slobode. Da vjera može biti za život suvišna i čak 
štetna, zastupalo se i u novovjekovnoj europskoj filo- 
zofiji, i možda će dovieka ostati dva suprotna tabora, 
koji se teoretski bore, ali princip čovječnosti traži, da 
borba ne prieđe u barbarstva, nego da svima bude pre- 
pušteno pravo slobode, bez štete za zajednicu. Dopu- 
štamo, netko bi mogao zastupati mišljenje, da organi- 

zacija Crkve nosi u sebi životnu dinamiku održanja, 
koje ona nastoji ostvariti u sklopu stanovitih političkih 
tvorevina, kao i to, da bi netko u toj organizaciji mogao 
vidjeti uporište svojih imperialnih ciljeva, ali ni takva 
predmnjeva ne opravdava progon pripadnika Crkve, 
koji u navedenom pravcu nikako ne surađuju, nego su 
samo vjerski opredieljeni. Očito je dakle, da se ovdje 
nasilno oduzima pravo na obstanak. Trebalo bi osvietliti 
suvremeni život i na drugim područjima — socialno. 
ekonomskom, narodnom —, da uvidimo zajednički pro- 


blem: kako će se osigurati čovječji obstanak, njegovo 


pravo na život upravo u smislu čovječnosti, ugrožene ođ 
moralne izopačenosti. 


Bez obzira na stajalište, da zabaciti moral znači 
odbacivati Boga, naša teza u pitanju rješavanja sadaš- 
nje krize glasi: ako se upravljači poviestnih događaja 
ne vode moralnim obzirima pri uređenju socialnih od- 
nosa, ostaje ta kriza nerješiva. Mogu se doduše sklapati 
savezi na osnovu zajedničkih probitaka i bez obzira na 
moral, ali ljudi se danas na takvoj zajednici sastaju, da 
se sutra opet razstanu u borbi. Kako onda može jedna 
ratna strana predbacivati drugoj nepravde, ako ih ona 
i sama čini? Fizička sila može biti spasonosno sredstvo 
samo kao zaštita pravnog poredka, a u suprotnom je 
cilju ona izvor socialnog zla. Osim malobrojno amoral- 
nih ljudi, koji se pozivaju na silu u službi kolektivnog 
egoizma, moralno zdrav razum najvećeg diela čovje- 
čanstva nesumnjivo usvaja naše stajalište. 


U dubini poviestnog života leži jedna tragika: sila 
oružja ne dieli vlast s moralom. Da li smo mi pokolje- 
nje, koje može u tom pravcu očekivati poviestni spas 
čovjeka, pokazat će skora budućnost. . 

